
ЛЕНИН ЕЛУНЕН— 
ЯНЪЫ ГЪА ЛЕБЕЛЕРГЕ 


Советлер Бирлиги Коммунистик партиясы Меркезий Қомитетининъ 
Баш секретары, СССР Юкъары Совети Президиумыныне Реиси 
Л. И. Брежнев аркъадашнынъ Озьбекстангъа келюви мунасебетиле 
республика эмекдарларынынъ къальблери‘буюк къуванч дуйгъулары- 
нен толып ташты. Л. И. Брежневнинъ ады партиямызнынх улу Ленин 
ишине сарсылмаз садыкълыгъынын%, о, халкънынъ бахт-саадети акз- 
къында, сейяремизде къавий тынчлыкъ акъкъында тынымсыз къай- 
гъырувынынъ темсилидир. ее 

Леонид Ильич Брежневни Ташкент аэропортында къаршылап алув 

вакъытында, Коммунистик партия ве Совет девлетининъ ёлбашчысы 
Ташкент трактор заводына, авиация истисалы бирлешмесине, Ташкент 
янындаки Ленин адына колхозгъа баргъан вакъытында иште шу ис- 
дуйгъулар айриджа къуветнен ифаде олундылар. 
‚ ` Иште бу корюшювлернинъ иштиракчилери партия ХХУГ съезди- 
нинъ, КПСС Меркезий Комитети 1981 сенеси ноябрь Пленумынынъ та- 
рихий къарарларыны, СССР профсоюзларынынз® ХҮІІ съездинде 
Л. И. Брежнев айткъан айдын нуткъында кэойылгзан вазифелерни 
мувафакъиетнен омюрге кечирюв цчюн бундан сонъ да себатнен чалы- 
шаджакъмыз, деп, Л. И. Брежнев аркѕадашкъа сёз бердилер. Бу сёз 
чокъмиллетли севимли Ватанымызнынъ къудретини эр тарафлы кәа- 
вийлештирмек менфаатлары ёлундаки енъишлерни арттырувгъа, СССР 
тешкиль олунгъанынынъ шанлы 60-йыллыгъыны мунасип кәаршылап 
алувгъа къарар берген бутюн республика эмекдарларынынъ фикирлери 
° ве тюиионджелери эм де ис-дуйгъуларыны ифаде этти. 

Леонид Ильич Брежневнен олгъан корюшювлерден къальблери 
кқъуванчнен толгъан Совет Озьбекстаныныне ишчилери, колхозджы- 
лары, зиялылары басып кечильген ёлгъа шу куньлерде фахрланып на- 
зар ташламакъталар, япылгъан ишлернинъ нетиджелери акъкъында 
партия, онынъ Меркезий Комитети огюнде эсап бермектелер. Бу нети- 
джелер исе, буюк теэссурат къалдыраджакъ нетиджелердир. Улу Со- 
ветлер къорантасындаки мусавий республикалардан бири олгъан Озь- 
бекстан Совет Социалистик Республикасы шимдики девирде къудретли 
санааткъа, механизмлештирильген буюк кой ходжалыгъына, акъикъий 
халкъ социалистик медениетине малик олгъан, инкишаф эткен респуб- 
ликадыр. Къадимий озьбек диярында бир къач он йыллар девамында 
олгъан денъишювлер эвеллери ич бир заманда олмагъан эди. 

Озьбекстан эмекдарлары Леонид Ильич республикагъа кунь сайын 
дикъкъат этеяткъаны, онынъ истисал къувєтлерини, халкъ ` ходжа- 
лыгъындаки бутюн сааларны ве энъ эвеля баш саа — памукъчы- 
лыкъны инкишаф эттирюв акъкъында `чокъ къайгъыргъаны ичюн ондан 
пек миннетдарлар, онъа буюктен-буюк тешеккюр бильдирелер. 

Республика эмекдарлары КПСС ХХИІ съездининъ памукъчылыкъ- 
ны инкишаф эттирювге даир къарарларыны омюрге кечирип, 1980 се- 
неси девлетке 6 миллион 150 бинъ тонна памукъ, захире, себзе, къавун- 

къарпыз, къартоп, юзюм, мейва, кенаф сатув боюнджа онынджы беш- 
йыллык планынын вазифелерини муддетинден эвель эда этюв саа-. 
сында иришкея гъает буюк мувафакъиетлери ичюн Озьбекстан ‘ССРи 
учюнджи Ленин орденинен мукяфатланды: | 

Озьбекстан Компартиясы Меркезий Комитети ве Озьбекстан ССР 
Юкъары Советининъ март 24-те Ташкентте олгъан бирликтеки танта- 
налы меджлиси шу юксек мукяфатны такъдим этювге багъышланды. 
Республиканынъ белли адамлары, санаат истисалынынъ, къуруджы- 
лыкъ, транспортнынъ илерилери ве новаторлары, тарла ве `фермалар- 
нынъ усталары, илим ве медениет эрбаплары — озь эмегинен респуб- 
ликанынә ве бутюн Советлер мемлекетининъ шуретини котерген, Ва- 
таннынъ байлыгъыны арттыргъан адамлар В. И. Ленин адына СССР 
Халкълары достлыгъы сарайынынъ кенши залына топландылар. : 

Залдакилер КПСС Меркезий Комитетининъ Баш секретары, СССР 
Юкъары Совети Президиумынынә Реиси Л. И. Брежнев аркъадаш- 
нынъ тантаналы меджлиснинъ президиумында пейда олмасшны гурьде- 
ли эльчырпмаларнен къаршылап алдылар, залда Коммунистик партия, 
совет халкъы шерефине селямлав, алгъышлав садалары янъгъырай. 
Эр кес аякъкъа тура. | 

Топлангъанлар Леонид Ильич Брежневнинъ Озьбекстан ССР эмек- 
дарларынынъ мувафакъиетлери акъкъында айтып, Озьбекстан Ком- 
партиясынынъ фаалиетине юксек къыймет кескени, республика огюне 
узун муддетке бельгиленген дженкявер программа иши оладжакъ янъы 
вазифелер хусусында самимиетнен айткъан айдын ‘нуткъыны буюк 
дикъкъатнен динъледилер. , к 

Л. И. Брежнев аркъадаш СССР Юкъары Совети Президиумынын‘5 
Озьбекстан ССРни мукяфатлав акъкъында ферманыны илян этип, рес- 
публиканынъ байрагъына Ленин орденини такъкъанда алгъышлар 
янъы къуветнен янъгъырады. . 

Ватаннынъ юксек мукяфатыны КПСС МК Сиясий бюросына аза- 
лыкъкъа кандидат, Озьбекстан Компартиясы Меркезий Колитетининъ 
биринджи секретары Ш. Р. Рашидов, Озьбекстан ССР ІОкъары Совети 
Президиумынынъ Реиси И. Б. Усманходжаев, республика Министрлер 
Советинин Реиси Н. Д. Худайбердыев, КҚъызылбайракълы Туркстан 
арбий округынынъ команданы генерал-полковник 10. П. Максимов, 
«Красный водопад» эксперименталь айванасравджылыкъ базасынынъ 
машинанен сют сагъув операторы А. И. Чудная, Ташкент трактор за- 
водынынъ уйкен устасы А. В. Федюшина, Къунгъырад районындаки 
Чапаев адына совхознынъ директоры О. Къурбаниязов, Мубарек район 
партия комитетининъ биринджи секретары Н. С. Османов, Комсомол 
районындаки «Коммунизм» колхозынынә реиси Дж. Кучиев, Канимех 
районындаки «Шафиркан» совхозынынъ уйкен чобаны Н. Бердыев къа- 
бул эттилер. Къоджаман залнынъ бир кошесинден экинджи кошесине 
«Ура!» садасы, совет девлети, халкъларнынъ бозулмаз достлыгъы, сейя- 
‘ремизде къавий тынчлыкъ шерефине селямлавлар далгъаланып янъ- 
гъырай. · . 

Леонид Ильич Брежнев республикагъа эдие оларакъ эр бир совет 
адамы ичюн пек къыйметли олгъан чокъмиллетли совет девлети пай- 
тахтынынъ корюниши — «Ватан юреги» картинасыны такъдим этти. 

Тантаналы меджлисте КПСС МК Сиясий бюросына азалыкъкњ%а 
кандидат, Озьбекстан Компартиясы МКнинъ биринджи секретары 
Ш. Р. Рашидов нуткънен чыкъыш япты. 

Сырдарья ‘партия обкомынынъ биринджи секретары В. А. Хайду- 
ров, Озьбекстан ССР Илимлер академиясынынъ президенти академик 
А. С. Садыкъов, Пахтакор районындаки Ульянов адына совхозныно 
бригадири Х. Рустамова, «Главташкентстрой»нынъ бир номерли Эв 
къуруджылыгъы комбинатынынъ бригадири И. Х.. Арипов озьлерининъ 
чыкъышларында Коммунистик партия ве Совет укюметине эмек адам- 
ларыны, оларнынъ эйиаллыгъы акъкъында, ер курресинде къавий тынч- 
лыкъны ёрулмадан къайгъыргъанлары ичюн, республика эмекдарлары- 

нынъ эльде эткенлерине дикъкъатлары ве юксек къыймет кескенлери 
ичюн самимий миннетдарлыкъ, юректен тешеккюр бильдирдилер. 

Тантаналы меджлиснинъ иштиракчилери Советлер Бирлиги Ком- 
мунистик партиясы Меркезий Комитетине, СССР ІОкъары Советининъ 
Президиумына, СССР Министрлер Советине, КПСС Меркезий Комите- 
тининъ Баш секретары, СССР Юкъары Совети Президиумынынъ Реиси 
Л. И. Брежнев аркъадашкъа буюк котеринкиликнен селямлав мектюби- 
ни къабул эттилер. Мектюпни Озьбекстан ССР Министрлер Совети- 
нинъ Реиси Н. Д. Худайбердыев окъуп ишиттирди. `` 

Тантаналы меджлисте КПСС Меркезий Комитети Сиясий бюросы- 
нынъ азасы, Къазахстан Компартиясы Меркезий Комитетининъ бирин- 
джи секретары Д. А. Кунаев, Къыргъызстан Компартияс̧ы Меркезий Ко- 
митетининъ биринджи секретары Т. У. Усубалиев, Таджикстан Компар- 
тиясы Меркезий Комитетининъ биринджи секретары Д. Р. Расулов, 
Туркменстан Компартиясы Меркезий Комитетинин биринджи секре- 
тары М. Гъ. Гъапуров, КПСС Меркезий Комитети Баш Секретарынынъ 
ярдымджысы А. М. Александров, КПСС Меркезий Комитетининъ болюк 
мудири Л. М. Замятин, КПСС Меркезий Комитети иш юрютиджисининъ 
муавини М. Е. Могилевец бар эдилер. Озьбекстан Компартиясы Мерке- 
зий Комитети Бюросынынъ азалары ве азалыкъкъа кандидатлары 
Е. А, Айтмуратов, И. Г. Анисамкин, Л. И. Греков, Т. Н. Осетров, А. У. 
Салимов, А. А. Ходжаев, К. К. Камалов, Н. М. Махмудова, Л. Н. Мел- 
кумов, У. У. Умаров, Озьбекстан ССР Юкъары Совети Президиумы 
Реисининъ муавинлери Г. М. Орлов, .К. Рзаев, республика Министрлер 
Совети Реисининъ муавинлери Р. Х. Абдуллаева, Къ. А. Ахмедов, 
В. П. Есин, Б. Р. Рахимов, М. Т. Турсунов, А. Р. Ходжаев иштирак 
эттилер. 


(УзТАГ). 


Совет Социалистик Республикалафы 
Бирлилининь бО йыллылъы мунасебетиле 


ЕКЯНЕ АИЛЕ ДУЙГЪУСЫ. 


Ватанымызнынъ халкълары Совет Социалистик Республикалар Бирлиги тешкиль 
этильгенининъ 60 йыллыгъыны тантаналы суретте къаид этювге фааль азырланалар. 
Санаат ишханелеринде, къуруджылыкъ мейданларында, койлерде-кентлерде совет 
адамлары бу улу байрамны эр бир саада дегерли гъалебелернен къаршылап алув 
огърунда социалистик ярыш. байрагъыны даа юксек котеререк чалышалар. 

Чокъмиллетли Советлер Бирлигининъ мейдангъа кетирилюви — Улу Октябрь 
социалист революциясы гъалебесининъ девамы, партиямызнынъ буюктен-буюк 
ярарлыгъы, лениндже гъаелернинъ, миллий сиясет принциплерининъ омюрге кечи- 
рилювидир. «Биз миллетлернинъ гонъюлли бирдемлигини истеймиз, бир миллет ди- 
гер миллет устюнден зорбалыкъ япувына ёл бермеген бирдемликни, там ишанч 
эсасында, къардашлыкъ бирлигини ачыкъ-айдын акс эткен, там манасынен гонъюлли 
оларакъ мейдангъа кельген бирдемликни истеймиз», — деғен эди В. И. Ленин. ' 


Мына бойле мусавий бирдемлик бундан алтмыш йыл эвельси —1922 сенесининъ 
декабринде мейдангъа кетирильди. Алтмыш йыл зарфында бу тарихий бирлик совет 
халкъларынынъ революцион янъартув фаалиетининъ эсасы олып кельмекте. Мемле- 
кетимизде инкишаф этиджи социализм джемиетининь къурулувы да бу бирликнинъ 
нетиджесидир. Шимдики куньде улу Советлер Бирлиги коммунизм джемиети къура- 
яткъан достане, мусавий укъукълы республикалар оларакъ бутюн дюньягъа беллидир. 

«СССРнинъ тешкиль этильмеси,-— дениле КПСС Меркезий Комитетининъ «Совет 
Социалист Республикалары Бирлиги тешкиль этильгенининъ 60 йыллыгъы акъкъында»- 
ки къарарында, — озь эркянына коре, чокъмиллетли, идеологиясы ве сиясетине, теш- 
килятий теркибине, фаалиет принциплерине коре, терен интернационалистик боль- 
шевиклер ленинджи партиясынынъ гъает буюк хызметидир». 

Акъикъатен де, Коммунист партиясы совет халкъларынынъ бирдемлик аилесини 
тешкиль саесинде чокъмиллетли девлетнинъ эйи джиэтлерини дюньяда ильки ола- 
ракъ исбат этти. Бу девлетни тешкиль этювде РСФСР аль этиджи роль ойнады. Бу- 
тюн Совет республикалары гонъюлли оларакъ РСФСРнинъ этрафына бирлештилер. ` 
Рус халкъы, мевджут къыйынлыкъларгъа бакъмадан, мемлекеттеки бутюн халкълар- 
нынъ революцион гъалебелерини къатиетле къорувда оларгъа гъарезсиз ярдым 
этти, сабыкъ миллий дживарлардаки кериликнинъ огюни алувгъа буюк иссе къошты. 

Партия ишчи сыныфынынъ, гъает кениш кутьленинь негиз менфаатларыны 
къорчалавы, коммунизм идеалларына садыкълыгъы, бутюн халкъларнынъ миллий 
‘менфаатлары ве дуйгъуларына гъает буюк дикъкъат косьтерюви, шовинизм ве мил- 
лий нигилизмнинъ эр сой корюнишлерине къаршы амансызлыкънен курешюви 
саесинде мемлекетнинъ бутюн миллетлери ве халкълары эмекдарларынынъ ёлбаш- 
чысы олув киби юксек укъукъкъа саип олды. Партия даимий суретте алып баргъан 
назарий, сиясий ве тешкилятий ишлеринен эмекдарларда бирлешмеге олгъан къа; 
рарны пекитти, оларнынъ ирадеси ве къуветлерини умумий макъсаднынъ эдасына — 


социализм ве коммунизм къуруджылыгъына джельп этти. 

Совет Социалистик Республикалар Бирлигининъ тешкиль этильмеси В. И. Ленин 
гъаелерининъ, лениндже миллий сиясет принциплеринниъ муджессем темсилидир. 
Пролетариатнынъ улу даийси миллетлер арасында там озьара ишанчны, гонъюлли 
бирдемликни, озьара мунасебетлердеки мусаватсызлыкънынъ мухтелиф шекиллерине 
ёл бермемезликни, бу. бирликнинъ реини, деп бильди. Миллетлер ве халкъларны 
этрафлыджа илерилетмек ёлунда къыскъа бир муддетте гъает чокъ ишлер япылды. 

Эмексевер халкъларымызнынъ сарсылмаз бирлиги, мемлекетимизде санайылашты- 
рув, кой ходжалыгъыны коллективлештирюв ве, медений революция девиринде, со- 
циализм къуруджылыгъы огърунда алып барылгъан курешлерде пишкинлешти, пе- 
кинди. Немсе баскъынджылары Ватанымызгъа айдутларджа бастырып кирген вакъыт- 
та бутюн совет халкъы оны къорчаламакъ ичюн аякъкъа къалкъты, элине силя алып, 
мукъаддес топрагъымызны фашистлерден темизледи. Душман, юртумызгъа уджюм 
эткенде, халкълар арасындаки достлыкъны сарсытмакъ мумкюн олур белледи. Лякин, 
о янъылды. Бу достлыкъ дженк йылларында, джебэлерде даа зияде къавийлешти. 
Бу сарсылмаз достлыкъ душман устюнден къазанылгъан гъалебени теминлевде эсас 
амиллерден бири олды. Фашистлер дарма-дагъын этильди, джиан халкълары эсарет- 
тен, зулумдан сакълап къалынды. Москва босагъаларында,; Сталинград, Орёл-Курск 
кемеринде, Ленинград ве Севастополь къамачавларында, Украина, Белорусие топ- 
ракъларында мемлекетимизде яшагъан джеми халкъларнынъ эвлятлары эфсаневий 
къараманлыкълар косьтердилер. Совет адамлары арасындаки достлыкънынъ къу- 
дретини бутюн дюньягъа нумайыш эттилер. 

Улу Ватан дженкинден сойъ ходжалыкъны янъыдан къуруа девиринде халкъла- 
рымыз къыяскъа кельмез джесарет косьтердилер. Душман тарафындан харабеге 
кетирильген койлер ве шеэрлер янъыдан къурулдылар, даа ярашыкълы, даа дюль- 
бер олдылар. Буларнынъ эписи совет адамларынынъ . яратыджылыкъ эмеклериле 
эльде этильди, буюк достлыгьымызнынъ нетиджеси исбатланды. { 

Совет Социалистик Республикаларынынъ бу мусавий бирлиги оларнынъ эр бири- 
нинъ, икътисадиятыны даа да къуветлендирди, медениетини зенгинлештирди. Халкъ- 
ларнынъ озьара достылыгъы саесинде бутюн Советлер Бирлиги эр джиэттен инки- 
шаф этмекте, халкъларымыз кемалына кельген социалистик джемиетте сербест аят 
кечирмектелер. 2 

Советлер Бирлиги Коммунист партиясынынъ ХХМІ съездинде КПСС Меркезий 
Комитетининъ Баш секретары Л. И. Брежнев аркъадаш айрыджа косьтергени киби, 
шимдики шараитте совет джемиетиндеки бутюн сыныфлар ве ичтимаий группалар- 
нынъ бири-биринен якъынлашувы ‘девам этмекте. Бу джерьянда ишчи сыныфы аль · 
этиджи къувет оларакъ ‘къалмакъта. Я 

СССРнинъ тешкиль этилюви халкълар арасында достлыкъ, ишанч, бир-бирлер»- 

не ярдым мунасебетлерининъ зияде кенишлемесини тезлештирди. Инкишаф этиджи 
социализм шараитында мемлекетимиздеки миллетлер ве халкъЛарны илерилетювде, 
оларнынъ къардашларджа бирлигини пекитювде Советлер Бирлиги Коммунист пар- 
`тиясынынъ . ёлбашчылыкъ, етекчилик ве тешкилятчылыкъ фаалиети турмадан осьмек- 
те. Партиямызнынъ Меркезий Комитети В. И. Лениннинъ миллий меселеге аит тали- 
матыны иджадий суретте илерилетмекте, миллий мунасебетлерге марксча-лениндже 
принциплер эсасында ёлбашчылыкъ япмакъта. Тувгъан мемлекетимизде эр бир мил- 
летнинъ, эр бир халкънынъ бутюн итияджларына буюк дикъкъатнен бакъыла, совет 
халкъынынъ менфаатлары джемиет инкишафынынъ менфаатларынен уйгъунлаштыры- 
ла. Партия озюнинъ бутюн фаалиетинен, айдын макъсадны козьде туткъан идеология 
ишинен эмекдарларны совет ватанперверлиги ве социалистик интернационализм 
рухунда, екяне улу Совет Ватанына менсюпликтен гъурурланув дуйгъусы рухунда 
тербиелемекте. «Интернационалист олмакъ, — деп къайд эткен эди В. И. Ленин, — тек 
озь миллетинъ акъкъында къайгъырмакъ керек демек дегиль де, бутюн миллетлер- 
нинъ менфаатларыны озюнънинъкинден юксекте тутмакъ керек демектир». Ленин 
тар, кучюк миллетчиликке, озюндже черчивеленювлерге, айрыджа фикир юрьсетюв- 
лерге къаршы амансызджа курешти. 

Советлер Бирлигининъ халкълары озь теджрибелеринде шунъа эмин олдылар 
ки, бирдемлик оларнынъ къуветлерини арттыра, ичтимаий-икътисадий инкишафыны 
тезлештире. Эмекдар адамларымызнынъ улу къардашлыгъы кет-кете къавийлеше. 

Кемалына кельген социализм шараитында совет хапкъынынь интернациональ 
медениети бутюн эмекдарларгъа хызмет этмекте, оларнынъ умумий идеалларыны 
ифаделемекте. Бу джумледен, чокъмиллетли совет эдебияты СССР халкъларынынъ 
онларнен тиллеринде нешир олунмакъта. Албу исе бу халкъларнынъ бир чокълары 
Улу Октябрь социалист революциясына къадар атьта озь язысына биле саип дегиль 
эдилер. Шимди исе улу рус тили бутюн халкълар тарафындан гонъюлли оларакъ 
умум алякъа тили, деп къабул этилип, миллий медениетлер бир-бирлерине тез сурь- 
атнен якъынлаша ве зенгинлеше. 

Мемлекетимиздеки миллетлернинъ эдиплери озьлерининъ эсерлеринде совет 

халкълары арасындаки сарсылмаз достлыкъны, алтмыш йылдЫр ки, котеринки рух 
ве буюк пафоснен тасвир этип кельмектелер. Совет эдебиятынынъ корюмли векил- 
лерининъ иджатларында бу мевзу буюк ве муим ер тута. Языджы ве шаирлеримиз 
совет халкъларынынъ къардашларджа достлыгъыны, бу достлыкъ саесинде джемие- 
тимизнинъ гулленип-чечекленеяткъаныны бедий суретте тасвирлеп кельмектелер, 
Белли совет языджыларындан №. Шолоховнынъ, А. Фадеевнинъ, К. Симоновнынъ, 
Р. Гамзатовнынъ, Ч. Айтматовнынъ; О. Гончарнынъ, М. Авезовнынъ ве дигерлернинъ 
яратыджылыгъында халкълар достлыгъы эсас мевзулардан эсаплана. Бойле языджы- 
ларнынъ несир ве назм эсерлери совет адамларыны ватанперверлик, интернациона- 
лизм рухунда тербиелев ишинде буюк хызмет косьтерелер. 

Алтмыш йыл зарфында корюмли языджыларымызнынь достлыкъны йырлай- 
ыджы эсерлери бир къач несильнинъ дюньягъа бакъышыны шекиллендирювде, совет 
адамларына Ватангъа, халкъкъа севги дуйгъулары ашлав саасында буюк эмиетке 
малик олдылар. Шимдики куньлеримизде де совет эдиплери бу · мевзуда эппи эсер- 
лер яратаракъ, эмекдарларны коммунистик рухта тербиелев ишине озьлерининъ му- 
насип исселерини къошалар. 

Умумсовет эдебиятынынъ айырылмаз бир къысымы олгъан Озьбекстан эдебия- 
тынынъ кечкен 60 йыл ичинде эльде эткен мувафакъиетлери де къуванчлыдыр. Рес- 
публикада -халкъларнынъ улу достлыгъы саесинде медениет, бу джумледен, эдебият 
турмадан юксельмекте. Озьбек языджылары халкълар достлыгъы мевзусына даимий 
суретте мураджаат этелер. Гъађфур Гъуламнынъ мешур «Сен етим дегильсинъ», 
«Мен —,еудийим» шиирлери, Хамид Алимджаннынъ пафослы публицистик эсерлери; 
Айбек, Абдулла Къаххар, Уйгъун, Шараф Рашидов, Зульфия ве дигерлернинъ роман- 
лары ве повестлерини фикиримизге мисаль оларакъ косьтермек мумкюн. Рахмат 
Файзининъ «Азрети Инсан» романы бу мевзуда язылгъан гузель эсерлерден би- 
ридир. з 
Республикада озьбек, рус ве дигер халкъларнынъ эдиплеринен омуз-омузгъа 
чалышаяткъан татар языджылары да озь эсерлеринде совет халкъларынынъ сарсыл- 


‘маз достлыгъыны акс эттирип кельмектелер. Яратылаяткъан романларда, повестьлер- 


де ве икяелерде, назм эсерлерде бу мевзугъа тез-тез мураджаатта булуныла. Бунъа 
мисаль оларакъ Юсуф Болатнынъ «Саф юреклер», «Анифе», Черкез-Алининъ «Саба- 
лар къучагъында» ве «Джумертлик», Решид Мураднынъ «Дагълар сонатасы» роман- 
ларыны, Зиядин Джавтобели, Гъафар Булгъанакълы, Ремзи Бурнаш ве дигер шаир- 
леримизнинъ поэмалары ве шиирлерини косьтермек мумкюн. Ал-азырда уйкен не- 
сильден орьнек алгъан яш языджыларымызнынъ эсерлеринде де достлыкъ аэнклери 
янъгъырап тура. Иса Абдураман, Шакир Селимов, Билял Мамбет киби шаирлеримиз- 
нинъ яратыджылыгъында бу мевзудаки эсерлер корюнмекте. | 
Алтмыш йылі Тарих ичюн пек буюк корюнмеген бу девирде халкъларымыз- 
нынъ ве `эдебиятларымызнынъ къардашлыгъы, достлыгъы гъает пишкинлешти. Бу 
куньлерде эр ерде улу юбилейни мунасип эмек бахшышларынен къаршылап алув 
ичюн куреш кете. Языджыларымыз да бундан четте турмайлар, байрамны ` юксек 
гъаели, зенгин мундериджели эдебий эсерлеринен къаршылап алмакъталар. 


— 


Несир эсерлер 


.Черкез-Али 


ДЖУМЕРТЛИК 


Роман 


— Лякин, огълум, севгиде ашыкъкъан эр вакъыт янъылыр. Бир- 
бирннъни корьмек, бегенмек севги дегильдир. Севмейип эвленмек исе, 
вакътынджа эглендже демектир. Севмек ичюн не керек? Башта къат- 
ты ираде, буюк сабыр, джиддийлик ве мустакъиллик керек. Мына, 
санъа огълум бир мисаль кетирейим. Эгер сен бир къызны бегенсенъ, 
онынъле корюшип башлагъанынънен къучакълашсанъ, опюшсенъ, 
экинджи корюшкенде исе айваний истеклерге ынтылсанъ... о къызны 
сен омюр билля севип оламазсынъ. Къыз да сени севмез. Лякин бир- 
биринъе алышып яшамакъ мумкюн. 

Къарт бу ерде сёзюни кести. Селиме аптенинъ янында лакъырды 
этмекни келишиксиз таныса керек, яваш еринден турып, азбаргъа 
чыкъты ве юзюм сергиси тюбюндеки тапчангъа барып отурды. Назим 
къартбабасынынъ лакъырдысы ве икяелерине айрыджа эмиет берип 
кельген бир йигит олгъанындан (онынъ тарихий икяелерини, Назим 
бир сёзюни къачырмай язып алмакъта) келип онынъ янына ясланды 
ве къартбабасынынъ кейфи тюзелип лакъырдысыны девам эттиредже- 
гини беклеп отурды. Къарт бир пияла кок чай ичкен сонъ, демики лаф- 
ыны девам этти. — Севгинъиз ёкъ, ама, омюр эте билирсиз. Сенинъ 
адетлеринъни о бегенмез, онынъ адетлерини сен бегенмезсинъ. Бир- 
биринъизнинъ эксиклигини корип айтсанъыз афакъанлашыр, тарсыкъ- 
ыр, къавгъалашыр ве кет-кете бир-биринъизни кореджек козюнъиз 
олмагъан душманларгъа чевирилип кетерсинъиз. Айырылсанъ баланъ 
хор олур, айырылмасанъ озюнъ. Омюринъ комюр олып кечер кетер, 
дуймай къалырсынъ. Амма, акъикъий севги иле эвленсенъиз бу шейлер 
эписи аксине, яхшы олып корюнир. Эр шей сизге къуванч кетирир. 
Къартопкъа кунинъ къалса йымырта ерине кечер, чалашта яшасанъыз 
сарай, сандыкъ устюне ятсанъыз пуф тёшек олып корюнир, анълай- 
сынъмы, огълум? Севги ёкъ, дейсинъ, севги бар, балам, лякин о чап- 
`къынлыкъ адетлерини къабул этмей. Сен эр • кунь оюн мейданына 
чыкъып расткельген къызнен ойнап юрсенъ, пляжгъа.. барып тырна- 

гъындан. сачынадже онынъ тенини корьсенъ, бугунь -балдырларыны, 
ярын омузларыны, о бириси кунь кокюслерини корьсёнъ, ич бир ‘вакъ- 
ыт акъикъий севги дуйгъусына малик оламазсынъ. ’ Севги ислерийи 
уяндырыджы аляметлер инсаннынъ ичинде сакълы турмакъ, олар эр 
вакъыт гизленмеге тырышмакъ, къачынмагъа ынтылмакъ кереклер. 
Бу мунасебетлер эр эки тарафтан не къадар сакът къулланылсалар о 
къадар зияде ички дуйгъу асыл олур, юрегинъде мисли корюльмез сев- 
ги ислери уяныр. Яваш-яваш бу ислер чокълашыр ве акъикъий севгиге 
чевирилир. О вакъыт эр эки гонъюль бири-биринен эбедий багъланыр. 
Къызны бир корьгенде къучакъламакъ дегиль де, айларнен юрип, онъа 
ич олмагъанда пармакъ уджунен бир керечик тиймеге мухтадж олмакъ 
ҡерекспнъ. Онынъ тенини, беденини корип дегиль де, урба астында 
сакълы дюльберлигини хаялынъда ташымалысынъ, гедже тюшюнъде 
корьмелисинъ. Мына, бойле севе эдик биз, балам. Эм севгимизге эбе- 
дий садыкъ къала эдик. Бугунь мен къую башында Эсманы корьдим. 
Яхшы къызгъа бенъзей. Сен оны, мына бойле, меним дегеним киби 
севмеге тырыш. Къызнынъ «ташюрек» дегенине ачувланма. Ананъ сени 
янълыш тазирледи. Бельки о сени бегенедир... 

— Анам сарышын къызларны бегенмей. 

— Сен бегенесинъми? Бегенсенъ, ойле ташюрек ол да юр. Ашыкъ- 
ма, вакъыт эр шейни чезер. Демек, сенинъ ташюреклигинъ онда севги 
дуйгъулары ашлай, | | 
Селиме аптенинъ океси баягъы язылгъан киби олды. Чюнки, УЧЬ 
эр кишиден бириси онынъ тарафындан чыкъмады. Бирден-бир огълу 
Назимнинъ келеджеги, бахты ичюн джаны-джигеринен йигирми дёрт 
йылдан бери тельмирип кельген ана, эльбетте огълунынъ такъдирини 
тюшюне, раатсызлана, кимерде ачув арасы янъыла да биле. Бу, ана- 
лар ичюн табинй шей. Лякин эр бир янълышлыкнынъ огюни вакътында 
корип алмакъ, оны догъру ёлгъа къоймакъ омюринъде расткеледжек 
аят афатларындан къуртулмакъ киби муим бир шейдир. 

— Айды, огълум, барып ят, саба ишке кетеджексинъ. Ананъ 
ярыкъларны сёндирди, бабанънынъ яры геджеси олды гъалиба. 

— Сиз де ятынъыз, къартбаба. Бизим даа битмей къалгъан субет- 
леримиз чокъ. Кейфинъиз олгъанда лаф этермиз. Вели Одаман деде- 
нинъ тарихыны даа айтып битнралмадынъыз. 

— Айтырым; балам, айтырым. Эписини айтырым, язып алырсынъ. 

Назим хайырлашып эвге кирди. Мемедемин агъа азбар ичинде о 
якъ, бу якъ доланып къалды. М 

Яры гедже эди. Эсманынъ козюне юкъу кирмеди. Анасы, бабасы, 
къардашлары чокътан татлы юкъудалар. Кузь авасы серин олса да, 
Эсма къолундаки китабыны трюмо устюне ташлап, тышкъа чыкъты. 


Агъач мердивенчиклер устюнде токъталып, азбарнынъ ярысыны къап- 


лагъан джевиз терегине бакъып къалды. Кокте йылдызлар липильдей- 
лер, ай джевиз терегининъ артындан де корюне, де сакълана. Сокъакъ- 
ларда кимсе ёкъ, давушлар тынгъан. Багъча тарафтан патта-сатта 
копек авулдылары ишитиле. Эсма ушюди, юкъусы даа зияде къачты. 
Лякин, эвге кирмеден башкъа чареси ёкъ. Яваш адымларнен озюнинъ 
кроватына келип отурды. Халатыны ташлады, кольмегини, лифчигини 
чыкъарып кроватынынъ башына ильди, геджелик урбасыны кийип, 
ярыкъны сёндирди ве беяз чаршаф устюне созулды. Козьлерини юмды. 
ачты, озюни дешетли къаранлыкъ сукюнет ичинде къалгъанындан аб- 
дырап турды ве пенджере пердесининъ ярысыны ачып бакъты. Ай 
шавлеси онынъ юзюни айдынлатты. Пепджере янында къолларыны 


хачлап бираз турды, хаялында Назимнен лаф этип башлады. Санар- 


сынъ, о пенджереге кельген де, эвге кирмеге сакъынып озь севгилисл- 
нен сырдашмакъта, «Мен санъа ташюрек дедим, бирданем, джанын» 
агъырмадымы? Ойле демеден башкъа чарем къалмады да. Он йыл бир 
мектепте окъудыкъ, балалыгъымызны бирликте кечирдик. Экимиз де 
окъумыш олмагъа, ана-бабаларымызны къувандырмагъа истедик. Сен 
макъсадынъа ириштинъ. Институт битирдинъ, агроном. олдынъ. Ба- 

банъ бутюн: омюрини ‘багьчаджылыкъкъа багъышлап кельген, сен де 
онынъ юрек арзусыны ерине кетирдинъ. Меним эким олгъанымны истей 
эдилер. Тек бир истекнен макъсадкъа иришильмей экен. Институткъа 
кирип оламасам да, ёл ичинде къалмадым. Тезден мен ди дипломлы 
оладжагъым. Сен баба .зенаатынъны, мен исе ана зенаатымны куте- 
джекмиз. Сен агроном, мен тербиеджи оладжагъым. Бутюн омюримни 
балаларгъа багъышлайджагъым. Дюньяда ялынъыз бир истегим бар, 
о да бутюн омюрим сенинъле берабер олмакътыр, севгилим. Буны сен 
анълап оламайсынъ, меним исе анълатмагъа кучюм етмей. Шунынъ 
ичюн санъа ташюрек дедим, мени афу эт, бирданем! Мен бутюн аят- 
ымны санъа багъышламагъа азырым. Меним ичюн бу диярда сенден 
башкъа кимсе ёкъ. Козюм огюнде тек сен турасынъ, сенден башкъа 
манъа кимсенинъ кереклиги де ёкъ. Не ичюн бойле олдым озюм де 
бильмейим. Севги дегенлери. бойледир даа. Я барып да сен мени анъла- 
масанъ, мени севмесенъ, алым не оладжагъыны озюм де бильмейим. 
Эр алда санъа шуны бильдирмек истейим ки, севсенъ де, севмесенъ де 
мен бутюн омюрим сенииъле къаладжагъым. Кимсеге сёз бермейдже- 
гим, севмеген кимсемнинъ къулу олмайджагъым. Сен насип олмасанъ, 
бутюн омюрим акъайсыз яшайджагъым. Не чексем озюм билирим, озюм 
янарым, озюм сёнерим. Сенинъле олсам эр шейге разым. Ачлыкъкъа · 
да, ёкъсузлыкъкъа да. Сен кирген атешлерге мен де кирейим, тек се- 
нинъле олайым, бирданем». 

Эсма терен хаялгъа далгъаныны анълап, пердени тартып кене бир 
даа тышкъа козь ташлады. Анда кимсе ёкъ эди. Қъайтып ернине ятты. 
Ястыкъ устюне сачлары дарқъалгъан бир алда козьлерини юмды ве 
кене хаялгъа далды. «Назим бугунь меним козюме даа яхшы олып 
корюнди. Аякъларыма бакъты, кокюслериме козь ташлады. Атта юк- 
сек окчели аякъапнен сувгъа кельгениме дикъкъат этти. Къопкъалар- 
ымны кетирди. Ах, не ичюн инсанлар бойле вахший ола экенлер. Бу 
кемалына кельген бир йигит олып, не ичюн манъа гонъюль бермей 
экен? Бу сырны насыл этип бильмели, аджеба? Ёкъса, онынъ башкъа 
къызы бармы? Бу орталарда ойлеси ёкъ. Мен онынъ бутюн аткъан 
адымларыны билем. Менде гонъюли олмагъан йигитнинъ даа кимде 
козю ола билир. Мен биревлерден эксикимми ёкъса? Сарышынлыгъым- 
ны къусур саймаса... Авропалылар язалар ки, шаркъ халкъларынынъ 
эрлери сарышын къызларны сийрек расткельген дюльберлерден сая- 
лар. Онынъ ичюн земане къызлары. сачларына беяз тюс бермек ичюн 
бир шей аямай экенлер. Манъа бу вариетни табиат, алла багъышла- 
гъан олса, окюнмеге не бар? Бельки буны Назим анълап оламайдыр. 
Эр алда, менимдже, севги пчюн тышкъы корюништен пек къальб 
сыджакълыгъы керек. Назим меним къальбимни анъламай, мен де он- 
ынъ къальбине кирип оламайым. Мына, бизим арамызда манна олып 
тургъан бент неден ибарет. Мемедемин къартбаба пек теджрибели ве 
акъыллы къарт. Бу манианы йыкъмагъа ондан башкъа бизге ярдым 
этеджек олмаз. О къарт бизим къальблерни эр кестен яхшы коре ве 
анълай». | 

Эсманынъ козь къапакълары агъырлаштылар. Олар, ниает бойле 
тюшюндже ве хаяллар ичпиде яваштан юмулдылар. 


` ОН ДЕРДЮНДЖИ БАБ 


Совхоз партия комитети бюросында бугунь Ерназар ве Оразбай 
меселеси бакъылды. Ерпулатов бюро азаларыны олып кечкен меселё- 
нинъ асылынен таныщ этти. Язылгъан, сызылгъан кягъытларны окъуп 
анълаткъан сонъ, озь сёзюне къыскъа екюн чекерек, шойле деди: — 
Бизге намуслы адамлар керек. Девлет эсабына яшамакъ истегенлер 
бизим арамыздан сипирилип атылсын. Чобан — чёльнинъ, бинълернен 
баш малнынъ шорбаджысыдыр. Чобаннынъ къальби темиз, юзю акъ, 
намусы пак олмакъ керек. Биз чобангъа ишана ве инанамыз. Инан- 
гъанымыз ичюн де дюньянынъ бир четинде, онъа бинълернен мал иша- 

намыз. Онынъ аткъан адымыны, баскъан изини тешкерип юрмеймиз. 
Догъру, малны асрагъан, етиштирген, чокълаштыргъан чобандыр. Ля- 
кин биз совет мемлекетинде, топрагъында яшагъан совет чобанлары- 
мыз. Девлет малы — девлетнинъки олып къалмалы. Девлет малыны 
озь шахсий мулькюне чевирмеге истегенлер совет чобаны шаныны кир- 
лемесинлер! Мына, меним дейджегим бу эди, аркъадашлар! Ким сёз 
истей? 1 

Меджлисте бюро азаларындан башкъа кой хозяйствосы министр- 
лигинден кельген векиль, район партия комитетининъ секретары, «Со- 
вет Къаракъалпакъстаны» газетасынынъ мухбири ве чобан Аскъар да 
иштирак эте эдилер. Ерназар ве Оразбай тёгерек столнынъ башында, 
бир-бирине къапа-къаршы отургъанлар. Олар дегиль бюро азалары- 
нынъ, атта бир-бирлерининъ юзюне бакъмага да утаналар: Хусусан 
Ерназар. О бойле дубарагъа огърагъаныны озюне багъышлап оламай. 
Онъа бу къолсувукълыгъынынъ кереклиги де ёкъ эди. Онынъ малы, 
эви, эшьясы — эр шейи етерлик. Насыл олды да, огълунынъ козю 
алдында бойле джинаетликке ёл берди, насыл олды да эм огълуны, 
эм келинини, эм де директорнынъ шаныны кирледи. Онынъ аятында 
бу ич унутылмайджакъ бир янълышлыкъ. Ерназар чаре тапса бу ерде, 
бу муакемеде окюрип агълайджакъ ама, тишлерини сыкъып, башыны 
сакълап озони зорнен тутмагъа тырыша. 

Бир къач санне кимсе индемеди. Ерпулатов эр кеснинъ бетине ба- 
къып чыкъты. Эр кес тюшюнджели, къайгъылы. Оразбай яш, даа аят- 
нынъ дадыны, тузуны кереги киби татмагъан. Ерназар исе, омюр сы- 
навларындан кечкен, теджрибели чобан. Совхоз тешкиль этювде он- 
ынъ чокъ файдалы ишлери олды. Актив джемаатчы, яхшы тешкилятчы, 
къыскъасы — чобанларнынъ устасы. Шунынъ ичюн директор оны энъ 
агъыр фермагъа ёллады. Ерназар бу ишанчны акълады, бир йыл ичин-. 
де ферманы котерди, малларнынъ сайысыны арттырды, юнь ве къара- 
куль планыны арткъачынен эда этти. Дирекция · онынъле ялынъыз 
гъурурлана ве оны даима илери адамлар сырасында деп биле эди. 

Бюро азалары да Ерназарны ойле билелер. Шунынъ ичюн олса 
керек эписи агъызларына сув алгъан киби индемей отуралар. 

— Ойле олса ‚сёзни Ерназар Къуламетовкъа беремиз, деди Ер- 
пулатов сукюнетни бозып. 

Ерназар аркъасына токъмакъ эндирильген адам киби, башыны эл- 
лери арасындан зорнен чыкъарып аякъкъа турды. Бир сание къадар 
индемеди, сонъра дудакъ уджундан сёйленип башлады: — Мен хырсыз 
дегилим, джемаат, хырсызлыкъ да япмадым,— деди о юткъунып.— 
Инанмасанъыз, мына, Аскъар чобандан соранъыз. Догърумы, Аскъар 
агъа? | ` 

— Пек догъру, пек догъру, малларым еринде, келинъиз, къаранъ- 
ыз, — деди Аскъар чобан аякъкъа къалкъып. Ў . 

— Отурынъыз,— деди Ерпулатов онынъ шашма лафларыны бол- 
юп.— Сизден сорагъанда айтырсынъыз.— Мен догърусыны айтам, 
догърусыны айтам, кель де къаранъыз,-— деди о бир даа ерге отур- 
гъандже. ‘ 

Ерназарнынъ тили бираз чезилип башлады. О бир йыл эвельси 
Нукъуста ишнен булунгъаныны, анда Торемурат деген бир адамнен 
тесадуфен таныш олгъаныны, онынъ эвинде ятып, андан килим сатып 
алгъаныны, кебабнен сыйлангъаныны ве ниает бир кунь бу адамнынъ 
Къос-Бурунгъа сюрип кельгенини, онъа беш-он баш къоюн пек керек 
олгъаныны ве анабашлар ерине эки куньден токълулар алып келе- 


‘джегини ишандырып, эки бинъ кумюш пара къалдырып кеткенини 


тефсилятлы суретте айтты. Сёзюнинъ сонъунда бойле деди: — Бекле- 
дим, кельмеди. Не токълулар бар, не Торемурат. Оразбайгъа пара- 
нынъ ярысыны берген эдим. Токълулар кельмеген сонъ, Аскъар чобан 
да корьген сайын сорагъан сонъ, мен озюмнинъ токълучыкъларымны 
Аскъаргъа теслим эттим. Оразбай исе, манъа бинъ кумюшни къайтар- 
ып берди. Элли йыллыкъ омюрим ичинде алданып яладжакъ олгъан 

бирден-бир алыш-веришим бойле олып чыкъты. Багъышласанъыз, къа- 
баатымнынъ устони бинъ кере орьтерим, багъышламасанъыз, дже- 
маат кескен пармакънынъ агърысына даянаджакътырым даа. 

Ерназар сёзюни бойле битирди ве ерге отураджакъта онъа суаль 
береджек олдылар. Ерпулатов, суаллерни Оразбайны да динълеген 
сонъ берирмиз,— деп Ерназаргъа отурмагъа разылыкъ берди ве Ораз- 
байгъа башыны саллап, аякъкъа турмасыны буюрды. 

Оразбай къашларыны сытып еринден турды ве чекинмеден Бег- 
дияр Надыровичнинъ козьлерине къыркъ йыллыкъ душманы киби 
бакъты. Акъшамдан бери индемей отургъан Беѓдияр Надырович бу 
дешетли бакъышкъа эмиет бермеди. Аксине, министрликтен кельген ве- 
кильнинъ къулагъына эгилип, — киев бала,—- деп ташлады. 

— Мен бабамнынъ айткъанына ` бир сёз даа къошып оламайым. 
Эписи догъру. Мен къоюн алмадым да, сатмадым да. Кимсеге де бор- 
джум ёкъ. Лякин, анавы Торемурат деген аферистни бир расткетирсем 
бурнунынъ тозуны къакъар эдим, — деди ве ерине отурды. " 

— Сиз, Оразбай Къуламетов, хырсызлыкъ этмедим, дединъиз. 
Хырсызлыкъ этмесенъиз, не ичюн озь токълуларынъыздан дегиль де, 
Аскъар чобандан алдынъыз?— деп суаль берди Ерпулатов. 

— Бутюн къабаатым шунда, — деди Ерназар огълунынъ ерине дже- 
вап берип. — Алдандым. Торемуратнынъ манъа къалдыргъан эки бинъ 
кумюшине алдандым. 

‚— Демек, йигнрми къоюнны юзер кумюштен саттынъыз, ойлеми? 

— Ойле; | " 

— Торемурат сизге йигирми токълу кетирмейджегини бильме- 
динъизми? . 

— Валлаи, бильмедим. Қетирир белледим. 

— Демек, йигирми токълу кетирген олса, сизинъ джебинъизде эки 
бинъ кумюш кяр къаладжакъ эди, ойлеми?— деди райком секретары 


Султанов. ; 


‚ —_ Ёкъ, ёкъ. Токълуларны кетирген олса, мен онынъ парасыны · 
къайтарып береджек эдим,— дедн Ерназар козьлерини тёгереклен- 
дирип. р 

— Догъру айта бабам, парасыны къайтараджакъ эдик‚— деп къы- 
чырды кенардан Оразбай. 

Отургъанлар индемедилер. Бир-бирлерине бакъышып алдылар, 
меселенинъ феркъына бармагъан киби олып омузларыны къыстылар. 

— Мен бир шей анъламайым, — дедн сукюнетни бозып Ерпула- 
тов.— Сизге бир шей къалмайджакъ олса, бу къалабалыкъны башла: 
магъа не аджет бар эди? 

— Мумкюнми?— деди Оразбай еринден турып. — Шу Торемурат 
деген аперист бабамны сыйлагъан, онъа килим саткъан, керек олса 
даа тапарым деген. Къыскъасы, бабамнынъ анъкъавлыгъындан фай- 
даланып къанына кирген. Эвге кельген сонъ, бабам да онынъ эйилигн- 
не эйилик япаджакъ олгъан. Ич бир шей гъайып олмай. Ингирми баш 
кетеджек, йигирми баш келеджек. Бабам разы олгъан, аягъына келип 
йыкъылгъан таңышыны къайтарып оламагъан. Мында анълашылма- 
гъан бир шей ёкъ. Ойлеми Аскъар? Не сусып отурасынъ? Не лаф эт- 
мейсинъ? Сенинъ отарынъда малынъ текмильми? 

— Текмиль. Текмиль ама... Тек, тек... 

— Не тутукъланып отурасынъ!— деп къычырды Оразбай Аскъар- 
нынъ устюне. — Отарынъда малынъ текмильмн, ёкъса озюнъ де биль- 
мейсинъми? 

Чобан ачувланды. Оразбайнынъ «Озюнъ де бильмейсинъми» деген 
сёзю онынъ зытына тийди. · | 

— Сен мени ахмакъ этеджек оласынъмы? — деди о чот сакъалыны 
ойнатып.— Мен -ахмакъ дегилим. Сен ахмакъ экенсинъ. Не багъырас- 


‘ынъ? Бильмей экеним... Къарачы, сен онынъ лафына! Мен къыркъ йыл- 


дан берн къолумдан келип кечкен малнынъ эсабыны билем. Элли йыл- 
дан сонъ да отарымда оладжакъ малны эсаплап къойдым. Лякин оны 

мен корьмейджегим. Сизлер, меним кичкене чобанларым кореджеклер. 
Сен чобанны эсап бильмейдир беллединъми? Йигирми анабаш къоюн- 
дан баарьде къач къозу беклемек мумкюн? Айт, озюнъ айт. Сен брига- 
дирсинъ, меним начальнигимсинъ! 

Оразбай ачувындан ерге отургъаныны озю де дуймай къалды. 
Отургъан сонъ даа бир шейлер сомурданды. Гъалиба тили уджундан 
сёгюнди. 

— Анълашылды, эписи анълашылды, — деди Ерпулатов чобан сус- 
къан сонъ. 

Оразбай ве Ерназар богъазларына мушмолла тыкъылып къал- 
гъан киби юткъунды ве къулакъларынадже къызардылар. 

— Оны баарьде корермиз,— деп джевапланды отургъан еринден 
Оразбай. — Къоюнларынънынъ ярысы къысыр. 

—• Менде къысыр къоюн ёкъ, баш кутьме! 

Адамлар бири-бирлеринен лаф этип гурюльдешип кеттилер. Ер- 
пулатов столны шамарлап оларнынъ дикъкъатыны джельп этти. Эр 
кес бирер-бирер турып озь фикирлерини айттылар. Фикнрлер чешит 
тюрлю эди. Бириси: — бу меселеге джинаетлик,— деп бакъа, дигери: 
тюшюнмеден япылгъан иш,— дей, бириси . даа: — алдангъан адамны 
асмайыкъ, кесмейик, къоюнларыпы отаргъа кетирип къошкъан сонъ 
даа не керек? — деп екюн чеке ве иляхри. Эр кеснинъ айткъаны про- 
токолгъа язылды. Сёз айтмагъан адам къалмады. Бегдияр Надырович 
бутюн чыкъышларны дикъкъатнен динъледи ве ниает, отургъан ерин- 
ден сёз алды. 

— Меним ичюн, аркъадашлар,— деди о. къашларыны манълай- 
ынадже котерип.—- Бугунь бюрода бакъылгъан меселе пек муим ве 
пек джиддий. Бу ишке, джинаетлик демек де аз. Оразбай меним кне- 
вим. Ерназар къудам олалар. Демек, булар меним озь адамларым. ` 
Биз янъы совхознынъ темелини къойып башлагъан биринджи къарыл- 
гъачлармыз. Планларымыз, макъсадымыз буюк. Йигирми къоюн, бинъ 
къоюн, дегиль де, йигирми миллион мал устюнде баш ёрамыз, бу улу 
макъсад ичюн бугунь, биз, сизлернен берабер темель къоямыз. Бизлер 
бу сынъырсыз бошлукъны бзюмизге бойсундырмағъа кельдик. Асыр- 
ларнен джансыз, файдасыз яткъан бу къумлыкъны джанландырмагъа, 
‘инеангъа хызмет эттирмеге кельдик. Бойле улу ишни, ялынъыз улу 
адамлар япа билелер. Бу улу иште бугунь, бу ерде муакеме этмекте 
олдугъымыз киби чюрюкликлер кечмей. Улу озень, улу ёл ачып акъар 
ве бутюн чёплюкни кенаргъа, ялыларгъа чыкъарып ташлар. Ерназар 
ве Оразбай Къуламетовлар бу улу озенден кенар этильмеге ляйыкъ- 
лар. Янъылдылармы, алдандылармы, бильмейим, олар озь джинаёт- 
ликлери ичюн халкъ муакемеси алдында джевап берсинлер. 

Бюро азалары Бегдияр Надыровичнинъ чыкъыщыны меракънен 
динъледи ве бираз индемей отурдылар. Ерпулатов да бираз тюшюн- 
джеге далды. Чонки о Бегдияр Надыровичтен бойле къатты чыкъыш 
беклемей эди. Лякин онъа Оразбайнынъ сонъ куньлерде япкъан чир- 
кин адетлери де белли эди. Шасенемни акъаретлеп, бабасыны ынджыт- 
ып, ишини ташлап Қъос-Бурундан чыкъып кетюви, шубесиз Бегдияр 
Надыровичнинъ афакъаныны къозгъайджакъ. Ерпулатов буларны козь 
огюне кетиререк, Бегдияр Надыровичиинъ чыкъышы къарардан зияде 

` къатты, деген фикирге кельди. Ола билир, Ерпулатов догъру тюшюне- 
дир. Эр алда аиле мунасебетинен такъдирлери багълангъан адамнынъ, 
ким олса .олсун — директор олсун, адий адам олсун, эписининъ джаны- 
къаны бир, эписининъ истеги муабетлик. Муабет яшагъан аиле эр эки 
тарафнынъ ана-бабасыны къувандыра, гонъюллерини кульдюре. Муа- 
бетсизлик. исе, эр эки тарафнынъ омюрини ашай, юреклеринде нефрет 
къозгъай. Оразбай шимдилик не тюшюне бильмеймиз. Лякин онынъ 
сонъки куньлерде озюни инсафсызджа алып барувы, ве аилесинден 
чыкъып кетюви кимсенинъ юрегини хошландырмады. Бу меселе хусус- 
ында биз даа токъталырмыз, шимди опынъ ишини догъру ве адалетли 
аль этмек керекмиз. 7 

„Министрликтен кельген векиль бу меселенен чокътан таныш эди. 
Нукъуста Торемурат якъаланып суд олгъан сонъ, министрликке об- 
ласть прокуратурасынынъ Ерназар ве Оразбай акъкъында «шахсий 
къарары» кельген эди. Бу къарар боюнджа министрликте махсус ко- 
миссия тизилип къач керелер совхозгъа келип, тешкерюв яптылар. 
Къач керелер Бегдияр Надыровични Нукъускъа чагъырып субетлеш- 
тилер. Ерпулатов ве райком секретары да бу ишлерден хабердарлар. 
Шунынъ ичюн бугунь бюро чагъырылып, бу меселени козь-козьге кел- 
ип, тюбю-темелинден аль этмек къарары къабул олунгъан эди. 

Министрликтен кельген векиль озь сёзюни къыскъадан кести. Ер- 
назар ве Оразбайнынъ акъикъатен Торемурат деген доландырыджы- 
нынъ къармагъына илишкенлерини, бу ишни олар анъсыз оларакъ, 
аджемилик нетиджесинде алданаракъ япкъанларыны, Торемуратнынъ 
якъалангъаныны, сёз сырасы, Торемурат рецидивист джинаетчи олып, 
энди озь джннаетлери ичюн бундан къач йыллар эвельси джезагъа 
огъратылгъаныны ве башкъа джинаетлери ичюн чокътан изинден 
юрюльгенини ве бу къоюнлар себебинден къолгъа тюшкенини къайд 
этти. Сёзюни екюнлеерек шойле деди: — Джинаетчи Торемурат озь 
джезасыны‘ алды. Сизинъ къоюнларнынъ эписини кебаб этип етиштир- 
алмады. Къоюнларынъызнынъ,он беш данеси тапылды ве кери къайт- 
арылды. Ерназар ве Оразбай исе, мадамки, бу ерде озь къабаатларыны 
таныйлар ве озьлери анълы оларакъ къоюнларнынъ сайысыны текмил- 
легенлер, оларнынъ совхозда косьтерген яхшы хызметлерини козьде 
тутаракъ, къатты джезагъа чекмейип, биринджи кере бойле тазирнен 
къалдырайыкъ, деген фикирдемиз, аркъадашлар. 

— Кимде даа насыл фикир бар? — деди Ерпулатов, аркъадашлар- 
гъа мураджаат этип. Ў ° 

— Меним апабашларымны кетирсинчи!— деп къычырды Аскъар 
чобан. 

— Мен Ерпазарны чокътан берли билем, — деди райком секретары 
Султанов. — Яхшы адам ве яхшы эмекчи эдн. Бугуньки бюрода къоюл- 
гъан меселе тек онъа ве Оразбайгъа дегиль де, эр кеске дерс олмакъ 
керек. Сийрек де олса, кимерде Торемурат киби джинаетчилер апан- 
сыздан чыкъып къалалар. Сакътлыкъ керек, джиддийлнк керек. Биз 
къоюнларымызны чёль къашкъырларындан козь бебегимиз киби сакъ- 
лаймыз. Албу исе, Торемураткъа бенъзеген эки аякълы ` къашкъырлар- 
гъа да огърамакъ мумкюн экен. Сиз Ерназар ве Оразбай, корьдинъиз- 
ми нас̧ыл къашкъыргъа огърадынъыз? Бу сизге ве бутюн совхозымыз- 
нынъ намуслы эмекчилерине дерс олсун! Мен Аскъар’ чобаннынъ 
сёзюне къошулам. Йигирми анабаш къоюн баарьде энъ аздан йигирми 
къозу кетиреджек эди. Барсын къысыр сойлары олсун, я эгизлейджек 
"сойлары ёкъ эдими? Шунынъ ичюн мен теклиф этем ки, джинаетчининъ 
къалдырып кеткен эки бинъ кумюш парасы совхознынъь файдасына · 
мусадере этильсин. 

Теклифлер тюрлю-тюрлю олгъанындан меселе рейге къоюлды. Бю- 
ро эксернет рейнен Ерназар ве Оразбайдан эки бинъ кумюшни алып 
совхоз файдасына берильмесини, Ерназарны ферма мудири вазифесин- 
ден, Оразбайны исе, бригадирликтен чыкъарылмаларыны теклиф этти. 
° Бюро азалары кийинип азбаргъа чыкъкъаида Улькер йылдызы 
идаре алдындаки юксек сельбнлернинъ тёпесинде балкъылдамакъта 
эди. Яры гедже авса керек, Ат-чапар терен юкъугъа далгъан. Этраф 
чым-чырт. Канал тарафтан чёль сукюнетини бозып теренден бакъалар- 
нынъ эзгиси ишитиле. Ара-сыра деве сеслери ве яры гедже хоразлары- 
нынъ отькюр макъамлары чёль бою узакъ-узакъларгъа яйрап кете. 

Нукъус векили ве райком секретары машинагъа минип район мер- 
кезине къайттылар. Беглияр Надырович ве Ерпулатов канал бетке — 
озь эвлерине кеттилер: Эр кес даркъалгъан арада Ерназар атынынъ 
эгерини тарттырып ёлгъа чыкъты. Аскъар чобан оны беклемеди. Ерна- 
зар о якъ, бу якъ бакъып, Оразбайны араштырды, оны корьмек ве 
лаф этмек истеди. Оразбай исе къапудан чыкъар-чыкъмаз козьден 

гъайып олып кетти. Онынъ не‚якъкъа кеткенини кимсе корьмеди. 'Ер- 
назар атыны тюкян бетке айдады, Оразбай мында да &кътыр.— Бу ба- 


‚ла меним башыма беля артындан беля кетирип башлады ама, сонъу 


хайыр олсун,— деди о атынынъ башыны кери бурып. Район ёлуна 
чыкъты, ашханени доланды, сонъра балыкъчы Костя акъайнынъ эвине 
тараф бурулды. Онынъ эки къызы бар, акъайлары ёкътыр. Ерназар 
Оразбайнынъ бу эвге келип-кеткенини ишиткен эди. Қеч олса да, бар- 
ып бакъайым, бельки олардадыр,— деп атыны джувуртып кетти. 
Костя акъайнынъ къаралтысына якъын кельгенде ювасындан аты- 
лып чыкъкъан бузав киби къара ярамаз копек зынджырыны узеязды. 
Ерназар аттан тюшмеди, эвнинъ артына айланып, пенджереге якъын 
кельди. Копек давушындан уянгъан къызларындан бириси тюб урба- 
сынен келип пенджеренинъ пердесини котерди ве ат устюндеки адамны 
корип, аман перденн йиберип кери къачты. Ода ичинде не олды, не 
къалды малюм дегиль. Пердени экинджи бир къыз даа котерип бакъ- 
ты. Бу бираз атикче олса керек, — Сен кимсинъ?— деп къычырды. Ер- 
назар къызнынъ бабасыны сорады.— Бабам эвде ёкъ, — деди къыз ве 
перденинъ артына сакъланды.— Мен Оразбайнынъ бабасы олам, — де- 


. ди Ерназар пенджерени тыкъырдатып.— О сизде дегильми? 


Оразбайнынъ адыны ишиткенлеринен къызлар экиси де пендже- 
реге кельдилер. : ; 

— Бугунь оны совхоз идаресине меджлиске чагъырдылар, аля даа 
кельмей,— дедилер къызлар.— Киринъиз, бельки келип къалыр... 

Ерназар кирмеди. — Костя акъай эвде олмагъан сонъ, меним мын- 
да не ишим бар, — деп тюшюнди ве атыны айдап кери къайтып кеттн. 
Посёлкада энди кимсе ёкъ эдн. «Арам бала менден де сакълана, ко- 
ресинъми арсызнынъ япкъан ишини? Токъта сен, менден къачып 
къуртуламазсынъ. Бугунь олмаса ярын, илле къолума тюшерсинъ. 
Мен сенинъ акъылынъны ерине къоярым. Той эттим, масрафларгъа 
баттым, койнинъ энъ дюльбер, энъ медений къызыны алып бердим, 
директор къызы! Ахмакъ ‘бала, оны севип, сайып, эркелеп яшамайсынъ- 
мы. Бу орталыкъта Шасенемге етер къыз ёкъ. Оны бутюн район хал- 
къы айта, эр кеснинъ козюнде, бильгиси бар, келеджеги бар, ойлесини 
севмеге бильмеген матювден не беклемек мумкюн? Чокъ языкъ ки, 
мынавы Торемурат меселеси меним башымны айландырды. Шасенемни 
де, ‘бу быралкъыны да корип кереги киби лаф этип оламадым. Бугунь 
кене козюм алдындан къачырдым.» 

Бу тюшюнджелерге далгъан Ерназар атынынъ къумлукъ ёлгъа 
чыкъкъаныны, Къос-Бурун тарафкъа адымлап кетеяткъаныны дуймай 
къалды. Серин чёль елинден ушип башлагъанынен, атынынъ джугени- 
ни тартып, зенгилерини къыбырдатты, юрюшини тезлештирди. Бираз- 
дан барханлар арасына синъип козьден гъайып олып кетти. Ай яры- 
гъында чёль яхшы сечиле. Ат исе, гедже къаранлыгъында дегиль, козь- 
лерини байласанъ биле ёлны шашырмай кетеджек. Бутюн кунь ве ге- 
дже къаарьленип, раатсызланып ёрулгъан Ерназар джугенни бошатты, 
атны озь алына ташлады. Чокъкъа бармай онынъ ёргъун козьлери де 
юмулып, де ачылып башладылар. Ат устюнде юкъусырап кеткен Ерна- 
зарнынъ къулакъ зарыны патлатып апансыздан тюфек атылды. Ерна- 
зар абдырап козьлерини ачса, огде, эки юз метр къадар месафеде, 
юксек барханнынъ тёпесинде насылдыр къаралтылар корьди. Ельаякъ 
атына къамчы сильтеп етиштирмеди, о энди барханнынъ тепесинде 
эди. Баќкъса, ерде эки адам уйпалаша. Олар бири-бирининъ богъазына 
япышкъанлар, къум устюнде айланып, уюрилип барханнынъ уджуна 
келеятырлар. Кенарда бош ат тура, атнынъ аякълары астында тюфек 
ята. Ерназар чабикликнен аттан сычрап тюшти ве догъру тюфекке 
япышты. 

—:Токътанъыз! Атарым! — деди о котеклешкенлерге таба тюфек- 
ни догърултып. Бирининъ башы саксаул тамырларынынъ ичине кирип 
кетти .Онынъ такъаттан кесильгенини корип, устюндеки адам атылып 
турды ве тюфек тутып тургъан Ерназаргъа къаршы адымлады. Ерна: 

зар огълуны таныды.— Сен не япасынъ, баскъын!— деди о бар сесинен 
огълуна къычырып. Козьлери къан баскъан Оразбай эп бабасына къар- 
шы адымлады. Ерназар тюфегини ашагъы алгъанынен Оразбай къаш- 
қъыр киби атылып тюфекке япышты. Баба тюфекни къолунда къавий 
тута экен, алып оламады. Баба, бала къапа-къаршы келип тюфекни 
тарткъычлап, айландырып, бурып талашмагъа башладылар. Дёрт къол 
арасында къалгъан тюфек бир къолдан дигер къолгъа кечмекте. Яш, 
деликъанлы Оразбай бабасынынъ къолундан такъаты кетеяткъаныны 
дуйып сувуды ве кенаргъа чекилип сачларыны юлкъып къычыра баш- 
лады. Ҷалылар ичинде яткъан адам башына эсини топлап турды ве 
бетини, козюни къумдан темизлеп догъру Ерназаргъа тараф кельди. Бу 
Аскъар чобан эди. Ерназар оны корьгенинен башындан эсини джоя 
язды. Аскъар тюфегини Ерназарнынъ къолундан алды, ичииде къал- 
гъан бир патронны авагъа атты ве атына минип ёлуна кетти. ‚ 

— Сенинъ бу гунясыз къарттан не аладжагъынъ бар?— деди Ер- 
назар ачувындан къум ичинде созулып яткъан огълуна. 

Оразбайнынъ океси даа язылмай эди. О башыны къумгъа тыкъ-. 
къан индемей ята. - 

— Сенден сорайым, бу адамдан не истейсинъ?— деди бабасы 
текрар. 

— О меним ишим, сен къарышма, сен келип чыкъмагъан олсанъ!.. 

Ерназар онынъ дели киби айкъыргъанына даянамады.— Мына са- 
нъа, мына санъа! — деп эки шамар чатлатты ама, Оразбайнынъ козьле- 
ринден сувукъ козьяшлар атылып чыкъты. 

Оразбай тынды. Бабасына къол котермеди. Къум устюне аркъасы- 
на айланып, тёпеге, ачыкъ кокке бакъып ятты. Бираз сукюнеттен сонъ, 
Оразбай лаф этип башлады. 

— Бу серсем чобан бизни бир тамам маскъара этти. Ингирми дане 
токълуны алып кетип отаргъа къоштыкъ да, бакъ сен онынъ патлакъ 
козю тоймагъанына! Бермек керекмей эди. Даа эки бинъ кумюшни де 
къазгъалап чыкъарды. Сакъын берейим деме, эгер берсенъ озюнъден 
корь. Бизим къоюнларны анавы Торемураттан тутып алгъанлар, йнгир- 
ми токълуны да бердик, даа эки бинъ кумюш!.. Бу не, баскъынджылыкъ 
дегильми? Мен буны Аскъарнынъ бурнундан чыкъарырым! Чыкъарыр- 
ым, дедим, чыкъарырым!— деп юмрукъларынен ерни тёпеледи. 

— Ораз, огълум, сен кимден ахт аласынъ? Сен темиз шаштынъ. 
Нерваларынъны бираз ятыштыр да, тюшюнип бакъ. Аскъарнынъ не 
къабааты бар? О чобан. Онынъ бильгени шу, Къоюн соймадан башкъа 
о не биле? Сен, огълум, эсинъни джый. Биз резиль олдыкъ. Къабаатым- 
ызны багъышладылар. Энди озюмизни ишнен косьтерейнк. Кель, Шасе- 
немден разылыкъ сора. Сен о къадынны нафиле ынджыттынъ. Тур, тез- 
тез Аскъарнынъ пешинден етейик, ондан да разылыкъ сорайыкъ. 

— Мен кетмейим! — деп кестирди Оразбай.— Шасенемден разы- 
лыкъ сора, Аскъардан разылыкъ сора... Ёкъ, сиз озь огълунъызны 
бильмей экенспнъиз. Олар менден разылыкъ сорасынлар! 

— Къабаат кимде олса, о разылыкъ сорамакъ борджлу. Мен Ша- 
сенемнен де лаф этерим. О мени анълар. Земане къызы, балам Дюль- 
бер, медений. Мен онынъ юрющине, ишине, лакъырдысына сукъланып 
юрем, сен исе къол котересниъ. Айды, тур еринъден, экимиз де аткъа 
мннейик ве Аскъарньшъ артындан етейик. 

Оразбай турды. Атнынъ. эгерини, джугенини бакъты, бабасы эгер- 
ге, озю исе, эгернинъ артына ерлешип аякъларыны салындырды ве 
кочип кеттилер. Ёлда бир къач кере токътап раатландылар. Ат тегиз 
ёлда яхшы юрсе де, къумлукъкъа аякъ бастымы, абына-сюрюне, салла- 
на ве ниает терлеп-пышнап башлай. О вакъыт баба, бала аттан тюше- 
лер ве беш-он дакъкъа ял алалар. Атнынъ терн сувуп башлагъанынен 
кене ёлгъа чыкъалар. 

Ай булутлар артына сакъланды. Чёльни къаранлыкъ басты. Яхшы 
ки, кокте йылдызлар парылдап яналар. Серин ельчик къулакъларны 
чертип кече ве сакинлей. Шу арада этрафны кене тынчлыкъ баса. 


` 


2 «Иылдыз» 3 1 Т 


че: 


Улькер йылдызы банаки ерини баягъы авуштырды. О баты тараф- 
къа джылышмакъта. Гедже булутынынъ артындан чыкъкъан ай 
къоджаман бошлукъкъа озь шавлелерини тёке. Ер кене айдынлаша, 
атнынъ адымлары тезлеше. Олар не къадар ыдырынып кетселер де, 
Аскъар чобаннынъ артына етип оламадылар. Тезден танъ атаджакъ. 
Танъ атмаздан бурун чёльни танъ къаранлыгъы къаплайджакъ. Бу 
маальге къадар Къос-Бурун ёлуна чыкъылса, сонъра джаяв кетмеге де 
‘мумкюн. Баба, бала лаф этип, юкъусырап кетелер. Ат токътады. Айван 
да юкъугъа далса керек. Ёкъ, ат юкъламагъан, эки ёлнынъ башына ке- 
лип токътагъан. Ёлнынъ бири Маркъай-Къудукъкъа, дигери Къос-Бу- 
рунгъа кете. Не къадар акъыллы айван. Янълышмайым, деп токътагъан. 
Ерназар козьлерини ачып, этрафкъа козь ташлагъанынен меселенинъ 
фаркъына барды ве атнынъ башыны Къос-Бурун ёлуна бурып, джуге- 
нини кене бош ташлады.. | 

Танъ агъаргъанда Къос-Бурун эвлери сечилип башладылар. Ас- 
къар чобан Маркъай-Къудукъ ёлундан кетсе керек, чюнки онынъ отар- 
ына о ёлдан якъынджа. 

— Тур, козюнъни ач,— Меп Ерназар тирёегинен Оразбайны тюртти. 
Эгернинъ артында, башыны бабасынынъ белине таяндырып саллана- 
саллана кельмекте олгъан Оразбай уянды ве огге догъру бакъты. 
Онынъ козюне башта озюнинъ эви корюнди. Ёл тарафтаки оданынъ 
пенджересинден тыныкъ лампа ярыгъы сечильмекте. О эвинден чыкъып 
кеткенинден бери бу азбаргъа аякъ басмады. Шимди эвнинъ янына 
якъынлаштылар. Пенджеренинъ къаршысына келип атны токътатты- 
лар. Ерназар тюшти ве Оразбайнынъ тюшмесинн беклеп турды. Ораз- 
бай инатлана, тюшмей. 


— Тюш аттан, — деди Ерназар онынъ аягъындан тартып. Оразбай 
къыбардамады.. Ў 

— Тюш, дейим санъа. Татлы танъ юкъусыны апайынънынъ къой- 
нунда кечирирсинъ... - 

Оразбай кене тюшмейджек олды. Ерназар оны аттан тартып тю- 
шюрди ве озю тез-тез атланып ёрттурып кетти. 

Оразбай догъру юртнынъ ичине кирди. Эки ай эвельси насыл таш- 
лап кеткен олса, ойле де тура. Кийизлер, килимлер, ястыкълар, эписи 
темиз-пак озь еринделер. О кийиз устюне отурды, бираз тюшюнджеге 
далды. «Бабамнынъ сёзюнден чыкъмай кельдим ама, Шасенем мени 
корьсе не дер экен?» О пенджереге бакъты, тыныкъ лампа ярыгъы эп 
ойле янмакъта. Янъгъызмы экен? Эвге сюрип кирсем не олур? О меним 
апайым. Яваш котерилип турды, пенджереге якъын кельди. Узанып 
бакъаджакъ олды, бою етмеди. Юртнынъ этрафындаки кийиз уджларын- 
да тургъан балабан ташны кетирип пенджеренинъ тюбюне къойды. 
Ташкъа басып котерильди, перденинъ ортасындан бир шей корип ола- 
мады. Тюшти ве ташны пенджеренинъ кенарына тараф джылыштырды. 
Анда дёрт пармакъ кенълигинде перденинъ арасы япылмай къалгъан. 
Оразбай бурнуны пенджереге тийдирип, бир козюнен бакъты. Кроватта 
Шасенемнинъ башыны, ерге саркъып тюшкен.сачларыны, беяз чыплакъ 
омузыны корьди. Пармакъ уджларына котерилип, кене бир даа эслесе, 
Шасенемнинъ артында бир адам яткъан киби корюльди. Тюшти, ташны 
тикине къойды, кене котерильди. Догъру экен. Ястыкъта къара сачлы 
бир баш даа корьди. Оразбайнынъ эти-тени чимирдеди. Аман. ерге тю- 
шип, ташкъа бир тепме яндырды, таш юварланып кетти. Софагъа кир- 
ди, аякъкъай чыкъарылгъан ерни серник чертип бакъса, Шасенемнинъ 
туфлилери янында балабан кирз чызмалар тура. : 


от 
— А-а, ниает тюштинъиз къолума,— дедй Оразбай ичинден ве | 


догъру азбар четиндеки оджакъкъа тараф кетти. Анда саксаул догъра- 


‘макъ ичюн узун саплы, ялпакъ башлы балта тура эди. Оразбай оны 


къолуна алды, эвңинъ къапусына догъру кетти. Қъапу янына кельгени- 
нен чызмаларгъа сюринип йыкъылды. Шу арада акъылына ‘бабасы- 


{ 


нынъ сёзлери тюшти: «Сенинъ пек акъыллы, медений, дюльбер апай- : 

ынъ бар». — Ичери. кирмем,— деди о озюне. Ичери кирмек баскъынджы- 
лыкъ сайылыр. Мен оларны бу ерде къаршылап алырым. 

Оразбай софанынъ ичинде тургъан туршу чапчагъы артына чёктю, 
балтаны аякълары арасына къыстырып сабаны бекледи. 


ОН БЕШИНДЖИ БАБ 


Баарь якъынлашмакъта эди. Къарлы боранлар бнраз сакинлеш- 
ти, геджелери аяз олса да, куньдюз кунеш де корюне, де гъайып олып 
кете. Онынъ шавлелери ургъан тёпелерде, йылгъаларда, ыйыкъ ерлер- 
де къар бираз йымшай, акъшам олдымы, кене къатып бузлу тайгъа- 


. лакъкъа чевириле. Къуртнезирнинъ буравджылары биринджи къую- 


нынъ ишини сонъуна чыкъмакъталар. Олар бу сефер пек буюк зор- 
лукъларгъа огърадылар. Техника хавфсызлыгъы къаиделери эсасында 


иш коререк, гидрогеологларнынъ бу топракъны огренгенде къалдырып 


кеткен къайдлары бир тамам догъру олып чыкъкъанына айретте къа- 
лалар. ‹ 6 | 

Бу къуюнынъ иши башындан терс кетти. Онынъ бойле оладжа- 
гъына ич шубе ёкъ эди. Чюнки, къумлыкъта бурав урмакъ къолай 
шей дегиль. Къуртнезир буны яхшы биле ве аркъадашларыны эр раст- 
кельмеси мумкюн олгъан итималгъа къаршы азыр олып ишлемелерини 
кунь эвельден айтып къойгъан эди. , 

Къуртнезирнинъ вагон-эвчикке кирип, устюни-башыны ташламай 
яткъанына бир афта олды. Козю юкъугъа кеттими, Къуртмолланынъ 
сеси ишитиле. Гедже сменасында невбетчи тургъан Къуртмолла, 
УРБ-нинъ чалышув ритмі бозулып башласа, ойле нефретнен сёгюне 
ки, не къадар татлы юкъуда олсанъ, тёшегинъден атылып турмагъа 
меджбурсынъ. Қъуртнезирнинъ бригадасы сонъ вакъытта буравджы- 
лыкъ ишинде янъы УРБ-ЗАМ тезьясыны къулланып башлады. Бурав- 


. джылар бу машинанынъ чалышувына алыштылар, онынъ такъылдысы, . 


гурсюльдиси ве ара-сыра чыгъырыкъларпыпъ, къалын тель йңллери- 
нинъ майсызлыкътан гъыйчылдавы оларнынъ къулагъына ойле тез 
кире ки, ерлеринден атылып тургъанларыны. дуймай”къалалар. Эписи 
озь вазифесине чапа. Бириси моторнынъ, дигери буравнынъ ишини 
тешкере, о бириси исе май Къутучыкъларыны толдура. Сонъра бир 
къач адам кенаргъа чекилип умумен тезьянынъ чалышувыны тешке- 
релер. Иш яхшы кетсе, шакъалашып бирер сигарет якъалар. 

Бойледже иш башлады ама, джонемеди. Афтанынъ ярысында 
Къуртнезир тезьянынъ токътатылмасыны эмир этти. 

— Файдасыз иш кимсеге керекмей!— деди о къум обасы устюне 
отурып.— Мынавыны коресизмн?— деди о астындан бир авуч къум 
алып. — Къум. къатламы терен экен. Къуюны биз къазамыз, дивары 
эшиле. Бойле бош иш къазанынъны бош къалдырыр. Менимдже къую- 
нынъ диварыны юзь метргедже цементлемек керек. | . | 

— Цементлемек ичюн вакъыт аз, Къуртнезир агъа,— деди Къурт- 
молла буруныны сюмюрип. | 

— Цемент бираз къол тута ама, чаре ёкъ, оны къарыштырын 
диварны туттургъандже къурумасыны, къатып-пекинмесини беклемек 
керек. Сонъра труба ерлештирирмиз. Бельки къум къатламыпдан сонъ, 
трубанынъ кереклиги де олмаз. 

‘`` Сенинъ фикиринънен разым, ама, трубамыз етерми? 

— Етмесе, идареге хабер этермиз. 

— Идареден бу дюньяпынъ четине труба кетирильгендже баарь 
келир, яз кечер... 9 

— Кечмез. Вертолётнен кетирирлер. 

Къуртнезир тюшюнджеге далды. Бу арада Къуртмолланынъ фики- 
рине бир къач аркъадаш даа къошулды ве эписи бир агъыздан къую- 
нынъ диварыны цементлеп труба ерлештирюв ишине кириштилер. 

Г. пони 


— Бизде олгъан трубаларнен пекитип башлайыкъ, онъа къадар 
къалгъаныны кетирирлер, хабер этермиз,— деди Къуртнезир. 

Уйле маали чалышувыны токътаткъан УРБ, яры гедже авгъан 
сонъ, кене гурюльдеп башлады. Трубаларнен пекитильген къую санти- 
метр артындан сантиметр энип, эп теренлешмекте эди. Буравджылар 
ойле болдурдылар ки, атта бир-биринен лаф этмей, ювунып яттылар. 
Тезьянынъ яхшы ишлеп башлагъанына къувангъанынданмы, ёкъса пек 
ерулгъанынданмы Къуртнезир юкълап оламады. Асыл ойле ола тур- 
гъан. Адам белли бир яшына кельген сонъ, вакъытыны кечирдими 
юкъусы къача ве сабагъа къадар о якъына, бу якъына айланып чыкъа. 
Къуртнезир де яш адам дегиль. Къуртмолла башыны ястыкъкъа къой- 
гъанынен хырылдап башлады, ама, Къуртнезир сабагъадже козь юм- 
мады. Онынъ акъылына кельмеген шей къалмады. Бабасы Мемедемин 
агъанынъ нкяеси, къартбабасы Вели Одаманнынъ башындан келип- 
кечкен вакъиалар. «Дюнья бйле кельген, ойле де кете. Лякин адамлар 
денъишелер. Муджизелер яраталар. Он беш йыл гъарип къартбабам 
гъурбетликте ыргъатлыкъ эткен. Догъып, дюньягъа кельген сонъ, яша- 
макъ истейсинъ. Яшамакъ ичюн псе, эвеля къарынынъ токъ олмакъ 
керек. Топрагъынъ олмаса, — отьмегинъ ёкъ, кетип байгъа ишлемеге 
меджбурсынъ. Ишлейсинъ, бутюн селиханъны къойып, манълай те- 
‚ринъни тёкип ишлейсинъ, ама, эмек акъкъынъа кельгенде не берсе, 
оны аласынъ. Етсе де, етмесе де шикяет этмеге еринъ ёкъ. Чекишкен- 
лер гъариплер, беллерини букип ишлегенлер. Дюньянынъ зевкъыны 
корьмегенлер. Шимдики яшайышны о девирнен къыяс этмек мумкюн- 
ми? Бабамнынъ айтышына коре коюмизнинъ энъ зенгинн Джелял бей- 
нинъ о вакъыттаки сарайы шимди бизим Арыкъ-Чешме мааллемизде 
яшагъан пек чокъ адамнынъ эви къадар ёкъ экен. Лякин о койде мыр- 
за кесильген. Акъ-укъукъ, укюм онынъ къолунда олгъан, Ниметулла 
да къартбабамнынъ ёлундан кетти. Чобанлыкъ эте. Колхоз чобаны. 
Эвинё кирсенъ аякъ басмагъа къызгъанырсынъ. Поллары йылым-йыл- 
ым йылтырай. Қъапулар, пенджерелер боялы, диварлар ‘орьнекли, _ 
басамакълар мермерден... Шорбаджынынъ ким экени аякъ ёлундан 
билинир, дегенлери киби, азбарнынъ бир кошесинде, вишнелер артын- 
да ерлешкен бу «аджетхане» ичинде электрик лампочкасына баргъан- 
дже янып турмакъта. Сагъ тарафта махсус япылгъан курсючик устюн- 
де къуман тура. Эвнинъ босағъасындан бу ергедже сени пишкен тола- 
дан къалангъан къалдырым сокъачыкъ алып келе. Мен эминим ки, 
чобан агъамнынъ эви Джелял бейнинъ сарайындан эксик дегильдир. 
Лякин меселе тек зенгинликте, ашап-ятмакъта дегиль экен. Инсангъа 
рухий зенгинлик, рухий сербестлик пек зарур экен. Бакъ сен, Отеген 
къартны, аман-аман къартбабамнен яшлы. Домбрасы къолундан тюш- 
мей. О тувгъан юртуны, онынъ джесюр халкъыны йырлай. Дерсинъ 
бутюн дюнья онынъ авучы нчинде. О -коктеки йылдызларнен сёйлеше. 


“Чюнки шу йылдызлар аман-аман бир асырдан бери онынъ башы тё- 


песинде, догъып-оськен тувгъан топрагъы устюнде янып турмакъталар. 
Бу чёллер онынъ ичюн дюньяда энъ къыйметли алтын хазине ерини 
туталар. Саксаулсыз, джантакъсыз о яшамакънынъ манасыны биль- 
мей. Чюнки асырлар девамында анадан догъып шуны корьген. Шимди 
девир башкъа. Инсанлар бу чёльге джан бермек истейлер. Земане 
адамлары, хусусан яшлары буны яхшы анълайлар. Олар бу бош дияр- 
ны ешертмеге, инсангъа хызмет. эттирмеге истейлер. Коресинъми, бизге 
хош кельдиге, озьлеринен берабер акъсакъал Отеген къартны да алып 
кельгенлер. Шасенемнинъ, Арзыгюльнинъ шеэрлилерден не фаркъы 
бар? Экйси де чёль дюльберлери. Қиймлери де, юрюшлери де, ишке 
мунасебетлери де земаиедже. Олар Отеген агъа кибилерининъ гъурур- 
лары, къаракъалпакъ диярынынъ солмаз чечеклеридирлер. Шунынъ 
ичюн олар, бу чёль ичинде «джан сыкъысы» демей де, янъы аят къур- 
макъталар. Олар бу тувгъан, сербест диярдан алЁ№ъан рухий зенгинлик- 
леринен бахтиярлар». 
Бутюн гедже юкъусызлыкътан эзилип чыкъкъан Къуртнезир, са- 

багъа якъын татлы юкъугъа кетти. Пенджереден эскен тазе, темиз 
чёль авасы оны ойле байылтты ки, агъызы ачылып къалгъанындан 
хабери биле ёкъ. 

Кунеш баягъы котерильген эди. Буравджыларнынъ ишлеринен, 
ал-эхвалынен меракъланып Бекберген Жаксымуратовнен Турсунбек 
кельдилер. Турсунбек Къуртнезирнен та Самаркъанддан таныш олгъа- 
нындан озюнинъ юз йыллыкъ досту киби онъа келип-кете ве бурав- 
джыларнынъ бутюн адетлери ве табиатларына алышып къалды.— 
Къана меним достум? — деди о вагончыкънынъ алдында одун парлап 
тургъан Къуртмоллагъа. 

Шакъа ичюн чотнен ясалгъан Къуртмолла чокъ тюшюнип отур- 
мады: — Достунънынъ бу гедже ичи бурды, сабагъадже анавы саксаул- 
нынъ тюбюни кубреледи,-— деди. 

Турсунбек ве Бекберген бу сефер Къуртмолланынъ лафына кер- 
чектен инандылар. 


— Қъайда о? — деди Турсунбек. — Ярашмагъан бир шей аша- 
гъандыр. 

— Эт ярашмады,— деди Къуртмолла.— Этрафымыз мал, тапкъан-- 
да ашап къал, дегендир даа.-Хи-хи-хи.. 

— Къуртмолла, шакъаны вазгеч!-^ деди мердивенчиклерден тюше- 
яткъан ашчы.— Юрюнъиз, Къуртнезир мында. ‘ 

Бекберген ве Турсунбек ичери кирдилер. Шимди юкъудан тур- 
гъан Къуртнезир оларгъа ер косьтерди де сылакъ бетини ве къоллары- 
ны сюртип, сонъ къол тутушты. 

— Къуртмолла не масал окъуй я? — деди о юзбезини чюйге илип. 

— Мен онынъ ‘шакъасыны анъладым, — деди Бекберген къаршы- 
сында дирек киби ырджайып тургъан ашчыгъа бакъып. — Анълашыл- 
гъанына коре сизге чобан къоюн бермеген гъалиба? 

— Бугунь менюмизде пиляв бар: эди, — деди ашчы.— Мен сизинъ 
идареден алгъан кягъытчыгъымнен догъру отаргъа бардым.— Не ке- 
рек? — деди манъа ачувлы бакъып чобан. Къоюн керек, мына контора- 
дан яздылар, — дедим. Чобан кягъытны алды да, парча-парча йыртып 
авагъа савурды. Мен аякъларыма шыкъланып кечкен къоюнларнынъ 
бир данесине япышкъан эдим, аркъама бир таякъ тюшти ама, неге 
огърагъанымны бильмедим. Аман къоюнларнынъ ичипден чыкъып 
зувдым. Бакъам, корем, чобан таягъыны кене онъайтлаятыр. Сонъра 
артымдан къычырды: — Аскъар чобандан эт сорап кельменъиз! Дедем 
тирилип кельсе бермем!..— Бильмем даа нелер сёгюнип, сёйленип. 
къалды. о. 

— Сиз янълышкъансынъыз,— деди Бекберген Жаксымуратов: — 
Аскъар бизим отарнынъ чобаны дегиль. Онынъ янында бизим ферма- 
нынъ эт ичюн махсус айырылгъан маллары тургъан къошарымыз бар. 
Сиз этнинъ парасыны тёлединъиз, къоюнны теразеде чекип алып кете 
биле эдинъиз. 

— Эбет, эбет, парасыны тёледик, ама, эт ерине бир де таякъ аша- 
дыкъ. 

Эписи кульдилер. Къуртмолла чырайыны сытып отурды. 

— Санъа не олды я, къозлап оламагъан тавукъ киби пыскъан- 
сынъ?— деди Къуртнезир онъа бакъып. . 

— Эт сагъындым. Бекберген агъа озь аягъынен кельди, аль эт- 
сенъиз, мен пек ельаякъым... тя козюнъни, юм козюнъни, къоюнчыкъ 
къазанда олур эди. . 

— Сенинъ де аркъанъ къашына гъалиба,— деди ашчы, 

— Ёкъ, аркъам дегиль, тамагъым... А 

Эписи ҡулюштнлер.— Кягъытчыкъны гъайрыдан язынъыз, Бек- 
берген агъа, бугунь тезьямыз яхшы чалыша. Къуюнынъ диварларыны 
пекиттик. Эп теренлешемиз. Шунынъ ичюн, гедже чеккеп ёргъунлы- 
гъымызны бугунь савуштырмакъ истеймиз. Сиз, къасеветленменъиз, 
манъа таякъ ашатаджакъ чобан даа догъмады... 

Бекберген Жаксымуратов джебинден блокнотыны чыкъарып баш 

бухгалтерге меселени анълатып язды. Къуртмолла кягъытчыкъны ал- 
тъанынен аякъмашинагъа атланды ве джаптан ашагъы вызнен кетти. 

Къуртнезир, Бекберген, Турсунбек вагончыкънынъ алдына чыкъ- 
тылар. Тезьянынъ саат киби гурьсюльдеп чалышкъанына къулакъ 
салып совхознынъ аль этильмеси зарур олгъаи ишлери акъкъында сёз 
ачтылар. ) . 

— Бутюн ишимиз сизинъле багълы, Къуртнезир агъа,— деди Тур- 
сунбек. — Не вакъыт сизинъ къуюдан сув фышкъырыр экен? Баарь 
якъынлашты, «Сув корьмегендже папич чыкъарма» дейлер. Биз де 
багъча ишини башламай турамыз. Эр шей азыр. Тюневин Самар- 
къандкъа, сенинъ къардашынъ Назимге ндаре адындан мектюп яз- 
дыкъ. Онынъ бу якъкъа, бизге кельмесинн риджа эттик. Яш мутехас- 
сыс, агроном. Мына бу эки буюк бархан арасындаки бошлукъиы багъ- 
багъчагъа чевирюв ишини онъа авале этмек истеймиз. Бутюн шарантны 
яратып бермекни совхоз озь устюне алды. Не дейсинъиз? 

— Менимдже, Къызыл-къумны менимсемек ичюн укюмет буюк 
чарелер корьмекте. Назим киби яшлар топланып шу къанун-къанде 
эсасына язылып мында келе билелер, — деди Къуртнезир. 

— Айры ерлерде бу хусуста иш алынып барыла. Совхозымыздан 
республика боюнджа яшларны джельп этюв ишлеринен · огърашмакъ 
ичюн махсус векиль ёлланды. Назим исе бизим мектюбимиз боюнджа 
келе билир. О бизге керек адам. ° 

— Мен якъында эвге барып келеджек олам. Лаф этип бакъарым. 
Онынъ севген къызы да олса керек. Бабасы-анасы эвленюв, той лафы 
эте эдилер, бильмейим шимди не тюшюнелер. 

— Эвленсе, апайынен келир. Даа яхшы. Эвлепмеген олса, мында 
да джаны сыкъылмаз. Коресиз де яшлар яваш-яваш келелер. Тезден. 
орталыкъ Арзыгюль, Шасенемлерге толып къалыр. + 

Турсунбекнинъ агъызындан Шасенем сёзю чыкъкъанынен Бекбер- 
ген бирден тикленип онынъ козюне бакъты. Меселе шунда ки, бу исти- 
датлы, яш мутехассыс ферма мудири олып кельген сонъ, Маркъай- 
Къудукънынъ ишлери бир тамам тюрленип кетти. О, шубесиз, келе- 
джеги парлакъ бир йнгит. Кельгеннне даа бир къач ай олса да, колхоз 
малыны къышнынъ афатлы куньлеринден къуртармакънынъ ёлларыны 
тапты. Маллар сагъ-эсен къыштан чыкътылар. Энди чёльге баарь 
къокъусы кельди. Чобаплар озь малларыны истеген отлакъларына 
чыкъара ве кунь кечирелер. Бекберген Шасенемни биринджи кере 
къошаргъа къар ёлу -ачмагъа чыкъкъан адамлар арасында корьген 
эди. Сонъра онынъле бир къач кере юз-юзге расткелишти ве ниает 
Оразбайнынъ сонъки кере алекет чыкъарып кеткенини ве Шасенем- 
"нинъ янъгъыз къалгъаныны ишиткен эди. Алий малюматлы, медений ве 
кемалатлы тешкилятчы бу йнгит Шасенемни о вакъыт корип бегенген 
эди. Э, бегенмек, бу даа бир шей демек дегиль. Дюньяда чокъ шей бе- 
генесинъ ама, эписи янынъдан келе-кечелер. Сен бегене-бегене отура 
да къаласынъ. Бекберген де ойле. Шимдилик Шасенемни бегенип юре, 
ама, арада даа олгъан шей ёкъ. Ярын не оладжакъ, оны ярын бакъар- 
мыз. Лякин, онынъ юрегине бугунь саба корьген вакънасы пч раат- 
лыкъ бермей. Олар саба эрте Турсунбекнен Маркъай-Къудукъ ёлундан 
келе эдилер. Шасенемнинъ. эви алдында къадын шаматалары иши- 


тильди. Бойле шаматагъа олар энди бир къач кере расткельген эди- | 


` лер. Чаре ёкъ, ёлдан кечип кетмезсинъ, эбет. Азбаргъа кирдилер. Бакъ- | 
салар, Оразбайнынъ элинде балта, баса-бас къапуны парлай. Бекбер- | 


ген онынъ къолундан ‘балтаны тутып алды ве озюни итеклеп софадан ; 


чыкъарды. — Сен неге‘шай къутурып юресинъ? — дедилер онъа. 


— О сизинъ ишинъиз дегиль! — деп` серт джевап къайтарды | 


Оразбай. ( 
— Бизим ишимиз дегиль, ама, укюмет бу эвни санъа балтанен | 


урып парламакъ ичюн бермеди. 
— Меним эвимде башкъасынынъ иши олмасын! — деди о козьле- 
рини акъыйтып.— Анавы чызмаларны коресизми? Танъ аткъанындан 

` бери беклеп турам, къапудан башыны косьтерёе, мынавы балтанен 
ишини бакъаджагъым, ама косьтермей. Шасенем саба къапуны ачып. 
чыкъаятыр эди, мени корьгенинен кери къайтты. Ач къапуны, деп бир 
къач кере къычырсам, ачмады. Сонъ манъа даа не къалды, парлап 


кирерим ве экисининъ де каллясыны алып къолларына туттурырым,— 
деп Оразбай кене балтагъа узанды. | 


— Я о кимнинъ чызмалары экен?— дедилер онъа. 

— Онынъ менимчюн феркъы ёкъ. Ким олса, олсун! Я 

— Ойле олгъанда сен бу ерде тур, биз ичери кирейик. Эр шейни 
сенинъ козюнъ алдында аль этейик, яхшымы?. 

— Яхшы. . 

Оразбай эки козюни пенджереге тикип къалды. Бекберген ве Тур- 
сунбек яваштан къапуны тыкъырдаттылар. Қъоркъудан эли-аягъы 
къалтырап къалгъан Шасенем, Бекбергеннинъ сесини ншиткенинен 
къапунынъ мандалыны тартты. Олар ичери кирип етиштиралмадылар, 
Шасенем агълап Бекбергеннинъ бойнуна сарылды, онынъ артындан 
агълап Арзыгюль чыкъты. Олар бираз тынчлангъан сонъ, анъладылар 
ки, эвде башкъа кимсе ёкъ. Арзыгюль софагъа чыкъкъанынен алель- 
аджеле шу кирза чызмаларны аякъларына сокъып кетеджек олды. 
Шасенем оны токътатты. | 

— Бекберген агъа; Турсунбек агъа,— деди Шасенем козьяшлары- 
ны силип.— Ялварам сизге бу серсем эрифтен мени къуртарынъыз. О 
меним ‚акъайым дегиль. Мен янълышкъан экеним. Яшлыгъыма барып 
‚ алдангъан экеним, бу козю къанлы, къальби къыйыш махлюкътан ме- 
ни азат этинъиз. Козюм алдындан джоюл!— деди о кенарда баягъы 
сувып, ырджайып тургъан Оразбайгъа.— Бугунь сени судкъа бередже- 
гим. Мени дегиль, анавы къыз баланынъ да отюни патлатаяздынъ, 
шимди бабама, милициягъа хабер этеджегим!.. 

— Сиз отурынъыз Шасенем апа, мен милицияны рациянен чагъыр- 
`’ ырым,— деди Арзыгюль. Бекберген ве Турсунбек бу вакъианынъ шаа- 
ты олып, индемей отурдылар. Оразбай озюнинъ акъсыз делиликке 
урунгъаныны корип, ерге тюкюрди де, сёгюне-сёгюне азбардан чыкъып 
кетти. Е 

Бекберген ве Турсунбек Шасенемни тынчландырый къалдылар. 
Сонъра олар, ёлда Ерназаргъа кирип, бу меселени корьгенлери киби 
айтып, анълаттылар. Ерназар яхшылыкъ умют этип, огълуны зорнен 
оплап кетиргенини айтып эфкярланды ве меселенинъ бойле олып 
чыкъкъанына юректен ынджынды. 

Қъуртмолла аякъмашинасынынъ артына багълап бир къоюн ке- 
тирди. Оны ерге тюшюрип ашчыдан пычакъ ве къайракъташ алып 
бир къач кере къайрап, баш пармагъынен пычакънынъ кескинлигини 
тешкерди. 

— Не исе, чобан таягъы ашамадан бир къо®н бизге де къысмет 
олды, — деди о мусафирлерге бакъып. . . 

— Соймагъа билесинъми? Бер мен союп берейим,— деди Бек- 
берген еринден турып. 

— Сиз, бизим къонагъымыз оласыз. Озюмиз сойып, озюмиз сый- 
лайыкъ. Отура беринъ еринъизде,— деди .Қъуртмолла. 

— Мал соювда бизге жетер жокъ, — деди о текрар. 

— Биз де чокъ артта къалмаймыз,-— деди Къуртмолла пычакъны 
къоюннынъ богъазына онъайтлап. 

.—— Билемен, билемен достум, сиздер джер-джемиштен, биздер 
малдан артта къалмаймыз. Къаракъалпакъ бир озю атны жыкъар, бир 
чакъынен тымар этер, етип сюегипден ажратып алдынъа салыр. 

— Биз де шу несильденмиз. Лякин экисини де бир минсиз бедже-' 
ремиз. Ер-емишни дегиль, тютюнджиликте де дюньяда устюмизге ким- 
‘сени чыкъармамыз. Бизим коюмизнинъ ортасында балабан тютюн ара- 
ны бар эди. Тютюнни танъ аткъанда къырып, тарпилерге толдурып 
араннынъ козьлерине кетирип бошатыр эдилер. Тютюн тизмеге кельген 
къадынлар, къартанайлар, мектеп талебелери тарпини авдаргъанда 

тыгъырып кеткен чайыр армутлары, акълапларыны теменлерининъ 
уджларына санчып ашар ве зевкъланыр эдилер. Буны тютюн къыры- 
джылар аселет япар эдилер. Чюнки, кимнинъ тарписининъ тюбюнден 
армут чыкъса, башта онынъ тютюнини тизмеге отурыр эдилер. Эллери 
зифирли олгъанындан армутларны темен уджуна санчып ашар эдилер. 
Тютюнни де сиздеки киби, келиши гузель дегиль, сорт-сорт сайлап 
теменлерге тизер, йипке сюзер, беш еринден косекнен сырыкъкъа 
багълап, араннынъ алдындаки сергилерге къурутмагъа чыкъарыр эди- 
лер. О тютюн къуругъандже алла сакъласын бир тамчы ягъмурдан. 
Ава булутладымы, сырыкъларны аранларгъа кирсетир, ягъмур ягъып 
кечкен сонъ, кене сергилерге чыкъарып тизер эдилер. Гедже апансыз- 
дан ягъмур астына къалмасын деп, сырыкъларнынъ устюне къасырлар 
тёшеп къайтыр эдилер. Қъышта демет ясалыр эди. Энди сорт-сорт 
къурутылгъан тютюнни иплерден билек астына басып чыкъаргъан 
сонъ, эр бир япрачыкъны бирер-бирер сортларгъа айырып, тизлери 
устюне демет ясап, деметнинъ башыны сыджакъ сувгъа джнбитильген 
мысырбогъдай орекесининъ ичиндеки беяз къамышнен багълап, мах- 
сус таин этильген «спец»ке теслим этер эдилер. Спец оларны бир даа 
тешкерип, арасына къыстырылып кеткен бир дане сортсыз япракъны 
узип алыр да, сонъ тайгъа бастырып къояр эди. Мына биз тютюнджи- 
ликте бойле иш алып бара эдик. Догърусыны айтсам ойле юксек. дере- 
джеде тютюн асрав медениетини дженктен сонъ бир ерде корьмедим.` 
Багъчаджылыкъта исе, оны айтмагъа керекмей, озюнъиз де яхшы 
билесннъиз. Турсунбек агъалар Сеит-Гъазынынъ багъчасыны, Булун- 
гъурнынъ юзюмлерини барып корьгенлер. Ойлеми, Турсунбек агъа? 

— Эбет, эбет, Назимни шунынъ ичюн мында кельгенини арзулай- 
мыз,— деди Турсунбек. — Сент-Гъазы агъалар киби багъчеванлардан 
беш-он адам бу ерге кельсе, биз эмннмиз ки, Къос Бурунда да багъча- 
лар ешерир. Я | 

— Башы сув, деди Қъуртнезир.— Биз сизин сувнен темин 
этеджегимизге эминмиз. Сиз озь планларынъызны тизе берниъиз. 
Къысмет олса беш-он куньден бизим чешмеден сув фышкъырыр. 

— Сонъ бар да, бир къоюн даа сойманъыз, бакъайым,— деди 
Къуртмолла. Мусафирлер кульдилер. О къоюннынъ ичнни-багърыны 
авдарып чыкъарды, отюни алып бутюнлей агъызына ташлады ве эрик 
киби ютып йиберди. 

— Энди мал соймагъа бильгенинъни анъладым, — деди Бекберген. 

— Мен оны бабамдан огрендим. О бир вакъыт малнынъ отюни 
ташламаз эди. Файдасы ола, ют йибер, дей эди. Файдасы олдымы, 
бильмейим, бутюн омори «ынъ» демейип яшады, сексен секизге келип 
учь кунь ичинде вефат этти... . 

Къоюн тымар этильдн, къазангъа ташланды, мусафирлер Къурт- 
незирнен тезьянынъ янына кельдилер. Онынъ чалышув ритмини, бур- 
авнынъ айланувыны ве дигер къысымларыны козьден кечирдилер. 
Къуртнезир, ер астындан акъып чыкъмакъта олгъан шингенликни ав- 
учына алып бакъты. 

— Шимдилик ишимиз яхшы кете, — деди о.— Киреч ташлы ер 
къатламына тюштик. Чыкъ-чыкъ балабан къабурчакълары да бар. 
Мында итимал вакъты нле денъиз олгъандыр. Денъиздеки айванат 


дюньясы, бу къабурчакълар асырлар девамында киреч ташлы ер къат- 


ламына айлангъанлар. Бурав бу къатламны Яхшы теше. Мында хавф- 
сырамагъа шей ёкъ, дивар къавий пекитиле, эп теренлешемиз. Мына 
бу шингенликни анализ япып шу денъизнинъ къач яшында экенини 
бильмек мумкюн. Асткъа тюшкен сайый, йымшакъ ер` къатламына 
расткельсейдик, бизге даа башкъа бир шей керекмей. 

— Я сиз неден хавфсырайсыз?— деди Турсунбек. 

— Ишимизнинъ энъ дешетли ери шу ки, ер астына ярым кило- 
метр къадар тюшкен сонъ, вакъты иле зельзеле себебинден асыл ол- 
гъан ер асты чатлакъларгъа, я да мейдангъа кельген дагъ-къаягъа 
расткелнне. Бу ишимизни, эльбетте, къыйынлаштыра. Бу ерлер геофи- 

зик тешкерювлеринден кечтилер, ама, не десенъ ола билир. Янъылма- 
гъан бир алла. Бизге о къатты джысымны тешип сув чанагъына тюш- 
мек керек. Дагъ-къая олгъан ерде, табиий сув чанагъы олмай. Демек, 
даа теренге далмакъ керек. Ер астында асыл олгъан сув чанагъына 
тюшмегендже биз сизни ёувіъа гъаркъ эталмаймыз. Мына бизни раат- 
сызлагъан шей неден ибарет. Ола билир бир, бир бучукъ ай чалышыр- 
мыз. Сонъра, тезьямызны башкъа ерге авуштырырмыз. Шимди бойле 
хавфлы аллар сийрек ола ама, эр алда расткелемиз. Бу иште гидро- 
геологлар янъылмасалар бизге ер астына. далмагъа ёл ачыкъ ола. 
Ама олар янъылсалар, биз де къыйнала билемиз. Шимди тезьямыз пек 
яхшы чалыша, умют этемиз ки, сиз багъчанъызнынъ чукъурларыны 
къазып битиргендже биз сув чыкъарырмыз. 

— Сизинъ артезнанларынъыз эсасен отарларда малларны сувнен 
темин этмек нчюн къазыла,— деди Турсунбек. 

— Шимди бир кереден учь артезиан къазыла. 

—= Фермамыз кенишлеген сайын, шубесиз, бизге учь артезиан 
азлыкъ этер,— деди Бекберген Жаксымуратов. 

— Биз шимди учь-беш чобанны бир артезнаннен темин этсек, ва- 
къыты келир, эр бир чобаннынъ озь артезианы олур. 

— Ёкъ, джаным, — деди Қъуртнезир онынъ сёзюни болил.— О 
къадар артезианнынъ сизге ич кереклиги ёкъ. О вакъыт сизинъ Къос 
Бурун да, Маркъай-Къудукъ да денъизге чевирилирлер. Мал бакъмакъ 
ичюн он, он беш километрде бир артезнан олса етер. Мал куньде бир- 
эки кере сув иче, ама артезиан токътамай фышкъырып тура. Ана шу 
арткъач сувдан сизге файдаланмагъа бильмек керек. 

— Биз шунынъ ичюн, биринджи адым оларакъ, бу йыл беш гек- 
тар багъча планлаштырдыкъ. Бакъайыкъ, бельки бираз да мысырбогъ- 
дай экермиз,— деди Турсунбек. 

Олар тезьянынъ этрафыны доланып, саба чай нчкен ерлерине къай- 
тып кельдилер. Ашчынынъ къазаны чокътан къайнагъан, йымшакъ 
пиширильгеп этлер сюзюлип табакъкъа бошатылгъан. Къуртнезир уй- 
лелик ашкъа буравджыларны чагъырды. Тюневинки агъыр ишнинъ 
яхшы нетиджеленгени ичюн, тезьянынъ ритмли чалышкъаны ичюн 
мусафирлернинъ хатири ичюн, бу ишни башлагъанларындан бери бу- 
гунь уйлелик ащ башында биринджи кере къаде котердилер. 


ОН АЛТЫНДЖЫ БАБ 


Бугунь раатлыкъ куню. Мемедемин агъанынъ эвини мусафир бас- 
‚ты. Ниметулланынъ бабасына кирип чыкъмагъаны эки афта олгъан 
эди. О къадыны ве эки къызынен кельди. 

Къуртнезир Нукъустан труба алып кельген вертолетнен пдареге — 
узакъ отлакъларда къую къазув ве мелноратив ишлер конторасыпа 
кеткен эди. Ишини битирген сонъ, бир куньге олса да, барып бабам- 
нынъ хатирини сорайым, деп кельген. Сеит-Гъазы багъчада баарьлик 
арыкъларны темизлев ве анги ерлерде янъы арыкълар ачмакъ ишле- 
ринен айланып юрди де, мусафир кельгенини джаны дуйса керек, юрю- 
шини эвге тараф бурды. 

Къаве ичильдн. Чиберек тедариги башлады. Лякин Селиме апте 
ашыкъмай. Не ичюндир Назим аля даа корюнмей. О кельмегендже 
софра къоймагъа истемей. Ана баласынынъ эр кеснен берабер отурып 
чиберекни сыджакъ олгъанда ашагъаныны истей. 

— Назим къайда я?— деди Ниметулла «афнетлер олсун» айтыл- 
гъан сонъ. Бир къач сание кимсе агъызыны ачмады. Дерсинъ Ниме- 
тулланынъ суали эвнинъ диварларына айтылды. Бираздан Сент-Гъазы 
къашларыны тюйип, бетини джиддийлештирип:— Бала кечикип келе 
башлады, сонъу хайыр олгъайды, — деп ташлады. 
| — Кечикип башладымы, эвлендирмек керек,— деди Ниметулла.— 
Бала дегиль о. Институт битирди, арбий хызметини эда этти, даа сал- 
ланып юргени не? Къыз къытлыкъмы дюньяда. 

— Къызлар чокъ, лякин севгенинъ бир дане, — деп лафкъа Меме- 
демин агъа къошулды. . | 


— Севги?.. А, о сонъундан да келир,— деди Ниметулла бираз 
шашмалап. 


— Ана сютюнен кельмеген, тана сютюнен кельмез,— деди Меме- 
демин агъа, 

— Сиз Назимнинъ «севгиспне» чокъ аралашманъыз. О козю ач- 
ыкъ огълан, озь ишини биледир,— деди Къуртнезир. | 

— Не къадар бильсенъ де, оныпъ яшыпда алданмакъ мумкюн. 

— Мен онынъ алдына чыкъмайым,— деди Сеит-Гъазы ачувнен. 
Кимни :севсе, оны алсын. 

Селиме апте акъайларнынъ лакъырдысына къошулмайджакъ ол- 
ды, ама, Сент-Гъазынынъ ойле дегепинн ишитип кетеяткъан еринде 
тарс токътады. | 

— Санъа коре ‘истесе Эсма олсун! — деп акъайынынъ бетине 
бакъты. 

— Эбет, нстесе Эсма олсун. Алтын .біортюги киби къыз. 

— Алтын киби дегиль, кумюш киби бем-беяз десе. 

— Шимдики девирде ойле сойларына айрыджа .козь ташлайлар. 

— Айса, бельки сенинъ де бардыр... у 

— Айды, сен бар чнберегинъни бакъ, акъай лафына бурун сокъма. 

— Мен баламнынъ бахты ичюн къайда олса бурун сокъарым,— 
деп Селиме апте ашханеге кирип кетти. . 

Азбар къапудан Назим корюнди. Селиме аптенинъ чырайы куль- 
ди, бутюн океси язылып кетти. 

— Къолларынъны юв да софрагъа отур, анда эмдженълер...— де- 
ди, Селиме апте Назим софагъа кирер-кирмез. - 

Чиберек ашалып, чай ичилип, софра джыйылгъан сонъ, Назим 
къалеми ве дефтерини алыл, энди икяесини айтып башлагъан къарт- 
бабасынынъ янына келип, курсю башына багъдаш къурып отурды. 
Мемедемин агъанынъ одасында оларгъа кимсе кедер этмей. Къарт- 
нынъ агъызындан насыл ншиткен олса, Назим дефтерине ойле де язып 
алгъан. 

Дёрдюнджи дефтер. «Вели Одаман ве Марнанна сексен къоюн 


алып ёлгъа чыкътылар. Баягъы ёл юрип, Тонкъадан кечип Ор ёлуна. 


тараф бурулалар. Вели огден къоюнларны, Марианна исе артындан 
бедерканы айдап яваш-яваш кетелер. Не ерде акъшам олса, о ерде 
геджелейлер. Велининъ аягъында тасмалы чарыкълар, омузында ыр- 
гъакълы чобан таягъы, белинде капаралы къушакъ ве чанта. Марнан- 
на устюне бюрьме белли, узун этекли, бутюн кокюси ве герданыны 
къапаткъан къызыл тюсте юнь антерини кийген. Беяз сигей юнинден 
орюльген сачакълы шалынен омузларыны орьткен. Чешит мемлекет- 
лернинъ модалы шляпаларыны кийип алышкъан къыз, шимди башына 
фырланта багълагъан, аякъларына исе, ичи юнли, къыскъа къонучлы 
ботилер кийген. Къырмызы фырланта астындан омузлары устюне къа- 
барып джайылгъан сим-сия сачлары, ана-бабасынынъ яныгъындан 
‘бираз сёнюккен ири, тёгерек джейран козьлери япъы догъгъан ай ки- 
би, уджлары инджертилип къайрылгъан сия къашлары, ильк баарьде 
къар астындан ачылып чыкъкъан тазе, назик акъбардакъ киби бети 
бедерка янашасындаи адымлагъан сельби бойлу Велінинъ юрегине 
кунь сайын ашыкълькъ дуйгъулары ашлай. Балалыкъ чагъындан бери 
Марнаннада корип алышкъан дюльберлик чизгилери шимди онъа даа 


назик, даа тесирлн, даа дюльбер олып корюнелер. Вели бедерканынъ · 


кенарындаи тутып, индемей адымлай. Кимерде Марнаннанынъ бетине 
бакъа, онынъ салыкъ чырайыны, эслеп аджый, бу къызнынъ баба 1юр- 
туны терк этип, бутюн вариетини ташлап, бир чобаннынъ артындан 
чалынаджакъ къурбан киби озюнн теслим этип кеткенине тааджиплене 
ве терен тюшюнджелерге дала. 

Ёлнынъ эки тарафы да ем-ешиль пиченлик. Кимерде пиченлик 
бите, ешиль къадифе тёщельген киби къыртыш башлай. Къыртышта 

‘ 


26 


къоюнлар отлай ве эп огге догъру кетелер. Пиченликтен бурулып ёл- 
гъа чыкъалар, енгильден тоз чанъгъытып адымлайлар. Бугунь баягъы 
месафе кечильсе керек, къоюнлар бир-бирлерининъ арасына башла- 
рыны тыкъып уюриле ве токътап къалалар. Вели оларнынъ болдур- 
гъаныны ве сувсагъаныны анълады. Геджелемек ичюн онъайтлыджа 
ер къыдырып кете. Узакъта, йылгъа ичинде сув киби йылтыравукъ бир 
шей корюнди. Вели къоюнларны о тарафкъа айдады. Буюк къыртыш 
чельни кечип энишке бурулдылар. Кунеш шавлелеринден джам киби 
пылтырагъан ер, якъынлашкъан сайын гольге бенъзеп башлады. Албу 
исе, бу голь дегиль де, ягъмурдан сонъ асыл олгъан сув тыйнагъы 
экен. Къоюнлар ‚бир-бирини итеклеп, балчыкъкъа батып тойгъандже 
сув ичтилер. Кунещ байыр артына сакъланды, чёльге акъшам салкъы- 
ны тюшти. Тыйнакътан чыкъкъан къоюнларны тюм-тюз къыртыш ёрге 
йыгъыштырып, Вели бедерканы кенаргъа чекти, атны туварды, аякъ- 
ларыны тыршавлап отлакъкъа йиберди. Бедерканынъ артында илинген 
къопкъаны алып атны суварды ве озьлернне геджелемек ичюн бедер-' 
канынъ астына ер азырладылар. Марианнанен экиси джапларда ось- 
кен къокъулы къыр пнченинден юлкъып кетнрди ве астларына тёше- 
дилер. Омузларына Велининъ тонуны алып, баягъы вакъыт атеш ба- 
шына отурды ве хоргъа къартоп пиширип, къакъачнен берабер буюк 
иштиа нле ашадылар. 

Къоюнлар бир-бирине сыйыкъып 1окъусырайлар. Марианнанынъ 
алып чыкъкъан беяз тарашчығъы оларны къаравуллай. Бедеркадан 
отуз адым къадар ерде атнынъ гъырт-гъырт этип отлагъаны ишитиле. 
Кок айдын, йылдызлар парыл-парыл яналар. Марнанна ушюген сайын 
Велиге таба янтая. Узанып ятмакъ истей ама, башынынъ астына къой- 
магъа шей ёкъ. Вели еринден турып, бедеркагъа илип къойгъан чаита- 
сыны алды. Ичиндеки одыр-будырыны бошатып йымшакъ пичен тол- 
дурды.— Мына ястыкъ,— деди о Марианнанынъ башы астына тыкъып. 
Сонъра экиси де тонгъа сарылып, къучакълашып .яттылар. Марнанна 
Велининъ бойнуна йылан киби.сарылып, кокюслерини онынъ кокрегине 
басып, козьлеринден, янакъларындан, дудакъларындан опьти. — Ах, 
меним батырым, ах мени казаклардан къуртарып алгъан шанним, къу- 
вурчыкъ баш севгим, джаным-джигерим,— деп башыны онынъ 'юнли 
кокреги устюне къойып, юкъугъа далды. Лякин, бир-бирининъ къуча- 
гъында алевленип янып тургъан эки атеш юрекнинъ козюне юкъу кир- 
меди. Олар бутюн гедже ах чекип, татлы-татлы опюшил, бир-бирини 
къучакълап, Эзпетлеп, къыйнап, сабагъа якъын бонъайып, юкълап ' 
къалдылар. Тарашчыкъ келип экисининъ арасына кирмеген олса, 
къушлукъ маалинедже юкълайджакъ эдилер. Чырайы мораргъан, сач- 
лары чубалгъаи Марнанна козьлерини ачып, янында арслан киби йигит 
яткъанына ве бутюн гедже онынъ атешли опюшлерине бернльмейип 
озюни туткъанына айретте къалды. Онынъ юрегнидеки севгиси къат- 
къат кучьленип кетти. Марианна сыджакъ тон ичниден чыкъып, анте- 
рини сыйпап тюзетти, сачларыны башы устюне топлады, къопкъаны 
алып сувгъа кетти. Бираздан Вели де козьлерини ачты. Онынъ алы 
мушкюль эди. Котерилип тураджакъта беденинде насылдыр бир агъ- 
рылар дуйды. Йигит олып къыз къойнунда ятмакъ ичюн буюк чыдам 
ве сабыр керек. Вели чыдады. Бу биринджи кере дегиль. Марианна- 
нынъ онъа гонъюль берип кельгенине бугунь къыркъ бир купь олды. 
О сырыны гизлемеди. Велини севгенини, омюр билля онынъле къал- 
магъа разы олгъаныны айтты. Бутюн арекети, атешли севгиси шуны 
косьтере ки, Марианна онъа теслим олмагъа чокътан азыр. Лякин, 
Вели эп озюни тута, келеджекни, такъдирини тюшюне. Вели бельки 
бойле алгъа къалмаз эди, эгер паннынъ имениеси дарма-дагъын 
этильмеген олса. Шимди ойле олып чыкъты ки, Марианна санки онъа 
меджбур олып сарылды. Асылында, эльбетте, ойле дегиль. Марианна 
онъа юрегиии ачкъанда даа бу алекет чыкъмагъан эди. Пан Прокоп- 
чук ве Элизабетта ханым сагъ эдилер. Эки дюнья бир олса, пан къызы- 
ны чобангъа бермез эди. «Меним эвим-юртум олмаса, он беш йыл 

гъурбетликте юрсем, малым-мулькюм олмаса, баба мекянындан Дже- 
лял бей тарафындан къувулгъан олсам, о да пан Прокопчукнынъ дос- 
ту олса, олар манъа къыз берирлерми? Я алла, бакъ сен меним бу 
такъдириме, озюнънинъ гунясыз факъыр къулунъа раним эйле, къор- 
лама мени, ач манъа да къысмет къапуларыны!.. Мен бу къызны 
алсам, мени гуняхкяр эйлемезсинъми? Озю бир бульбуль олып, кокре- 
гиме келип къонды, не эйлейим? Бай къызына эвленейимми? Я мен о 
такъдирим иле къайда барып баш сокъарым? Бир тонда эки тен олып 
юрейикми? Буны манъа ляйыкъ коресинъми, ярабби?!» 

Вели голь янына барып абдест алды, къыбла бетке чевирилип 
къыртыш устюнде намаз къылды ве озюнинъ бильген бир къач дува- 
сыны окъуп, къоюнларгъа тараф уфледи. Саба салкъынында тонгъа 
сарылып отургъан Марианна онынъ япкъан ибадетини четтен сейир 
этип турды. | 

— Сен манъа да огрет,— деди Марианна Велиге . якъын келип. 

— Юрегинъде олса огренирсинъ,— деди Велн ве атны екмеге баш- 
лады. Марианнаны къучагъына алып бедеркагъа ерлештирди, тельбев- 
ни онынъ къолуна берип, озю къоюнларны буюк ёлгъа тараф айдады. 
Елгъа чыкъар-чыкъмаз узакътан тоз чанъгъытып кельген атлыларны 
корьди, 

— Булар баскъынджыларгъа бенъзей, — дедн о Марианнагъа 
якъынлап.— Башынъны бир шейнен сарып багъла, бетинъни сакъла, 
устюнъден тонны ташлама! 

Атлылар эки тарафтан айланып Велининъ алдына чыкътылар. 
Олар Дженишкеде олып кечкен вакъианы ишитип ёлгъа чыкъкъанлар. 
Кимдир оларгъа: «Вели деген бир басурман паннынъ къызыны алып 
къачты» — деген. Вели шашмаламады. Ат устюнде онъа якъын кельген | 
казаккъа тикленип: — Бир къоюныма ` тиерсинъ, мынавы таякънен · 
эпинъизнинъ башынъызны эзерим,— деди. 

— О-о! Курешмеге билесинъми? — деди атлы онынъ лафына хош- 
ланып.— Бешимизден учюмизни йыкъсанъ ханым сенинъки, йыкъал- 
масанъ бизимки. | 

Ойле дегенде казаклардан бири Марианнанынъ бетнни ачаджакъ 
олды. Марианна апансыздан онынъ юзюне тюкюрди. Казак къамчысы- 
ны котергендже Велини курешке чагъыргъан казак къычырып оны 
токътатты.— Чыкъ курешке! — деди онъа башыны саллап. Казак Ма- 
рианнагъа къыйыш-къыйыш бакъып, омузындан курткасыны, тюфеги- 
ни, патронларыны ташлап, мейдан къыртышкъа чыкъты. Вели чанта- 
сыны бедеркагъа фырлатып атты ве кенъ адымларнен келип, казак- 
нынъ белине япышты. Оны кокюсине сыкъып эки метр къадар тёпеге 
котерди де, айландырып аркъасы устюне ойле шыпырды ки, казак 
еринде ятып къалды. Экинджиси устюндеки кольмегини ташлап, авуч- 
ларына тюкюрип Велиге келип япышты. Вели онынъ къайыш къуша- 
гъы арасына пармакъларыны тыкъкъанынен казакнынъ бели сынгъан 
киби майышты ве бир кереден ерге авдарылды. Учюнджиси° пек мазал- 
лы эдн. Узун мыйыкъларыны сыйпап, шишман къурсагъынен Велиге 
келип окъталды. Вели онынъ омузлары астындан тутты ве башыны 
ашагъы басып, штанынынъ артындан япышты да, бираз юкъары коте- 
рип юзю къоюн ерге басты. Четте ат устюнде тургъан казак: 

— Эй, йигит, кель бу якъкъа!— деди Велиге. Вели чобан таягъы- 
пы къолуна алып онъа якъын кельди. : 

— Қъызны къайда алып кетесинъ? — деди онъа къыйыш-къыйыш 
бакъып. Вели индемеди. 

‚- Алтынгъа сатаджакъсынъмы! 

Ойле дегенде Вели таягъыны авагъа котерди. Буны корьген Ма- 
рианна бедерка ичинде аякъкъа турып къычырмагъа башлады. Ма- 
рианнанынъ сеси Велининъ таягъыны ашагъы тюшюрди. 

— Мен баскъынджы дегилим!— деди Вели ачувындан къалты- 
рап.— Мына паннынъ имениесинден чыкъкъанда манъа берильген 
весикъа. Ма, окъу, сенинъ кибилери мени ве къызны азат этип бу кя- 

гъытны бердилер, анда къоюнлар да косьтерильгендир. Къызнынъ исе 
озюнден соранъыз, сатылмагъа кетем десе, ал къайтынъыз, керекмей 
манъа! 

Бойле дегенде Марианна устюнден тонны ташлап, бедеркадан сыч- 
рап тюшти ве келип Велинннъ бойнуна сарылды. А 

— Ёкъ, ёкъ, олерим, кери къайтмам! Мен онынъ апайы олам!-— 
деп къычырды. 

Казак весикъаны Велиге узатты, Вели алмады. . . 

— Сен йигит, атаман олсанъ, шу кягъытнынъ кенарына яз. Бизим 
алдымызгъа санъа ошагъан башкъа баскъынджылар чыкъмасын! 

Казак озюндже бир къач сёз язды, имза ерине баш пармагъыны 
атынынъ къатранлы къайышына окъалап басты. 

Велн кягъытны алып Марианнагъа узатты. Атлылар зий-чув олып, 
тоз чанъгъытып кери къайттылар. Марианна Велининъ ачувыны татлы 
опюшлеринен ятыштырды. Вели озюне кельди, бедерканынъ кенарын- 
дан тутып, энди олардан баягъы узакълашкъан къоюнларнынъ пешин- 
ден кеттилер. 

Акъшам устю, буюк ёлдан четке бурулып кеткен топракъ ёлчыкъ 
бою кетерек, бир кучюк койчикке келип чыкътылар. Бу койчикте ол- 
гъаны-оладжагъы йигирми-йигирми беш хане бар эди. Эвлер эписи 
топракътан ясалгъан. Таванлары устюнде мысырбогъдай, куньайлян 
къорайлары обалангъан. Балчыкъ диварларнен къораланып алынгъан 
азбарлар ичинде мал аранлары, тандыр оджакълары, оларнынъ янын- 
да къурутылгъан тезек къалавлары, чёюн ве къазан аякълар корьмек 
мумкюн. Койнинъ ашагъы башында буюк чанлар ве ашлавлар янын- 
даки къуюдан бир ногъай баласы ат айдап сув чекмекте. Вели Одаман 
къоюнларыны къую тарафкъа айдады. Къоюнлар ашагъы тарафта мал 
сувармакъ ичюн махсус япылгъан ашлавлардан темиз, салкъын сув 
ичип тойдылар. Сонъра къуюдан юзь адым къадар четке чыкъып атны 
туварды ве Марианнаны о ерде къалдырып кене къую башына къайт- 
ып кельди. Сув чекмекте олгъан бала кенардан бакъып тургъан эджне- 
бий адамны корип атны токътатты. Вели баланынъ янына келип: 

— Бу койнинъ ады не?— деп сорады. 

— Къарлыджар,— деди бала онынъ козьлерине тикилип. 

`— Қоюнъизде молла бармы? 

— Молласыз кой оламы?— деп суальге суальнен джевап къай- 
тарды бала. | 

— Молла акъайнынъ эвини манъа косьтерирсинъми? 

— Ингирми беш метий даа айдайым, сонъ... 

Вели къоюнлары янына къайтып кельди. Марнаннагъа бир шей- 
лер айтып, ӧнынъ омузлары устюне ташлагъан шалынынъ уджларыны 
тюзеттн ве кулюмсиреп, — Бу гедже Къарлыджарда мусафир ола- 
джакъмыз,— деди. . 

Марианна Велининъ козьлерине муляйим назар ташлап, — №Меним- 
чюн эписи бир,— деди. 

Олар нелердир лаф этип тургъапда бала атыны туварды ве аркъа- 
сына минип Велиге къычырды. Вели баланынъ артындан кетти. Кой- 
нинъ та о бир четинде, къурулышынджа башкъа эвлерден бираз айры- 
лып тургъан буюк къаралты янына келип, бала атындан тюшти. О 
азбаргъа кирди ве: — Моллакъам, моллакъам!— деп экп кере къычыр- 
ды. Софагъа башында къалпагъы, къолунда теспи, аякъларында мести 
олгъан учкъур штанлы, кенъ джавурлы кесментик бир адам чыкъты. 
‚ Бала онъа бир шейлер айтты ве Велини къапудан кирсетти атыпца ми- 
нип кетти. 

— Ёлджусызмы?— деди молла Велинен къол тутушып. 

— Ёлджумыз. Ёлумыз узакъ, — деди Вели. 

— Киринъиз, алла мусафирине къапумыз ачыкъ. Экиси де софа- 
гъа кирди ве ерге тёшельген темиз миндер устюне багъдащ къурып 
отурдылар. 

— Къулагьым сизде, — деди молла тесписини тизи устюне къоюп. 

— Сексен къоюным бар моллакъам, оларны айдап кетем. Коюм 
узакъ. Бир айлыкъ ёл... | 

Молла «сексен къоюи» деген лафны ишиткенинен мусафирге таба 
джылышты ве онынъ къасеветли бетине бакъып ырджайды. 

— Эй, биз не ичюн софада отурамыз, къана, эвге буюрынъыз,— 


деп молла еринден турды ве эки къанатлы, боялы къапусыны ачып, ° 


Велиге тёрден ер косьтерди. 

— Ёкъ, ёкъ; моллакъам, мен янъгъыз дегилим. Чокъ отурмагъа 
вакъытым ёкъ. Къую башында... | 

— Зарар ёкъ, къоюнларынъа бир шей олмаз, мына бойдан-бой 
ахырлар, — деди молла онынъ лафыны болоп. 
| — Къоюнлардан башкъа, атым, арабам... 

— ЭЙ, атынъыз да бармы? 

Ойле олса, арабанъызны азбаргъа айдап кетирмейсизми? 

— Меним сизге ёлум тюшти, моллакъам, сиз мени бу къасеветтен 
къуртармасанъыз, кимсе къуртарып оламаз. 

— Догъру айтасынъ, джигитим, элимден базы бир шейлер келе, 
шукюр яраббиме. " 4 

— Мен сизинъ эвинъизде никя къыйдырмакъ истейим... 

— А-а, къыз къайда? | 

— Арабада. 2 

— Анасы, бабасы -разылармы? 

— Эписи разылар. Мен койге баргъан сонъ никя къыйдырмакъ, 
къоюн союп дува япмакъ истей эдим ама, къыз пек азарлана, бир ай 
даа ёлда оладжакъмыз, шунынъ ичюн... 

— Догъру, джигитим, догъру. Бир-бпринъизни севип, разы олгъан 
сонъ, сизни къавуштырмакъ керек. Атешнен барот бир ерде турмаз. 
Даяналмазсыз, гуняхкяр олурсыз, онынъ да азабыны биз чекеджекмиз. 
Къыяйым, джигитим, сизни мурадынъызгъа еткизейим. Манъа чокъ 
шей керекмей, бир къоюн берсенъиз, етер. Келиниинъ ады не? 


— Марианна,— деди Вели ич бир тюрлю ямаплыкъ тюшюнмеден. 


Молла бирден ` ачувланып аякъкъа къалкъып кеткенини дуймай 
къалды. 

— Марианна?! Сен меним эвиме кяфир кетпреджек оласынъмы? 
Керекмей, къоюнынъ да озюиъе олсун, тез эвимни бошат! а 

Вели неге огърагъаныны бильмеди. О йигирми беш йыл эджнеби- 
лер арасында яшап, оларнынъ бутюн урф-адетлерине алышты, тилини 
огрепди. Къызнынъ севгисине инанды, озю де оны юректен севди. 
Энди не япсын? Молланынъ бойле абдырап кеткенине бакъып, Ма- 
рианнаны ёлда къалдырсынмы? Онынъ акъикъий севгисини аякъ асты- 
на таптасынмы? Ёкъ, Вели ойле йигитлерден дегиль. Ойле япаджакъ 
„олса, Марианнаны озюнен берабер алып чыкъмаз эди. · | 

Вели еринден турды, моллагъа къол узатып сагълыкълашаджакъ 
олды. Молла кери чекильди, къолуны бермеди. Сопъра, тесписини че- 
керек, Велини токътатты да къулагъына эгилип: 

— Бир шартнен. Эгер къыз адыны денъиштирмеге разы олса, къу- 


ранда ает бар, — деди. — О вакъыт бу иш ичюн учь къоюн берирсиз.. 


— Мен о къоюнларны ёлдан тапмадым, моллакъам. Эр бир къо- 
юн ичюн бир йыл ишледим. 

— Сексен къоюпым бар дединъ де? 

— Эллиси къызнынъ. 

— Он беши даа? 

— Ойле пек теренге далманъыз, тарихы буюк. 


. 


— Яхшы экен де. Бир къоюн сенден, экиси келинден. Никя къы- 


ярмыз, эвимизде сизни келин-кпев этермиз. Тотай дженгенъиз гугюм 
къайнатып берир, сув долафымыз бар, даа не керек? 
-— Меп Марианнанен лаф этип бакъайым, — деди Вели ве сувукъ- 
лыкънен босагъадан атлап, чыкъып кетти. | 
Молла тесписини чеке-чеке эвге кирди, тотайы —'Эльти анапы 
чагъырды. Олып кечкен лакъырдыны онъа айтып анълатты. 

— Сен пек нефисинъе къачкъансынъ, эфендим,— деди онъа то- 
тайы.— Бир къоюн сорасанъ етмеймн? Ады не олса, олсун. Алланынъ 
эмиринен олгъан шейге къаршы кетильмез. 

— Айса, бар артындан, чагъыр кельсинлер,— деди молла пешман 
этип. Эльти ана башына орьме шалыны япынып азбардан чыкъкъан- 
дже Вели энди къуюгъа якъынлашмакъта эди. Эльти ана онынъ ар- 
„тындан кетти. Вели бедеркада шалына бурюнип отургъан Марианна- 
гъа бу меселени айтып анълатты. Марнанна бир сёзсиз разы олды. 

— Адымны озюнъ истегенинъ киби къой, мен разым — деди Ма- 
рнанна къуванып. Шу арада Эльти ана келйп чыкъты. Велиге мол- 
лакъайнынъ фнкири денъишкенини; малларны эвге айдап кельмеге 
разы олгъапыны айтты. Вели Марианнанынъ джан-гонъюльден разы- 
лыкъ бергепине къуванды ве алель-аджеле атны кетирип екти. Олар 
молланынъ азбарына келип янашкъанда акъшам эзаны окъулгъан 
мааль эди. 

`Ибадеттен сонъ молла софадан чыкъып, къоюнларны къапатмакъ 
ичюн араннынъ къапусыны ачты. Къапудан итеклешип кирген къоюн- 
ларны бирер-бирер сайды. Тотай енге бедеркадан тюшеяткъан Мари- 
аннаны къолупдан тутып ярдымлашты. Марнанна ерге тюшкенде мол- 
ла опы башындан аягъынадже козь къыядан эследи. Онынъ къаршы- 
сыпда тургъан узун сачлы, пидже беллн,. толу кокюсли, ири козьлю 
дюльберни корип бир къач санне агъызы ачылып къалды. Тотай енге 
Марпаннаны: тез-тез эвге давет этти. Вели Одаман атны туварды, бе- 
деркадаки одыр-будырларны софагъа ташыл къойды. Қъол, бет юву- 

лып къара къаве ичильген сонъ, молла кишилик эвге кирип ятсы на- 
мазына уйды. Сонъра къапуларны, пенджерелерни япып,— Энди кеч 
олды, эвимизге адам кельмез, гъалиба, — деп куньдюзден бери азыр- 
лыкъ кореяткъан эсас ишине — никя къыймагъа тутунды. Молла то- 
тайыны да шаатлыкъкъа чагъырды. Оданынъ ортасына курсю къойып, 
онынъ устюне `орьнекли юзбез тёшеди. Бир тарафына озю, дигер тара- 
фына Велини отуртты. Юзбезнинъ тюбюне баш пармакъларыны бир- 
бирине тиреп, хачлап къол тутуштылар. Молла адетий сорув-суаллерге . 
башлады. х 

— Келинимизпинъ ады не олды? — деди о Велининъ къолуны 
сыкъып. 

— №Мерьем,— деди Вели. 

— Разысызмы, адынъыз Мерьем?— деди молла Марианнагъа 
бакъып. А . 

— Разым,— деди Марианиа. 

— Алланынъ эмиринен бир-биринъизни севип-сайып яшамагъа 

. разысызмы? 

— Разымыз,— дедилер экиси де. 

Молла сорув-суальни битиргец сонъ, къуранны ачты, бир эки ает- 

` лер окъуды ве учь кере опюп, манълайына тийсетти. | 

— Айни шунынъ киби опюп, манълайынъа тийсет,— деп къуран- 
ны башта Велнге, сонъ А\арианнагъа узатты. 

Марнанна сакътлыкънен моллапынъ дегенлерини япты. 

— Мына, къызым, деди онынъ козьлерине бакъып молла.— Эи- 
ди Велининъ къолуны ве бизим къолларымызны опь. Алла сизге узун 
ве хайырлы омюрлер берсин. Бу дакъикъадан ибарет, сиз эр ве къа- 
дынсынъыз, алла хайырлы этсин! 

Марнанна башта молланынъ. сонъра Эльти анапыиъ ве акъайы 
Велининъ къолларыны опьти, онынъ артындан Вели де къол олип 
чыкъты. Бираздан козь айдын софрасы къурулды, Тотай енге сары 
бурма ве тазе къатыкъ чыкъарды. Ашап тойгъаи сонъ, фыидыкъ, дже- 
виз ярдылар, речелли бекмезисн чай ичтилер. Молла тотайына козь 
къыпты, о еринден түрып Мерьемни чагъырды ве бу гедже онынъ 
келин оладжакъ одасына алып кетип къапатты. Вели яры геджеге 
къадар молланен лакъырды этти. Башына келип-кечкенлерни, пан 
Прокопчукнынъ къолуна насыл тюшкенини, Джелял бейден къамчи 

ашап койден къувулгъаныны, бабасынынъ ачлыкъ чекип вефат этке- 
нини, он беш йыл гъурбетликте ыргъатлыкъ эткенини ве андан Мари- 
аннапен берабер зорнен къуртулып къачкъаныны, шимди исе койге, 
кене бейнинъ къолуна къайтып бармагъа истемегенини ве бу дюньяда 
озюне яшамагъа ер тапалмай юргенини айтып анълатты. 

Эльбет, Вели Одаман ал-эшкъалыны айтаракъ, молладан бир яр- 
дым, я да имдат беклемей эди. Молла шу девирнинъ руханийлер мен- 
фаатыны къорчалагъаныны, Вели киби чарыкълыларгъа мыскъылнен 
бакъкъаныны эр кес биле эди. Лякин, молланынъ Велиге йымшакъ 
муамеле косьтерювинде олгъан айнеджиликни даа анълап оламай эди. 
Эльбетте молланыпъ вакъуф ерини ве дигер ишлерини бир минсиз 
беджереджек, Вели киби бир адам онынъ къолуна тюшип къалгъаны- 
на о гедже-куньдюз дуваджы эди. Бу ниетини ичинде шимдилик сыр 
этип туткъан молла Вели Одаманны сабырнен динълеген сонъ: 

— Истесенъиз бизим коюмизде яшанъыз,— деп ташлады.— Бал 
айыны бизде кечпринъиз. Сен ёл -ичинде къаладжакъ йпгитлерден де- 
гильсинъ. Сексен къоюн, ат, араба... Бу фукъарелик дегиль, — деди 
молла ийлекярлыкъ иле. . 

Вели онынъ айткъанына яры инанып, яры пнанмаса да, бир къач 
вакъыткъадже мында къалмагъа меджбур эди. 

Яры гедже авды. Эльти ана бутюн урф-адетлер боюнджа эр дже- 
эттен азырлангъан. Оданынъ ортасына йымшакъ килим, онынъ устюне 
сигей юнюнден толдурылгъан тёшек къойгъан, пуф ястыкъ, беяз чар- 
шаф чыкъарып тёшеген. Оданынъ бир кошесинде, тёгерек бакъыр ле- 
ген ичине гугюм къыздырып къойгъан, онынъ янына къуман, сабун ве 
балабан бакъыр къалай тура. Мерьемни союндырып, озюнинъ келин- 
лик кунюнден къалгъан оялы тюб кольмегини кийдирген. 

Эльти ана ве молла озь одаларына кеттилер. Вели азбаргъа чыкъ- 
ты. Атны, къоюнларыны козьден кечирди. Къоюнлар бир-бирине сыкъ- 
лашып юкъламакъта, ат исе башыны ашлав ичине тыкъып,, гъыртыл- 
датып палав чайнамакьта эди. Этраф чым-чырт. Патта-сатта сыгъыр 
манъравы, копек давушлары ишитиле. Ачыкъ кокте йылдызлар парыл- 
дай, ай шу кучюк койчикнинъ эвчиклери устюнден озюнинъ зайыф 
шавлелерини сепмекте. Кой татлы юкъугъа далгъан. Ялынъыз Мерьем 
юкъламай: Онынъ юреги кокюс къафесинн тешип чыкъаджакъ кибн 
дюкюльдей. Бу къыз бала къоркъу баскъан дюльбер козьлеринен де 
пенджереге, де къапугъа бакъа. Беклей, озюнинъ севгили Йнгитини 
беклей. Шу арада яваштан къапу ачылды. Ичери бойнуны эгильтип 
Вели кирди. О пенджере янына келнп, ай ярыгъында урбасыны ташла- 
ды ве ёргъаннынъ бнр четини котерип, Мерьемнинъ сыджакъ къойнуна 
сокъулды. Ай булут артына сакъланды. Оданы къаранлыкъ басты. 
Лякин бу эки асрет юрек севги атешинден ярыкъланды...» 

Назим, дефтерини ястыкъ тюбюне сакълап, Къуртнезир эмджеси- 
нин озгъарып кетти. Онынъ эви Арыкъ-Чешме мааллесининъ та аша- 
гъысында эди. Къайткъанда ёлда эгленмемек ичюн аякъмашинасыны 
алып, Къуртнезирнен лаф этип кеттилер. Къуртнезир онъа Къызыл- 
къумда къую къазгъаныны, шу совхознынъ буюк келеджеги олгъаны- 
ны, янъы багъчалар, багълар отуртмагъа азырлыкъ корюльгенини, 
лякин мутехассыслар, ишчи къолу етишмегенини айтып анълатты. 
Сонъра, совхоз идареси Турсунбекнинъ теклифинен Назимни совхоз- 
гъа ишке давет этип мектюп ёллагъаныны айтты. 

— Мектюп алмадым, — деди Назим омузларыны къысып. 

— Бир тюшюнип бакъмакъ керек. Мен мында тарсыкъам. Ишим- · 
нен мемнюн дегилим. Бу багъча ве онынъ этрафындаки адамлар. 
ялынъыз бабамны билелер. О кельгенинден бери. мында чалыша ве 
озюни керегн киби танытты. Манъа онынъ янында айланып юрмеге не 
аджет бар? Мен институт битиргенимден не анъладым? Эльбетте, бир- 
аз четке чыкъып чалышмакъ керек. Ишлеген сонъ, ишинъни севмели- 
синъ, онынъ къуванчыны корьмелисинъ, догърумы эмдже? 

— Пек догъру айтасынъ Назим. Мына, менден — эмдженъден унер 

алса я. Коресинъми, меним аякъ басмагъан ерим къалмады. Мен о 
ишни севем. Халкъкъа файда кетиргениме къуванып чалышам, ишим- 
ден зевкъ алам. Къум чёлюнде сув чыкъармакъ не демек? Мен чёллер- 
ге джан берем. Тезден бир къую даа теслим этеджекмиз. Анда иш пек 
чокъ, планлар буюк. Шимди бизим къую къазгъан еримиз шу совхоз- 
нынъ меркези ‘оладжакъ. Бутюн уфакъ мал ходжалыкълары бирлеш- 
тириледжек. Анда чешит биналар, яшамакъ ичюн эвлер къуруладжакъ, 
къыскъасы джансыз чёль джанландырыладжакъ. Бир келип кетсенъ 
эписини озь козюнънен корерсинъ. 

— Мектюп кельсин де, бельки барырым. 

Келеджекте Нукъуста бизим идареге кирсенъ, андан бизге маши- 
на къатнай, вертолёт келе, ёлда къыйналмазсынъ. . 

— Бакъармыз, эмдже. | 

— Мен бу йыл бутюн яз ве къыш анда чалышаджагъым. Япыла- 
джакъ ишлеримизнинъ, сонъу ёкъ. Я сенинъ Эсманъ не олур экен? 

Бойле дегенде Назим эмджесине тикленип бакъты. «Даа арада 
бир шей ёкъ, эмджем буны къайдан биле экен» деп тюшюнди. 

, — Менде ич бир тюрлю Эсма ёкъ, — деди Назим кестирип. 

— Ёкъ, деме, олмакъ керек, — деди Къуртнезир. — О къыз сени 
севе. Менимдже Эёма яхшы къыз. 

— Мен де оны бегенем ама, анам.. 

— Тек бегенмекнен иш битмей, севмек керексинъ. 

— Онынъ институтта эки йылы даа бар. 

— Институт маниа дегиль. Эсасы севги. О заваллы энди ташый- 
ташый къуюнъызда сув къалдырмады. Сен буны анъламайсынъ, сокъ- 
урлыкъ этесинъ. - 

Назим эмджесини эвине къадар озгъарып, аякъ машинасына ми- 
нип къайтты. Ниметулла узакъта яшагъанындан бу гедже мусафир ол- 
ды. Назим эвге кельгенинен Ниметулла эмджесине Қъызыл-къум месе- 
лесини айтты. О да шу диярнынъ ‘чобанларынен Ташкентте, айванас- 
равджылар мушавересинде олгъаныны, къаракульджилик саасында 
чобанларара теджрибе алышып-беришюв бригадасынен язда Қъызыл- 
къумгъа кетеджегини айтты. 

— Эпинъиз Қъызыл-къумлы оладжакъ экенсинъиз,— деди Сеит- 
Гъазы кулюмсиреп. — Айдынъыз, яхшы адамнынъ ятар вакъыты олды. 
Саба ишке кетеджекмиз. 

Назим къартбабасынынъ янына кирдин. Мемедемин агъа пуфулдап 
юкълай эди. О бугунь бир саат сёйленди. Болдурды, эльбетте юкълай- 
джакъ. Назим къартнынъ икяесини язып алгъан дефтерини къатлап, 
озь одасына кирди. Бу энди дёрдюнджи дефтер эди. Ама къарт даа 
икяесининъ сонъуна чыкъмады. «Сагъ-селямет. олгъайды гъарип де, 
шу икяени айтып битиргейди. Эр кунь зорламагъа олмай. Къарт ялы- 
нъыз.озюнинъ кейфи кельгенде сёйлене. Шунынъ ичюн иш созулып 
кетти. Зарар ёкъ, мен о дефтерлерни темизге чекип, машинкагъа бас- 
тыраджагъым. Онъа къадар икяенинъ сонъуна да чыкъармыз». 

Назим озюнинъ кроватына барып ясланды. Онынъ козь къапакъ- 
лары агъырлашкъан эдилер. Лякин, акъылына Эсманы тюшюргенинен 
юкъусы къачты, хаял дерьясына далды. 


і 


ОН ЕДИНДЖИ БАБ 


Къызыл-къум диярында баарь. Эльбет, мында багъчалар ешер- 
мей, къырлар чешит чечеклернен безенмей, дагълардан селлер акъмай, 
озеньлер ташмай. Лякин, мында да эр мевсимнинъ озюне хас дюльбер- 
лиги, озюне хас къуванчы ола. Къос-Бурун ве Маркъай-Къудукъ ара- 
сындаки йылгъанынъ джапларында къыр чечеклери ве ещиль отчыкъ- 
лар пейда олдылар. Джапларнынъ устюнден башлагъан къумлукъ 
чёллерде базы саксаулларнынъ тюбюнде къар обачыкълары, базыла- 
рында дымлыкъ, куньдогъуш тарафларында исе, ешилликлер пейда 
олды. Сув тыйнакъларынынъ этрафларында къогъа, хальуен отлары 

баш котергенлер. Саксауллар арасында джингъые, жантакъ ве дигер 
осюмликлер тазерип чыкъмакъталар. | 

Аскъар чобанны энди къошарда тапып оламазсынъ.'О къоюнлар- 
ны узакъ отлакъларгъа айдап кетти. Къоюнлар март айындан башлап 
къозуладылар. Аскъар чобан эр кунь беш-он къозу ала, базылары 
эгизлей, базылары :бирер дане къозулайлар. Онынъ отарында алты юз 
анабаш къоюн отлай. Бирер данеден къозуласалар биле, алты юз баш 
даа мал артаджакъ. Даа эгизлегенлер де бар. Аскъарнынъ энъ садыкъ 
„ярдымджысы омюр аркъадашы Сулухан эди. О да бу йыл баарьде 
онынджы баласыны тапты. Он баланынъ анасы Сулухан эрге чыкъ- 
къанындан бери чобан ярдымджысы олып ишлеп кельди. Бу йыл баарь- 
нн о да озь юртында, озюнинъ янъы дюньясы янында кечирмекте. Ас- 
къар таягъына таянып къоюнларынынъ тазе отлакъларда джайралып 
кеткенипе бакъып фералана да, бинъ-бир тюрлю тюшюнджелерге да- 
ла. «Алты ай бу къозулар озь аналарынен юреджеклер. Сонъ` бала- 
ларыны айырып аладжакъмыз. Янъы чобан керек оладжакъ. Оны 
кучюк огълума берирмиз. Сонъра юнь къыркъыладжакъ. Ыргъачылар- 
ны айырып истисал отарына къошаджакъмыз. Оларнынъ ичиндеки 
тиш хасталыгъынен ҡъартайгъан сойларыны сечип алып этке теслим 
этеджекмиз. Зарар ёкъ, шимди мал хасталыгъы бир тамам гъайып 
этильди. Къоюнларымыз илим ве техника ярдымы нетиджесинде юз 
йыллардан бери бизни буюк зараргъа огъраткъан сибирь ярасы, ичек, 
бавур къурты киби хасталыкълардан къуртулдылар. Шимди биз де 
эвельки чобанлар дегильмиз. Малнынъ неден хасталанаджагъыны 
эвельден билемиз. Мына козюм огюнде сув тыйнагъы. Қъоюнлар от- 
лай-отлай эп тыйнакъкъа тараф бурулалар. Не ичюн? Чонки, тый- 


накънынъ этрафында къогъа, хальуен отлары ешерип турмакъта. Чо- 


бан мукъайт олмаса къоюн бу отларны севип ашай да, ипчек, бавур 
къурты хасталыгъына огърай. Чюнки, о хасталыкънынъ ашератлары 
бу отларда сакълана ве инкишаф этелер. Къоюнларны бу дерттен 
къуртаргъан ветеринария усуллары да бар, эльбет, лякин онъа илядж 
берип отургъандже, отлакъта козь ачыкъ олсанъ, даа яхшы дегильми? 
Мен бу йыл къыштан чыкъкъандже нелер чектим, Къоюнларым озь 
кубреси устюнде къышладылар. Бунынъ эмиетини бильмей, сувукътан 
гъайыпкъа огърагъанлар да олды. Эски кубре пек джыллы ола. Онынъ 
усть къатыны кочюрип аласынъ, къойлар астында къалгъан кубренинъ 
сыджагъындан нефес ала ве бир тюрлю сувукътан къоркъмайлар. Бун- 
дан къач йыл эвельси пек къатты къыш олды. Къызыл-Ордалылар- 
нынъ къоюнлары аранларда бузлап къалдылар, -менимкилери исе, мы- 
на шу кубре устюнде къышлап чыкътылар. Меним Сулуханым бу йыл 
ярдымгъа кельмесе де, огъуллар ярдым этерлер. Мен ольгендже олар 
да макътавлы чобанлар олып етиширлер. Буюклерн энди озьлерине 
айрыджа отар давасы этелер. Совхозымызда мал арткъан сайын бойле 
яш, окъумыш чобанлар да керек оладжакъ. Мен огъулларымнынъ 
шеэрде окъуп, кене яныма къайтып кельгенлерине къуванам. Шунынъ 
ичюн „баланы бешиктен тербиелеп башлайджакъсынъ. Бир йыл бизге 
узак® отлакълардаки чобанларгъа меркезден комиссия кельди. Олар- 
нынъ ичинде эким де бар экен. Юрт-юрттан юрип, яшайышымыз, тур- 
мушымызнен меракъланалар. Ава пек сыджакъ эди. Тышта къум 
устюне басылмай, юртнынъ ичинде исе, нефес алмакънынъ чареси 
ёкъ. Мусафирлер меним юртума да кирдилер. Мен буны истемей эдим 
ама, кирдилер. Юртнынъ ортасында, бешикте сыкъылып къундакъ 
ичинде бала ята эди. Мусафирлер киргенинен Сулухан, баланы назар- 
ламасынлар, деп бешикнинъ устюне ёргъан ташлап юрттан чыкъты. 
Бала агълагъанда, агълай, санки йыртыладжакъ. Экнм даянамады, 
бешнкнинъ янына келип: 

— Баланынъ устюни ачынъыз,— деди манъа. : 

— Керекмей ачмагъа, анасы орьтип кеткен,— дедим мен. 

— Бала ‘сыджакъкъа чыдамагъанындан агълай, ачынъыз, олер 
сабий, — деди эким текрар. | 

— Ольсе, олер, къалса акъикъий къаракъалпакъ олур, — дедим. 
Мусафирлер индемедилер. Бираздан чыкъып кеттилер. Мына шу. 
балама бу йыл алты юз токълу берип бакътыраджакъ олам. Мен эми- 
ним ки, о да бабасынынъ юзюни къызартмаз. О вакъыт комиссия аза- 
лары чобанларнен субетлешип, юртларнынъ ерине вагончыкълар бер- 
мек къарарына келингенини айттылар. Вагончыкълар ичинде земане 
газ собалары, кроватьлары, радиолары, кузьгюсине баргъандже яша- 
макъ — ичюн керек олгъан .биринджи зарур шейлернинъ эписи олгъаны- 
ны айттылар. Эгер чобанлар разы олсалар, тез вакъытта юртларны шу 
вагончыкъларнен денъиштириледжегини бильдирдилер. `Чобанлар бир- 
аз тюшюнип-ташынгъан сонъ, эписи бир агъыздан бойле дедилер:— 
Эгер сиз бизим юртларымыздан айырсанъыз, бу чёльде бир чобан 
къалмаз!» | А: - 
Чобан ичюн юрт бойле: къыйметли, бойле эйбетли экен. Эр алда 
шимдилик ойле. Эльбетте, юз йыллар девамында къулланылып келин- 
ген юртны бир кереден аяттан котерип аталмазсынъ. Онынъ файдалы 
‚ ве онъайтлы тарафлары пек чокъ. Буны чобанлар яхшы билелер. Бир 
мисаль кетирейик. Шимдики заманда чобанлар бир ерде, яни сув 
чыкъкъан ерде йиѓирми, отуз куньден зияде туралмай. Бу не демек? 
`Чобаннынъ алты юз къоюны бар. Бир ай девамында айни шу отлакъта 
юрген къоюн о ерни там-такъыр этип башлай. Демек, къоюнны баш- 
къа отлакъкъа авуштырмакъ керек. Авушмакъ ичюн бутюн варынъ- 
вариетинънен кочип, бир айгъа олса да темель тикмек керексинъ. Юрт 
ойле `тюшюнип-ташынып, асырлар девамында сынавдан кечирильген 
ки, анда арткъач, я да эксик бир шей олмай. Онынъ тёпесине къоюл- 
гъан агъачлар, чевресини орьткен килимлер, пенджереси, къапусы, 
оджагъы, ичерсиндеки донатмалары, тёшеги, ястыгъы ве иляхри, неси 
олса да, эписи бир я да эки девенинъ аркъасына юкленерек, «къуш 
учса къанаты, адам юрсе аягъы’ куйген ерлерден» кечип, озюнинъ 
истеген еринде янъы мекян къура. Юртны сёкип девеге юклемек, я да 
деведен бошатып янъыдан къурмакъ ичюн эки адамгъа бир къач саат 
вакъыт етерликтир. Атта, ойле ола ки, сув башына — ат, араба, трак- 
тор кирип -оламайджакъ ерлерге девени кетире, ерге чектире, шу ань 
юкюни бошатып, юртны тиклейлер. Вагончыкънен бойле кочип юрмек 
ичюн башкъа шараит, башкъа икълим керек. Онъа ат, я да деве ек- 
мезсинъ, трактор керек. Истеген еринъе де ерлештиралмазсынъ, авда- 
рылыр, я да батып къалыр. Не олса да чобанлар шимдилик юртнынъ 
тарафдары олып къалалар. Ама, айни шу ерде, не ичюндир, бурав- 
джылар вагончыкъларда яшай ве чалышалар. Олар да бир, бир бучукъ 
айдан сонъ ер авуштыралар. Бунынъ себеби, анълашылгъанына коре 
терен тарихкъа далып кете. Къаракъалпакъ халкъы эвель-эзельден 
бунъа алышып кельген ве бугунь де узакъ чёллерде кочебелик этип 
мал асрагъан чобаннынъ бутюн омюри шу тюртнен багълыдыр. 
`Бегдияр Надырович ве дигер партия ве девлет`хадимлери бу ме- 
селелерни чокъ йыллар девамында огренип кельдилер ве ннает бу 
сынъырсыз чёллерни халкъкъа хызмет этеджегине эмин олдылар. Бу- 
нынъ ичюн ири комплекс ходжалыкълар къурмакъ, кичкене фермалар- 
ны бирлештирмек, меркезлештнрильген мал асрав хозяствосы мейдан- 
гъа кетирмек макъсадынен иш алып баралар. Бунынъ ичюн башта сув 
керек эди... | х 
Къуртнезирнинъ буравджылары отуз беш кунь дегепде озь макъ- 
садларына` ириштилер. Баарьнинъ ильк куньлери Къос-Бурунда беш 
юз метр ер астындан салкъын, шербет сув фышкъырды. Сув ойле таз- 
ыйыкънен тёпеге ынтыла ки, горизонталь шекильде айландырылгъан 
йигирми сантиметрлик трубадан чыкъкъан сув беш метрлик месафеге 
ура. Бу мунасебетнен бугунь Къос-Бурунда тантаналы байрам отьке- 
рильмекте. Сув башында топлангъан джемааткъа Бегдияр Надырович 
узундан-узун нуткъ сёйлеген сонъ, партия ве укюметнинъ къарары 
боюнджа бугуньден итибарен эски Къос-Бурун чобан дурагъына 
«Алгабас» ады берильгенини, совҳоз идареси шу куньлер ичинде мында 

кочип келеджегини илян этти. Сонъра Къуртнезирнинъ бригадасына 
совхоз адындан пара мукяфаты .ве бир къоюн бахшыш берильди. Тан- 
тана кеч вакъыткъа къадар девам этти. 

Арадан эки афта къадар вакъыт кечти. Совхоз идареси ве онынъ 
хадимлери янъы япылып биткен эки къатлы бинагъа кочип ерлешти- 
лер. Идаренинъ софасына бойдан-бой: . «Бугунь кешегиден, эртенъ 
бугунгиден жакъсыракъ ислейик!» шнарыны тарттырып ильдилер. 

Дирекция озь ишини тешкилятий меселелерден башлады. Ерна- 
зарны биринджи ферманынъ мудири вазифесинден азат этип, Маркъай- 
Къудукъ фермасына авуштырдылар. Маркъай-Қъудукъта янъы чалыш- 
ып башлагъан яш коммунист Бекберген Жаксымуратовны Алгабас 
фермасына мудир таин эттилер. Оразбайны исе, бригадирлик ишинден 
бошаттылар. Бойлеликле, серин елли баарь куньлери «Алгабас» сов- 
хозынынъ эмекчилери къыйын шараитта, республиканынъ меркези — 
Нукъус къалесинден беш-алты юз километр узакълыкътаки сынъыр- 
сыз Къызыл-къум чёлю ортасында «Алгабас» адлы янъы совхознынъ 
темелини къоймагъа башладылар. 

Галня Абдулина къызы Шасенемнинъ аиле меселеси бойле олып 
чыкъкъанына юректен окюнди. Бегдияр Надыровичнинь бу ишнен 


якъындан огърашмагъа вакъыты олмады. Шасенем онынъ бирден-бир. 


къызы. Эвлядынынъ бахтсызлыгъы анги ана-бабанынъ юрегине атеш 
ташламагъан? Оразбай шу куню резиль ‘олып кеткен сонъ, Шасенем 
оны судкъа берип, ресмий суретте айырылды. Оразбай баягъы вакъыт 
къачакълап юрьди. Разылыкъ бермек истемеди. Ниает, бир кунь оны 
балыкъчы Костя акъайнынъ эвинде якъалап, судкъа алып кельдилер. 
Къанун боюнджа тюшюнип-ташынмакъ ичюн учь ай даа муддет бер- 
дилер. Шасенем шу учь ай ичинде азды-тозды, Къос-Бурунда янъгъыз 
ятмагъа къоркъты ве не къадар къыйын олса да, бир къач кере ана- 
сына барып къайтты, Арзыгюльде ятты, чокъусы куньлерини исе, къай- 
натасы Ерназарнынъ эвинде кечирди. " 

Ерназар огълунынъ бир кереден бозулып кеткенине ич инанып 
оламай. Ёкъса, Шасенемни къарардан зияде севгени ичюн бойле ни- 
шарет шейлер этеми? Ёкъса, бу куньджюликнинъ бир асылы, себеби 
бармы? Ич бир тюрлю сувгъа яткъызып оламай. Озюнен лаф этсе, — 
Сиз меним ишиме къарышманъыз,— деп къуртула. Сонъ вакъытта 
исе, ‘о Шасенемни дегиль севмек, атта онъа суикъастлыкъ этеджек 
олып юрди. Шасенемнинъ къоркъып, сакъланып юргенинде, эльбетте, 
эсас бар эди. Шунынъ ичюн Ерназар огълунынъ койден чыкъып кет- 
кенине аджынса да, бир тарафтан индемей разылыкъ берди. «Белядан 
бир адым узакъ торсин» деди. 

Бойледже айырылыштылар. Арада башкъа дава олмакъ мумкюн 

дегиль. Шасенемнинъ эвиндеки эшьялар эписи шеэрден кетирильди. 
Озюнинъ джаны истегени киби шеэр низамы — леззетиндже донаткъан 
ятакъ ханесинде кенъ ве дюльбер тахта, шифоньер, трюмо ве эки тум- 
бочкадан башкъа бир шей ёкъ..Эв алдындаки юртны исе, Оразбай озю 
къурды, озю донатты. Ресмий айрылыкъ вакътында Шасенем Ерназар- 
гъа риджа этти ки, келип юртны кочюрип кетсин. Бундан сонъ Ораз- 
байгъа бу азбаргъа кирмеге ве шей давасы этмеге ёл къалмады. Энди 
бу ернинъ совхоз меркезине айланмасы ана-бабасынынъ мында кочип 
кельмеси Шасенемнинъ къырыкъ гонълюни баягъы котерди, озюнинъ 
‚севимли зенаатына джан-юректен сарылып ишлемеге ёл ачты. Арзы- 
гюль исе, бу денъишмелерге даа зияде къуванды. О санки къанатланды 
да коклерге учаджакъ киби олды. Бунынъ себеби шу ки, Бегдияр На- 
дырович озюнинъ шофери Айдосны да «Алгабас»къа алып кельди. 

Бегдияр Надыровичнинъ эвинде бу меселе акъкъында лаф чыкъ- 
са:— Куньджюликнинъ акъибети бойледир, — деп ташлай Галия Аб- 
дулина.— Куньджюлик инсанларны делирте, чешит тюрлю джинает- 
ликке алып бара. · ' А г. 

— Куньджюлик — асылында озю делилик дегильми? — дей онъа 
Бегдияр Надырович.— Шизофрения! Тек бир феркъы бар. Шизофрения 

дертине дерман ёкъ, куньджюлик дерти исе, вакътыиле кечип-кете би- 
лир. Сонъ озюнинъ япкъанларындан озю утаныр ама, иш-ишинден кече 
де ` кете. Қуньджюлик чешит сааларда ола. Меселя бизде чобанлар 
бир-бирлерини куньлеселер, бир-биринден устюн олмагъа тырышсалар 
бу яхшы шей. Аскъар чобан бу йыл юз анабаштан юз къыркъ къозу 
алды. Бу шимдилик бизде рекорд. Башкъа чобанлар да оны куньлеп 
ойле япсалар, бунъа ким къуванмаз. Лякин зиялылар` арасындаки 
куньджюликке — зайыфлыкъ, дейлер. Бу не демек? Эгер сен бир де 
бир языджынынъ эсерини, яхутта артистнинъ ойнагъаныны куньле- 
сенъ, демек сен онынъ дереджесине етип оламагъансынъ, `ондан артта 
къаласынъ, ондан зайыфсынъ. Ама сен куньджю адамгъа бу сёзлерни 
айтып бакъчы, о чаре тапса сени бир къашыкъ сувгъа богъар. Меним- 
дже аиледеки куньджюлик де шунынъ озю — зайыфлыкъ. Сен апай- 
ынъны биревден куньлесенъ, демек, о адам сенден къат-къат устюн 
экен. Сенден гузель, сенден беджерикли экен. Яни сен озюнъни онынъ 
алдында зайыф коресинъ. Озюнъдже оны акъаретлемек ерине севип- 
сайгъан омюр аркъадашынъны акъаретлейсинъ, озюнъни де шу адам- 
дан ашагъы олгъанынъны исбат этесинъ. Мына биз сенинъле омюр 
кечирдик, бир-биримизни не ичюн куньлемедик, Галия? 

— Сен де куньджю эдинъ. Унуттынъмы? 

— О къадарлыкъ эр бир яш аиледе ола билир. Бир-биринъни се- 
вип-сайгъан сонъ... Атта копек де озь чанагъыны ябанджыдан къыз- 
гъана. Сен Галия, гузель эдинъ, эр кес санъа бакъа эдн... 

— Шасенем гузель дегильми? » 

— Тыпкъы сенинъ яшлыгъынъ, Галия. 

— Онъа да ойле бакъалар ки, корьмелисинъ. 

— Адамларда козь олгъан сонъ, бакъаджакълар эбет. Бакъув — 
бу даа намуссызлыкъ дегиль. Бизим Шасенемнинъ яман тарафыны 
мен ишитмедим. Лякин шу куньджюлик деген хасталыкъ ` намуслы 
адамны да баштан чыкъара биле. Сен акъсыз ерде эр кунь апайынъны 
мийини чокъып турсанъ, оны ашшаласанъ, апай да инсан, даяныр, да- 
яныр да бир кунь ола санъа корьсетир... Мына энди истесенъ куньле, 
истесенъ куньлеме, деп сенден интикъам алыр. Куньджюликнинъ де 
бир сынъыры олмакъ керек. Себебсиз, асылсыз куньджюлик омюр 
ашамакътыр. Онынъ акънбети аджыныкълы ола. Оразбайнынъ япкъа- 
ны да ойле олып чыкъты, атта къолуна балта алды. Делилик дегиль- 
ми? Демек, о Шасенемге ляйыкъ адам дегиль, экен. Буны озю тас- 
дыкълады. | 

— Шасенем медениет корьген, анълы, земане къызларындан бири. 
Оразбай киби союна тиеджек къыз дегиль эди, ама...— деди Галня апа 
кокюс кечирип. Бегдияр Надырович къызынынъ такъдирине яныкъла- 
гъан Галиянынъ бетине бакъты да; оны тынчландырмакъ ичюн: 

— Айды, къызынъны чокъ макътама, назарларсынъ, ана назары 
пек яман ола дейлер, — деп кульди. Сонъра олар яхшы, темиз урба- 
ларыны кийип, янъы мекяннынъ къумлы сокъакълары бою адымлап, 
Шасенемнинъ эвине кеттилер... 

Директорнынъ башында олгъан къасеветнинъ, тюшюндженинъ эса- 
бы ёкътыр. «Янъы совхознынъ темелини тикмек, отарларны кенишлет- 
мек, ем меселеси, люцерна-мысырбогъдай чёлю мейдангъа кетирмек, 
багъ-багъча ишлери... Онынъ уджы-буджагъы ёкъ. Мында кичкене хо- 
джалыкъларнынъ бирлешюви саесинде чокъ халкъ яшамасы козьде 
тутула. Мектеп, клуб, балалар багъчасы... Чокъ ишлер япылды ве даа 
чокъ ишлер япыладжакъ. Айванасравджылыкъны инкишаф эттирюв- 
нинъ юксек сурьатлары даа бутюн хозяйстволарда эльде этильмеди. 
` Озьбекстан Қомпартнясы Меркезий Комитети бу мунасебетнен бир 
сыра районларнынъ ёлбашчыларыны кескин тенкъид этти. Республи- 
канынъ партия, совет, кой ходжалыгъы органлары, колхозлары ве сов- 
хозлары айванасравджылыкъны памукъчылыкъкъа кедер этмеген бир 
алда илерилетмек тедбирлерини корьмектелер. Бу саада бизлер бирин- 
джи планда турамыз. Бизим топракъларда памукъ ёкъ. Ойле олгъанда 

‘айванасравджылыкъ мында озюнинъ кенъ къанатларыны джаймакъ 
керек. Биз санайы комплекслерни ве хозяйстволарара ишханелерни 


нлерилетюв эсабына осюмнинъ эсас къысымыны эльде этермиз. Янъы 
къудретлеримизнинъ белли бир къысымы хусусан къумлыкъларда 
айванасравджылыкънынъ шекилленювине ве илерилевине муим дере- 
джеде ярдым косьтере билелер. Анълашыла кн, айванасравджылыкъ- 
ны инкишаф эттирюв вазифеси санайы комплекслерини ве хозяйство- 
ларара ишханелерни мейдангъа кетирмекнен сынъырланмай. Ферма- 
ларны буюльтюв ве реконструкция япув ишини мында биринджи 
невбетке къоймакъ шарттыр. Озьбекстанда етиштирильген этнинъ 
учьте бир къысымыны къоюнджылыкъ бере. Бу саанынъ ава хашымы- 
на бакъмадан эппейи осьмеснни темин этмек ичюн республика ве маал- 
лий органлар къоюнджылыкъныиъ маддий-техника базасыны пекит- 
‘мектелер. Чёллердеки сюрюлерни емнен темин этмек макъсадынен 
ихтисаслаштырылгъан ходжалыкълар мейдангъа кетирильмекте. Узакъ 
яйляларда къыздырылгъан къошарлар къурулмакъта. Бешйыллыкъ- 
нынъ сонъунадже суварылгъан яйляларнынъ колеми бир къач мил- 
лнон гектар артаджакъ. Чёль отлары ве осюмликлерининъ мейданы 
йыл-йылдан кенишлетиледжек. Къоюнджылыкъ ходжалыкълары къаба 
емни тымар этюв, азырлав ве оны айванларгъа берюв техникасынен 
темин этильмек керек. Буларнынъ эписи республикада къоюн ве эчки- 
нинъ сайысыны еди миллионгъа етиштирмеге имкян береджек. Къыз- 
ыл-къум диярында къурулмакъта олгъан комплексли «Алгабас» сов- 


хозы бешйыллыкънынъ сонъунда къоюнларнынъ сайысыны шимдикин-. 


ден эки кере даа арттыраджакъ. Совхоз бу ишлернинъ эдасына 
киришкен сонъ, къоюнларнынъ сайысы юз йигирми бинъге бараджакъ. 
Девлетке бир йылда элли бинъге якъын юксек кейфиетли къаракуль 
‘териси теслим этиледжек. Ем-пичен азырлав ишлери де бойле мунм 
ерде тура. Белли ки, емсиз мал асралмай.. Шимди ем-пичен санайысы- 
нынъ ишини яхшылаштырувгъа догърултылгъан бир сыра къошма 
тедбирлер корюльмекте. Олардан бириси якъында ер астындан фыш- 
къырып чыкъкъан артезиандыр. Бойле чешмелер совхоз чёллеринде 
онларнен оладжакъ. Бу сувлар тек малны суварув дегиль, онларнен 
гектар ем азырламагъа имкян догъураджакъ». . 

Бегдияр Надырович бу ишлернинъ эписини акъылына, козь огюне 
кетире ве геджелери юкъусындан. уянып, софагъа чыкъа да, Галия апа 
корьмеген арада тютюн чекмеге меджбур ола. 

Олар Шасенемнинъ эвинде чокъ отурмадылар. Къызнынъ гонълю- 
ни, рухыны котердилер, турмушыны козьден кечирдилер. Саба эрте 
турмакъ, ич олмагъанда бир къач отаргъа барып кельмек ичюн такъат 
топламакъ керек. Сагълыкълашып` чыкътылар. Бакъсалар къапу ал- 
дында Турсунбекнен, Бекберген туралар. Олар Маркъай-Къудукъта 
аягъыны эзген тракторджыгъа Шасенемни алып кетмек ичюн кельген- 
лер. Шасенем меселени анълады ве тез-тез кийинип, озюнинъ эвинде 
тургъан медицина сандычыгъыны алып чыкъты. Ярым саат кечер-кеч- 
мез хастанынъ янына кельдилер. Шасенем яранынъ ойле пек къор- 
къунчлы олмагъаныны корьди, хастаны тынчландырды, темизледи ве 
иляджлап багълады. * . 


у. 7 {Девамы бар}. . 

Х | Повесть. 


— Райкомдан телефонограмма кельген эди. Сени Ташкентке, ай- 
ванасравджылар топлашувына ёллайлар. Ананъа шуны айтмакъ ичюн 
чагъырткъан эдим. Ёллукъ шейлеринъни азырласын демек истедим. 
2 7— Бойле сыкълет вакъытта о да насыл топлашув экен? 

.— Мунм слёт. Мытлакъ бармакъ керек, дедилер тёпеден. Эалини 
ашайт махсулатларынен темин этюв акъкъында къабул этильген къа- 
рарнен багълы. Бу саагъа энди айрыджа дикъкъат этиледжек, гъалиба. 

— Къачан кетмек керек? 

— Ярын анда олмалысынъ. Бугунь энди поездге кечиктинъ. Рай- 
комгъа кирерсинъ. Самолёткъа бронь берирчер, Бу тарафтан раатсыз- 
ланма, эр шей еринде олур. . 

Тензиле апте эркеклер янына кельди. | 

— Исмаиль, Булат, къана тез зембильни кетиринъиз, Гульджиан- 
ны анаву патырдавукъкъа минсетинъиз.— Қъартий огълунынъ бойнун- 
дан къучакълап, манълайындан опьти.— Аферин, балама, хастаны 
экимлер киби тедавийлегенсинъ. Эким атьта бинтлерни чезип отурма- 
ды. Рентген япмакъ керек, деди. Умумен, хавфлы дегиль экен. Лякин 
эзик, чыкъыкълары тюзельгендже баягъы ятмакъ керек оладжакъ. 
Башыны да тешкермек лязим, эбет. Айтчы, Исмаиль, Гульджианны 
мында кетиргенде ёлда окъшымадымы, къусмадымы? 

— Ёкъ. 

— Шукюрлер олсун, демек мийи сарсылмагъан. Айды, давраны- 
нъыз, оны тез-тез хастаханеге алып кетмек керек.., 

Сим-сия кокте ири парлакъ йылдызлар сепильген. Гуя олар ба- 
“шынънынъ устюнде асылып туралар, къолунъны узатып, узь де ал. 
Къаранлыкъ геджени сарсытып, юксекте демир къуш учмакъта. Учу- 
джы, .шлемофонында янъгъырап тургъан радиомаякны динълеерек, 
машинасыны идаре эте. Онынъ артында, салонда, демир скемлечиклер- 
де дёрт адам отура. Оларнынъ къаршысында, ерде, зембиль устюнде 
къадын ята. · 

— Сабыр эт, къызым яныкъламагъа шей ёкъ, — дей демир скем- 
леде отургъан къартий ве узун, индже, дамары къабарыкъ элинен 
дживаннынъ манълайыны, сачларыны сыйпай.— Шукюр эт, балам, ой- 
ле белядан сагъ къалгъансынъ. 

— Мен онъа дегиль...— Гульджиан зорнен дудакъларыны къыбыр- 
датты. — Огъулчыгъымны хатырладым. Ишлеримиз энди бите, тезден 
эвге къайтырым, корюшюрмиз, деген эдим... энди хастахане, тёшекте 
ятмакъ... 

Тензиле апте Гульджианнынъ манълайыны сыйпады. Гульджнан 


онынъ не дейджегини анъламады, лякин къартийге тешеккюр иле йыл- 
майды. 


Сонъу. Башы 1—2-нджн санларда. 

— Исмаиль, топлашувынъ биткенинен Гульджианларнынъ эвине 
барырсынъ. Ходжасыны бильмейим, о иш адамыдыр, лякин анасынен 
огълуны алыр да, Къушучаргъа кетирирсинъ. Анъладынъмы?— деп 


хытап этти Тензиле апте. А 
—= Анъладым,— деди Исмаиль,— эмиринъизни эда этерим. 
— Яхшы олур эди...— деди ёргъун сеснен Гульджиан, ве тешеккюр 


бильдириджи назар иле Исмаильге бакъты. 
° Гульджиан, адресинъизни айтынъыз, язып алайым,— деди Исма- 
иль, джебинден дефтерчигини чыкъарып. 

— Язынъыз. «Чиланзар массиви, докъузынджы квартал, учь юз 
экинджи эв, етмиш алтынджы квартира». Отьмек тюкянынынъ къар- 
шысындаки бина. Беш къатлы панель эв... 

— Айды, мен ‘оны тапарым. О кварталда «Ленин байрагъы» газе- 
тамызда ишлеген бир достым яшай. Институтта окъугъанда онъа чокъ 
бара тургъаным. Кварталларыны яхшы билем. 

Вертолёт къонар-къонмаз янына «Аджеле ярдым» машинасы ке- 
лип янашты. Гульджианны машинагъа авуштырдылар. Тензиле ап- 
те айдавджынынъ янына отурды. Хастаханеге еткендже агъызыны 
юммады. 

— Явашча айда, балам. Пек силькитме, тири адамнынъ джаныны 
аладжакъсынъ, хаста бунъа насыл даяныр?! 

Ннает, Гульджианны копчекли кроваткъа яткъызып, тешкерюв ка- 
бинетине алый кирдилер. Тензиле апте, Таджиханов ве Исмаиль къа- 
булханеде къалдылар. Яры гедже якъынлаша эди. 

— Ерулгъандырсынъыз, ана, — деди Исмаиль.— Мамутларнынъ 
эвине алып барайыммы? Якъын ерде яшайлар. 

— Ёкъ, балам, мен мындан бир адым атмам.— Тензиле апте терен 
кокюс кечирди, яшлангъан козьлерини сюрттн.— Озь балам олса о 
къадар аджымаз эдим. О манъа дюньягъа бакъмагъа янъы козьлер 
берди. «Не худжур бу земане яшлары, хусусан къызлары, «Не ырыз, 
не намус бар оларда, не садыкълыкъ, не темиз-паклик билелер!» деп 
сомурдана эдик эки-учь тишсиз къартий бир ерге топлансакъ. Мына, 
Гульджиан бунынъ аксини тасдыкълады. Тасавур этсенъ шашып къа- 
ласынъ. Эр бир адамнынъ бойле кучьлюклерге ирадеси етмез. Олян, 
Исмаиль, манъа мына шу Гульджиан киби келин тапып кетир, нши- 
тесинъми?. Дигерине асыл разы олмам! 

— Часткъа багълы, ана,— деди Исмаиль, энъсесини къашып. 

— Часткъа бакъып отурсанъ, омюрлик тул къалырсынъ! Сен не 
ырджаясынъ кене, эй, Булат йигит? 

— Ырджаймайым бит, къартийим. Сизге сукъланып бакъам. Эм 
эмиринъизге къол тутам, ишитесинъми, Исмаиль? Эвленювни тезлеш- 
тир энди. Эм, керчектен, Гульджиан киби союны тап. 


Исмаиль индемеди, башыны салындырды. О анасына ве достына 
насыл джевап берсин? .«Ойле адамны къыдырып юрьмек керек дегиль, 
о тапылды, десинми? Ады Гульджиан, десинми?» | 
КЕ Исмаиль джебинден сигар чыкъарды, эеджанлы алда одадан чыкъ- 
ты. Къартийнен Таджиханов бир-бирине бакъып алдылар ве артыкъ 
бу мевзуда лаф этмедилер. 

Ярым сааттен беклегенлернинъ огюне Гульджианны бакъкъан 
хирург чыкъты, бутюн керек тедбирлер корюльгенини айтты. «Хаста 
бир-эки айдан юрип башлар, бельки акъсамаз,— деди о.— Языкъ ки, 
шимди гипс къоймакъ мумкюн дегиль, чюнки ачыкъ яралары бар. Тынч 
гонъюльнен эвлеринъизге къайта билесинъиз, хастаны биз мында яхшы 
бакъармыз». Тензиле апте мында да озь табиатыны косьтерди. Эким 
о, десе — бу, деди, бу, десе — о деди, давалашты, энъ сонъу хастаха- 
неде къалып, Гульджианнынъ башы уджунда отурмагъа хирургнынъ 
разылыгъыны алды. Эким «яхшы», деп етиштирмеди, къартийнинъ 
къолунда беяз халат пейда олды (озюнен алып кельген олса керек). 
Оны омузларына ташлады да, къапыгъа догърулды. 

Сиз кетинъиз энди,— эмир этти о.- Сен, Исмаиль, деми айткъа- 


нымны мытлакъ яп. Бурнунъдан къан кельсе биле, Гульджианнынъ 
анасынен баласыны алып кель. 


— Яхшы, ана, — деди Исмаиль. . 

Олар экимнен сагълыкълашып, тышары чыкътылар. Сия кокте 
бинълернен, юзь бинълернен йылдызлар парылдамакъталар. Истесенъ, 
узан да ал. Олар шу къадар якъын корюне эдилер. 


экинджи къысым 
І 


Топлашув Навоий адына опера ве балет театри бинасында оть- 
керильди. Онынъ ишинде партия ве ичтимаий органларнынъ месуль 
хадимлери иштирак эттилер, айванасравджылыкъ саасында илери кет- 
кен, дигерлерине нумюне ола биледжек колхоз ве совхоз векиллери 
чыкъышта булундылар, озь теджрибелеринен пайлаштылар. Чокъ ях- 
шы сёзлер, фикирлер айтылды, ама олар Исмаильни къанаатлендирме- 
дилер. «Керекли микъдарда эт, сют, ягъ етиштирмек ичюн шиарлар 
дегиль де, иш керек. Бир дакъикъа раатлыкъ бильмеген дарбели иш. 
Иште, илерилер сёзге чыкъалар. Биз ойле яптыкъ, бойле яптыкъ, дей- 
лер. Ама оз. япкъанларыны талиль этмеге, айдын-ачыкъ картиналар 
вастасынен косьтермеге бильмейлер. Демек, оларнынъ озь ходжалыкъ- 
ларында япкъанлары не къадар къыйметли олса-олсын, бизге, динъ- 

‚ лейнджилерге, файда кетире бильмейлер. Чюнки, къартлар демеси 
киби, «къыркъ кере ишиткенинъден, бир кере корьгенинъ хайырлы» 
деп тюшюнди о. 

Исмальнинъ кейфи бозылды, ашыкъышнен · ёлгъа чыкъкъанына 
пешман этти. «Айды, олды-оладжакъ — къырылды баджакъ»,— деди о 
озь-озюне. — Мадам ки кельдим, ич олмагъанда, бир севап иш япай- 
ым. Ярын ара тапып зувайым да, Гульджианнынъ анасынен огълуны 
алып эвге къайтайым.» Е 

Лякин Исмаиль эртеси куню де, учюнджи куню де «зувып» ола- 
мады. Экинджи куню меджлис олмады, оларны группа-группа болип, 
семинарлар отькериледжегини айттылар. Семинарларда айванасрав- 
джылыкъ боюнджа чешит мутехассыслар, профессорлар, икътисадчы- 
лар ве атьта химияджылар иштирак эттилер, динълейиджилерни бу 
саада эльде этильген мувафакъиетлернен, чешит мемлекетлерде къул- 
ланылгъан усулларнен таныштырдылар, ракъам ве косьтермелер иле 
озь сёзлерини тасдыкъладылар. Эм, къоркъмадан-тартынмадан фи- 
кирлеринъизни айтынъыз, бу эпимиз ичюн гъает керекли ве файдалы- 
дыр, деп талап эттилер. Семинарлар макътанув ве макътанчакълыкъ 
мейданы дегиль де, аксине, ильмий давалашув, тенкъидий фикир яры- 
шына чевирильди. Сонъра оларны республика халкъ ходжалыгъы сер- 
гисине, Ташкент областы илери колхозларына алып кеттилер. «Мына, 
бу башкъа лаф, деп къуванды Исмаиль. Башта мен янъылгъан эке- 
ним, машалла бу топлашувны тешкилятландыргъаи адамларгъа. 
Гъает файдалы ве керекли иш яптылар.» 

Дёрдинджи куню топлашув: битти. Къайтмагъа азырлангъан Ис- 
маиль «Балалар дюньясы» тюкянына кирип ‚электрик батареясы иле 
озю юрюджи бала машинасы алды, сонъ ашайт тюкянындан эки кило 
конфет, бир къуту шекер, бир кило къаве алып, таксиге минди ве Чи- 
ланзар бетке ёнеди. Шу куньгедже Гульджнаннынъ анасына бир аякъ 
кирип хабер аламагъанына тарсыкъа эди. Иште, энди озь борджыны 
одейджек. 

Исмаиль чанъ дёгмесини басар-басмаз къапы ачылды. Босагъада 
алчакъ бойлу, толуджа кельген, алтмыш яшларында, зилифлери агъа- 
рыл башлагъан къадын пейда олды. Онынъ артындан битасынынъ эте- 
гине япышкъан огъланчыкънынъ къувурчыкъ сачлы башы корюнди. 


— Селям алейкум! — деди Исманль,— Шаиде апте сиз оласынъ- . 
ызмы? 

— Меним, балам, меним! Хош кельдинъиз!— деп джевапланды 
къадын ве четке чекилиркен: Киринъиз!— деп ёл берди. Исмаиль бо- 
сагъадан ичери атлар экен, анасы да, огълу да Гульджиаигъа не 
къадар бенъзей экенлер деп тюшюнди. р 

Одагъа кирген сонъ, Шаиде апте мусафирни стол янындаки кур- 
сюге отурмагъа давет этти, озю де къаршыдаки скемлеге афыдан отур: 
ды. Огъланчыкъ кене битасынынъ янындан айырылмай, кяде бир 
мусафирге ятсырап-ятсырап назар ташлай эди. Қуннинъ сыджакъ 
маали олгъанына бакъмадан, баланынъ устюнде штан, кольмек, джем- 
пер бар эди, аякъларында исе юн чорап, потиклер. «Бу · баланы эв 
"ичинде бойле кийиндпрселер, тышарыгъа насыл чыкъара экенлер? — 
деп тааджипленди Исманль.— Бичаре бала. Чырайы ап-акъ. Чересине 
Озьбекстаннынъ о къадар бол кунешинден дирем биле тиймеген». 

— Мен Къушучар къышлагъындан кельдим,— деди. — Мында топ- 
лашувгъа ёллагъан эдилер. Къызынъыз Гульджиан, аркъадашларынен 
бизим къышлагъымыз янындаки дагъларда чалышалар. Яхшы таныш- 
мыз. Бир-эки кере келип, бизим эвимизде раатланып да кеткен эдилер. 
Гульджиан, меним Ташкентке кетеджегимни ишитип, сизге бир аякъ 
кирип ал-эвалынъызны билип кельмемни риджа эткен эди. Исмаиль 
Гульджианнынъ къазагъа огърагъаныны анасына сонъки дакъикъа- 
гъадже айтмамагъа къарар берген эди. | 

— Сагъ ол, балам,— деди Шайде апте ве козьлери торланды.— 
Мен сизни корьгенде, ойле де беллеген эдим. Бизге мусафир сийрек 
келе. Къолум-къомшудан гъайры кимсе кельмей десенъ оладжакъ. 
Шунынъ ичюн сизни корькенимнен, Гульджиандан хабер кетирген 
адам олса керек, дедим. Шай да олып чыкъты. Сонъ, айтсанъыз, насыл 
о анда, сагъ-селямет юреми? Сонъки вакъытта, ничюндир, пек къасе- 
ветленип башлагъан эдим. Куньде тюшюме келе, худжур-худжур ко- 
рем. Де аякъкъапларыны джойгъаныны, де бир оба акъча тапкъаныны 
корем... 


— Нафиле къасеветленгенсинъиз. Гульджиан сагъ-селямет. Иш- 


лери де яман дегиль. Боксит оджагъы таптылар. О ерлерни бир кере 
даа тешкерселер, ишлери мувафакъиетнен екюнленди демек мумкюн 
оладжакъ. , ` 

— Алла берсин, ‘ишлери онъ кельсин, Яхшы хаберлеринъиз ичюн 
сизни де танърым мурадынъызгъа еткизсин. Тез-тез къайтса яхшы олур 
эди, пек сагъындыкъ биз оны. Огъланчыгъы куньде саба «Анам?» деп 
уяна. Акъшам яттымы, козьчиклеринден тыгъыр-тыгъыр яш чыбыра. 
Шакъылдап кульмек, багъырып агъламакъ не экенини бильмей сабий- 
чик, юреги къырыкъ. Озю де хастаджан. Бахтына ана-бабасы сагъ ол- 
гъайдылар...— Къартийнинъ козьлери яшланды, къыйыгъынынъ уджу- 
нен козьлерини сюртерек, аякъкъа къалкъты, «къаве бакъайым» деп, 
ашханеге кирди. «Гъарипнинъ озюнинъ де юреги пек инджерген экен», 
деп кокюс кечирди Исмаиль. 

Огъланчыкъ битасынынъ артындан кетмеди, де мусафир эмдже- 
нинъ юзюне бир шейлер сорайджакъ киби тикиле, де Исмаиль кетир- 
ген гуллю оюнджакъ къутусына бакъа эди. «Эй, зырзоп, сени!»— деп 
сёгди озь-озюни Исмаиль.— Баланы не тельмиртесинъ, бахшыш кетир- 
ген сонъ оны вакътында берерсинъ даа!» 

Къутуны ачып, машинаны чыкъарды ве стол устюне къойып, огъ- 
ланчыкъ тарафкъа итеди. 

.— Бу санъа, Тимур. Мына бу тарткъычны тартсанъ, озь-озюнден 
кетебере. Моторчыгъы бар. Устюне юк де къоймакъ мумкюн. Къум, 
топракъ, чакъыл — не истесенъ юкле. Мына бу баскъычны бассанъ — 
авдара. Самосвал. 

— Огъланчыкъ де машинагъа, де Исмаильнинъ: агъызына джид- 
дийликле бакъты, лякин элини узатып къаршысында, стол четинде 
тургъан оюнджакъны алмагъа ашыкъмады. 

Ана... деди о яваштан. Узун кирпикли, къызларгъа хас козь- 
лери бир-эки кере къапалып-ачылдылар.—<«Мама приедет?» 

— А-а, мына сенинъ зайыфлыгъынъ неде экен?! Мен исе сеннен 
тасыр-тусыр татарджа лаф этеджек олам, акъанъ Гъазий! 

— Мама скоро приедет. Это она машину тебе передала. Просила` 
Тимура быть умненьким, не скучать. Слушаться бабушку. 

Огъланчыкъ «анасынынъ бахшышы» денильгенинен оюнджакъны 
‘абайлап эки элинен столдан котерип алды да кокюсине басты, дер- 
синъ, анасыны къуджакълады, сонъра тешеккюр бильдириджи тебес- 
сюмле Исмаильге бакъты. 

Шайде` апте къаве кетирди, Озю кене скемленинъ четчигине афу- 
дан отурды. Онынъ бутюн юриш-турушлары, къылыкълары «ушт!» 
десенъ учып кетеджек урькек гогерджинлерни анъдыра эди. Къартий 
бу эвде озюни озь эвинде дегиль де, мусафирликте булунгъан киби ис 
эткенге бенъзей, деп тюшюнди Исмаиль, яхут башындан кечиргенлери 
оны ойле эзгелеп ташлагъанлар ки, гуя о озюни не ерде олса-олсын, 
сербест тутмакъ нкътидарындан марум олгъан. Не аджыныкълы ‘ал! 

Исмаильде апансыздан бу къартийнинъ эллерини опьмек, онъа 
насылдыр бир яхшылыкълар эйлеп, онынъ азачыкъ олса да, рухыны 
котермек истеги пейда олды. Ама онынъ къолунда не бар да, оны 
бахтлы этсин, аны ашагъы басып тургъан омюр юкюни эксильтсин?! 

— Буюрынъыз, къаве сувумасын,— деп риджа этти Шайде апте. — 
Адынъыз... | 

— Сагъ олунъыз,— баш саллады Исмаиль. Адыны айтты.— Нафи- 
ле замет чектинъиз. Мен мусафирханеден чай ичип чыкъкъан эдим. 

— Замети бармы онынъ, — джевапланды Шайде апте. — Сиз ме- 
ним Къасеветимни енгиллештирдинъиз. Сагъ олынъыз, бар олынъыз. 


Япкъан эйилигинъиз огонъизге кельсин. Айткъан эдим саба, сагъ ко- . 


зюм ойнай деп, къуванаджагъыма экен даа... 

` — Мен, Шайде апте, ярын къайтаджакъ олам. Энди ярынгъа би- 
лет де сымарладым. Поезд акъшам саат секиз бучукъта кете. Лякин 
мен торунынъызнен берабер сизни да алып. кетеджегим. Чюнки Гуль- 
джианнеН меним анам манъа сизни алып бармакъ ичюн къатты эмир 
бердилер. ; 

— Вай, бу уйгъунсыз олмазмы? 

‚ — Не ичюн уйгъунсыз олсын, пек яхшы олур. Там емиш-зерзават 
вакъыты. Ава да чокъ гузель. Бизим къышлагъымызнынъ авасы Чат- 
ырдагъ авасына бенъзей. Курорттан бир фаркъы ёкъ. Сыгъырымыз 
бар, торунынъыз сабалары тазе сют ичер, багъчадан истеген мейвасы- 
ны озю узип ашар, апасынынъ янында чапар-ойнар, бираз пишкинле- 
шир. Бала пек начар, шимди онынъ сагълыгъына дикъкъат этиледжек 
вакъыт, акс алда хастаджан олып къалыр... | 

Ерде машинасыны юрьгизмекнен мешгъуль Тимур, гуя онынъ сёз- 

лерини тасдыкълагъан киби, апансыздан богъулып-богъулып оксюре 
башлады, череси чукюндир киби къызарды, манълайында тер тамчы- 

лары пейда олды. р 
| — Даа дюнь тонзиллит олгъан эди,— деди битасы.— Айда бир-эки 
кере хасталана. Де тумав, де ангина... Яз маалинде асыл келишмеген 

хасталыкълар. . 

«Эбет, ойле чёрмеп юрьсенъиз шай оладжакъ даа о», деп тюшюн- 
ди Исмаиль. 

— Коресинъизми,— деди Исмаиль,— бизге барсанъыз, эм озюнъиз 
раатланырсынъыз, эм балагъа яхшы олур. Бу хусуста экиленип отур- 
магъа нч аджет ёкъ. 

— Эй, балам, яхшы олур эди ама... — Гульджианнынъ анасы тору- 
нына бакъып алды.— Бабасы къайиль олурмы экен... 

у — Я ничюн къайиль олмасын? Баласына яхшылыкъ истесе, сизни 
къувана-къувана ёлгъа озгъармакъ керек. Озюне де, беллесем, зиян 
олмаз: беш-он кунь теналыкъта олур, бала аскъысындан къуртылыр, 
тойып юкълар, ишлерини ялар... 

— Э-эй, ишлери чокътыр онынъ... — Шайде аптенинъ чересини бу- 
лутлар къаплагъан киби олды. Лякин шу ань маналы лаф чыкъаргъа- 

ныны дуйды, гъалиба, сычрап еринден турды, ашыкъышле бошагъан 
фильджанларны джыйыштырып башлады. — — Яхшы, балам, шорба- 


‘джы кельсин, бу меселени даа муакеме этермиз. Шимди мен аш бакъ- 


ие мусафир кельген де, мен лаф сатып отурам, ойле шей оладыр 
даа:.. . “ 

Исмаиль «ёкъ-ёкъ» деп, ред этеджек олды, кетмеге тедарикленип 
аякъкъа да къалкъты, лякин къонакъбай кетмеге изин бермеди. «Ёкъ, 
джаным агъырыр, сен бойле япсанъ, мен сизге насыл барарым?» деди 
о ве мусафирни дивангъа отуртып, огюне бир десте газета-журнал 
ташлады да озю ашханеге чыкъып кеттн. Бир къач дакъикъадан ан- 
дан къавурулаяткъан согъан, помидор къокъулары келип башлады. 
Исмаиль истер-истемез ашкъа къалмагъа меджбур олды... 

Шайде апте ыдырынып, этине къуйрукъ ягъы къошып долма пи- 
ширди, озьбекче шакароп ясады, бир къуту «Сайра» консервасы ачты, 
бусдолапкъа «мусафир кельсе» деп сакълап юрьген ракъы шишесини 
салды. «Бойле къадрли адам кельгенде ичильмесе къачан ичиледжек 
о? Шимдики заманда мусафирлерге бу джинабетни чыкъармасанъ ол- 
‚май. Бу адам ёлда-изде ичип юрьгенлерге ошамай ама, эр алда... хатир 
ичюн чыкъармакъ керек. Киев де: —«Я, анай, мусафир кельген экен, 
столгъа бир ярым окъкъа къойсанъыз олмаймы?»— деп утандыра бн- 
ле. Вакътында кельгейди барем о да, масхара этмегейди...» 

Шайде апте вакъыт кечтикче саатке сыкъ-сыкъ бакъып башлады, 


онъайтсызланды: саатнинъ акъреби алтыны кечти, еднге якъынлашты. . 


Шамрат эп кельмей. «Теф-теф, напмалы, мусафир де ач олгъандыр, о 
къадар беклетмек оламы ят адамны?! Айыптыр. Келеджек олса, чокъ- 
тан келир эди, ишханесинден олгъаны-оладжагъы йигирми дакъикъа- 
лы ёл... Кене кетти, демек, къаякъкъадыр быралкъыланып, кене кир- 
кифоз олып, шишип кельсе, ана сонъ корь кореджегинъни...» 

— Айып этмезсинъиз даа, Исмаиль...— Шайде апте ашны кетирип 
столгъа къойды. — Киев кеч келеджек, гъалиба. Иши гъает чокъ, Ай- 
нынъ сонъу. Атчёт, свотка дегени кибн... 

Отурдылар, ашадылар. Чай ичтилер. Шамрат эп ёкъ эди. Саат 
онгъа якъынлашты. Исмаиль аякъкъа къалкъты. 

— Чокъ сагъ олунъыз, Шайде апте. Ёлджу ёлуна ярашыр, деген: 
лер, мен энди кетейим. 

— Ё-ё, ёкъ, асыл тюшюнменъиз биле! Кеч олды, энди. Бу маальде 
сокъакъларда юрюлирми, балабан шеэр, чешит-чешит адамлар бар... 
Мында ятарсынъыз. Ер чокъ, бизни асыл раатсызламазсынъыз. 

— Кеч олгъаны не? Мен кетейим, мусафирханеде. айры одам 
бар, деди Исманль. · 


— Қъалынъыз, деп зорлагъанымнынъ себеби бар,— деди сонъун- . 


дан Шайде апте, — Кеч олса да, Шамрат келир, эбет. Бугунь лаф этип 
оламадыкъ, ярын сабагъа къалыр. Сеннен берабер оны тездже къан- 
дырырмыз дейим. Сыр дегиль, озю яхшы ама, табиаты бираз фена... 

— Ойле олса, къаладжакъ экеним даа... 

Шайде апте онъа кабинетте ер салды. Адети узре, башы ястыкъї 
къа тийди дегендже, Исмаиль юкълап къала эди. Бугунь де шай олды. 
Лякин танъ ярыгъындан пенджерелер даа янъ бунарланып башлагъан 
маальде сескенип уянды — къапынынъ чанъы адден тыш кескин ве 
узакъ джангъырдады. Торунынен орта одада юкълагъан Шайде апте- 
нинъ нелердир мыдырданып еринден тургъаныны, папучларыны шап- 
ылдата берип софагъа чыкъкъаныны, тышарыда къаба эркек давушы 
чыкъкъаныны ишитип ятты. «Киев бала кельди, занымджа. Яхшы 
«атчёт, свотка» бере экен бу йигит.— Исмаиль саатине бакъты: саат 
беш эди.— Э-э, тыпкъы «ишн биткен» мааль экен. Шайде апте, ‘иштен 
саат беште бошай деген эди...» 

Къапы ачылып-япылгъан сонъ, софада давушлар даа яхшы иши- 
тильди. Мына, недир думбыр-думбыр полгъа тюшти (аякъкъапларыны 


ташлады, гъалиба). «Думп!» этип диваргъа урулды. 
— Яваш олса, джаным Шамрат, бала юкълай, эвде мусафир бар. 

— Э-э, не? Н... не... дединъиз? Мусафир? Недайын мус... мусафир 
0? Мус-сафир олса — озюне, манъа не? Мен озюм де мында мус-сафи- 
рим!.. Дюньяда-а-а ба-ар адам мусафирдир эй,— созып йырлайджакъ 
олды Шамрат. 

«Шашкъанмы шу, не мараз?— Исмаиль тёшеги нчинде турып 
отурды.— Худжур шей, гедже битмеден, саба тюшмеден... А-а, бу эриф 
саргъуш олмалы, зиль саргъуш! Айыныкъ адам бойле япармы? Эй, 
ахмакъ инсан э, не утанмакъ, не арланмакъ биле! Къайнанасына 
къылына, баласыны хорлай, мусафир де онъа бир ша! Гъарип Гуль- 
джнан, мына ничюн о аилеси хусусында лаф этмеге севмей экен. Хо- 
джа меселеси тнкенли экен. Бахты юрьмеген бичаренинъ. Ойле ола 
экен: яхшы адамгъа илле чурюги тюше. Дагъдаки энъ яхшы мейва 
аювгъа къысмет эте, дегенлери керчек экен.» 

Софада бир нидже вакъыт сюкюнет укюм сюрьди, сонъра къаба 
сес кене янъгъырады. | 

— Сиз, къайнана, мир-ровой адамсынъыз! Ама къызынъыз, бу 
къызынъыз бармы!?— Мени бир капикке‘ алмады, эм алмайджакъ! 
Аятымызны харап этти! 

— Бар, ят шуны, олян, не масхара этесинъ мени ябаний адам ал- 
дында, алла-а, алла! 

— Насыл ябаний адам 0?— Кокюс керип багъырды киев.— Меним 
эвимде, мен олмагъанда, насыл ябаний адам келип ята?!.. 

Исманль Шамратнен саба корюшти. Ваннада бет-къолуны ювып 
энди сюртюнип башлагъанда бирден къапы тарс этип ачылды ве иче- 
ри, сакъалы оськен, козьлери къоян козьлерине бенъзер къып-къырмы- 
зы, мавы майкалы адам кирди. Шамрат. О омузынен къапыгъа даянды 
да, эллерини кокюсинде хачлап, Исманльге тикильди. Дудакъларында 
кинаеге бенъзер тебессюм, козьлери тикенлн. 

— А-а, мына сен насылсынъ, мешур айванасравджы! Корерим, 
деп, асыл умют этмеген эдим, мына озь аягъынънен эвиме сюрип кель- 
генсинъ, маладес, маладес! 

Исмаиль шу яшына кельгендже чешит адамларгъа расткельген, 
чешит пытракълы алларгъа огърагъан, лякин бойлесини даа корьме- 
ген эди. О, урьмет этип кельген ерде, ватандашы, къандашынынъ эвин- 
де асыл бойле дубарагъа огърарым, деп умют этмеген эдн. Башкъа 
ерде олгъан олса, о бир сание даянып оламаз эдн, ама... мында... озю- 
ни. басты, къонакъбай мусафирнинъ къадирине етмесе де, мусафир 
озь къадирини бильмели. у 

— Бен сизинъ хусуста чокъ эйи лафлар эшитиюрдим,— деп иляве 
этти Шамрат шамекленип.— Хош кельдиюз, азиз мусафир! Бен сизни 
озь эвимде горьмекле гъает мемнюндиюрим! Энди сизе бу дияры анах- 
тарыйы теслим этмек къалыюр!— Шамрат ойнакълап таъзим этеджек’ 
олды, ама аякълары чаташты, елькесинен диваргъа урулды, аз къалды 
полгъа серильмеге. 

Исмаиль сабырнен юзьбезни чюйге асты, сачларыны тюзетти, сонъ 
эки адым атып, Шамратнынъ къаршысына кельди. Сол элинен оны 
четке сюрип озюне ёл ачты, къапы туткъучыны тутып токъталды. 
Шамрат дыр-дыр къалтырай, онынъ ченъгесине юмрукъ тюшюрмеден 
озони зорнен тутып тура. Тюшюрир де эди, къаш-козюне бакъмаз эди, 
лякин кучюне ишанамады. Исмаильнинъ къабарыкъ мускуллары, таш- 
тан оюлгъан киби къавий мучеси оны токътатып тура эдилер. 

— Санъа бир шей айтмакъ истейим, дост, — деди Исмаиль дане- 
леп-данелеп.— Бизим халкъта МУСАФИР деген сёз бар, ишиткендир- 
синъ, бельким. Босагъанъны атлап кирдими инсан баласы, о СЕНИНЪ 
мусафиринъ ола. Къан душманынъ олса биле, эвинъе кирдимн, о МУ: 
САФИР, яни МУКЪАДДЕС адам сайыла. Бабанъны ольдирген олса 
биле, дегнль онъа терс сёз айтмакъ, оны сыйламакъ, тёрде отуртмакъ 
борджлысынъ. Ойле аньане олып кельген. Озюни, миллетини урьмет 
эткенлер шай да япалар. Эм билем ки, шай да олып кетеджек. Ама 
корюнип тура ки, сен ичюн халкъымызнынъ асырлыкъ аньанелери пу- 

лым дегиль экен. Бу сенинъ ишинъ, бильгенинъии яп. Бойле унсурлар- 
гъа раст кельгенде: «йип богъазына!» дейлер. Шай ама... олар сени 
акъаретлер, чамыргъа батырып башласалар, даянып турмакъ кучь 
ола. Яхшы ки, бахтынъа, дост, мен МУСАФИР экенимни унутып ола- 
маным, къаинананънынъ ве огълаичыгъынънынъ да урьметинден ке- 
чалмайым... | 

Шамрат, бир сёз айтмагъа биле меджалы ёкъ, нефрет ве гъа- 
дап толу козьлери Исмаильге тнкильгенлер. 

Исмаиль, лаф битти, деген манада къапыны ачып софагъа чыкъты. 

Шамрат бир-къач дакъикъа онынъ артындан бакъып турды, козь- 
леринде парылдап янғъан нефрет атеши сёнди, оларнынъ ерине окюнч, 
утанч аляметлери пейда олдылар. «Бу адамгъа къутургъан копек киби 
атылып догъру яптымы о? Я янъылгъан олса? Я бутюн о хусуста ишит- 
кен лафлары ботен, ялан олса? Шай олса о омюринде ильки дефа 


корьген, эвине мусафир кельген адамны акъаретледи, юзюне тюкюрди. 


Яхшы иш яптымы бунынъле? Ёкъ, ёкъ, даа кеч дегиль, ичери кирмек, 
о адамдан афу сорамакъ керек.» 
‚ О софагъа чыкъты. Орта одадан къайнанасынынъ сеси, Тимур- 
нынъ шенъликле кульгени ишитильди. Ёкъ, о анда барып оламаз. Не 
юзьнен барсын? Эм даа малюм дегиль, бу айванасравджы къабаатлы- 
мы — ёкъмы. Ким биле, бельки ичинден мени куледир. Алды афу сора- 
макъ, мына онъа! Барсын бутюнлери башымдан деф олсынлар! Къарт- 
дедемнинъ артындан кетсинлер, теф демем. " 

О, чюйден эски быджагъыны чекип алды, майкасы устюнден. кий- 
ди де тышары атылды. 

Эвде исе, Шайде апте ве Тимур огъланчыкъ зый-чув ёлгъа азыр- 
лана эдилер. Исманль оларгъа шейлерини чемодангъа ерлештирмеге 
ярдым эте эди. Г 


П 


Шамрат, къадыны экспедициягъа кетеджегини илян эткен сонъ, 
шашты-сачмалады, къутураязды. Оларнынъ тыштан бакъкъанда къа- 
вий корюнген аилеси, пуф дегенде дарма-дагъын олды. Севгилери 
акъикъийми, анлелери къавийми, эр-къадын бир-бирине садыкълар- 
мы -- буларнынъ бутюнинн бираз вакъыт айры олув ачыкъ-айдын 
косьтере биле эдн. Лякин Шамрат бойле, эр кеснинъ башына тюше 
биледжек сынавнынъ сонъуны беклеп отурмады, озь ювасыны озь эл- 
лериле парча-кесек бозып башлады. | | 

Гульджианнынъ ёлгъа чыкъкъанына учь кунь кечкен сонъ, о гео- 
логия Баш идаресине бармагъа къарар берди. Гульджиан учь йыл 
Касид Муляевнч Мендеряевнинъ къызы Виканен берабер бир курста 
окъугъан эди. Олар дост эдилер. Шамрат о заман Гульджианнынъ 
досты, озюнинъ якъын танышы олгъан Виканынъ бабасынен де та- 
нышкъан эди. Бир-эки кере эвлерине де баргъан эди. Эбет, нидже ва- 
къыт кечти, о Шамратны унуткъандыр да, лякин яхшы анълатса, ха- 
тырлатса, бельки, эслер, ярдым этмектен къачынмаз. Юксекте отурса 
да, бир джорукъ инсангъа бенъзей эди... 

Лякин ишке насыл янашмалы? 

Эвеля, Гульджнаннынъ табиатыны тарифлер. Инат, урдымдуймаз, 
озь нукъсанларыны озю танымагъан, кучю неге етеджек-етмейджегини 
бильмеген, тере, торс, эгоист адам. Менликни севе, аш олмасын — 
командалыкъ этмек олсын, дюньясыны унутыр. Ама бунынъле бирге 
озь эксикликлерини гизлемеге, озюни айлякъ, гъаевий косьтермеге пек 
уста шахс, дер. Тек озюни, озь менфааты, озь кейфине уйгъаны ичюн 
аилеспни ташлап, экспедициягъа кетти. Акъайы месуль иште чалыша, 
вазифесини одемек ичюн секиз саат онъа азлыкъ эте, учь-дёрт саат даа 
идареде къалып мий ёрмакъ сырасы келе. Кучюк огъланчыкълары бар, 


· хасталыкътан чыкъмай. Онынъле битасы отура, пенсия яшындаки 


къартий, бала бакъмакъ къайда, онъа озюни бакъмакъ керек, озю де 

чокътан склероз олып юре. Иште, бу алда анлесини ташлап кеткен 
къадын, ана хусусында не демек мумкюн? Озюнъиз айтынъыз, урьмет- 
ли Касид Муляевич... . 

Эгер о, Шамрат, Касид Муляевичке бу ишлерни этрафлыджа та-: 
рифлеп, Къасимовагъа яхшы тазир бермекле оны мында, шеэр ичинде 
бир де бир адий, тынч ишке ёлламасыны риджа этсе, Мендеряев ред 
этмез, бельким. О эсли-башлы, эски адет-аньанелерни урьмет эткен 
адамлардан олса керек. Шубэсиз, Шамратны анълар, онъа къол ту- 
тар. Шай олып чыкъса, эр шей еринде олур. | 

Шамрат яваш-яваш адымларнен, эски дёрт къатлы бинанынъ. 
экинджи къатына котериле эди. Бир топ яш къызчыкълар, эллеринде ` 
сумкачыкълары, кулюще-кулюше, онынъ къаршысындан кечип, ашагъы 
чапып тюшип кеттилер. Шамрат саатына козь ташлады. Даа он ЭКИ 
биле олмагъан. Булар исе энди ишханени терк этелер: бутюн ярма- 
лыкъны айланырлар, тюкян-базаргъа даларлар, эм кейф чатар, эм 
ишлерини битириВлер. Я бизим ахмакъкъа бойле ишке кирип, джаны- 
нынъ къадирини биле-биле яшамагъа ким кедер этти? Озю. Зырзоп- 
лыгъы. 

О экинджи къаткъа чыкъты. «Башлыкънынъ кабинети бу ерде ол- 
малы.» Ана, даа бир топ фериште. Пенджере огюне топлангъанлар, 
сигар думанлаталар. Бирининъ этеги бир къарыш, дигерининъ елькеси 
белинедже ачыкъ, учюнджисининъ яры кокюслери корюнип тура... 
Аласынъ да бир къамчы, башлайсынъ гаса-гас урмагъа», деп, Шамрат 
тишлернин гъычырдатты. Уйдыргъанлар дюньянынъ сыртына анахтар, 
кяхпелер. Иш ёкъ, лаф чокъ. Мий къапакъларыны ачып бакъсанъ, 
нчинде бир шей тапалмазсынъ. Ойле экен, иште, туралар, баллы-татлы 
ерлерини нумайыш этерек, лаф саталар. Эшеклер чалышсын, дагъ-таш 
ичинде абына- ерене юреберсинлер. Кимни тааджиплендирир экен, 
аджеба? 

Ана, бири даа келе, узун бойлы, узун аякълы, «Сафари» антери- 
нинъ ог садефлеринден дёрт-беши дёгмелёнмеген, адым аткъан сайын 
йырмачы ачыла да, беяз, тырс-тырс эткен балдырлары корюлип ала. 
Антерининъ якъасында да учь-дёрт садеф дёгмеленмеген, козь къа- 
маштырыджы юксек кокюслерини яры-ярыгъа косьтере. Дживаннынъ 
сачлары «Улитка» шекилинде таралгъан, аман-аман ярым кунь бер- 
берханеде отургъан олса керек ханий. Козьлеринде ирн, ашагъы энген 
сайын ренкн агъарып баргъан итальян козьлюги. Иште санъа апай. 
Узун туткъычлы мешин сумкачыгъыны саллай-саллай келе. «Э-эх!» 
деп кокюс кечирди Шамрат ве яланып алды: «Иште бойле бирини тап- 
санъ да...» 

— Шурик, Шамрат! Сенсинъми шу? Привет! 

Шамрат шашты. Абдырап токътады. Къаршысында пейда олгъан 
дживан йымшакъ йылмайды ве козьлюгини манълайына котерип 
къойды. 

— Эски достларны танымайсынъмы энди ёкъса? 

— Э, танымагъаным не. Лякин сизни мында корьмеге умют этме- 
генимден шашмаладым. 

— Ничюн я? Мен мында сыкъ-сыкъ келип турам. Гулянен де мын- 
да корюше тургъанмыз базыда. Эр алда, бабам мында ходжайын. ' 
Корьмеге кирем кимерде. ' 

— Шай, биле эдим... Яхшы... Къартларны урьмет этмек керек... 

Вика — дживаннынъ толу ады Виктория олса да, онъа эр кес Вика 
дей эди — шакъылдап кульдн. 

— Вольно, ефрейтор! Не маразымнынъ шейи бу: солдат офицер- 
нинъ къаршысында тургъан киби «смирно» турасынъ, «сиз» деп, лаф 
этесинъ? Дерсинъ, ябаний адамлармыз! Рив тёшекте нидже айлар ят- 
къанымызны унуттынъмы ёкъса? 

— Керчек, — деп кулюмсиреди Шамрат вё кене яланып алды. 

Винка онъа дикъкъатлыджа назар ташлады. Эбет, онынъ алдында 
яланып-тамшанып, баягъы фарыгъан, сачлары сийреклешкен, агъыр 

Ое а ао ааваараа шања ааа 
: } ры Ташкент «стиляга»ларындан бири, лафа- 
зан, шакъаджы, оюнджы, спорт устасы Шурикке асыл да бенъземей 
эди. Внканы бир заманлары акъаретлеген, аякъ алтына алгъан, къа- 
вун киби кесип, истегени къадар ашагъан ве тойгъан сонъ къалгъаны- 
ны «керекмей энди» деп чёпликлер арасына котерип аткъан да бу 
деғиль, дигер Шамрат, Шурик эдн. Энди исе, бакъ сен онъа, там баш- 
къа адам олгъан, аят оны яхшы орьселеген, озю де яхшы саллаштыра, 
Галава, сы шишик, бурны къызыл, дудакълары къуракъшы- 
гъан... | 

— Затен, сен мында не япасынъ шу? Апайынъны арап кельдинъ- 
мн?— Вика-Виктория Гульджианнынь экспеднциягъа кеткенинден 
хабери ёкъ эди. Эгер шимди Шамрат эсини топлап, ёкъ, къадыным 
шимди узакъларда, деп, бутюн керчекнн айткъан олса, Вика оны озь 
панджасындан бошар, бельки де эски достынынъ ис̧тегини ерине ке- 
тирмеге ярдым да этер эди. Лякин Шамрат`кене севдиги ялангъа 
урулды. Онынъ ниети шимди ялынъыз Внканы къачырмамакъ эди. 

— А-а,— деди о, элини саллап; — Апай деген шейден эвде безе- 
синъ. Мында бир-эки исап кягъыты керек эди, ёлдан кечкенде, айды 
озюм кирейим алайым шуны, бичаре хадимлерни айдаштырып юрь- 
мейим дедим. | 

— Иш биттими, ёкъсам ярдым керекми? Мен мында чокъларны 
билем, керексе, бир козь къымсам... / , 

— Ёкъ, ёкъ, битти. Мен энди бошым. 

— Мен де,— Вика кене кульди ве бирден бурулып, басамакълар 
тарафкъа догърулды. Шамрат онынъ артына такъылды. 

«Мен санъа, Шурик-Шамратик, бугунь кичкене бир оюнчыкъ кось- 
теририм,— деди Вика ичинден. «Динамо» дениле. Бутон кунь, бутюн 
гедже артыма такъып юрерим, киселеринъни сонъки капигннедже тюп- 
летирим, къанынъны ичерим, джанынъны эзерим, башынъдан аягъы- 
нъадже франсыз духисининъ къокъусыле ныкътарым, сонъ «бар озь 
сасыкъ этегинъе» деп къуварым. Ана ондан сонъ, бар да эвде Гулячы- 
гъынънен эсап корь! Сачларынъны юлкъып, эвден къувмаса мен дегн- 
лим! Не алгъа тюшкенинъизни корип, джандан къуванырым, шакъыл- 
дап-шакъылдап кулерим, акътыман алгъаныма — экинъизден де!— 
бахтлы олурым. Эбет, энъ къабаатлысы сенсинъ, Шурик-Шамратик. 
О вакъытта менимле юре, ята-тура экенсинъ де, меним энъ якъын, се- 
вимли достымны къоллай экенсинъ. Гульджиан ахмакъ дегиль эди, 
лякин бу меселелерде айны козю ачылмагъан кучелеклерге бенъзей 
эди. Онынъ башыны айландырмакъ сен хынзыргъа «тьфу!» демек эди. 
Мен исе гъафлетте къалгъаным, сенинъ къылыкъларынъны биле турып, 
контрольден чыкъаргъаным. Нетиджеде, бир кунь бакъсам не корейим, 
сен манъа «Адью синьора, — дединъ.— Сеннен яхшы вакъыт кечирдик. 

"Сагъ ол, мен энди келеджекни тюшюнмек, аиле къурмакъ кереким.» 
Ойле этип, экинъиз меним бахтым эсабына, озь бахтынъызны къура- 
джакъ олдынъыз. Эбет, текрарлайым, эсас къабаат сенде олды, йигит, 
лякин Гуля-Гульджианда да бар. Сиз алякъа багълап юрьгенинъиз 
ярым йыл девам эткен, ама о шюмшюк бу акъта манъа бир керечик 
агъыз ачмады. Эвлендинъиз. Мен исе нерва хасталыгъына огърап хас- 
тахане’е тюштим, секиз ай яттым. Керчек, мени кореджек олып Гуль- 
джиан адресимни къыдыргъан, ама мен бердирмедим. Онынъ бахтлы 
чересини корьмеге, геджелери сенинъ бойнунъа сарылгъанларыны та- 
савур этмеге меджалым ёкъ эди. Шай да яры дели эдим. Чюнки мен 
сени севе эдим, сен меним бу дюньяда ишангъан, таяпгъан екяне бир 
дагъым, къаям эдинъ! Сен исе мени къурбан эттинъ. Бойле хиянетлик 
багъышланырмы? Е 

Ондан сонъ мен чокъ шейлер корьдим, институтны ташладым, 
‘озюмни кечиндирмек ичюн газета, радио, журналларгъа санаат боюн- 
джа макъалечиклер язып башладым. Бакъсам; истидатым бар экен, 
ишлерим баягъы ёлуна минғен киби олды... Лякин онъадже... Кейф- 

лер... ресторанлар... «Севги»... къарты-яшы, семизи-арыгъы, алчакъ ве 
юксек бойлысы... Бир шейге бакъмай эдим. Дерсинъ, тез-тез бу дюнья- 
дан аладжагъымны алып, кетмеге ашыкъа эдим... Шукюрлер олсын, 
янъы тапкъан ишим мени учурым устюнде токътатты, кучюме ишанч 
багъышлады, янъы аят башламагъа имкян берди... Энди эр шейим бар: 
ишим де, акъчам да, достларым да... Факъат севгим ёкъ. Оны сен 
хырсызладынъ, Шамрат, сен! Сен чиркин, пис, алчакъ адамсынъ, Шу- 
рик! Сен эки адамны бахтсыз эттинъ. Гульджиан сенинъ ичинъни ко- 
рип, анълап етиштирмеген олса, шимди тамам вакъты. Сонъра кеч 
олур. Мен бу саада онъа ярдым этерим. Эм джезаларым, акътыман 
алырым, эм козьлерини ачарым. Сен исе айды давран, агъызынъны 
ачтынъ, къармакъны ют!» 

Олар ян-янаща юрип ёлнынъ четине чыкътылар. 

— Айды, сагълыкълашамызмы?— деди Вика тебессюмле Шамрат 
тарафкъа чевирилеркен. 

— Я не бойле ашыкъыш?! Корюшювимизни къайд этмели. . Энъ 
гузель ресторанда!— Шамрат бугунь айлыкъ алгъан, ондан гъайры 
огълуна къышлыкъ тон расткельсе деп, алып юрьген элли рублеси бар 
эди.— Джеми — юз отуз кумюш. Къоркъмагъа шей ёкъ. Парасыны 
берген дудюгини чалыр. 

— Кавалер тёклиф этсе, ханым ёкъ демез,— деп йылмайды Вика. 

Шамрат такси токътатты, энъ гузель рестораннынъ адыны айтты, 
«ама скверден айланып кеч», деп иляве этти. Вика: «Я бу не керек?» 
деген манада онъа бакъты. «Сенинъ къолунъда бўгунь дюньяда энъ 
буюк ве гузель ғуль дестеси корьмек истейим», деди кавалер. «Сагъ 
ол, джаным». Вика пармакъларынынъ уджунен онынъ янагъыны сый- 
пап алды. Озю дуймадан, ичинден инълеп алды. «Не мараз, шу йыкъ- 
ынтыны аля даа севемми шу?— абдырады о.— Бельки шу ерде, шимди 
таксини токътатып тюшип къалмакъ керек? «Токътат», десем ете, ма- 
шина тарс тоќътай. Сеанс бите, ярыкъ яна». 

Лякин о индемеди. Машина, сурьат иле сквер тарафкъа учып ке- 
те эди. 

Даа эрте олдыгъы себеп, ресторанда адам аз эди. Олар энъ гузель 
ерлерден бирине — оркестрден узакъ да дегиль, якъын да дегиль, эки 
адамлыкъ столчыкъ башына кечип отурдылар. Вика-Виктория дикъ- 
къатле менюнен танышыркен, Шамрат яваштан къоюн джебине тийип 
бакъты: акъча еринде, эм етерлик, бейлер киби кейф чатмакъ мумкюн. 
Эм кимнен э, янындан кечкен эр бир эркек Викадан козюни алмай. 
Яхшы шейчик, акъкъы не керек. Тени янъы къабугъындан темизлен- 
ген бананны анъдыра. Дудакъларынынъ бир. озю, къыбырдавы, йыл- 
маювы къанынъны къайната, башынъны айландыра. Э-эй, дюньяда 
бойле алекетли заллар, бойле тотайлар, кулип-яйрап отурмакълар бар 
экенини о чокътан унуткъан... 

— Ма, озюнъ де бакъ. . 

`’Шамрат сескенип, башыны котерди. Къаршысында — Вика. Вик- 
тория. Къабугъы сыдырылгъан банан. Йылмайып, онъа менюны уза- 
тып тура. 

— Сен бакътынъмы? Сайладынъмы? Пек гузель. Озюнъе не ал- 
санъ, манъа да шуны сымарла. Мен санъа ишанам.— Албу исе Шам- 
рат менюгъа бакъмагъа биле къоркъты. Анда не язгъанлар, не язма- 
гъанлар — алла биле. Алса — я бир келишмеген, лезетсиз шей алыр, 
яхут онъайтсыз бир шей айтар. О исе бу гузель фериштенинъ огюнде 
озюни алчакълатмагъа истемей. Кейф чатаджакълармы — чатаджакъ- 
лар. Бейлер киби. Барсын бизден сонъ дюньягъа янгъын тюшсин, сув 
бассын, зельзеле тепренсин — тьфу! 

Шамрат элини котерип, эки пармагъынен «шырт-шырт» чертип, 
официантнынъ дикъкъатыны озюне джельп этти. Официант кельди. 
Вика онъа ашайт сымарлагъан сонъ, Шамрат: 

- — Ичимликтен буз ичинде шампан шарабы кетиринъиз, — деди. 
Даа якъында телевизорда шойле сымарыш берильгенини корьген эдн.— 

Бир шише коньяк, цитрус мейванъыздан ёкъмы, меселя, банангъа бенъ- 


зеген шей? — О Викагъа маналы бакъып алды, 
о ант онъдан-солгъа баш саллады, лякин пек де къатий де- 

— Яхшы тюшюнип бакъ, олян,— деди Шамрат онынъ гонъюлинде- 
кини анъларкен.— Мен сени сонъундан яхшы «джезаларым» мемнюн 
олурсынъ. 

— Анъладым,— дедн официант ырджайып.— Портакъал, апель- 
син. Шимди олур. Коньяккъа — лимон. 

— Браво, брависсимо!—эльчырпты Вика. — Ана, оркестр башы да 
пейда олды. Вакътыида музыка да сымарлап къойсанъ яхшы олур эди. 

— Шимди япамыз. Сен не истейсинъ? Ў 

Вика терен кокюс кечирип, ойгъа далды. 

— Сеннен берабер экенде, энъ севген йырымыз. бар эди. Оны сы- 
марла. Не, унуттынъмы? — Вика кинаели кульди. — «Унутма мени» де- 
ген йыр эди. | 

— А-а, хатырладым! Мийим ферик мийи олып къалгъаны чокъ- 
тан. — Шамрат догъру эстрада янына барды, оркестр башына йнгирми 
бешликни узатты. Сымарышыны айтты.— Бутюн акъшам чалырсынъ- 
ыз,— деди. — Қимпинъ сымарышы экенини илян этмесенъиз де ола. 

— Бутюн акъшам? — тааджипленди оркестр башы. — Бу, акъча 
ичюн чалынса — еди кере чалыныр. Там фияты — беш кере. ' 

Шамратнынъ козьлери тёгереклендн. «Бабанъа найтайым! Я бу 
меним учь куньлик иш акъкъым да я?! Сиз шаштынъызмы шу, эриф- 
лер? Яхшы локъата тапкъансынъыз!» , | 

— Къач кере мумкюн олса — о къадар чалынъыз, сонъ даа сымар- 
ларым. 

О ерине къайтып барып отурды. Официант энди мейванен коньяк- 
шарапны кетирил къойгъан экен. А, мына бусы терс дегиль — Шамрат 
эллерини бири-бирнне уфкъалады. 

— Сен не ичесинъ, джаным? Шампанмы, коньякмы? 

‚ «О-о ‚бакъ сен онъа! Хэмингуэй, Ремарк олгъан акъанъ Гъазы. 
Он йылдан бери элине бир китап алдымы экен? Бир кере о, Вика бу- 
гунь Озеровнынъ бир шиирини окъудым, шаштым» дегенде, Шамрат: 
«О комментатор Озеров, энди шнир де язып башлагъанмы?» — деп таа- 
джипленген эди... 

— Озюнъ не ичсенъ, ондан бер. 

— Мен коньяк ичем. 

Шамрат Вика ичюн къадеге, озю ичюн фужерге коньяк тёкти, ша- 
къа этти: 

— Мен сени расткетиргениме о къадар къувандым! Айды, кеттик. 

Вика пармагъыле онынъ фужерине басып токътатты. 

— Тост айтылгъан адет бар эди, унуттынъмы, ёкъса?. Не ичюн 
ичемиз я? г А 

— Сен ичюн, : Вика. Дюньяда энъ гузель, энъ назик, энъ... энъ 
шырын къыз ичюн! | 


Вика онынъ юзюне тикильди. Шу козьлер, шу къашлар... Юрегин-. 


де насылдыр бир сызлав асыл олды, о эм татлы, эм ‘аджджы эди. Оны 
бастырмакъ макъсадынен дживан къадесини бир кереден котерип 
йиберди. Тепсиден бир парча лимон алып къапты. Оркестр оларнынъ 
сымарышларыны иджра этип башлады. «Гедже-куньдюз мени унутма, 
тюшюнъде де, эсинъде де унутма... Дерьялар артына кетсенъ де унут: 
ма... Сенсиз манъа омюр ёкъ... Сенсиз мен эсмеген елим... Япракъсыз 
терек... Сувсыз дерья... Нурсыз кунеш... Унутма мени, унутма... Аякъ- 
ларынъ астына чакъыл олып ятайым, унутма... Серин ава олып юзюнъ- 
ни хошлайым, унутма, унутма мени, унутма, унутма, унутма!» і 

Вика бирден эки элинен юзюни къапатты, агълап башлады. Шам- 
рат онъа тикилип'бакъып турды, турды да, элини узатып къызнынъ 
омузыны сыйпайджакъ олды. Вика онынъ элини къакъып атты. 

— Акъыз, санъа не олды шу?! р 


50 .` 


ігри ое юны аши шаи © ма пая анон вн: 


‚ — Бир шей де.— Вика шампан шишесини алып, озюне шарап 
тёкти, ичти. Башыны саллап, йылмайды. 

Ресторан залы энди толгъан, гъаля-гъуля эп артып бара эди. Ба- 
зы къызгъан чифтлер оюнгъа чыкъа башладылар. Худжур шей, таа- 
джипленди Шамрат, бу да оюн олгъанмы шу? Беш-он къалпазан даи- 
ре асыл этелер де, сыртларына ине санчылгъан киби, бургъучлана 
берелер. Йигит къызны корьмей, къыз йигитни. Оюнгъа чыкъкъан сонъ 
къошагъынънынъ назик къокъусыны къокъламасанъ, оны кокюсинъе 
басмасанъ, индже белини сыкъмасанъ оюн олдымы шу?! 

— Чыкъмайыкъмы?— деди` апансыздан Вика. 

— Э, мен эскиргеним,— кульди, Шамрат, элини салларкен.— 
Рок-н-роллны, твистни бираз беджере эдим ама, буны... 

— Мукъайт ол, Шурик, сени къартлыкъ басып башлагъан!— Ви- 
ка онъа пармакъ саллады. — Айды, тур, биз эскиджесине ойнармыз, 
эки къарт... эски дост... 

Оркестр башы оларнынъ оюн мейданына чыкъкъанларыны корь- 
ди, гъалиба, амаи музыканы денъиштирди, кене «Мени унутма» янъ- 
гъырады. 

Бундан эвель оркестр йырнынъ факъат макъамыны чала эди, шим- 
ди исе микрофон огюне яш бир мыйыкълы огълан чыкъты, сёзлерини 
айтып йырлай башлады. Вика кене озюни тутып оламады, башыны 
Шамратнынъ къалын елькесине къойды да, козьяшларыны гизлей-гиз- 
лей агълады... | А 

Унутма мени, унутма... Дюньяда чокъ шейлер унутыла экен. Яхшы 
‚да, яман да. Бахт да, матем де. Озенде сув бир кере акъа, ич кери 
къайтмай. Омюр де шай экен. Балалыкъ да, яшлыкъ да, бахт да къай- 
тып кельмей экен. «Унутма мени, унутма... Унутмагъангъа кучь...» 
Унутмагъан, Горъкийнинъ Изергиль къартийине бенъзеп, омюр бойы 
азапкъа къяла... Унуткъангъа яхшы — о бахтлы. Мына бу йигит кнби. 
Қоресинъми, пасыл ялыша? Эвини-баркъыны, тотай апайыны унутты, 
менден бугунь истегенини алып олса — битти, весселям, истер дюнья 
янсын, иши ёкъ. Бугуннен, дакъикъа, саниенен яшагъан адам. Айван- 
дан не айырдылыгъы бар? «Унутма мени, унутма... :Аякъларынъ асты- 
на чакъыл олып ятайым, унутма. Ава олып нефесинъе кирейим, упут- 
ма... Козьлеринъе нур олайым, унутма... Дамарларынъа къан олайым, 
унутма, унутма мени, унутма, унутма, унутма...» 

— Юрь, джаным, къайтайыкъ,— фысылдады Вика Іамраткъа 
яшлы козьлерини тикерек.— Ёрулдым... Аякъларым. тутмаї, башым 
айлана... 2 
ў Шамрат официантнен эсаплашкъан арада, о бираз салкъын шарап 
ичти, озюне кельген киби олды. Сонъра Шамрат онынъ къолтугъындан 
алып тышары етекледи. Машина туттылар, кеттилер. Виканынъ мий- 
инде эп амансыз бир чёкюч ура эди: «Унутма, унутма, унутма!» 

Олар Виканынъ квартирасына котерильдилер. Шамрат къапыны 
орьтти, элиндеки кягъыткъа сарувлы богъчаны стол устюне къойды. 
Шу’ арада арттан онынъ бойнуны эки араретли къол къуджакълады. 

— Ох, мен сени он йыл бекледим...— инъледи Вика.— Унутып ола- 
мадым... 

Шамрат чевирилип, оны багърына басты. 

О геджени Шамрат бу квартирада кечирди. 

' 


ПІ 


‚ Шамрат танъ атып башлагъанда уянды. Яваш ёргъан тюбинден 
сувурылып чыкъты, тез-тез кийинди. Тамагъы къурып къалгъан, башы 
патлайджакъ. О, тюневин ресторандан алып къайткъан богъчаны ач- 
ты, ичиндеки ярым шише коньяктан пиалагъа текти, оны котерди, ар- 
тындан бир портакъал парчасы къапты. 

— Танъатарда ичмек оладыр даа, — деп мыдырданды шай да ди- 
вар тарафкъа чевирилип яткъан Вика-Внктория. Истесенъ, ашханеде 
къаве бар, пишир ич. ; 

«Пишир ич, эмиш. Тургъайдынъ да пиширгейдинъ. О, Шамрат, са- 
балары козюни ачып энди тёшегинде отургъанда, Гульджиан къавеси- 
ни кетирип огюне къоя тургъан. Бу, къабугъы арчылгъан банан исе 
еринден биле къыбырдамады. «Пишир ич, керек олса!» 

Коньяктан сонъ онынъ алы бираз гузеллешти. Сонъ сигар якъты, 
терен кокюс кечирди, шишеде къалгъан коньякны сонъунадже тёкип 
ичти ве индемеден чевирилип чыкъып кетти. | 

Шамрат чанънынъ дёгмесине тийгенинен къапы ачылды. Къайна- 
нанынъ козьлери къып-къырмызы эди, «юкъламагъан, бесебелли, гъа- 
рип». х - 

Киев ичери киреркен, Шайде апте: | 

— Къайда къалдынъ я, балам?— деди.— Бутюн гедже козь юм- 
май чыкътыкъ. Эм сен ичюн раатсызланам, эм ялынъыз къоркъам, эм 
Тимурнынъ да сыджагъы чыкъты кене... Дакъикъа сайын сув истей 
берди. Сандыракълады. Дохтыр чагъырайыкъмы экен? 

— Чагъырынъыз,— деди Шамрат басыкъ давушнен, — Мен аш 
маалинде келип хабер алырым. — О гъает ёрулгъан адам киби терен- 
ден кокюс кечирип алды. — Эх, бу ишханеде тамамиле тонъюльттилер, 
адамны. Москвадан комиссия кельген эди, тюневин къайтмакъ исте- 
генлер. Директорымыз чагъырып: «Озгъарса шуларны, керекли адам- 
лар, джанлары агъырып кетмесинлер», деп риджа этти. Ред этип ола- 
мадым. Олар акъшам саат секизде учмакъ керек эдилер, ама ава 
яманлыгъындан, бутюн ғедже аэропортта отурып чыкъмакъ сырасы 
кельди. 4 

— Я авасы кунешли эди де, балам? 

— Э, о мында, Ташкентте кунешли эди. Москвада исе бозукъ 
экен. О къабул этмеди. 

Шайде апте инандымы бу уфуртмеге, инанмадымы, эр алда, лаф- 
ны созмады, сусты. с 

Шамрат электрик устрасыны чыкъаргъанда, шкафта, урбалар 
астында гизли яткъан эманет кассасы дефтерчигини алып джебине 
сокъты. Сонъра: «Айды, анай, мен ишке кеч къалам», деп зувды. Авто- 
маттан ишханеге телефон этти (саат докъуз олгъан эди): «Балам хас- 
та, бираз кечикеджегим, дохтыр беклеймиз», деди. 

Шамрат чыкъып кеткен сонъ, Вика сычрап тёшеги ичинде отурды. 
«Кет, джойыл, мараз, деф олі» — деп, ястыкъларыны бири-бири артын- 
дан къапыгъа тараф, Шамратнынъ артындан фырлатты. Сонъ тёшекке 
йыкъылды, козьяшларынен кирпиклериндеки тушь ве графитни ирите- 
ирите агълады. Не худжур адамлармыз биз я, бу апай миллети?! Ни- 
чюн кене келип элине къондым -мен шу махлюкънынъ я? Не яхшылыкъ 
татпым бундан, не гузеллик корьдим? Ана оны ойле япарым, бойле 
япарым, джезаларым, деп озюми озюм алдаттым, козь боядым, албу 
исе, пармагъыны бир-эки къыбырдатса — копечиги киби янына чапып 
бараджагъым белли эди. Затен, чагъырмаса да озюм бардым. ОЙ, 
ахмакъ, сени, ахмакъ. Озюнъни озюнъ таптамагъа севесинъ, онынъ 
ичюн де бахтынъ ёкъ. Аякъ чулы кибисинъ. Бакъ сен, бир ресторангъа 
алып баргъанынен кельди тёшегинъе ятты. Қъуваджакъ еринъе, озюнъ 
бойнуна сарылдынъ. Айыплар олсын, истер ресторангъа барып аша- 
ич, истер о параны алып джебинъе сал —эп бир кяхпелик, ашшалыкъ 
дегильми шу?! 

Вика секирип полгъа тюшти, халатыны элине ильди, чыплакъ 
алында ваннагъа ашыкъты. Тез-тез устюнден, тенинден о махлюкъ- 
нынъ къокъусыны, излерини сабун ве сунгар иле ювып, силип, сыды- 
рып атсын да — весселям, экинджи о адамиы танымайджакъ. Етер. 
Битти! Бутюни янып куль олды. Эйиликке алып бараджакъ шей де- 
гиль бу. Гульджианны исе о нафиле куньлеп, сёгип, акъаретлеп юрьген 
экен. О бичарени акъаретлемек дегиль, аджымакъ керек экен. Бойле 
айваннен яшамакъ бал олмаса ќерек. Йыртыджы, эгоистнен, О ич 
кимге садыкъ 5лмаз: не досткъа, не апайына, не ойнашына. Факъат 

озюни билер. Озь кярыны козьлер. Ойле сойына тийген этегинъни ке- 
сип атаджакъсынъ. 

Вика ваннадан чыкъты, кузьгю огюне кечип, фэннен сачларыны 

къурутты, сонъра махсус машинканен юзюни массаж япты, тенни 
йымшатыджы эм тазертиджи кремнен сюртинерек, еринден турды. 
Ашханеде чайник милиционер дудюги киби сызгъырып башлады. Вика 
чыкъып, къаве пиширди, джезвесини алып, кери къайтты, язув столы 
башына кечип отурды. Фильджангъа къаве тёкти, агъызына бир кесе- 
чик шекер ташлап, саатине бакъты. Он бир олаята. Пенджереге бакъа- 
бакъа къавесини ичти, сигар тютетти, сонъ озюне тараф язув машин- 
касыны чекти. Онынъ ичине кягъыт ерлештирди, бираз хаялланып 
турды... | 7 . 
Недир онъа ишлемеге кедер эте эди. Дерсинъ, артындан энъсеси- 
ни козьлеп кимдир тикилип алып онъа бакъып отура эди. Вика бирден 
артына чевирильди. Стол. устюнде къатайып тургъан бош коньяк ши- 
шесини, кягъыты дарма-дагъын этип ачылгъан богъчаны корьди, 

— А-а сени, езит огълу езит, сен бакъып тура экенсинъ де ма- 
нъа!— Сычрап еринден турды, шишени ве богъчаны къапкъачлап ал- 
ды, чабик адымларнен барып «жакъ!» эттирип чёплик къопкъасына 
быракъты. Эллерини бири-бирине уфкъалап, темизлеген олды, къана- 
атленмеди, къокъулы сабун алды, хирурглар эллерини тювгъангъа 
. бенъзетип, пармакъларыны бирер-бирер ювды, сонъ кене бирер-бирер 
юзьбезге сюртти. И 

— Ана шай, азиз Шурик. Сенинъ еринъ анда, чёплик ведресинде. 
Ресторан тапкъан келип мында! Танъатарда тургъан, къулт-къулт 
коньяк иче, айван. Рухсет, афу сорамакъ ёкъ, яслангъан да, сасыкъ 
сигарыны думанлата. Кабак тапкъан, э? Апайынъ сени сигар ичмек 
ичюн кенефке яхут балконгъа айдайдыр! Мында исе — не истесе мум- 
кюн беллеген! Таптынъ локъата! Бир кельдинъ, экинджи шиш келир- 
синъ, джаным! Всё! Нокъта! Ариведерчи! Чао! Ауфвидерзейен!— Озю- 
нинъ лафларындан озю ошланып, о шакъылдап кульди, барып ерине 
отурды. Кене бир фильджан къаве ичти, стол устюндеки къоюн деф- 
терини алып, язувларыны козьден кечирди. Дюнь рус драматик театр- 
інде премьера олғъан эди. Вика шеэр акъшам газетасынынъ сымары- 
шы муджиби, о спектакль акъкъында рецензия язмалы. Дефтерчикте 
сейир вакъытында къайд эткен фикирлери бар. Оларны бираз къарыш- 
тырса, бельки, илинмеге бир шей тапар. Башласа, о ягъы кетер эди 
ама... юрегинде эп бир шей къыбырдана бере, ой-фикирлерини ала 
къача... | > 

Апансыздан телефон алекетленди. Вика сескене тюшти. «Ой, сой- 
ылгъан домузгъа ошамай оль!» деп трубканы алды, юреги къафесин- 
ден чыкъаджакъ киби чапалана эди. 

— Алло? — деди къарыкъ сеснен. 

— Алло, бу ательеми? — деп сорады яш къыз сеси. 

— Ёкъ, бу психлер хастаханеси,— деди къаба сес иле Вика ве 
ачувнен трубканы ташлады.— Истесенъ, кель, берабер тедавийле- 
нирмиз. 

Ша-ай... Рецензия... Ильк эвеля, ашагъыдакини аныкъламакъ ке- 
рек: о спектакль яхшымы, яманмы? Сёгмелими, макътамалымы? об- 
разлар? Суньий. Характерлер? Ёкъ эсабы. Арекет? Уйдурмацион. Ти- 
ли? Зайыф. Тузсыз балыкъ шорбасына бенъзей. Эм дады-лезети ёкъ, 
эм балыкъ сасый. Яни, автор эвде, ашханесинде апайынен насыл лаф 
этсе, шу тильнен яза. Озю де бутюн химиявий мадделерден марум 
этильген сувгъа бенъзей. Ичсенъ — къусаджагъынъ келе. Гъае? Бинъ 
кере чайналгъан. Сюжет? Демирёлгъа бенъзей. Къайсы станция къаер- 
де — эвельден малюм. Къайсына саат къачта барып чыкъаджакъсынъ, 
о да белли. Керекли пьесамы? Мевзу джеэттен — эбет. Лякин бедий 
тарафтан атьта зарарлы. Сейирджининъ эстетик дадыны боза. Пьеса 
ёкъ. Пьеса олмагъаны себебинден — спектакль де ёкъ. Эбет, режиссёр, 
артистлер — бутюн коллектив чокъ чалышкъан, тырышкъан: текстте 

айтылгъан уфакъ-тюфек лафларны насылдыр умумлештирмеге, образ- 
ларгъа аятий чизгилер багъышламагъа арекет эткен. Олар пьесаны 
джанландыраджакъ офгъанлар, ама бутюн ындырынувлары буз устю- 
не чыкъарылып атылгъан балыкънынъ чапаланувыны анъдыра. Чюнки 
не къадар тырышсалар да, пьеса оларны озь амансыз демир панджа- 
ларында къавий тута, тыршавындан азат эйлемей... . | 

Вика машинка клавишлерини тасырдатып, язып башлады. 

Телефон джангъырдады. . 

— Тьфу, шейтан!— Винка трубканы алды.— Алло? 

Телестудиядан экен. Саньат акъкъында бир-эки сериялы косьте- 

. рюв планлаштыргъанлар. Кино акъкъында бир-эки субет, азырлап бер- 
месини риджа эттилер. ) 

— Насыл кино акъкъында? — деди Вика сертейип.— Инд фильм- 
лери хусусындамы? Олар мында экрандан тюшмейлер. Дерсинъ Дели 
яхут Рангун шеэри. Умумен? Кино акъкъында умумен лаф олурмы, 
джаным? Айса, кино институтынынъ студентлери ичюн язылгъан дерс- 
ликни ал да, гаса-гас экранда окъуй беринъиз. 

Вика трубканы ташлады ве аякъкъа къалкъып, ода ичинде о якъ- 
къа-бу якъкъа юрьди. Сонъ акъылына недир тюшти, ашханеге чыкъ- 
ты, саба чёплик къопкъасына ташлагъан богъчаны мукъайтлыкъле 
алый, стол устюне къойып ачты. 


— Вай, вай, я бу. мубареклернинъ не къабааты бар эди? — Пор-. 


такъал ве мандаринлерни четке сюрди, ачылмагъан шампан шишесн- 
ни корьди. — Яхшы ки сынмагъан, Азачыкъ даа · къаттыджа аткъан 
олсам... О-хо, коньяк: да бар экен мында! Я насыл олды да о эриф бу- 
ны тюплемей кетти. Тюневин акъайлыкъ этип алгъаныны унуткъандыр. 
Корьмегендир. Корьген олса къалдырмаз эди. Ич олмадым, джебине 
сокъып кетер эди. «Сердце, тебе не хочется покоя!» деп йырлай-йыр- 
лай, эки шише эки элинде, одагъа кирди, креслоларнынъ бирине яс- 
ланды. Узанып, серванттан эки фужер алды. Бирине азачыкъ тёкти, 
дигерини рыкъма-рыкъ толдырды. Сонъ толусыны элине алып, дудакъ- 
ларыны ялады да, эркек давущына такълит этерек: ; 

— Биз тостсыз ичмеймиз!— деди.— Дюньяда сиздайын назик, гү- 
зель, шырын къызлар ичюн, айды кеттик-поехали! ‘° : 

Бир котергенде, фужерни тюпледи ве текрар толдырды. Озь-озюн- 
ден онынъ козьлеринден яш тыгъырып башлады. Сигар якъаджакъ 
олды, эллери къалтырагъанындан серник ерге тюшти, сигарета сынды. 
Оны ташлап шарапны ичти. : Бир къач вакъыт сусып отурды, сонъра 
аякъларыны кресло устюне къойды, мугъайып пенджереге бакъып 
къалды. Шимди о дюльбер, хош бичимли ханым дегиль де, ювасындан 
тюшкен, не япаджагъыны бильмеген аджиз къуш баласыны анъды- 
ра эди. 

Шайтип о къыбырдамадан ярым саат къадар отурды, сонъра аякъ- 
къа къалкъты, папучларыны биле киймеден, тельгене-тельгене кровать 
тарафкъа юрьди. Сервант янында токъталды. Онынъ ашагъы козюни 
ачты, баягъы къармаланды, сонъра къыдыргъаныны тапты. Бу гъает 
кучьлю юкълатыджы илядж эди. Пакеттен он данесини чыкъарды, стол 
четине къойды. Артына къайтты, фужерине шарап толдырды, кетирип, 
илядж обачыгъы янына къойды. Бир къач вакъыт де фужерге, де иля- 
джгъа бакъып турды, сонъра барып гурс этип кроватына йыкъылды. 
Эки дакъикъадан о энди терен юкъугъа .далгъан эди. 

Баарь, яз кечти, кузь кельди. Гульджианнынъ экспедициягъа кет- 
кенине аман-аман ‚еди ай олды. Онынъ группасынынъ раатлыкъкъа 
къайтмагъа акъкъы олса да, къайтмады. О къадар чалышкъан сонъ, 
Акъташ дагъларыны сонъунадже тедкъикъ этмейип къайтмакъ эм икъ- 
тисадий, эм маневий джеэттен келишмей. Гульджиан аля даа къыш- 
лакъта яшай ве сагълыгъы баягъы тюзельген эди. 

. Апайынынъ аля бугунь къайтмагъаны Шамратны бир тарафтан 

ачувландырса, днгер тарафтан къувандыра. Чюнки о ойле тузакъкъа 
тюшкен.эди ки, не къадар чапаланса да, къуртылмакъ ерине даа бетер 
чубалана эди. Меселе эп пытракълаша. 

Биринджиден, о эманет кассасында олгъан, бир къара кунюмизге 
ярар деп Гульджианнен бир къач йыл девамында топлагъан эки бу- 
чукъ бинъ кумюш параны авагъа савурды. , 

Экинджиден, ишине де кеч, де ичип кельдиги я да эрте чыкъып 
кеттиги, къачтыгъы себебинден, дирекция тарафындан бир-эки дефа 
тазир ашады, ахыр-сонъу ёлбашчылыкъ онъа башта ресмий суретте 
тенбие, сонъра къатты тенбие бермеге меджбур олды. Ишханеде пасие- 
ти къачты. Даа бир қучючик себеп олса — иши битти, весселям. 

Учюнджиден ве энъ эсасы исе, оларнынъ Виканен мунасебетлери 
эп къабарып, чаталлашып барды. Биринджи кунюнден башлагъаны ки- 
би, олар сыкъ-сыкъ океленип, къавгъа этип ала, эки-учь кунь бир- 
бирини корьмеге козьлери ёкъ юре, сонъра кене барыша, эки гогер- 
джин киби севише эдилер. Ама бу незакет чокъкъа сюрьмей. Бу вазиет 
ахыр-сонъру бир патлавгъа алып бараджагъына шек-шубе ёкъ эди. 

О кунь Шамрат, энди адетке чевирильген тарзда, къайнанасына 
невбеттеки яланны уйдырып кеч келеджегини айтты да, эвден сыпты- 
рылды. Виканынъ эвине саат еди-секизлерде келип чыкъты. Къарал- 
тыдан бурулгъанда, онынъ пенджересинде чыракъ янгъаныны корь- 
ди, «А, Вика эвде, беклей экен»,-— деп къуванды. Лякин подъездге 
киреджекте о кене пенджереге козь ташлады ве — тааджип!— пендже- 
ре энди къаранлыкъ экенини корьди, Шамрат ничюндир бунъа дикъ- 
къат бермеди, тез-тез учюнджи къаткъа котерильди. Виканынъ къа- 
пысы артындан музыка чалгъаны, эркек сеси ишитильген киби кельди. 
Шамратнынъ ичи «шу-ув!» этти, юреги эеджан ве къоркъу .иле ура- 
башлады, о чабик дёгмеге басты. Чанъ тасырдагъанынен къапы ар- 
тында музыка да, эркек сеси де деръал кесильди. Шамрат чанъны кене 
ве кене джангъырдатты. Къапыны онъа кимсе ачмады. Онынъ альны 
корьсенъиз эди! Эллери къалтырай, чырайы бем-беяз кесильген, козь- 
лери акъайгъан — эм къоркъаджакъсынъ, эм аджыйджакъсынъ! 

Шамрат кене чанъ дёгмесини басты. Кене джевап алмады. Къа- 
пыгъа къулагъыны тиреп, динъленип турды. Ичериде чуркъ эткен да- 
вуш кельмеди. Ах, шимди о ичериге бир козьчигинен, ич олмадым козь 
къыйыгъынен бакъып олса эди! 

О чапып ашагъы тюшти. Пенджерелерни бир даа дикъкъатнен сю- 
зип чыкъты. Дёрти де къаранлыкъ. Теф, не япмалы? Вика эвде олса 
да-олмаса да, эрте-кеч илле пейда оладжакъ. Ичериде олмаса, тыш- 
тан келеджек. Эвде олса, ярыкъны якъаджакъ, якъмагъан такъдирде 
биле илле чыкъаджакъ да шу андан! Ана о заман , Шамрат онынъ. 
билегинден «шап-п!» этип тутар. «Къана айтчы, ничюн мен кельгеним- 
нен чырагъынъны сёндирдинъ, къапынъны ачмадынъ?» дер. Къайда 
бараджакъ, бакъайым, не ялан уфюртеджек? Баламы ёкъса о, Шам- 
рат, онынъле ойнамагъа, оны ахмакъ этмеге? Ёкъ, анаву тереклер 
артында бутюн гедже отурып чыкъар, къаравуллыкъ этер, ама бу 
тотайнынъ къылыкъларынынъ устюни ачар! 

Бу къараргъа кельген сонъ о, барып бир шейлер тапып, богъазы- 
ны сылатмакъ истеди. Кетти. Тюкянлар энди къапалгъан экен, тюкян- 
джы балагъа «Ака, ука, келинъ энди», деп базарлыкъ эткендже бая- 
гъы вакъыт кечти. Эки шише портвейнни чантасына урып, кери къайт- 
ты. О, энди сабагъадже къаравуллап отурмагъа азыр эдн. Ама... ама 
Виканынъ эви къаршысына чыкъкъанда, тарс токътады. Оны, дер- 
синъ, йылдырым урды. Учюнджи къаттаки дёрт пенджереде’ де йылым- 
йылым электрик нурлары парылдай эди. 

— Якъты да, йыкъты! Ернен ексан этти!-— деп мыдырданды Шам- 
рат, манълайыны юмрукълап.— Не ахмакъ адамым мен! Азгъана са- 
быр этмейимми? Чубалыкъны къолай-къолай чезер эдим. Мына энди, 
бар онынъ уджуны тап! Ойнашы олгъан олса — тапсанъ ал, чокътан 
къачып кеткендир. Энди Вика: «Озюм шимди кельдим» десе, аксини 

тасдыкъла да бакъ! О-о, бу къадын несили бизни алдатмакъ истесе, 
къойнунъда яткъан дакъикъасы алдатыр, дуймазсынъ! 

_ О, дёрт-беш кере секиргенде учюнджи къаткъа чыкъты, чанъны 
чалдырды. Къапы шу ань ачылды, онынъ огюнде кийинген-къушангъан, 
тарангъан-боялгъан Вика пейда олды. 

— О-о, даа бир мусафир! — деди къыз кулип. Шамратнынъ юреги 
«солкъ» этип алды. Аякълары, дерсинъ, памукътан, ичери атлады, 
Виканынъ чересине сынавджы-сынавджы назарлар ташлады. Лякин о 
бир де бир къабаат сезген адамгъа бенъземей эди. Юзю эр вакъыттаки. 
киби тазе, гузель, янакълары ал, дудакъларында тебессюм. 

Шамрат чантасыны софада къалдырып, ичери кирди. Креслода 
сигар тютетип отургъан йигит аякъ устюне турды. Йигит сарышын, 
беяз кирпикли-къашлы, Шамраттан баягъы инджедже, .лякин яры баш 
юксекче эди. Юзю, бойны, беяз тюклю эллери кунештен къап-къара. 
Шунынъ ичюн кирпик-къашы беяз корюнселер керек. Бельки де, ку- 
нештен агъаргъандырлар. Устюнде мот бичильген беяз костюм. Костюм 
ичинде исе кокрегинде насылдыр ресимлер ясалгъан футболка. 

— Таныш олунъыз, бу Шамрат Къасимов. Институт аркъадашым- 
нынъ ходжасы. Бу меним достым, Жора. Озю геолог. Якъында экспе- 
дициядан къайткъан. 

— Жора, — деди йигит, Шамратнынъ козьлерине тикилип бакъар- 
акъ — Григорий Васильевич Лебан. Мемнюным. Сиз хусуста Викторня 
чокъ эйи лафлар айтты бугунь. 

«Виктория». Аралары ойле якъын олса, «Виктория дегиль, «Вика» 
дер эди. Шамрат бираз рухланды, Лякин... «бугунь баягъы эйи лаф- 
лар айткъан» олса, демек олар кунь бойы берабер олгъанлар! 

— Отур, Шурик. Иштен келесинъми, къарнынъ насыл? — деди Ви- 
ка муляйим тавурда. 

— Иштен,— деди Шамрат башыны саллап. 

Вика бираздан стол устюне кетирип коньяк, пиво, озюне енгиль 
шарап, тепсиде бир оба пенир бутерброды къойды. Ичтилер. Арагъа 
сюкюнет чёкти. Жора Шамраткъа эп сынавджы назарле бакъа эди. 
Шамрат буны сезди, тарсыкъты. 

— Къайсы тарафларда булундынъыз?-— деди о къолайсыз сюкю- 
нетни бозмакъ ниетинен. 2 

— Акъташ дагъларында. | 

Шамратнынъ бутерброды тап элинден тюшеязды. Бу пезевенк... 

— Керчек, Шурик, Жора бу мевсимде сенинъ къадынынъ Гуля- 


нынъ группасында чалышкъан, — деп лафкъа къарышты Вика.— Ме- 
ракълы шей, э? Бельки ондан селям да кетиргендир... 

— Ёкъ, Гульджиан Къадировна бизни Шамратнен корюшеджеги- 
мизни къайдан бильсин! Меляикеге ошаса да... меляике дегиль де 
шу,— кульди Григорий.— Ондан гъайры мен ёлгъа аджеле суретте 
чыкътым. Лаф этип де оламадыкъ. 

Шамрат тамагъыны къырып, оксюрип алды. Биллиард оюнында ! 
буны «лузагъа урып кирсетмек», дейлер, шахматта исе «мат». Барсын | 
да энди бу ерде, бу экевининъ арасында о «озь акъ-укъукъы» акъкъын: | 
да лаф-сёз ачсын. Екяне бир «Гульджиан» сёзинен агъызыны къапат: | 
мазлармы?! . Е 

— Яхшы-ы,-– деп созды о, не дейджегини бильмеден.— Сонъ, озю 
яхшымы, сагъ-селяметми? , 

— Юре иште, — омузыны къысты Григорий. — Не оладжакъ онъа? : 
Атик апай о, атеш киби. Экспедиция гъает нетиджесиз олса да, озюни 
сыкъмай. Чюнки ирадеси челиктен де къавий... 

— О эр даим шойле эди, — сёз къыстырды Вика. Ама Шамрат, бу. 
йигитнинъ сёзлеринде ачыкъ, устте яткъан манадан гъайры башкъа : 
мана да бар экенини ичинден сезди. Токъта сен, бираздан лаф эттирн-. 
рим сени, деп тюшюнди. Ичинъде барыны тёкерсинъ алдыма! 

— Қъана, бирер дане даа алайыкъ, Григорий! 

«Илинди,— деп кульди ичинден Лебан.— Оны не меракъландыр- 

гъаны белли. Апайынынъ ахлякъы. Озю де о хусуста энъ яман шей 
ишитмеге истеген киби. Меним де дейджегим шу я. Не, макътар эдим- 
ми оны?! Эльбет, яманлайджагъым, иште. Биринджиден бу — Шамрат 
эфендиге керек, экинджиден манъа. Факт, информация бизим заманда 
бедава сатылмай. Эрифчик, джеби пара толу адамгъа бенъземей ама, 
эр алда... домуздан бир:къыл къопса да файда дегенлери киби... бельки 
бир файда чыкъар. Меним алымда неге десенъ къанаатленирсинъ. 
Ольген къой борюден къоркъмай. Тепмеге якъынлагъанны тепип къа- 
лайым.» 

— Котерейнк даа! — деди о, йылмайып. 

Олар бойле бир-эки «котерип» къызышып башлагъан сонъ Вика: 

— Мен бир аш бакъмасам олмайджакъ, гъалиба, — деп еринден 
турды. 

— Аш пишкендже биз шарап ичейик, — деди де, Шамрат чанта- 
сындаки портвейн шишелерини кетирди. Лебан факъат «О-о!», деди 
ве тёкюльген шарапны ред этмеди. Оларнынъ субети кене айланып 
келип Гульджиангъа багъланды: Григорий айтаджагъыны айтты. О 
шимди насыл ялан уфюртсе, Шамрат инанаджакъ, Лебан буны биле 
эди. Уйдырмасыны о Гульджианнен Исмаиль устюнде къурды. Исма- 
ильнинъ буюк эви, машинасы, ваннасы (къышлакъ шараитинде!) бар 
экенини, Гульджиан къышлакъкъа тюшкенде эр вакъыт онынъ эвинде 
токътагъаныны айтты, ама йигитнинъ анасы бар экенини гизледи. 
Исмаильнинъ экспедиция чалышкъан дагъларгъа сыкъ-сыкъ кельгени- 
ни айтты ама, о анда махсус дегиль, тек отлакъларгъа кельген вакъыт- 
та киргенини айтмады. Шай этип о керчек фактларны ойле къарыш- 
тырып беян этти ки, акъ къарагъа чевирильди, къара исе даа зияде 
къара олды. Шамрат бутюнине инанды, я не ичюн инанмасын? Эриф 
корьген-бильгенини айта, ялан айтмакътан онъа не файда! Сагъ олсун 
бар олсун, керчекни айтып, онынъ, амратнынъ, козюни ачты. Ойле 
бир шейлер олдыгъыны о чокътан юрегинен сезе эди, янълышмагъан 
экен. Ахмакъ, масхара! Къадыным бар, деп юре э, эш-шек! Ойле апай- 
ны къой киби авдарып соймайсынъмы? О сенинъ намусынъны бир 
капик этти, чамургъа булгъалады, чиркефке къарыштырды, сен исе 
бакъаджакъ отураджакъсынъмы? Ёкъ, ойле ягъма кечмез. Шамрат 
билир, не япаджагъыны. Ярын барып судгъа ариза ташлар, асыл ко- 
зюне бакъмаз. Етер. Битти. Весселям! 

Шамрат къаде артындан къаде толдырды, Вика къавурып кетир- 
ген этли къартоптан бир-эки алды, башкъа къол урмады. Эп ичти. 
Жора-Гриша-Григорий де артта къалмады. Яхшы саргъушландылар. 
Саат эки къарарларында ашагъыда насылдыр автомобильнинъ даву- 
шы ишитильди. (Вика телефонда такси сымарлап къойгъан экен), Жо- 
ранен экевлешип эки къолтугъы тюбюнден алып, Шамратны машина- 
гъа отуртып йибердилер. Вика Жорагъа ашханеде ер салды, озю ода 
къапысыны ичериден килитледи де, ерине ятты, лякин баягъы вакъыт 
юкълап оламады. 

О, Жора Лебаннынъ Гульджнан акъкъында айткъанларыны ишит- 
ти. Ёкъ, о Гульджианны гузель биле эди, онынъ адъюльтерге урул- 
майджкагъына, бом-боштан, эглендже. ичюн четке бакъмайджагъына 
эмин эди... Ама... ама о, акъикъий адам, акъикъий севги расткетирсе, 
севсе, истесе — оны ич бир шей токътатып оламайджагъыны да биле 
эди. Ойле адам о, Гульджиан. Эм о такъдирде ялан-малан айтып, къы- 
быр-зыбыр ойнап, намусыны да кирлемез. Олдыгъыны айтар къояр, 
араны ачыкъ этер. Ама Шамрат, шу къадар берабер яшап, озь къары- 
сынынъ юрегини сечмеген, табиатыны анъламагъан. Эх, Шамрат- 
Шурик... Нелер эйлегенинъни озюнъ билесинъми экен? Мени бир ва- 
къытлар аякъ асты эткен эдинъ, энди кене яныма къайтып кельдинъ, 
ама биз берабер олурмызмы асыл?.. Акъылым етмей. Энди, эйиси, 
анленъни де бозмагъайдынъ. Бир бахтсыз ерине учь... дёрт ‘бахтсыз 
олур. Къадынынъ, баланъ, озюнъ... мен. Ёкъ, бу ишни сынъырламакъ 
лязим. Бугуньден итибарен мен сени къабул этмейджегим. Биревге 

ханнлик япмакъ меним унерим дегиль экен. Умумен бу оюнны башла- 
гъаныма пешман этем де, янам. Ама не япайым? Мордасыны корьге- 
нимнен башымны джойдым. Гульджнандан акътыман аладжам, одыр- 
будыр деп, озь-озюмни алдаттым, гонъюлимни тынчландырдым. Албу 
исе бирден бир истегим — бойнуна сарылмакъ, багърыма басмакъ эди. 
Дюньяда энъ худжур, энъ анълашылмагъан шей олса, бу да севги 
экен. Мийинъ иле буны япмамакъ кереклигини биле-биле, юрегинъ 
эмир эттигини япа экенсинъ. Айгиди сени дюнья, айгиди севги... 


Шамрат эвге кельген сонъ, къайнанасынынъ сёзлеринден эвде му- 
сафир бар экенини бильди: Саба нсе онынъ ве Исмаильнинъ арасында 
энди окъуйыджыгъа малюм токънашув олып кечти. | 

Шайде апте киевннинъ чыкъып кеткенини ишитти, эльбет. Къай- 
тып кельмейджегинн де биле эди. Шунынъ ичюн кабинетке кирди, 
элине къалем алып, Шамраткъа мектюп язып къалдырды. 


Шамрат огълим, балам! 

Мен омюримде чешит: къыйынлыкълар, хорлыкълар, эзиетлер ко- 
рип кечирдим. Тапталгъан, акъаретленген вакъытларым да аз олмады. 
Ама тюневин ве бигуньки киби ич къачан масхара олмагъан эдим. Ер 
ярылса, ерге киреджек эдим. Сен мени о къадар ашшаладынъ. Нидже 
йыллардан бери бир сачакъ тюбинде яшаймыз, мен санъа бир терс 
сёз айтмамагъа, ананъ ерине олмагъа тырыштым. Ашынъызны пишио- 
дим, чамашырынъызны ювдым, баланъызны бакътым, эвинъизде 
хызметкяр киби чалыштым, озюм ашамасам да, сизлерге бер- 
дим, сизлерге олсын, деп тырыштымм. Тешеккюринъ шу олдымы, 
балам, ничюн сен манъа бир керечик биле «Бу да инсан баласы», деп 
бакъмадынъ? Мени ахмакъ, джаиль, кёр-сокъур бир къартий беллей 
эдинъ. Ама мен сенинъ табиатынњ, бутюн къусурлыкъларынънынъ там 
манасыны тап сиз Гульджианнен эвленген йылынъыз анълагъан эдим. 
Бар ола — ёкъ ола яшап кетерлер, деген умютле индемеден юрьдим. 

Сен мени, Гульджианнынъ кеткенине учь кинь кечмеден ойнаш 
тапкъанымны би къартий бильмегендир, деп. нафиле тюшюнме. Эписи- 
ни коре, биле эдим, ама .юзюнъе шыпыртмадым. Бала дегиль, акъылы- 
ны топлар, аилесини тюшюнир, бу къылыкъларындан вазгечер белле- 
дил. Олмады. Къарт адамдан, баланънынъ битасындан, къадынынъ- 
нынъ анасындан утанмакъ-арланмакъ бильмединъ. Бу буюк гуня 
экенини билесинъми сен? Алла эль-аягъынъны тутар, кёр этер, къоркъ- 
майсынъмы? - х 

Ама мен кене даяндым, юзіюонъе бир терс сёз айтмадым. Иште, бу 
‘мектюпни язгъанымнынъ себеби шу ки. мен санъа акъылынъны джый- 
магъа имкян бермек истейим. Бу къадаргъадже къызыма сен хусуста 
бир яман сёз айтмагъан эдим. Энди де айтмам. Шамрат, балам, озюнз- 
ни къолгъа ал. инсан ол. Ялварам санъа. Сонъ кеч олур. Пешман 
файда этмез. Гульдай огълунъыз, апайынъ, озюнъ эшкъына. Гиль- 
джиандан гонъюлинъ тынч олсун, о ар-намуслы аиледе осьти. Эгер 
юреги истесе, къумсаса биле юрегини чыкъарып .сувурып атар, лякин 
хаинлик этмез, биревнинъ, акъайынынъ намусына леке тийсетмез, аиле- 
‘сини къыргъый озь ювасыны къорчалагъан киби имае этер. 

Саба биз, дегеним киби, Къушучар къышлагъына кетемиз, Гуль- 
джиан пек чагъырткъан. Исмаиллернинъ анда балабан эви, багъы бар 
экен. Раатланырсынъыз, дейлер. Сенинъ изининъсиз мен асыл кетмез 
эдим, лякин тюневинки къылыкъларынъдан сонъ къатты къараргъа 
кельдим. Сонъ, ондан гъайры, санъа тюшюнип-ташынмагъа да имкян 
бермек истедим. Давран. Энди тезден Гульджиан къайтаджакъ. Му- 
аббет-татлы яшаманъызны арзу этем. Дагъ къышлагъында булунма- 
мыз, бельки, Тимургъа да файдалы олур: чёпдай назик бала, сынма- 
гъайды, деп къоркъам. 


"Айды, сагълыкънен къал. Корюшкендже, 
язан ананъ Шайде. 

Акъшам саат рекиз бучукъта поезд оларны Акъташ дагълары бет- 
ке алып кетти. | 


У 


О куню Шамрат ишке бармады, эр вакъыттаки киби, телефон этип, 
себебини де айтып отурмады. Бармады —- весселям. Тентиреп, шеэр 
бойлап юре берди. Пиво ичти, шарап, ракъы — не расткельсе, ютабер: 
ди. Айланып-айланып кене Виканынъ эви къаршысына чыкъты. Чюнки 
онынъ юрегини сабадан, уянгъанындан бери насылдыр бир шей кемн- 
ре эди. Тюневин Виканен Гриша оны саргъуш: алында машинагъа 
отуртып йиберип, экевлешип къалгъанына эмнет бермеген эди. Демек, 
о викинг сымалы геолог Викада геджеледи! Виканынъ тёшегинде ятты! 
О, Шамрат исе копек киби ичти де къайтты кетти, ой эшек сени, эшек! 
Зерре къадар акъылынъ, айнеджилигинъ олмаса ойле ола экен о! 

Шамрат бу кереси эвнинъ артындан айланып кельди де, чапып 
подъездге кирдин: Вика пенджереден корер де, кене къапыны ачмаз, 
деп къоркъты. Эбет, викинг майка-трусикте, эв ичинде яланаякъ юрь- 
се, Вика хапым исе халатнен олса — эр иш олгъан эсабы. Оны, Шам- 
ратны, бу меселелерде алдатмакъ кучь. бала дегиль о. 

Вика, акъикъатен, халатнен эди. Бпр къарыш кельген штанчыгъы, 
лифчиги. Башкъа урба деген шей ёкъ. Шамрат буны корьгенинен ал- 
сызланып, софранынъ диварына таянып къалды. Аякълары алтындан 
ер сыптырылып кеткен киби олды. | 

— Кир, не къатайып къалдынъ шу?— Вика къапыны орьтти. Шам- 
ратнынъ даа бир кичкенечик, сонъки умюти бар ‘эди: бельки Лебан 
мында дегильдир, бельки о да тюневин, Шамрат къайтып кеткен сонъ, 
мындан деф бӧлгъандыр? А 

Ама бу умюти де шу саниеде бошкъа чыкъты. Ашхане беттен 
онынъ къаршысына Жора чыкъып кельди. Шукюр, яланаякъ, трусик- 
нен дегиль, .аякъларында потиклери, сыртында штаны бар ама... лякин 
кольмегини киймеген, майканен. Сачлары таралгъан, даа сылакъ, атьта 
таракъ излери корюнип тура. Элинде яры-ярыгъа бошатылгъан пиво 
пгишеси. 

Шамрат Жоранынъ янындан селямлашмадан кечти, Виканынъ ар- 
тындан ашханеге кирди. | 

— Сонъ, насыл, гедже яхшы кечтими? — дедн къарыкъ сеснен. 

— Кечти. Юкъладыкъ-турдыкъ, иште... 

— Жоранен э?— Шамрат Виканынъ билегинден алыркен, кескин 
суретте озю тарафкъа чекти.— Айт, мени масхара этмеге утанмай- 
сынъмы?! | 

Виканынъ чырайы агъарды.— Сен шаштынъмы шу?— деп фысыл- 
дады о асабийликнен.— Ама ятсам да, сенден сорап отурмаз эдим. 

— Сен меня ахмакъ беллеме. Къадыннен эркек бир эвде ята- 


. джакъ да... 


Вика онынъ янагъына чевириле турып бир шамар яплаштырды. 

— «Слушай, сен!» Тонъюльттинъ сен мепи! Дюньямдан бездир- 
динъ. Ничюн сен адамгъа инанмакъ истемейсинъ?!— Вика энди озюни 
туталмадан, бар сесиле багъырып башлагъан эди. — Санъа керчек ке- 
рекми — яланмы? Керчегини айтсам — инанмайсынъ, ялан | айтсам 
гонъюлинъ хош оладжакъмы? Мени къанджыкъ, быралкъы этип чыкъ- 
арсанъ бахтлы оладжакъсынъмы? Лебан мына бу ерде ятты, бакъ, кёр 
олмасанъ!—- Вика аягъынен ашхане столчыгъы тюбюнде тыгъырыкъ- 
ланып къоюлгъан тёшекни тепти. — Мен, эсамеси биле окъулмасын, 
деп, одамны ичериден килитлеп яттым, анъладынъмы, айван? 

— Не ола шу мында? — ашханеге Жора сокъуладжакъ олды. 

— Деф ол! — деди онъа Вика, къапыны тарс къапатып.— Сенсиз 
де къусаджагъым келе! Эки къадыннынъ ‘эри олмыш Шурик-Шамра- 
тикле арамызны ачыкъ этмек арфесинде турамыз! 

Вика — әнди юзю къып-къырмызы :эди — кене Шамрат тарафкъа 
чевирильди. 

— Сен меним кимим оласынъ шу, эриф, айтчы манъа бакъайым? 
Менден федакярлыкъ, садыкълыкъ талап этесинъ, сен мени ашатты- 
ичирдинъми, бала-чагъамны бакътынъмы, инсанлар козю огюнде ан- 
лемнинъ, меним адымны юксельттинъми? Ёкъ, сен мени, бедава кях- 
пени къуллангъан киби къулландынъ. Меним севгимден озь ашшаа 
ннетлеринъ ичюн файдаландынъ. Огълунынъ сютлик, аплесининъ аш- 
лыкъ парасыны озюнинъ пусюр къылыкъларыны къанаатлендирмек 
пчюн ишлеткен адамдан даа не беклемек мумкюн?! 

— Балагъа, аилеме токъунма!-— деп гъудурдады Шамрат богъукъ 
сеснен. 

Ы Ничюн токъунмайджакъ экеним? Я меним озь акъкъымны та- 
лап этмеге, менфаатымны къорчаламагъа акъкъым ёкъмы ёкъса. Ме- 
ним аиле къурмагъа, бала-чагъа корьмеге, эр кес киби бахтлы олмагъа, 
инсан киби яшамагъа авесим, истегим ёкъ беллейсинъми? Янъы- 
ласынъ. Ама меним бу истегим, арзум санъа ят, сенинъ алчакъ ниет- 
леринъе уймай. Сен пе беллединъ, мунасебетлеримиз ойле де сонъун- 
адже кете береджек дединъми? Ё-ёкъ, мырзам, ойле локъата ёкъ. «А» 
деген, «б» де демек керек. Не, мени Гульджиан къайткъан сонъ да 
сеннен шимдикине· къадар олгъаны киби, гизленип, сакъланып, сев- 
гиге ойнар "беллединъми? Ёкъ, янъыласынъ, достым. Я Гульджиандан 
айырылып манъа келесинъ, я да меним башымы азат эйлейсинъ. Мына 
шимди, шу ерде бир къараргъа келе де, манъа беян этесинъ. Этмеди- 
гинъдже, бугуньден, шу саннеден итибарен пармагъынънен биле озю- 
ме токъундырмам. Байрам куньлеринъ битти, мырзачыгъым. Паспорт- 
ынъа «Виктория Мендеряеванынъ ходжасы» деп язылмагъандже, ме- 
ним яныма огърама, весселям. | 

Вика, алсызланып, курсиге чёкти, пенджереде яткъан къутудан 
бир сигарета алды, тютетти. 

`— Энди кет, Шамрат.— Къызнынъ сеси аэнксиз, бом-бош эди. — 
Кет де, бир даа кельме. Телефон номеримни де унут. 

— Сен, Вика, нафиле ерде мени о къадарлыкъ ашшалайсынъ. 
Шамратнынъ озю бу алымыздан тарсыкъмайдыр, дейсинъми? Аштан- 
сувдан кесильдим, геджелери юкълап оламайым... Гульджианнен... 
Қеткенинден бери бир мектюпчик язмады Меним де озюме яраша гъу- 
рурым бар. Тынч, нормаль яшайышымызгъа ильк эвеля о, Гульджиан, 
тепме эндирди, аилемизни хараплады. 

— Не япкъан экен о? Ойнамагъа дегиль, ишине кеїкен адам. Сен 
не, эвленгенде онынъ насыл зенаат эльде этеджегини бильмеген 
эдинъми? 

«Бу къадыннен асыл лаф этмекнинъ чареси ёкъ. Прокурор, къа- 
ралайыджыдан бетер, хынзырнынъ баласы. Истесе, тили бал-шекер, 
истесе — зеэрден бетер...» . 

Ннает, Вика сигарыны чекип битирди, куллюкке ныкътады, ама 
еринден къалкъмады. Ялт этип Шамратнынъ юзюне бакъты ве онынъ 

ги бармы!), шимди гудюрдеп йыкъылыр, деп къоркъты. Узанып, буз- 
долаптан ачыкъ шишени алды -ве пиалагъа толдырып шарап текти. 
— Отур, ич. Бир шей къапасынъмы? 
Шамрат башыны онъдан-солгъа къакъытты, аякъ устюнде пиала: 
ны тюпледи, елькесинен диваргъа таянды. Козьлери яшлангъан киби 


олды. 
— Джанджал конец? Кирсек оламы шу? — Ашхане къапысына 


Жора сокъулды. 

— Ана бир оксюз да. Қъадынсыз къалгъан да манъа келе, мили: 
циядан къачкъан да. Кир, кир, не бакъып турасынъ?— мураджаат эттн 
Вика Лебангъа.— Башыма бир фикир кельди, пайлашмакъ керек. 


Бу, — деди Вика Шамраткъа, пармагъынен Жораны косьтерип, — аз 


къалгъан адам ольдюреязгъан. Энди милициядан къачып юре. Меннх 
эвим онъа сычан делиги олгъан. Мен оны ашатмакъ, ичирмек, мили" 


циядан гизлемек керек экеним. ` | | 

— Шай, шай,— ырджайды Гриша.— Достлыкъ борджы. 

— Э-э, джеэннемде корьдим ойле достдарны. Сизлернен мен эм 
пьяницагъа, эм кяхпеге, эм арамтамакъкъа чевириледжегим. Эки кунь- 
ден бери бир сатыр язып оламадым. Ишим къаланып ята. Шимди 
такси сымарладым. Бар да Шамратнынъ эвинде — мадам о бош экен, 
домалынъыз. Ичинъиз, ашанъыз, манъа десе, баш устюнде юринъиз, 
ама мени азат этинъиз. Экевинъизни де кореджек козюм къалмады. 

— Догъру сёзге не етсин,-— эллерини керди Лебан. . 

Виканынъ теклифи Шамратнынъ телюкели чапалангъан юрегине 
де мельэм олып къуюлды. Ер — истегенинъ къадар, учь одам бом-бош, 
бир озю джаны сыкъылып олер, бу Жора дегени гевезе адамгъа бенъ- 
земей, онынъле джанынъ сыкъылмаз. Викагъа исе о аселет эки-учь 
кунь корюнмез. Бираз сувусын, сагъынсын... сонъра озю къыдырып 
башлар. 

— Яхшы, кетейик манъа, — деп разылыкъ берди о.— Топла, Жора 
аркъадаш, уфакъ-тюфегинъни. 

— Бу бир дакъикъалыкъ иш, — козь къымды онъа Лебан. Талий 
оны, Гришаны, шу Гульджианнынъ данресинден чыкъармагъа асыл 
истемей. Де алып барып Исмаильге къадай, де кетирип акъайына. 
Мына энди дживаннынъ эвине ёллай. Қъысмет дегенлери шудыр даа. 
Къысметинъден ред этип оласынъмы асыл? | 

Вика телефон этмеге чыкъып кетти. 


У 


Эркеклерни аткъаргъан сонъ, Вика бабасына телефон этти 

— Алло, Касид Муляевич, селям, бу меним, Вика къызынъ. Шу- 
кюр, бир къарарым. Озюнъ насылсынъ, къан басымынъ шимди недай, 
гузельми, пек яхшы! — Вика бабасыны корьмегенине баягъы олгъан 
эди.— Мени корьген эдинъ? Къаерде я? Телевизорда? Э, саньат бойын- 
джа бир-эки субет кечирмемни риджа эткен эдилер. Бир кере чыкътым, 
сонъ ред эттим. Айлакъ баш кутелер. Язгъан шейинъни кеселер, къыр- 
пычлайлар, динини-иманыны айдайлар.Эм де гевезелери чокъ. Текстни 
яз, тасдыкълат, рецензнягъа бер, репетициягъа бар, эки-учь кунь кино- 
суретке тюш... Акъ бермеге кельгенде исе — сорама. Шимдими? Эбет, 
радио, газеталар ичюн къаралап турам. Ама башкъа ншке къол ур- 
макъ ниетим бар. Нешрият, къол саньаты хусусында бир кучюк рисале 
язмакъны риджа этти ве сымарлады. Шимди шунынъле огърашаджам. 

', Санъа телефон эткенимнинъ де себеби шу. Бир риджам бар. Манъа 

бир путёвкачыкъ керек. Иджат эвлеринден бирнис. Олсын языджылар, 
киноджылар, архитекторлар, чалгъыджылар эви — кимнинъки олса 
олсын, тек отурып чалышмагъа шараит олсын. — Вика бир къач дакъи- 
къа бабасынынъ дегенлерини динълеп отурды. Сонъра: — Яхшы, мен 
эвдем, беклерим,— деп трубканы ташлады. ы 

Кучюк чемоданыны чыкъарды, ичине учь-дёрт китап, кягъыт, язув 
машинкасыны къойды, денънштирмеге бир къат урба салды. Шу арада 
бабасы телефон этти. 5 

— Алло, Вика, — деди о.— Ташкент дживарларындан бир шей тап- 
ып оламадым. Истесенъ, Къыргъызстанда Ыссыкъ-гольде ер бар. 
Яхшы пансионат. Айры коттеджлерде айры одалар. Сыджакъ сув ве 
иляхри уйгъунлыкълар. Ашлары да гузель дейлер. Зан этсем, бу са- 
нъа келишир. | 

— Къуда киби макътап отургъанынъ да не шу, баба? Ер бар, де- 
мек, кетем. Бир саат беклемеге такъатым ёкъ. Мен энди ёлгъа азырым. 

— Айса, Ленин мейданына кель, путёвканы алырсынъ. Токъта, 
бир дакъикъа, мен самолётны бакъайым... А, мына, Фрунзеге он секиз 
къыркъта рейс бар. Шунъа етише билесинъ. Учюнджи кассада Мар- 
гарита Павловнаны сорарсынъ. О санъа билет такъыштырыр. 

— Сагъ ол, бабашка! Сен олмасанъ, мен бу дюньяда не япар 
экеним, аджеба?!” 

—Касид Муляевич бир-къач дакъикъа сусып турды, сонъра: 

— Етип баргъан сонъ телеграмма бер,— деди: — Мектюп де 
язып тур. + у 

— Яхшы. Опем. Сагълыкънен къал, баба. 

Вика чемоданыны алып, сокъакъкъа чыкъты. 

Саат он секиз къыркъта ИЛ-62 лайнеры кокке котерильди ве 
Фрунзе тарафкъа ёл алды. Онынъ когертесинде Вика да учып кетмек- 
те эди. . 

Шамратнен Григорий Лебан бири-бирине тъает уйдылар. Жора- 
нынъ даа баягъы акъчасы бар эди (геологлардан хырсызлангъан па- 
радан гъайры, о бабасынынъ да джебини яхшы къакъкъан эди). Ильк 
эвеля, олар буздолапны ичимликле толдырдылар, эт, ягъ, колбаса, пе- 
нир де алдылар. (Тюкянларгъа, базаргъа Шамрат озю чала эди. Грн- 
ша аля даа гизлене, чыкъса, геджелери чыкъа, эв якъынында. бираз 
доланып къайта эди). Онынъ бу гизленюви худжур корюнсе де, Шам- 
рат ич де «Олян, шу ресторанда олгъан тесадюф котек бу адамны 
ничюн бу къадар къоркъузгъан? Бойле гизленмеге не аджет? — деп таа- 
джипленмеди.— Демек, бир джиддий джинаетте къарышыкъ бу 
эриф?» Акъчасы бармы — гузель, сарф этейик, тили бармы — динълей- 
ик, кулейик. Аш, ичимлик бар — ашайыкъ, ичейик. Эвге таныш «тотай- 


чыкълар»ны да чагъыра билемиз. Шамрат шимди юксек ёлдан ашагъы . 


ич бир идаресиз учкъан машинагъа бенъзей. Эрте-кеч илле ёлдан сып- 
тырылыл чыкъаджакъ яхут бир шейге барып уруладжакъ... Ама бу оны 
асыл раатсызламай эдн. 

Вика онынъле кене кесен-кес лакъырды эткен сонъ, о учь кунь 
эвден чыкъмады, факъат бир аякъ тюкянгъа чапып барып келе, ишин- 
де биле бир керечик корюнмеди. Дёрдюнджи куню ишханеге кельген- 

. де, оны директоргъа чагъырдылар, ничюн прогул япкъаны хусусында 
анълатув. кягъыты язмасыны талап эттилер. Шамрат, ит масхарасы 
олып, къабаатны бойнуна алды,, шу учь кунни отпускасы эсабына сай- 
ылмасыны риджа этти, бу ал баламнынъ хасталыгъы себебинден олды, 
энди текрарланмаз, деп ант-емин ичти. Бир сёзюне инанмаса да, ди- 
ректор оны аджыды, яхшы, прогулынъызны отпуска эсабына кечире- 
миз, деди. Ама бу къанунгъа сыгьгъан шей дегиль. Шунынъ ичюн биз 
сизни отпускагъа чыкъарамыз. Учь кунь эвельсинден. Акъчанъызны 
алынъыз, барып бир ерде бираз раатланынъыз да, къайтып кельген 
сонъ бу къылыкъларынъызны текрарламанъыз. 

Шамрат отпускасыны алды. Элине пара тюшкенинен Викагъа те- 
лефон этти. Дефаларджа. Қимсе джевап бермеди. Сонъ бир франсыз 


духиси, Австрия къолчагъы, бир топ гуль сатын алды да, къызнынъ . 


эвине ашыкъты. Бунынъле о, Виканен барышмакъ, мунасебетлерини 
онъламакъ истеди. Ама :онъа кимсе къапыны ачмады. Вика эвде ёкъ 
эди. Бутюн кунь эв этрафларында тентиреп юрьди. Вика пейда олма- 
ды. Ахыр-сонъу къомшуларгъа мураджаат этмеге меджбур олды. Олар- 
нынъ дегенине коре, къыз учь кунь эвель чемоданыны алып, чыкъып 
кеткен. Ама къайда кеткен, къачан къайтаджакъ кимсе бильмей. Биз- 
ге айтмады, дедилер. . 

Шамрат, къарпызы элинден тюшип, эвнне къайтты. Е 

Григорий Лебаннынъ тышкъы корюнюши сербест олса да, ичинден 
тарсыкъып башлагъан эди. Нидже вакъыткъадже о, аюв киби бу квар- 
тирада ятаджакъ? Сап-сагълам эриф къабир ичине комюльген кибн... 
Эйнси, онъа бу днярны ташлап, узакъларгъа кетмек, дейик, тундра, 
тайга ичине барып синъмек керек. Бир-эки йылдан эр шей унутылыр, 
ятышыр. Языкъ ки, бабасы худжур адам, анаву Гульджнан киби шахс- 
лардан. Гриша, анасына бутюн олгъан шейни анълатты, бабайгъа 
тесир эт, деди, ама къарт папаз эсамесини биле окъумагъан. «Джина- 
ет эткен олса, милициягъа теслим олсын да, джезасыны алсын. Ятып 
чыкъса, бельки акъылы ерине келир, деген. Мен оны къорчаламакъ 
огърунда пармакъ-пармакъкъа урмам, джинает япкъан джезасыны 
алмакъ борджлы», деген. Ана ойле гъаевий адамлар да бар дюньяда, 
чюрип кетеджеклер. 

Догъру, бу ерден кетмек лязим. Ама, биринджиден, весикъа керек. 
Паспорт. Диплом. Акъча. Чокъ акъча керек. Беш юзь-бинънен бите- 
джек шей дегиль. Къартий ярдым этер, эбет. Ама онынъ бергени не 
оладжакъ? Вика... Вика эсаптан тюшти. Эски мунасебетлерини хатыр- 
лап, Гриша онъа умют багълагъан эди, лякин бу фындыкъ да бош 
чыкъты. Кене бир хораз онынъ, Гришанынъ, огюни кесип кечти. Бу 
дефа мынаву Шамрат-Шурик деген быламыкъ. Тааджипли шей, бар- 
гъан-баргъан да, Гульджиан, Вика киби къызлар шойле махлюкъкъа 
севда олгъанлар. Неси бар экен онынъ, несине къызгъан шунынъ апай- 
лар? Не дюльберлиги бар, не акъыл-идраги, не акъайлыгъы. Худжур 
шей бу — севги дегени. 

Яхшы-ы. Акъча меселеёи. Шамратнынъ эвине кечмек меселеси 
чыкъкъанынен, Григорий: «Яшасын, кене частым юрьди!» деген эдн. 
Ама кельди, бакъты ве нафиле къувангъаныны анълады. Бу эрифнинъ 
арткъач шейи ёкъ экен. Анълашылгъанына коре, апайынынъ ёкълы- 
гъындан файдаланып, эманет кассасында туткъан беш-он кумюшлерн- 
ни де ельге савургъан. Шимдилнк оны, Гришаны кемире. Зияны ёкъ. 
Борджлансын. Қуню келир, Жора онынъ богъазына япышыр: «Къана, 
ашагъан-ичкенииъни одечи, достчыгъым». Къайда бараджакъ? 

Озь ишини мукеммель бильген Жора Шамратнынъ эвини гузель 
тешкерип чыкъты, айры бир кягъыткъа аќъча чыкъара биледжек бу- 
тюн шейлернинъ джедвелини тизди. Алтын-кумюш деген шей бу эвде 
бол дегиль экен: эки эски алтын купе, бир билезлик, эки юзюк, бир 
кумюш къушакъ (къартийнинъки олса керек). Яхшы, балабан килим. 
Буллюр савутлар, яхшы бир тон (Гульджнаннынъки олса керек). Даа 
бир кучючик килим ве уфакъ-тюфек... Орта эсапнен эки бучукъ бинъге 
тартар. Ондан ярдымджыларгъа да бираз бермек керек олур... Пара 
кене азлыкъ эте биле. Ама бир де бир тюкянчыкъны абрасалар... 

Баягъы тюшюнип-ташынгъан сонъ, Гриша бу фикирден къайтты. 
Ёкъ, бу олмай. Онынъ бойнунда шай да беш-алты йыллыкъ муддет 
асувлы, оны къабартып юрьмек не керек. Гриша Шамратнынъ шейле- 
рине сонъунадже тиймез, эвеля йигитни ёлгъа салып, одюнчке бир-эки 
бинъ пара таптырыр. | { 

Гриша сач-сакъал осьтюрип башлады (юнлю махлюкъ шимди 
кимсени тааджиплендирмез, мот шей). Къара козьлюк алдыртты. О, 
кунь бойы ята, тура, гимнастика япа, чай, къаве иче, китап окъуй, аш 
пишире, къыскъасы, озюни эглендирсе де, безе эди. Акъшам, Шамрат 
(онынъ отпускасы тез кечип кетти) кельгенинен ичкиджилик башлай. 
“Сонъ «тотайлар» да пейда олалар. Ама актив табнатлы Жораны бойле 
вакъыт кечнрюв къанаатлендирмей эди. Куньлерден биринде о язув 
столы башына кечти ве тюшюнджелерге далды. О шимди биревнинъ 
ахмакълыгъы ичюн къурбан кетеята. Шу дели къадын ахмакълыгъы- 
на барып, озюни къаядан атмагъан олса, не бар-бир шей ёкъ эди. 
Санки Жора онынъ этини ашайджакъ, кемигини кемиреджек эди. Бо- 
рюми ёкъса о? Инсан баласы. Инсан баласында исе — инсан истеклерни. 
Дерсинъ о къадын озю инсан дегиль. Инсанлыкъ япкъан олса, шимди 
о озю де хастаханеде мыргъасы чыкъып ятмаз, Гриша да бу алда 
сандыракълап юрьмез эди. Энди озюнден корьсин! Онъа яманлыкъ 
яптылармы, Жорадан да яхшылыкъ беклемесинлер. 

Григорий Лебан япъы хынзырлыкъ ойлап тапты ве санагъа чыкъа: 
джакъ артист киби эеджанланды, элини-элине уфкъалады. Сонъ кя- 
гъыт алды ве шикяет язмагъа башлады. Шамрат Къасимов адындан 
Геология-тедкъикъат Баш идаресининъ башлыгъы К. М. Меидеряев 
адына. Яхшы-ы копюртти. Эр шейни бир ерге обалады. (Акъташта 
боксит тапылгъаны хусусында онынъ хабери ёкъ, эм бу факт идареде 
де малюм дегиль эди), бу отрядда низам-интизам деген шей олмагъа- 
ныны, группа азалары колхоз отлакъларында ве къышлакъта ички- 
джиликке берильгенлери ве умумен экспедиция башы Г. Къ. Къасимо- 
ва озюнинъ коммунист деген улу адына иснат кетирген арекетлер 
«ебепчидир, деп язды о. Сонъра Гульджианнеи Исмаильнянъ мунасе- 

бетлерине кечеркен, ойле яланлар, ойле пусюрликлер тёкти ки, шашар- 
сынъ. Шикяетнамени о шойле сёзлерле екюнледи: 

«Урьметли достлар, аркъадашлар. Мен Сизге бу мектюпни язмакъ 
нле буюк бир джесарет косьтердим, бунынъле сиз де шу сааты белли 
бир чаре ве тедбирлер корерсинъиз де, къараны — къара, акъны — акъ, 
дерсинъиз, шу ань акъикъатны къорчаламагъа атылырсынъыз, деген 
умютте дегилим. Ама мен, чин совет адамы оларакъ, бойле писликлер- 
ге индемеден сейир этип отурмагъа асыл даянамайым. Эбет, 
Г. Къ. Къасимова — меним къарымдыр, огълумнынъ анасыдыр, биз. 
онынъле он йыл къадар берабер яшадыкъ. Бу вакъыт девамында ондан 
мен чешит къурназлыкълар корьген, лякин бу къадарлыгъыны бекле- 
меген эдим. О эм озь адыны, эм меним пак адымны чамургъа булгъа- 
ды. Улу Ана сёзюне улу къадын-къызлар несилининъ адына леке тю- 
шюрген бойле апайгъа мен нефрет беслейим. Оидан вазгечем. Сизлер 
насыл чарелер, насыл тедбирлер корьсенъиз, о Сизинъ ишинъиздир. 
Аризамнынъ З нусхасыны газета редакциясына ве дигер юкъары теш- 
килятларгъа ёллайым.» 


Гриша Шамратны къымыкътыра берип, судгъа айырылув хусу- 
сында ариза язмагъа меджбур эткен эди. Энди шунынъ ичюн де 
къоркъмадан бу сёзлерни язды. Досты яхшы кейф алгъан вакъытта 
элине бу кягъытны тыкъса, къувана-къувана озь элинен кочюрир, им- 
залар да конвертке къойып ёллар. Жора Шамратны яхшы огрен- 
ген эди. 

Ойле де олып чыкъты. Шамрат шикяетнамени ишханесинде къа- 
лып озю машинкалады. Дёрт нусха. Учюни, дегенлери киби, учь адрес- 
ке ёллады, бир нусхасыны озюне алып къалды. 

Касид Муляевич элине бу кягъыт тюшкенинен шашты къалды. 
Узакътан олса да, о Къасимовлар аилесини бираз биле, акъайыны 
бир-эки дефа корьген, лаф эткен, къадыныны исе озю ишке алгъан, 
экспедициягъа тайин эткен эди. Гульджиан онынъ къызы Виканен бир- 
къач курс берабер окъугъанларыны, дост олгъанларыны да биле эди. 
Вика хасталанып институтны быракъты. Ама, Гульджиан, эвленген 
сонъ къыйын олса да, окъувыны девам этти. (Сонъки эки йылыны 
гъиябий факультетте битирди). Атик, ишкир къыз. Партия, азасы. 
Ишини, хусусан геологияны джан-гонъюльден севе, онъа омюр билля 
садыкъ къаладжакъ шахс эди, гъалиба. Ама бакъ сен... Шейтан ёлдан 
ургъан бесебелли... Омюр о, эбет, кимнен олмай? Бир чарелер корип, 
`меселенн ятыштырайым, десе ‚бакъ, бу адам не япкъан, акъылсыз 
эриф: аризасыны тек бу идареге дегиль, даа бинъ бир ерге ёллагъан. 
Шимди башларлар баш кутьмеге: не олды, не къалды, насыл тедбир- 
лер корьдинъиз? Языкъ, Вика эвде ёкъ, олса, бар, бир лаф этип бакъса 
шу адамнен дер эдим, ама къызы узакъта, Ыссыкъ-гольде. 

Касид Муляевич сабырсызлыкъле ода ичинде о якъкъа-бу якъкъа 
адымлады. «Ахмакълыкъ. Буюк ахмакълыкъ. Бир ахмакъ къуюгъа 
таш атар, юз акъыллы чыкъарып оламаз. Эльбет, кезинти, кейф чатув 
бар ерде иш олурмы? Ялан олса, догъмуш акъайы бойле шейлер язар 
эдими? Ель эсмесе япракъ тепренирми?.. | 

Касид Муляевич секретарь къадынны чагъырды, аякъ устюнде 
турып, онъа эки кягъыт яздырды. Бири телеграмма, бири эмир. 

Къушучаргъа ёлланылгъан телеграмма, Гульджнан Къаднровиа 
Қъасимова аркъадаш геология экспедициясынынъ башлыгъы вазифе- 
синден азат этилерек, кери чагъырылгъаны хусусында эди. Онынъ ери- 
не А. Т. Полетаев таинлене эди. Қасид Муляевич эскн дипломатик 
ёлбашчылардан эди, о Къасимованынъ не себептен нштен бошатыл- 
гъаныны телеграммада косьтермеди. .Арткъач лаф — эшекке юк, деген- 
лер, къышлакъ еринде о къадыннынъ ады чыкъты демек, идаренинъ 
де ады чыкъты, демектир, таякъ къайтып келип, кене ёлбашчынынъ 


озюне ура биле. А 
Эмирде о тартынып отурмады. «Джемиетке уйгъунсызлыкъ, ах- 

лякъсызлыкъ арекетлери, ннзамгъа рнает этильмеюви себебинден, ва- 
зифе эда этнльмегени ичюн...» ве иляхри сёзлернен толдырды ве шаш- 
къан секретарь къадынгъа къарарны машинкалап, номерлемекни ри- 
джа этти, лякин шимдилик тахтагъа асманъыз, столынъызда тутып 
турынъыз, дедн. Эмирни къарышыкълыкъ башлагъан вакъытта кось- 
термек ниетинде эди. Дипломатиянынъ даа бир шекили. Ильк эвеля, 
озюнъни къорчаламакъ... ? 


УП 


Шамрат ишханеден чыкъты да, енгиль автомобиллер тургъан мей- 
данлыкъта токъталды. Чантасыны ерге, аягъына таяндырып, чевре- 
четке бакъты. Кунеш парылдай, ельчик. эсе, япракълар къыбырдайлар, 
машиналар чапышалар, адамлар къаерлергедир ашыкъалар. Онынъ, 
Шамратнынъ исе энди ашыкъмагъа ери ёкъ. Шимдичик оны кадрлар 
болюгине давет этип, эмирге имза чектирдилер. Систематик суретте 


прогуллары... ишке кеч ве саргъуш алда кельгени... озь вазифесини эда 
этмегени... даа бильмем нелер япкъаны ичюн иштен азат этильгени 
илян этиле... Ана ойле, медений ве алидженап суретте... " 2 


«Эсап-къасапны бухгалтерияда япарсынъыз. Эки афталыкъ акъ 
алырсынъыз,—дедилер.— Биз чокъ айткъан, тенбилеген эдик, языкъ 
ки, динълемединъиз...» 

. Шамрат, терен кокюс кечирип, чантасыны элине алды, адамлар 
акъымына къошылып, башы бакъкъан тарафкъа кете бердн. Бугуньки 
дарбе онынъ ичюн буюк янъылыкъ дегиль эди. О, саба почта къутусы- 
ны ачкъанда, газета арасындан сарымтыл кягъытчыкъ парчасы чыкъ- 
ты. Бу суд повесткасы экен. Оны корьгенинен судгъа чапмакъ истеди, 
ама озони тутты, ишке давранды. Андаи телефон этти, не чагъыра 
бересинъиз шу мени, деп зорланды. И 

«Сиз айырылув хусусында ариза берген эдинъизми? — дедилер онъа. 

«Эбет. Ама мени энди чагъырып акъыл къояджакъ олгъан эдилер. 
Дегеннмден къайтмагъан эдим. Даа не?» 

«Даа неси: апайынъыздан мектюп кельди. Сизинъ талабынъыз 
муджиби о разылыгъыны берген. О бириси кунь саат он беш отузда 
махкеме». . 

«Насыл махкеме? Къарынынъ озю олмаса насыл махкеме ола 
биле?» 

«Мадамки, къарынъыз махкеменинъ онынъсыз отькерильмесине 
разылыкъ берди, демек, ола биле. Онынъ кельмеге имкяны ёкъ экен. 
Сизге ич бир тюрлю давасы ёкъ. Алимент де талап этмей. Мына мек- 
тюби, кельсенъиз таныш олурсынъыз. Сизни чагъыргъанымыз да шу- 
нынъ ичюн эди. Эм ярынгъа повестка алырсынъыз. Иштен кетмек, ичюн 
весикъа. : 

Бу лафтан сонъ, ярым сааттен онъа иштен къувулгъаныны илян 
эттилер. Весикъагъа аджет. къалмады. 

Иште о кете; даа догърусы, оны ‘адамлар акъымы алып кетмекте. 
Юзьлернен, бинълернён адам. Ама эр бирининъ насылдыр арзу-умюти, 
истеги, макъсады, туткъан иши бар. Факъат о, Шамрат, пуска киби 
бом-бош. Бармагъа ‘ерн, ашыкъмагъа иши ёкъ. Къарысы бар эдн, он- 
дан къуртылды. Баласы бар эди, гъайып эттн. Апасына бенъзер къай- 
нанасы бар эди, онынъ да юзюне тюкюрди, аякъ алтында таптады. 
Ишини гъайып этти, ит масхарасы олып къувулды. Оны севген екяне 
бир адам, Вика бар эди, оны да тонъюльтти, озюни терк эттирди. Не 
копеги бар, не мышыгъы. Факъат акъылдане акъылдашы, ялакъда- 
шы — Григорий Васильевич Лебан, внкинглерге бенъзер геолог, о да 
эвельки заман айдутларына бенъзей... Узун сач, узун сакъал... Узун 
лафлар, узун гевезелик... О Шамратнынъ богъазына ойле япышты ки, 
тур десе турсата, отур десе, отурта. Борджгъа бир бучукъ бипъ кумюш 
тапмагъа меджбур этти. Э-эй, о параны тапкъандже нидже чапты- 
чапкъалады Шамрат бичаре? Озьара ярдым кассасындан беш юз ал- 

ды, о таныш-бу танышындан элли-оз кумюштен, ишдешлеринден, 
къомшуларындан о къадар акъчаны топлагъандже агъызындан-бур- 
нындан къан кельди. Ама о пезевенк шу бешерлик» онарлыкъ, йигирми 
бешликлерни сайып биле отурмады, джебине сокъты къойды, аиасыны 
саттыгъымнынъ Рокфеллери. Бир-эки чаташкъан вакъытлары да олды, 
ама Жора оны ‘ойнай-ойнай ерге урдьй «Акъылынъны топла, — деп 
тенбиледи.— Менимле ойле шакъа кечмез. Меним парама ашамагъа- ' 
ичмеге, кейф  чатмагъа бильдинъми — борджынъны юдемеге де биль. 
Ама къоркъма, къара куньлерим кечтикче, бу сасыкъ параиъны къай- 
‘тарып беририм. Факъат бираз сабыр эт.» у 

Омюрн бойы даа кимсе Шамратны бойле алчакълатмагъан, акъа- 
ретлемеген эдн. Башына энди шу да кельди. Эм не япсын, ютты, бетнн- 
деки силекейлерни ялады... 

О эп кете, къайсы сокъакъ бойлап къайда кете, ничюн кете озю- 
нинъ де хабери ёкъ. Насылдыр, багъчачыкъ пчинде скемлеге отурып 
бираз раатланды, сонъра кене кеттн. Бир вакъытта бакъса, чантасы 
ёкъ, анаву скемле устюнде унутып къалдыргъан олса керек. Лякин о 
кери къайтмады. Не керек онъа чанта? Не тащыйджакъ? Ташыйджа- 
гъыны ташын битирди. Бабасынынъ артындан кетсин, истесе... 

Бир сокъакътан экинджи сокъакъкъа, ондан учюнджкисине, Янъы 
шеэр, Навонй сокъагъы, Эски джува, ушчилер шеэрчиги... Аякълары’ 
эзильди, ёгъурылды, тамагъы къуруды, къурсагъы гъулдырап башла- 
ды. О нидже дефалар ашайт, сув сатылгъан ерлерден кечти. Ама токъ- 
тамады. Эп кете берди. Дерсинъ, ненинъдир артындан къувалап етмеге 
ант эткен, еминини эда этмеге ашыкъа... Демек, о бириси кунь махке- 
ме. Демек, энди эр шей белли, ачыкъ-айдын... Ярындан итибарен о 
бекяр, къарысыз... тьфу, Гульджиан — тул... Огъуллары, Тимурчыкъ, 
оксюз... Бабасы сагъ ола турып, оксюз... О-о акъылынъа, гъурурынъа 
не айтайым, бутюн белдларны сен чыкъардынъ, сен, сен, сен!.. Даа 
алименттен де ред эткен эмиш. Не алидженаплыкъ я?! Эбет, бир бала- 
ны бакъарсынъ сен, укюметтен де `йигирми манат сыдырырсынъ. Мен- 
ден алмагъа шей ёкъ. Топлап къойгъаным да ёкъ... : 

Насылдыр къыйыш-къонъгъур сокъакъларны айлана-айлана о ке- 
не шеэр меркезине келип чыкъты. Сыра-сыра тизилип гуль саткъан 
къадынларны корьди, козю огюне кене Вика кельди, Вика, бем-беяз 
бедени къабугъы арчылгъан банангъа бенъзер къыз. Вика... Оны раст- 
кетирмеген олса, бельки бу къадар терен чукъургъа тюшмез эди? Ким 
биле, русларда, домуз булгъаланмагъа батакълыкъ тапар, деген ата- 
лар сёзю бар. Керчек, Вика\зонынъ ичюн данима буздолапта ичимлик 
тутса да, ичмесине къаршы чыкъа тургъан... Вика... О, темизликнн 
гъает севе эдн. Саба турдымы — душкъа кире, акъшам ваннада чай- 
къанмагъандже тёшекке ятмай тургъан... Онда олгъан шампунь, са- 
бынлар... Ваннадан. сонъ сачларыны фэннен къурута, кремлернен сюр- 
тине, сонъра эв джыйыштырмагъа тутуна эди. Савут-сабаны, мебель- 
ни, полларны балкъылдатып сюрте, лезетли къаве пишире, куньде илле 
учь-дёрт саат машинка башында отура. Шамрат кедер этсе, элине ки- 
тап туттыра, окъу, деп зорлай эди. О исе китапны ала, ача, ята да 
юкълай къала эди. «Бакъ, бу алда сен кене маймунгъа чевирилир- 
синъ, деп куле эди Вика... ОРЕ Є 2 й 

Шамратнынъ къулагъында балабан бир къонъыз донъгъылдагъан 
киби ќельди. Устюне къонгъандыр, беллеп, о еринн-бу ерини къакъты, 
донъгъылды де эксильди, де артты, дерсинъ бирев о къонъызны йипќе 
багълагъан да, башы узеринде айландыра. . . 

Онынъ ой-фикири къачты, озюне динълене башлады. Шу ань сокъ- 
‘акъ бойлап «Аджеле ярдым» машинасы кечти. Онынъ выйылтысы 
Шамратнынъ къулагъындаки донъгъылдыны кести, ама озюнинъ инъ- 
левини къалдырды: «Ой-й-й-й!» Шамрат саатына бакъты. Алтыны ке- 
че. Козюне инанмады, саатни къулагъына кетирди. «Чыкъ да кет, чыкъ 
да кет, чыкъ да кет!»— урулды онынъ къулагъына сес. О--ой-йй-й-й! 
Чыкъ да кет ‚чыкъ да кет! О-0-й-й-й-й! - 

Шамрат къамачавгъа къалгъан борю киби шашмалады, чевре-чет- 
ке бакъынды. Сонъ кесен-кес бурулып, сквернинъ ичерисине кирди. 
Анда адам аз, машина ёкъ, кимсе онъа бир шей деялмаз. 

— Ака, туль алынъ!— ОнынЪ алдына яш къызчыкъ чыкъты. Озю 
Шамраткъа гульдесте узата, озюнинъ козьлери гъадап-нефреттен пар- 
ылдайлар. «Санъа гуль дегиль, кубре туттырмакъ керек!» деген сес 
ишитиле къулакълары ичинде. Тааджип шей, къыз агъызыны ‚ачмай, 
ама онынъ бутюн дегенлерини Шамрат гузель ишите. Ёкъ, бу ерден 
къачмакъ керек, къачмакъ!.. 

О чапа:чапа ёлакъларны бир айланып чыкъты, сувы шырылдап. 


· акъкъан арыкъ бойында токътады. Арыкъ сувы: «Сув ичме — пиво нч, 


пиво ичме — шарап ич, шарап ичме — ракъы ич, ракъы ичме — зеэр 
ти деп шырылдай эди. Шамрат эки элинен къулакъларыны къапат- 

. Ама давушлар гъайып олмадылар, аксине, тенини титретип, чокъ- 
ай вефат. эткен Февзие тизесининъ таныш сеси янъгъырады. О эм 
агълай, эм такъмакълай эди: «Ва-а-ай, ба-лаа-а-ам, Шамра-а-ат, бала- 
а- чЫГЪЫ- ы-ым! «Озюнъни харап эттинъ де, бизни де Мара эттинъ, 
вай не япайым да не эйлейим!» 

Шамратнынъ артыкъ даянмагъа меджалы къалмады, о, артындан 
къутургъан копеклер къувгъан киби еринден сыптырылды, адамларгъа 
уруна-сюрюле чапты, дивары джамлы бина къаршысына келип чыкъ- 
ты, бунынъ кафе экенини хатырлап ичери сокъулды. 

Къулакъларны сарсытыджы музыка чала. Зал ичинде чешит ренк- 
ли ярыкъ балкъылдай. «-ва-ай, ба-ла-а-амм!»— деп инълей труба сеси. 
«Чыкъ да кет! Чыкъ да кет!» думбирдей барабан. «Ма санъа! Ма 
‚санъа!»— гудюрдей опынъ бакъыр чанакълары. 

Шамрат, борангъа къаршы кеткен адам киби, „ерге энкейип, ичим- 
ликлер сатылгъан кошеге тараф кетти. Залдаки бутюн адамлар неф- 
ретле онъа бакъалар белледи о. 

— Бир стакани коньяк, — деди о, ннает, сатыджы къадыннынъ 
къаршысына барып. Акъчасыны тахта устюне ташлады. Стаканны бир 
котергенде тюпледи.— Бир даа толдырынъыз,— дедн тааджиптен агъы- 
зы ачылгъан сатыджыгъа. Шамрат оны да ичти, Сонъра озюне динъле- 
нип бакъты. Банаки чешит сеслер гнъына энди къарышып, чатышып 
келип урула эдилер. Шамрат, сатыджы къадынгъа бинъ ялварса биле, 
о артыкъ онъа бир ютум ичимлик сатмайджагъыны анълады ве зал- 
нынъ узакъ кошесинде бир бош ерчик тапып отурды. Офнциант къа- 
дынгъа эки юз грамм коньяк иле бир шише шарап сымарлады. Сигар 
якъаджакъ олып джебине далды. Тапмады. Ама элине насылдыр бир 
джам къутучыкъ нлиндй. Чыкъарып, козьлерине якъын кетирип бакъ- 
ты. Бу — сонъки кере Виканынъ эвинде олгъанда, алып джебипе къой- . 
гъан кескин юкълатыджы илядж эди. Шу быджагъыны о чокътан кий- 
меген эди. Бакъ сен, джебинде ята экеп. О исе нидже геджелер юкъ- 
лаялмай тёшеги нчинде фырланып чыкъты. Барып бир юкълайым ба- 
ре, деп апларны авучы ичине алды. Энди юкълар о, яхшы юкъ- 
лар... 4 ь 

Офицнант къадын сымарышны кетирди. Кетирди ама, банаки вый- 
ылты кене башлады. 

«Ва-а-а-ай-й, бала-а-а-м, Шамратчы-ы-гъы-ы-ы-ым!..» 

«Тур да кет, тур да кет!» 

«Копек! Масхара!» . 

«Сув ичме — пиво ич, пиво ичме — чиркеф ич!..» 

Артыкъ бу эзиетнинъ артыны кесмек лязим. Не маразаынъ шейн 
бу! Адам ольдюрдими о, биревни абрадымы, ашыны-сувыны алдымы! 
Не япса — озю озюне япты. Етер выйылтынъыз, деф олунъыз! 

О тили устюне эки-учь ап ташлады, копьякнен ичип йиберди. Ёкъ, 
файда бермеди. Қъана бир сакин, тынч кошечик тапса да, домалса, 
бир морда корьмесе, бир давуш ишитмесе, бу выйылтылардап къуртыл- 

са! Ама къайдан алсын ойле кошечикни?! ' 

О кене джебине далды. Стол башындаки къомшулары онъа дикъ- 


а," Еее 67 


. 


къат этмей эдилер. Истесе, чатлап-патлап ольсии, озьлери иле меш- 
гъуллер. р 

Шамрат авучыны иляджнен толдырды да, эписини агъызына атты, 
артындан шарап ичти. Қене онъа дикъкъат эткен олмады... 

Бираздан о тентир-ментир аякъкъа къалкъты, кёр киби къапыгъа 
тараф ынтылды. Онынъ къып-къырмызы козьлеринден козьяш инджи- 
лери тыгъырып, ичине баткъан янакъларыны сылата эдилер... 

Къаршысына расткельгенлер онъа ёл бере, «яхшы тойгъан ба- 
бай!» деп кулелер. Керчектен де о шимди алтмышны кечкен бабайгъа 
бенъзей эдн. А 

Шамрат, бинанынъ артына айланды, озюни къаранлыкъ чалылар 


„арасына урды. Бир къач адым даа юрьди, сонъра «гурс!» этип юзю- 


къоюн ерге серильди. Насыл йыкъылгъан олса, шай да ятып къалды... 

Танъатарда оны, скверни айланып чыкъмакъта олгъан милиция 
наряды тапты. Саргъуш беллеп, янына бардылар. Бири оныпъ башы 
устюне эгильди, элини тутып бакъты. 

— Э, бу эрифке бизден энди файда екъ,-- деди. 

— Не олгъан я? 

— Кечкен энди. Къатып да етиштирген. 

— Эй, бичаре эй. Не худжур олюм я — ёлда йыкъылып ольмек. 
Озю дюрюст адамгъа бенъзей. Эвде анлеси беклейдир гъарипни. Юре- 
ги зайыф олса керек... А | 

Албу исе онынъ энди не эви, не баркъы, не анлеси бар эди. Айны 
шу куню Гриша онынъ квартирасындаки козьге корюнген бутюн эшья- 
ларыны саттырып, ярып ёлгъа чыкъмагъа .тедариклене эди. 

— Айды, неси зайыф экенини экимлер аныкъларлар,— деди бн- 
ринджи милиционер. — Сеп бар, болюкке хабер эт, машина ёлласынлар. 

Кечингеннинъ янында не парасы, не весикъасы бар эдип. Оны ма- 
шинагъа юклеп, догъру морггъа алып кеттилер. Джесет анда, шахсы 
аныкъланылгъандже, эки-учь купь ятты... 


МИ 


Къушучаргъа апансыздан бирининъ артындан" бири, эки кягъыт 
келип чыкъты. . 

Биринджиси суд повесткасы эди. Конверт ичинден уфачыкъ мек- 
тюп де чыкъты. Оны судья Мирзаахмедов деген киши  имзалагъан. 
О, Гульджнаннынъ акъайы Шамрат Къасимов судгъа апайы Гульджи- 
ан Қъасимовадан айырылув хусусында ариза ташлагъаныны хабер 
эте, Шамратле субет отькерильгениии, лякин аризаджы озь ниетинден 
къайтмагъа ред эткенини бильдире, эгер о, Гульджиан Къасимова 
кельмеге имкян тапса, келип, махкемеджи иштиракинде ходжасыле 
барышув ёлларыны арасалар яхшы олур эди, дениле эди. Келип ола- 
маса, мектюп язып, хабер этсин. Озь къарарыны бильдирсни. 

Гульджиан, акъайынен илле бойле бир шейге огърайджакъларыны 
ичинден дуя эди. Мадамки, Шамрат бу ишни озю башлагъан, сонъуна- 
дже тюшюнип-ташынгъандыр, берабер яшап оламайджакъларыны анъ- 
лагъандыр. Истесе, барсын ойле олсын. 

Гульджнан къалем, кягъыт алып, Мирзаахмедовгъа мектюп язды 
(онынъ мундериджеси окъуйыджыгъа малюм), лякин ишлери энди 
айырылувгъа келип къадалгъаны хусусында кимсеге, атьта анасына 
биле агъыз ачмады. | 

Бу меселе аныкъланылды дегенде, жап экинджиси чыкъты: Мен- 
деряевнинъ телеграммасы. Бу, Гульджианны акъайы айырылмакъ ис- 
тегени хаберинден зияде шашырды ве тааджиплендирди. Мирзаахме- 
довнынъ повесткасы ве. мектюби конверт ичинде кельген, онынъ не 
экенини кимсе анъламагъан, дуймагъан эди. Затен бу кичкенечик кой- 
чик ичинде телеграмма гизленип олурмы? Бир дакъикъа ичинде онынъ 
мундериджеси эр кеске, шу джумледен, эльбет, анасына, Исманллерге, 
экспедиция азаларына малюм олды. Кимсе бир шей бильмей, анъла- 

май, Гульджнанныпъ озюнден сорайлар, о исе омузларыны къысмадан 
башкъа бир шей бильмей. 

Гульджнан .артыкъ не япаджагъыны бильмегенинден, отряд пар- 
тия топлашувыны чагъырды (алты адамнынъ алтысы да коммунист), 
онъа колхоз партия тешкилятынынъ секретарыны (Исмаильни), кол- 
хоз репси Таджихановны, кой совети реиси Хайдаровны да давет этти. 
Топлангъанларгъа телеграмманы окъуп илян этти, шу дакъикъадан 
экспедиция башы вазифесини бойнундан алгъаныны айтты да, «Мына, 
ишлер шойле, — деп екюнледи.— Сиз не дейсииъиз? Не къабаат эйле- 
дим, не янълыш яптым, озюм де бильмейим. Сиз бильсенъиз — ай- 
тынъыз, мен динълемеге азырым». Е - 

Чыкъышта булунгъанлар айны ашагъыдакини айттылар.’ 

А. Т. Полетаев: «... бу буюк бир ахмакълыкътыр! Экспедициянынъ акъ: 
пкъий ёлбашчысы тургъанда, мен отрядны къабул этип оламайым. Не 
десенъиз, денъиз, меп шахсен бунъа къаршым. Нокъта! Ариза язып 
кетсем — кетерим, ама бу акъылсызлыкънен разы оламам!» : 
В. В. Вайдес: «... зан этсем, меселеде яньлышлыкъ олгъан. Къызма- 
табанлыкъ ярамаз, Саша. Лаф кимнинъ ёлбашчы олувында дегиль. 
О къадар мешакъкъатлардан сонъ ишимиз энди козьге корюнип баш- 
лагълнда, бу меселенинъ пейда олувы —- умумий вазифемизнинъ тамы- 
рыны балталамакътыр. Биз бунъа ёл бермемиз». 

Б. Т. Таджиханов: «... керчектен де, анълашылмагъан, тааджипли шей. 
Отряд тер тёкип ишлесе, мувафакъиет эльде эг. се де, тешеккюр ерине 
онъа къаршы бойле чыкъыш япылсын! Бунынъ тюбинде бир мана бар. 
О бизге малюм дегиль. Ильк эвеля, оны бельгилемек керек. Буны исе 


‚факъат анда, Баш идареге барып аныкъламакъ мумкюн. Меннм шойле 


теклифим бар: Гульджахон Къадировна аджеле суретте Ташкентке 
кетмек керек. Кетип олурсынъызмы, Гульджахон?» ! 

Г. Къ. Къасимова: Эбет, башкъа пе чарем бар? Къыйын олса да, кете- 
рим даа. 

Б. Т. Таджиханов: Ярдымджы берейикми янынъызгъа? 

Г. Къ. Къасимова: Ёкъ, ёкъ, керекмей. Озюм... 


`Б. Т. Таджиханов (сёзюни девам эте): Бу бир. Экинджиден, партия 


топлашувы къарарына бинаен, отрядгъа вакътынджа Александр Ти- 
мофеевич Полетаев ёлбашчы тайинлене. Бу тедбир экспедицнянынъ: 
озь ишини токътавсыз девам этюви ничюн зарурдыр. Лаф-сёз кесилип,. 
шу чарелер амельге кечирильсе, мен яхшы олур беллейим... 

Къараргъа келинди: . : 

1. Г. Къ. Къасимова аркъадаш Ташкентке, Геология-тедкъикъат 
Баш идаресине ёлланыла. 

2. Онъа отряд партия топлашувы протоколынынъ бир нусхасы 
бериле. О, Акъташта тапылгъан боксит нумюнелерини де алып кете. 

3. Уйкен геолог А. Т. Полетаев вакътынджа отряд, ёлбашчысы ола-: 
ракъ тайинлене. 

— Қъарар бир агъыздан къабул этильди. : 

О куню эки сааттен сонъ, акъшам, Исмаиль Гульджианны озь: 
машинасынен демирёл станциясына алып кетти, поездгъа отуртты. 
Гульджиан область меркезине поезднен, андан Ташкентке самолётнен 
учаджакъ эди. 

Эртеси куню, саба саат докъузны йигирми эки дакъикъа кечкен- 
де, Ташкентте Геология Баш ндареси бинасына бир. къадын кирип 
кельдн. О, саде кийинген, бираз акъсай эди. Череси солгъун, чырайы 
къачыкъ. Элинде чанта. 

Экинджи къаткъа котерильди ве буюк арифлернен «КЪАБУЛХА- 
НЕ» деп язувлы мешин ортюли къапы къаршысында токътады. Нефе- 
сини онълады, сонъра пчери кирди. 

— Багъышланъыз, сизге ким керек? — деп сорады башыны машин- 
кадан котермеден секретарь къадын. 

— Мендеряев, Касид Муляевич. 

— Бугунь къабул куню дегиль. Не ишинъиз бар эди? 

— Шахсий ишим.. у 
— Шахсий ишлернен о джума куню къабул эте. Бугунь зарур 
ишлернен мешгъуль. | 

— Меним ишим де зарур. | | 

— Фамилиянъыз не? Невбетке язайым. Джума куню келирсинъиз. 

— Фамилиям Къасимова. Гульджиан Къадировна Къасимова. 

Секретарь къадын апансыздан шамар ‘ашагъан адам киби, сеске- 
не тюшти: Къушучаргъа ёлланылгъан телеграмма да, столнынъ чек- 

`меджесинде папка ичинде яткъан эмир де, онынъ къолундан кечкен 
эдилер. : | 

— Касид Муляевич...— О аякъкъа къалкъты ве Гульджиангъа ти- 
килип бакъты.— Иши пек чокъ... Токътанъыз, мен шимди сорайым да... 

О, тезликле ичери кирип кетти. Ама Гульджиан да онынъ кери 
къайтып чыкъмасыны беклеп отурмады. Къапыны ‘шиддетнен итеп, 
босагъадан атлады. | | 

Мендеряев «Т» арифи шекилинде ерлештирильген кениш столлар 
артында отура эди. Онынъ къаршысында секретарь къадый, артына 
бакъына-бакъына нелердир`сёйлей эди. 

Гульджнан теклиф беклемеден, индемейип догъру барып, Менде- 
ряевнинъ сагъ тарафындаки скемлелерден бирине отурды. Секретаръ 
онъа худжур назар ташлап, чыкъып кетти. Оны корьгенинен чырайы 
сытылгъан Касид Муляевич бираз вакъыт пармакъларыны столгъа 
чертип отурды да, сонъ башыны котерди. 

— Сонъ? Динълейим? АД: 

— Ёкъ, динълейджек меним,— деди Гульджиан, стол устюне те-. 
леграмманы ташлап.— Бу филькинаме къайдан келип чыкъты, сиз 
манъа анълатмакъ борджлысынъыз, Мендеряев аркъадаш. Даа беш 
коммунистнимъ де талабы шу.— О энди Мендеряевнинъ къаршысына 
партия топлашувынынъ протоколыны’ чыкъарып ташлады. Касид Му- 
.ляевич, бу да не дер экеч, протоколны аджеле элине алды, окъуп баш- 
лады. Чырайы даа да сётылды, гоныоли хошнутсызланды. «Тактика- 
сында бираз янълышмадымы экен о? Эльбет, телеграмма ве эмир 
меселесини партия бюросы секретары, ерли комитет реисинен меслеат- 
лашып япмакъ керек эди ама, я вакъыт зыкъарлы эди де... Затен, 

ашыкъты, гъалиба бираз, къызматабанлыкъ япты. Лякин’ о шикяет де 
оюнджакъ дегиль де я? Булар, эбет, топлашып, биз яхшымыз, · деп 
‚ тирелирлер. Артыкъ не япсынлар? Ким мен къабаатлым, дер? Бутюни 
бир. йипнен 'багълылар. Языкъ ки, озь ёлларына колхоз ве кой совети 
реислери киби адамларны, атьта парторгны да джельп эткенлер... 
‚Токъта-токътачы, бу Исмаиль дегени анаву шикяетте язылгъан адам 
олмасын? Ана санъа хияр, парторг дениле де! Я о хусуста ветерннар- 
мы, зоологмы, бильмем не мараз, деп язылгъан эди де?! 

— Мында, — деди эеджаныны гизлемек ниетинде басыкъ сеснен 
Мендеряев, пармагъынен протокол кягъытларыны тюртерек,— мында 
насылдыр боксит нумюнелери хусусында анъыла. О да насыл къартоп? 

— Къартоп дегиль, боксит! — деди Гульджиан кестирип. — Бизлер: 
нинъ еди ай ишлеп, тедкъикъат этюв нетиджесинде тапылгъан боксит 

‚: оджагъымызнынъ нумюнелери.— Шай дер экеч, дживан чантасындан 
нумюнелерни чыкъарды, данъгъырдатып стол устюне къалады. 

— Я боксит тапкъан экенсинъиз, биз буны ничюн бильмеймиз?— 
ачувланаджакъ олды шашкъан Мендеряев. р 
—- Сиз, озюнъиз геолог оларакъ, яхшы билесниъиз, Касид Муляе- 
вич, нумюне тапмакънен оджакъ ачмакъ арасында буюк фаркъ бар. 
Къаяларны патлатып ачып бакъмакъ, этрафлыджа тедкъикъ этмек... 
Рапорт язмакъ къолай ама, янъылмакъ да бир шей дегиль. Ондан 
гъайры, экспедиция вазифесине ант олмагъаи гонъюльсизликлер де 


кедер эттилер, ишни боздылар... 
— О да насыл гонъюльсизликлер?— Мендеряев аман шикяетна- 


’ “мепи хатырлады. 


— Бу суальге мен джевап, бермеге истемейим,— деп кестирди 

Гульджиан.— Бунынъ шимдилик ишке алякъасы ёкъ. Кереккенде айт- 
арым: Мен шимди мени пе эсаста иштен Оршатквананвизвы бильмек 
истейим. | 

— Э, яхшы. Айса, мына окъунъ.-— Мендеряев столнынъ чекмедже- 
синден учь бучукъ саифе машинкалангъан шикяетни чыкъарып онъа 
туттырды. Сонъра, озю не япаджагъыны бильмеден, чанъ дёгмесини 
басты, шу ань къапыда корюнген секретарь къадынгъа:— Эки чай 
кетиринъ,— деди. | 

Гульджиан дикъкъатле аризаны окъуй. башлады. Онынъ череси 
джиддий ве эеджансыз эди. О аризанынъ ильки сатырларыны корер- 
кен, шу ань ель къайдан эскенини анълады. Эбет, бу иш Григорий Ле- 
баннынъ иши. О пис аля даа милиция къолуна тюшмеген экен... 

Гульджнан аризанынъ сонъки санфесинн ачкъанынен, энъ аша- 
гъыда, ири арифлернен язылгъан фамилияны, имзаны, сонъра адресни 
корьди, эллери къалтырап кетти. Козьлери яш толды. Шикяетнаме- 
нинъ сонъуна чыкъмадан столгъа ташлады. Явлугъыны козьлерине 
басты. 


Энди онъа бутюни малюм: олды. Айры-айры йип парчалары бирн- 
биринен къурашып, бутюн бир сыджымны асыл эттилер. 
. -— Чай... Мына чай...— деген сес чалыиды Гульджпаннынъ къула- 
гъына Лякин о бунъа итибар бермеди. : 

— Акъайымнынъ имзасы, керчек, — деди сонъра. — Озюнинъ бу- 
тюн язгъанларына. озю инана-инана язгъаны белли. Ама бу кягъытны 
язгъан адам о дегиль. 4 А 


—Я ким ола биле? — Касид Муляевич стол артындан чыкъып, 
Гульджнаннынъ янындаки скемлеге келип отурды. — Чай ичинъ. 

— Отрядымыз тизильген маальде, хатиринъизде олса, сиз бизге 
бир адамны тевсие эткен эдинъиз. 


— Хатиримде,— баш саллады Мендеряев. Вика: «Бир серсем эриф 
бар, оны бир де бир группагъа ишке къошып йиберсе», деп риджа 
эткен эди о заман. Касид Муляевич, эльбет, онынъ риджасыны ерине 
кетирген эди.— Лякин фамилиясыны унуткъаным. 

- — Лебан Григорий Васильевич. Язса, буны факъат. о яза биле. 
Меним акъайым не группа -азаларыны, не Къушучар къышлагъынынъ 
бир адамыны таный. Бойле шейни язмакъ ичюн исе, ялан олса да, 
келишкен фактлар, адамларнынъ ады, фамилиясы, сой ады, мутехас- 
сыслыгъыны, ерлернинъ адыны бильмек керек, догърумы? 

— Догъру. Лякин о Лебан дегенинъиз буны ничюн япаджакъ? 
- Бундан онъа не файда? . 

Гульджиан омузларыны къысты. 

— Телефонынъыз чалышамы?— деп сорады о джевап ерине. 

‚ — Чалыша,— деди тааджипленген Мендеряев. 
. — Шай исе, :Касид Муляевич, мен қеткен сонъ Республика. мн- 
лиция адресине телефон этинъиз, о адам хусуста бу суаллерни бе- 
ринъиз. Анда оны яхшы таныйлар. Зан .этсем, оны корьмеге чокътан 
авес этелер. 

Гульджнан еринден къалкъты, Сив къач адым къапы тараф юрь- 
Ди, сонъра токъталды. 

— Керексем, мен эвде олурым. БЕНИ бар. Ишанам ки, Баш 
идареде махсус комиссия тизилип, бу аризадаки фактлар темелли теш- 
керилир. Мен озюмни акъламагъа тырышып, пармакъ-пармакъкъа 

урмам. Комиссия меним къабаатларымны тасдыкъламакъ борджлы. 
Чюнки, къанун боюнджа, атьта джинаетчи биле онынъ къабааты мах- 


кеме тарафындан тасдыкъланмайынджа джинаетчи деп сайылмай. Мен 


джинаетчи дегилим. №Мен партия адамым. Коммунистим. 685 

— Биз... бельки... бу ишни.. .--«бастырырыкъ», «ятыштырырыкъ»,— 
дейджек эди Мендеряев, лякин тили айланмады. Гульджиан исе о 
айтмадан онынъ не дейджегини анълады, сёзюни больди: 

— Мен сизни аджыйым, Касид Муляевич,— деди.— Тез къартая- 

сынъыз. Тез-тез пенсиягъа чыкъынъыз, ёкъса эски усулларынъыз сиз- 
ни йыкътырырлар, турамазсынъыз... 5 | 

Нидже айлар эвде олмагъан олса да, Гульджиан эвге ашыкъмады. 
Не япаджакъ анда? Чевирильсе — Шамратнынъ изини, тюсюни коре- 
джек, кене асабы къозаджакъ, эеджанланаджакъ, агълайджакъ. Акъ- 
шам, эльбет, истер-истемез корюшеджеклер. Сонъки лакъырды ола- 
джакъ. Сонъра о, Гульджнан, я къомшуларгъа я да бир де бир таны- 
шына барып ятар. Шамратнен энди бир сачакъ тюбюнде биле олмагъа 

истемей. . г 

Шеэрни бираз айланмакъ къарарына кельди. Сагъынгъан. Адам 
чокъ. Мот урбалар: беяз ве мавымтыл джинсилер, «сафари» антерле- 
ри, атлас, хан-атлас, платформа аякъкъаплары... Дерсннъ — байрам. 
Шенъ черелер, кулькю, шамата. Эр адымда аш пише, нелердир саты- 
ла. Э, Ташкент данима — къыш-язы беректели, шенъ, мераметли шеэр 
эдн. Онынъ эр куню байрамдыр. Шимди де, эльбет, ойле... | 

Сокъакъ бойлап ашыкъмадан, енгильден акъсап (кимерде бир 
аякълары даа фена агъырып башлайлар), адымлар экен, о айны шой- 
ле кунешли, байрамгъа бенъзер, ренклер иле толу эеджанлы бир кун- 
нн, Шамратнен таныш олгъан кунюни хатырлады. 

ОДО янындан кечерек, о скверге келип чыкъты. Аякълары сыз- 
` лап, агьырып башлады. Чокъ юрьменъиз сакъын, сыныкълар даа ях- 
шы пекишмеди, деп тенбилеген эди оны эким. «Керчек айткъан, гъали- 
ба, шай девам этеджек олса, янгъан экен чырагъым! Касид Муляевич 

иштен къувып оламаса да, иштен кетмек керек оладжакъмы, не ма- 
раз?» 
О сквер ичине кирди, бош скемле тапып, аякъларыны узатып, 
отурды, юзюни муляйим кунеш нурларына тараф тутты... В 

Эгер Гульджнан бу ерге дёрт-беш саат эвель келип, 'анаву джам 
диварлы кафе къаршысына барып отургъан олса, мазаллы-мазаллы 
эки санитар кимнидир машинагъа юклегенлерини корер эди. Эгер ме- 
рагъы уянып, якъынджа барса — шу адам онынъ акъайы Шамрат эке- 
нини билир эди. А 

Шимди исе сквер тынч-сакин, кунеш нурына батып ята эди. Ба- 
лачыкълар чапкъалашалар, коше-кошеде севдалар отуралар, къушлар 
‘нагъмеси янъгъырай... у 

Гульджиан терен кокюс кечирип, еринден турды. Айды, бугуньге 
етер. Акъшам оны даа Шамратнен оладжакъ агъыр лакъырды беклей... 

Ама Гульджиан янъыла эди. Бугунь оны даа бир сынав беклей эдн. 

Озь кварталынадже о маршрут таксинен барыл чыкъты. .Тюкян- 
гъа кирди, отьмек, ягъ, шекер алды (Шамраткъа ишанч ёкъ, озіоне 
бир чай биле къайнатып ичкенлерден дегиль), сонъра яваш-яваш эвле- 
рине тараф юрьди. Эв огюнде скемледе къарылгъачлар киби тизили- 
шип отургъан къартийлернен селямлашты, юкъары котериле башлады. 
«Бу ишсиз ошекчилер бармы? — деп тюшюнди о. — Кечкен-кельгенни 
рентгенден кечирген киби бакъалар. Ёкъсам мени танымадылармы шу? 
Бир худжур-худжур бакътылар, дерсинъ мен озь эвиме дегиль, биль- 
мем не ерге кельгеним...» | 
’ Албу исе, о эв огюнде бираз токъталгъан, къартийлернен лаф ач- ` 
къан олса, баягъы бир шейлерден хабердар олур эди. 

Лякин Гульджиан ашагъыда токъталмады, озьлерининъ бешин- 
джи къатына котерильди, анахтарынен къапыны ачып ичери кирди, 
аякъкъапларыны чыкъарды, папучларыны кийди, орта одагъа кечти... 

Стол устюне пусюр `чанакъ-чёльмек обалангъан, ашайт къалым- 
тылары, бош шишелер, пол кирли, тапталгъан... Къаршыда, · диван 
артындаки килим ёкъ. : 

Гульджиан, «озь эвиме кирдимми шу асыл, янъылмадыммы?» де- 
ген киби арткъа чевирильди, кене о ян-бу ян бакъты. Ёкъ, озь квар- 
тирасы. Ама... сервантнынъ устюнде пармакъ къадар тоз, ичи... бом- 
бош, буллюр савутлар, ашайт ве чай сервизлери къайдадыр, ёкъал- 

гъанлар. Буллюр люстра ерине » адий тельге илинген лампачыкъ 
саллапып тура. ! 

Гульджиан ятакъ одасыны ачты. Кровать артына асувлы кичкене 
килим де ёкъ. Орьтю де. «Шамрат эвде олмагъан олса, квартираны 
абрагъанлар»,— деп тюшюнди Гульджиан, шифоньерни ачаркен. 
Онынъ ичинде де козьге корюнѓен бир шей къалмагъан. 

Гульджиан кабинет тарафкъа юрьди, къапыны ачты... Анда, ди- 
ван устюнде, чот сакъалыны тавангъа тиклеген ят бир адам юкълай 
эди... Язув столы янында къара чемодан, спортчылар котерип. юрьген 
мавымтыл чанта. Насылдыр ёлджу... яхут бир де бир мусафир кель- 
генми? Шай олса, ана корь масхаралыкъны... 

Гульджиан, ичери кирмеден, сакъаллы адамгъа тикилип бакъты. 
Лебан! Ич шубе олмакъ мумкюн дегиль — диван устюнде яткъан адам 
Григорий Васильевич Лебан эди. 

Гульджнан яваш къапыны орьтти, орта одагъа чекильди. Анах- 
тар... Мадамки, Шамрат бу езитни эвге алып кельген, онынъ меслеат- 
ларынен ‘иш туткъан, демек ондан квартиранынъ анахтарыны да гиз- 
лемегендир... р 

Сервантнынъ ичини, стол устюни бакъты (эр итималгъа къаршы 
идат элине аш пычагъыны алды). Ама анахтар ёкъ. Къайда ола би- 
ле о? | 

Кабинетнинъ къапысыны аралыкъ этнп, язув столыны козьэтти. 
Анда да ёкъ. 

Кери чекильди. Ашыкъмадан, нефесини онълап, ода ичини сюзип 
чыкъты. Онынъ юрегинде ич къоркъу ёкъ эди. Эгер шимди о явуз, 
кабинеттен турып чыкъкъан киби олса, о, Гульджиан, озю ольсе олер, 
ама оны да мындан сагъ чыкъармаз. Онынъле рсаплашув вакъты 
кельди, этмишлери ичюй джевап тутмакъ борджлы... 

Опынъ назары диван устюнде букленип къоюлгъан беяз костюм- 
ге тюшти. Шамратта бойлеси ёкъ эди. Демек бу урба — Лебаннынъ- 
ки. Бакъ сен оны, хаинни, хырсызлыкъ парагъа фирмалы чул-чубур да’ 
алып етиштирген... | 

Аякъ уджунда барып, костюмнинъ быджагъыны алды, джебини 
тешкерди. Анахтар ёкъ. О, штаннынъ сол кисесинден чыкъты. 

- Яваш-яваш юрип, софагъа чыкъты, къапыны ачты. Тышарыгъа 
чыкъып къапыны килитледи, лякин анахтарны тешикте къалдырды. 
Эр тесадюфке къаршы. О хыизырдан не десенъ беклемек мумкюн. За- 
пас анахтар да азырлап къоя биле. 

Сонъра Гульджиан дёрдинджи къаткъа тюшти, телефоны бар 
къомшуларнынъ къапысыны къакъты. Эки дакъикъадан о телефон 
янында эдн; 

— Алло! Милициямы?— деди. — Аджеле суретте адам ёлланъыз. 
Меним квартирамда телюкели джинаетчи къапавлы. Тез олунъыз, о 
уяна биле. Ёкъ, дейим де, юкълап ята. Нелер эйлегенини сонъ билир- 
синъиз. О хусуста къыдырув илян этильген эдин. Лебан. Григорий Ва- 
сильевич Лебан. 

Еди дакъикъадан учь милиция хадими иле берабер, олар ичери 
кирдилер.: Лебан аля даа юкълап ята эди. Уйкен лейтенант онынъ ба- 
шы уджуна кечти. 

— Гражданин, турынъыз! Е 

Гриша козьлерини ачты, бир къач сание формалы адамларгъа ти- 
килип бакъып ятты да, сонъра ырджайды., 

— А-а, келип таптынъыз, демек. 

О турып диван устюнде отурды, шу анъ Гульджнанны эследи. 

— Гульджнан Къадировна?— тааджипленди.— Сизни насыл ел- 
лер учурды я мында? А-а, анълашылды...— Кене ырджайды.— Сизге 
къойылгъан тузагъыма озюм илингеним. Бакъ сен э? Мен эр вакъыт 
зайыф шахматчы эдим. Бу кере де фигураны янълыш джылыштыргъа- 
ным, бесебеллн. | 

— Фигураны дегиль, Лебан.— Гульджиан милиционерге ёл берип, 

четке чекильди.:— Шахмат дегиль, омюр тахтасыида сиз. озюнъизни 
янълыш джылыштырып кельдинъиз. Иште, акъибети. 

— Мен озюм яман адам дегилим, Гульдижан Къадировна. Ама 
эллернм ве юрегим даима къычыр туралар, авантюра талап этелер. 
Талийн азретлерининъ эмирине бинаен меним даиреме сиз тюштинъиз. 

‚ Ама сизинъ еринъизде башкъасы ола биле эди. Багъышланъыз.` Мен 
энди сизге яманлыкъ япмагъа сынъыр чекем. 

— Къоркъмайым, Лебан,— дедн Гульджиан.— Сизинъ япкъан че- 
шит фитне-фесадынъыз манъа ич де тесир быракъмазлар. 

— Керчек, — деди Жора разы олып.— Мадамки, меним сеяатым 
(о, чемоданы ве сумкасы бетке баш къакъытты), мадамки, сеяатым 
бозылды, абралгъан шейлеринъизнинъ парасыны къайтарып берем. 
Айткъанларымны къайд этпнъиз, милиционер гражданлар.— Ырджай- 
ып алып, о девам этти: — Вокзалда, сакълав камерасында чанта бар. 
Онынъ ичинде сизинъ паранъыз ята.— Лебан камеранынъ номерини 
айтты, сонъра уйкен лейтенанткъа мураджаат’ этти:—- Бугунь алын- 
сын. Ёкъса, меним сизге тюшкенимни бильгенлери такъдирде, достла- 
рым алып къачарлар. . | 

— Етер, турынъыз,— деди уйкен лейтенант.— Виджданынъызны 
нумайыш этмеге сизде даа вакъыт чокъ олур. Е 

Шаатларнынъ козьэтюви алтында Қъасимовларнынъ эвинден ча- 
лынгъан эшьяларнынъ джедвели: тизильген сонъ, эр кес аякъкъа 
къалкъты. . 

Къапыдан чыкъаджакъта, Гриша кене Гульджнангъа мураджаат 
этти. Бу кереси онынъ чересинде шамеклик аляметлери ёкъ, о атьта 
тантаналы, джиддий эди. я 

с — Омюр бир капик шей экен, Гульджиан Къасимовна. Манъа 
инанынъыз. Адамлар келелер — кетелер. Дюньяда дирек олып къал- 
майлар. Сиз алидженапсынъыз. Мен билем. Шамратны багъышланъыз. 
О зайыф адам, прадесиз. Сизсиз о сынар. Мен исе...— о ах чекип эль 
саллады — анда.. дагъда... о кере сизге айткъанларым керчек эди. 
Омюримде олмагъан шей... эм энди олмайджагъы бес-белли. 

Лебан, мабюслерге хас арекетле эллерини артына адлы, башыны 
салландырып, эки милиционер арасында басамакълар бойлап ашагъы 
тюшип кете башлады. Гульджиан индемеди. Не айтсын? Эр эйлемиш, 
озь булдыгъыны алыр, дегенлер. Ойле дюнья. Оны даа кимсе денъиш- 
тирил оламагъан. Эм оламаз. 

«Зайыф адам» акъшам эвге къайтмады. Гульджнан одаларны 
джыйыштырды, пояларны, джыйылып къалгъан чамашырны ювды, чай 
къайнатып ичти. Бир-эки къомшу кирип чыкъты, оларнен беш-он дакън- 
къа отурды. Сонъра телевизорны биле къурмагъа гонъюли бармады. 
Ятакъ одасында ер салып, ичериден килитленип, ятты. : 

Ёл юрип кельген ·эди, бугуньки теэссуратлар оны ёрулттылар. 
Ярынки кунь де енгиль олмайджакъ. (О эр алда судгъа бармагъа къа- 
рар берген эди. Мадамки Ташкентке келип чыкъгы, не ичюн барма- 
сын? Гизленип юрьмеге не, янълыш, айып бир шей яптымы? Шамратны 
динълер, озю айтар. Айтмакъ вакъты кельди, гъалиба...) 

Шойле тюшюнджелер иле о тезден юкълап къалды. 

Шамрат гедже де кельмеди, саба да. 7 

_ Гульджиан ювунды, таранды, базардан эт тапып келип, къазан 
асты, ашады. Бираз ятып раатланды. 

Шамрат кельмеди. 

Саат экиде о `судгъа ёнеди. О анда эрте келип чыкъты. Бош зал- 
гъа кирип отурды. Ниает, саат учь бучукъ олды. Дёрт... Не азатлыкъ 
севдасы Шамрат эфенди бар, не судья, не бир кимсе... Худжур шей... 

О, еринден турып, секретарь къызны барып тапты. «Не мени бек- 
летесинъиз, — деди, — бу: махкеменъиз къачан башлайджакъ?» 

Секретарь къыз гъает тааджипленди. 

— Биз сизнинъ кельгенинъизни асыл бильмедик,— деди. — Нафи-. 

ле беклегенсинъиз. Махкеме бугуньден къалдырылды. Чюнки дава- 
р] , 


` 

джынынъ озю кельмеди. Ничюн, бильмейим. Мен онынъле о бириси 
кунь телефонда лаф. эткен эдим. рн деген эди. Лякин, кельмеди, 

— Онынъсыз олмаймы? 

— Ёкъ, чюнки ариза берген о. Эм разылыгъы ёкъ. 

Гульджиан. суд идаресини терк этти. Бу къадар месулиетсизлик, 
Ариза берген нидже адамларны ишке салгъан, озю исе..: нередедир 
быралкъыланып оре... Чабик хырсыз саибини хырсыз тутар, деп на- 
филе айтмагъанлар. 

О автомат будкасындан Шамратнынъ ишханесине телефон этти. 
О тарафтаки адам, онынъ кимни сорагъаныны ишитип эйин-бейин ол- 
ды, туткъынып башлады. 

— Алло, анъламайсынъызмы руте ачувланды Гульджиан.— Мен 
Къасимовны сорайым. · 

— Анълайым, анълайым, ничюн анъламайым я... Я сиз онынъ 
кими оласынъыз?-— деди, ннает, адам. 

— Къадыны олам. . 

— Я къадыны олсанъыз о сизге айтмадымы? О бизде энди ишле- 
мей... 


Е) 

— Ишлемей?— тааджипленди Гульджиан.— Къайда кетти о? 

— Кетти дегиль, кеткиздилер.— Адам тез-тез.трубканы ташлады. 
‚ Гулльджиан шашкъын алда будкадан чыкъты. Не япаджагъыны, 


не тюшюнеджегини бильмеден баягъы вакъыт сокъакъ ичинде къатай- - 


ып турды. Сонъра тез-тез такси тутып, эвге ашыкЪты. Бельки о энди 
кельгендир? Иште олмаса, гедже эвге къайтмаса, къаерлерде юре 
биле? . | . 
Ама эв бом-бош эди. . .. 
О ашайджакъ олды, тамагъындан аш кечмеди. Ятаджакъ олды, 
ятып оламады. Юрегини недир эзгелей бердн. Эеджаны артты. Чешит 
титис фикирлер мийини ёрды. 


Ахыр-сонъу олдырамады, тышары атылды. Пахыл киби, якъын ' 


даки телефон-автоматларнынъ бири де чалышмай эди. Бири тек пара 
юта, дигерининъ телини узип кеткенлер, учюнджнсининъ дискасы ай- 
ланмай, бешинджиси, онынджысы... Шай, кете-кете поликлиника къар- 
шысына барып чыкъкъаныны ‘дуймай. къалды. Ичери кирди. Невбетчи 
эмширеге риджа этти, акъайым эки куньден бери эвге кельмей, бир 
шей олмадымы, деп къоркъам, деди. Къыз мераметли экен, аман ап- 
парат башына кечти. 

Екъ, бойле адам хастаханелерге тюшкени ёкъ. 

Ёкъ, бойле адам милициягъа тюшкени ёкъ. Ама... токътанъыз- 
токътанъызчы... тюневин, саат дёрт йигирми едиле шахсы бельгилен- 
меген олю морггъа ёлланылгъан. Яхшы отуз-отуз бешлерде, мазаллы, 
Мери кельген... 


— Сагъ олунъыз, къардашым.— Гульджнан тышары чыкъты. 


«Ёкъ, бу асыл акъылгъа яткъан шей дегиль... Шамраттыр о... озь, 


джанынынъ къадирини бильген эриф... Сагълыгъы ерннде,. ат киби 
эди... Не ола биле онъа? Ёкъ-ёкъ, о шахсы бельгиленмеген адам Шам- 


‚ рат дегиль. Эбет...» 


Гульджиан кене эвге чапты. Одалар кепе бом-бош. Ашханеге кир- 
ди, о одадан бу одагъа юрьди, озюни къайда сокъаджагъыны бильме- . 


ди. Языкъсынды, пешман этти. «Асыл о Гульджиан, акъайыны ташлап 
кетип догъру яптымы, аджеба? Иш, деди, месулист, боюн борджу, де- 
ди, асылды-кесильди... мына не олды? Не аилеси... не нши... Онынъ 


энъ мукъаддес боюн-борджу озь аилесини къорчаламакъ, озь ювасы-` 


ны тюшюнмек эди де!.. Эбет, не япса, озю япты. Эвден озо чыкъып 


кетти. Балам, анам, акъайым демеди. Чыкъты кетти. Сонъра, бу да аз 


киби, анасыпен баласыны да артындан чагъырды. Факъат озюни, озь 
менфаатыны козьледи. Бу инсанны исе озь башына ташлады... Лебан 
догърусыны айтты... Зайыф адам о, Шамрат, керчек, ирадесиз... Шу- 
нынъ ичюн де Шамрат, оны инсан деп, янъғъызсырап, Гришагъа япыш- 

къан... Бу вазиетте бир де бир этекли тапса.да, тааджипли шей ол- 
маз... Озюнъ къабаатлысынъ, Гульджиан, не олса — озюнъ...» 

З Артыкъ о даянып оламады. Шу морг деген ерге барып, андаки 
шахсы бельгиленмеген адам Шамрат олмагъаныны аныкъламаса, пат- 
лап олер. Кетмек керек, дакъикъасы паалы. 

Сокъакъкъа атылып чыкъты, такси токътатты. 

— Къайда кетемиз, опа? — деди таксиджи онынъ индемеден отур- 
гъанына тааджипленип. с 

— Адресини бильмейнм,— деди Гульдижан.— Мени морггъа алып 
барасынъыз, ука. Меркезий хастахане моргына. | 

Бундан сонъ Гульджиан не япса, тюште япкъан киби, озю анъла- 
мадан, бильмеден, автоматик суретте япты. 

Ильк эвеля, анасына, сонъра хатирнине тюшкеп, адреслерини тап- 
къан сой-сопына телеграммалар ёллады, озюнинъ ишине (о шимдн 
анаву огъурсыз шикяет хусусында тамамыиле унуткъан эди), Шам- 
ратнынъ ишине хабер этти. (Оны иштен чыкъарып аткъан олсалар да, 
эр алда о анда аман-аман он йыл козь нурыны тёккен эди, олюсине 
олар кельмесе, ким келеджек?! Бойле алда, бойле вазнетте о кимге 
чапсын, кимге базансын?1) я Я з 

Геджелик эвге къайтмагъа гопълю тартмады: ишдешлерининъ би- 
рининъ эвине кетти, анда къонды. Саба къайткъанда, эвлерини огюнде 
Исмаильнинъ джартайгъан сарымтыл «Москвич»ини ве эки «Жигули»- 
ни корьди. Азбарда, диреклер арасында балабан къара къазан ерлеш- 
тирильген, бакта сув къайнай, оларнынъ къатында башына къара 
къыйыкъ багълагъан Тензиле апте арекет эте эди. 

— Эмир алла, башынъыз сагъ олсын, балам,— деди о Гульджи- 
аннынъ къаршысына чыкъып, оны къучакъларкен.— Не япаджакъ- 
сынъ, сабыр этмек керек. Эр кеснинъ башына кельген шей... 
| Гульджиан, бойле алларда не денильгенини бильмей эди, юзюни 
-къартийнинъ кокюсине къоюп, окюрип агълап йиберди. 

— Эджельдир о... Ольгенлернинъ артындан олюнмез, балам. 
Озюнъни эльге ал. Баланъны тюшюн, сен озюнъни йыкъсанъ, о сабий- 
нинъ алы не олур. Эмир алла айткъанларгъа «достлар сагъ олсын 
демеге» унутма. Эр шейнинъ озюнинъ бир къаидеси ола. Биз учь ма- 
шина толушып кельдик. Ярдымджылар, елип-ювурып хызмет этмеге 

‚ адам чокъ. Ананъ да, сен де бу алда не ишке ярайджакъсынъыз? 
Исмаиль беш-он къартны тапып, чагъырып кельди. Шимди юк маши- 
насы къыдырып кетти. Кельгенинен берабер весикъаларны · алмагъа 
кетерсинъиз. Аркъадашлары къалгъан кереклерни бакъарлар. Шокъа- 
сым ака башчылыкъ этер. т 


< 


Шамрат шу куню джыйылды... 
СОНЪКИ АККОРД 


: Кунеш батты. Къанлыгольнинъ сувлары шу ань къап-къара тюске 
кирдилер. Авасы бир кереден салкъынлашты. ‘ 

Гульджнан аякъкъа къалкъты ‚этеклерини къакъты, узакъкъа ти- 
кильди. Онынъ отькюр козьлери сарп ёлакъ узре котерилип келеят- 
къан атлыны сечти. Бу, Айдынны минген Исмаиль эди. О даа бир 
атны етеклеп келе эди. 

Гульджиан ичюн. . 

Кокте, анда-мында йылдызлар пейда ола, липильдеп алып, эп кучь- 
людже нургъа тола эдилер. 

Исмаиль садыкъ аты Айдыннынъ устюнде эп оларгъа, йылдызлар- 
гъа догъру сарп ёлакъ иле котерилип кельмекте: О юксекликте оны 


Гульджиан беклей эди. с 
1980—1981 с.с. 


Риза Фазыл, 
Лютфие Софу 


КОКЛЕР СУЛТАНЫ 


Повесть 


МЕСУЛИЕТ ДУЙГЪУСЫ 


Қъоркъу бильмез шаиннинъ джесарети, онынъ къараманлыгъы 
хусусында къанатлы хаберлер тек джебэ ёлакъларында дегиль, меса- 
фелерни кечип, мемлекетнинъ чешит кошелеринде янъгъырады. 

Улу Ватан дженки ветераны, языджы Шамиль Алядин бу вакъи- 
аны шойле хатырлай: «Джебэде яраланып, эки ай Махачкалада гос- 
питальде тедавиленген сонъ, манъа текрар джебэге кетмез эвель йнгнр- 
ми. кунь отпуска бердилер. Мен Краснодаргъа барып, штабымызны 
таптым ве сонъра Сочиге бардым. Анда «Сочи» мусафирханесинде 
ерлештим. Мусафирханенинъ экинджи корпусында обкомнынъ бирнн- 
джи секретары эм де Кърым партизан арекети штабынынъ башлыгъы 
В. С. Булатовнынъ кабинети бар эдн. Озюмизнинъкилерден биринджи 
корьген адамым языджы Керим Джаманакълы олды. Бирн-биримизнен 
корюшкенимизге севинип, эеджанлы лакъырды эткен вакъытымызда 
о, манъа джебинден къазан-татар тилинде басылгъан кучюк колемде 
джебэ газетасыны чыкъарып косьтерди. «Мыпа коресинъми бизим 
къараманымызны?» деди. Бакъсам, анда алупкалы татар йигити Амет- 
Хан Султапгъа Советлер Бирлигининъ Къараманы унваны берильгени 
хусусында, онынъ дженкявер ярарлыкълары акъкъында макъале ба- 
сылгъан. Фото сурети де бар. Макъалени окъугъан соиъ: «Я буны пе 
ичюн джебинъде ташып юресинъ?» дедим. «Я не япайым оны?» деди 
асылында ювашча табиатлы, сабырлы Джамаиакълы. Элнндеки газе- 
таны алдым да, юрь пешимден деп, оны догъру Булатовгъа алып бар- 
дым. Кабинетинде меджлис кете экен. Секретарь къыз меджлис бар 
деп, бизни одагъа йибермейджек олды. «Меджлисни беклемеге вакъыт- 
ымыз ёкъ», дедим ве Булатовнынъ къапысыны ачтым. Устюмде арбий 
джебэ урбасы, биз ичюн о вакъытта эр ерде къапылар ачыкъ эди. 
«Рухсет этинъиз» деп, мен догъру Булатовнынъ янына бардым ве 
яваштан онъа газетаны косьтерип, Къараманымыз хусуста хаберни 
айттым. Булатов мени биле эди ве макъсадымпы деръал анълады. О 
меджлисни токътатты. Газетаны окъуды ве отургъанларгъа хытап . 
этип: я 
— Аркъадашлар, бакъыпъыз, насыл Қъараман тапылды! Оныпъле 
мытлакъа барып корюшмек ве бундан халкъны курешке рухландыр- 
макъ пчюн файдаланмакъ керек, — деди. 


Девамы. Башы 2-нджи санда. 

Къараманнен барып корюшюв вазифеси газетаны тапып, бунен 
огърашкъан Джаманакълыгъа авале этильди. О, къалабалыкълы дже- 
бэ ёлларында юрип, Мелитополь янларында Амет-Ханны тапа ве. 
онынъле корюше. Амет-Хан пек севше. Лякин анасы ве бабасы хусу- 
сында къасеветленгенини бильдире. Джаманакълы анасы-бабасыныпъ 
сагълыгъы хусусында хабер алынып, онъа бильдирнледжегини ишан- 
дыра.» я ` , 

Къач куньлерден сонъ, о вакъытта душман аркъасындаки эали 
ичюн кучюк колемде чыкъарылгъан «Къызыл Кърым» ве «Красный 
Крым» газеталарында Амет-Хан Султанпынъ къараманлыгъы хусусын- 
да халкъны фашист ягъмаджыларынен даа кескин курешке рухлан- 
дырыджы макъалелер басылды. «Красный Крым» газетасынынъ 

1943 сенеси сентябрь 24 номерининъ «Татар халкъынынъ огъуллары ве 
къызлары» серлевалы баш макъалесинде шойле дениле: «Бугунь биз 
шанлы юртдашымыз, Къызыл Ордунынъ джесюр дженкчиси, къыры- 
джылар авнацнясынынъ гвардиялы капитаны Советлер Бирлигининъ 
Къараманы Амет-Хан Султаннынъ джесюране дженкявер. ярарлыкъ- 
лары хусусында хабер басамыз. . 

. Амет-Хан Султан Алупкада догъып осьти ве тербиеленди. Татар 
халкъынынъ садыкъ огълу Улу Ватан дженкининъ биринджи куньле- 
ринде немсе-фашист ягъмаджыларыны амансызджа ёкъ этмекте. 
Онынъ аджанп къараманлыкълары хусусында китаплар язмакъ мум- 
кюн. Къоркъу бильмез ватан шанни Амет-Хан Султан немсенинъ онъа 
уджюм эткенини беклеп отурмай. О душманны озю къыдыра, тапа ве 
совет ватанперверлерине хас джесюрлик иле фашистлерге уджюм 
япып, оларны къырып ташлай. | 

Дженкнинъ башындан бери о къыркъ дане фашист-самолётыны 
урып тюшюрди. Ялынъыз Таганрог ичюн урушларда Амет-Хан Султан 
‚он бир душман самолётыны урып тюшюрди. Совет Укюмети батыр та- 
тарны ляйыгъынджа такъдирледи. Онынъ кокюсини Ленин орденин, 

Къызыл Байракъ, Къызыл Йылдыз орденлери яраштыра. СССР 1ІОкъа- 
ры Советн Президиумынынъ 1943 сенеси август 24 Ферманы муджиби 
Амет-Хан Султангъа Советлер Бирлигининъ Қъараманы унваны бе- 
рильди. 

Къызыл Орду сафларында бойле къараман татарлар аз дегиль. 
Озьлерининъ умумий душманы олгъан немсе-фашист ягъмаджылары- 
на къаршы рус халкъы ве Советлер Бирлигинннъ дигер халкъларынен 
эль-эльге берип татар халкъынынъ да бинълернен энъ яхшы огъулла- 
ры федакяране дженклешмектелер. Къызыл Орду сафларында, партн- 
зан отрядларында татар халкъынынъ огъуллары ве къызлары руслар- 
нен бирликте озь Ватанынынъ азатлыгъы ве мустакъиллигини къара- 
манджа къорчалап, фашистлерни амансыз суретте къыйраталар... ` 

Татар халкъынынъ огъуллары ве къызлары! Ватанны немсе-фа- 
шист айдутларындан темизлемек ичюн Къызыл Ордугъа ве партизан- 
ларгъа ярдым этинъиз! Немселерни къоркъу бильмез дженкчи, Совет- 
лер Бирлигининъ Къараманы Амет-Хан Султан киби къыйратынъыз. 
’Гитлерджилерни амансыз суретте ёкъ этинъиз! 

Немсе ягъмаджыларына олюм!» А 

Амет-Хан къызгъын дженкявер вазифеден янъ къайтып жельгеп 
эди. Ёрулгъан алда ерге чёкип сигарыны якъаяткъанда учуджылар- 
дан бири: 

_ — Амет, санъа газета ёллагъанлар, анда сени язалар. Бар ал, 
командирде. 

Озь учуджысы ичюн севинген полк командири А. Морозов «Крас- 
ный Крым» газетасыны Амет-Ханнынъ элине туттырып:— Хайырлай- 
ым, дост! Сени энди халкъынъ да биле. Пек яхшы язгъанлар. Сенинъ 
адынъ, сенинъ джесюрлигинъ. озь халкъынънынъ векиллерини душман. 
иле даа къатты дженклешмеге рухландыра. Эвалла, санъа! — дели. 

Газетаны, андаки озюнинъ суретини корип о къызарды, озюни 
келишиксиз бир шей япкъан киби дуйды. Озю акъкъында язылгъан- 

ларны окъугъан_сонъ, бойле буюк сёзлерге, бойле юксек къыйметке 
мен даа ляйыкъ дегилим, фашистлернен эр кес киби урушам; деп тю- 
шюнди, Газета онъа сонъ дередже тесир этти. Андаки сёзлер оны ай- 
рыджа эеджанландырдылар. Юреги чапаланды. О энди еринде отурып 
оламады. Фашистлёерни урмакъ ве Гъалебе кунюни тезлештирмеге 
ашыкъмакъ керек эдн. | И 

— Ватаныма, халкъыма тешеккюр, подполковник аркъадаш! Нем- 
се фашистлерини даа зияде нефрет иле урмакъ ичюн эр анги дженкя- 
вер вазифеге азырым!— деди командир огюнде теменна этерек. 

— Сагъ ол, Амет-Хан! Сен буны япаджагъынъа, халкъынънынъ 
огюнде борджлы къалмайджагъынъа эминим. Сен ойле де энди батыр- 
лар сулялесинден ер алдынъ. Илериде сенинъ шуретинъе даа шурет 
къошулмасыны истейим. 

Амет-Хан газетаны джебинде ташып юрьди, гуя бу онынъ ана- 
бабасындан. бир селям эди. Озю акъкъында язылгъан макъалени бир 
къач кере окъуды. Анда, бир вакъытта анасы онъа икяе эткен Чора- 
Батырнынъ, адий халкънынъ менфааты ичюн курешкен джесюр йигит 
Алимнинъ де адлары анъыла. Худжур шей, бала экенде о анасынынъ 
Алим акъкъында икяесини динълегенде: «Ана, мен Алим олмакъ 
истейим, Алим киби джесюр олайым, ойлеми?» деген эдин. Бакъ, шимди 
онынъ ады халкъ къараманы Алимнинъ адынен бир сырагъа къойыл- 
ғъан. \ 

Акъшам аркъадашлары топлангъанда, Иван Борисов ондан газе- 
таны истеп алды да; _. : ' 

— Мына бакъынъыз, газетада бизим Амет-Хан Султан акъкъын- 
да не язалар, — деди ве макъаленинъ серлевасыны айрыджа котеринки 
сеснен окъуды: «Ватан шаини — къарамангъа шан-шуретлер!» Сонъ 
макъалени окъуды. Эр кес дикъкъатле динъледи, Макъаленинъ сонъу 
шу сёзлернен бите эдн: «Фашист айдутларына къаршы куреште Амет- 
Хан Султан мисильсиз джесарет ве къараманлыкълар косьтерди, озь 
халкъынынъ мунасип векили оларакъ, татар халкъынынъ бахты огъ- 
рунда улу рус халкъынен къол-къолгъа берип дженклешмекте. 

Джесюр. Ватан шаини, Советлер Бирлигининъ Къараманы Амет- 
Хан Султангъа шан-шерефлер! Улу Ватан дженки къараманларына 
шан-шерефлер! 

Джошкъун, котеринки ‘давушнен окъулгъан бу сёзлерден сонъ эр 

кес зий-чув олып Амет-Ханны хайырлады, онынъ къуванныны болюш- 
тилер. «Пек яхшы, пек догъру язылгъан!» дедилер. Озюне бойле дикъ- 
къат айырылгъанына эр вакъыт сыкъылгъан, утангъан Амет-Хан бу 
муитни бираз йымшатмакъ ичюн аркъадашларынынъ сёзюне * къо- 
шулып: . 
— Эбет, достлар, мында бираз къабартылып язылгъан... Лякии 
мен белли бир дереджеде уста къырыджы олгъан эќеним, бунда озь 
полкым ве дженкявер аркъадашларымнынъ хызмети буюк деп эсап 
этем. Шунынъ ичюн фашист къузгъунларына аман бермеген докъуз- 
ынджы ·`полкнынъ бутюн учуджыларына шан-шерефлер!— деди. Онъа 
эр кес къолтутты. А 

О газетадаки озюнинъ суретине бир даа бакъты да: «Бу газета 
анамнынъ элине барып тюшерми экен? — деп тюшюнди.— Эр алда мен 
оны сакълап къояйым» деди ве газетаны анасына язып къойгъан мек- 
тюплери арасына ерлештирди. | 

Бир къач куньден сонъ Амет-Ханны кене командир чагъырды.— 
"Мына, сени обком секретары тебриклей,— деди Морозов ве онъа. рес- 
мий укюмет кягъытында басылгъан махсус тебрикнамени узатты. — 
Айттым да мен санъа, сени энди бутюн халкъынъ биледжек ве шереф- 
лейджек. Лякин, бакъ, бу тебриклерден башынъ айланмасын. 

— Ёкъ, подполковник аркъадаш, бундан сонъ мен, аксине, анда 
авада фашистлернинъ даа зияде башларыны айландырмагъа арекет 
этерим,— деди Амет-Хан мемнуниетле: | 

Тебрикнамеде шу сёзлер бар эди: 

«Къыйметли Амет-Хан Султан аркъадаш! Сизни Советлер „Бирлигининъ Къара- 
маны унваны берилюви иле самимиетле хайырлаймыз! Сиз — татар халкъынынъ 
шанлы огълу, бизим улу Ватанымызны немсе варварларындан буюк джесаретнен ве 
батырджасына къорчалагъанынъызгъа гъурурланамыз. Сизнинъ немсе ягъмаджыла- 
рынен куреште косьтерген къараманлыкъларынъыз халкъымызны хасис душманны 
даз кучьлю урмагъа ве тувгъан топрагъымызны немсе пислигинден тездже темизле- 
меге рухландыра. Сиз, Ватанымызнынъ душманларыны амансызджа тар-мар этерек, 
бунынъле орденли улькемизнинъ намусыны къорчалайсынъыз. Къыйметли топракъ- 


дашларымыз, совет халкъынынъ душманларыны авада илериде де шойле амансыз- 
джа ёкъ этменъизни истеймиз. 


- ВКП(б) обком секретары В. Булатов». 


Тебрикнаме Амет-Ханда буюк теэссурат къалдырды ве онъа иле- 
риде оладжакъ урушларгъа ‘даа юксек месулиет дуйгъусы ашлады. : 

Амет-Хан командирининъ янындан чыкъып догъру самолётына 
ашыкъты. Оны дженкявер вазифе беклемекте эди. Бу дефа олар озь 
эскадрильясынен душман пекинтилери ёлагъына учаджакъ бомбарду- 
ман самолётларымыз группасыны къорчалайджакълар. Аванынъ бираз 
уйгъунсыз олгъанына бакъмадан вазифе мувафакъиетле эда этильди. 
Амет-Ханнынъ кфырыджылары бизим бомбардуманларгъа ич бир 
фашист къузгъуныны якъын къоймадылар ве олар озь ишлерини аля 
дереджеде беджердилер. Душман пекинтилери дарма-дагъын этильди. 

Бу арада бекленильмеген ал олды. Бомбардуманлар озь юклерини 
бошатып, ич бир маннасыз кери айланып къайтаяткъанда, умютсизден 
шималь тарафтан пейда олгъан дёрт дане душман къырыджысы олар- 
гъа уджюм эттилер. Авада озь дикъкъатыны ич бир вакъыт зайыфлат- 
магъан Амет-Хан фашистлерни озь вакътында корип етиштирди ве 
озюнкилерине эмир берди: | 

— Дикъкъат! Уджюмге кечемиз! 

Фашистлер бизим къырыджыларны баштан корьмеселер керек, 
шимди оларны корьгенлеринен айланып зувмагъа ашыкътылар ама, 
энди кеч. Амет-Хан .юкъарыдан бирининъ узерине догърулмакъта эди. 
Фашист къузгъуны энди онынъ нишан алкъасы ичинде. Арада месафе 
эп экесиле. 80—100 метр къалгъанда ‚пулемёты ве топынен бир кере- 
ден атеш ачты. Онынъ бу мергин атешинден бир къузгъун даа совет 
топрагъында озь мезарыны тапты. Амет-Ханнынъ аркъадашлары да 
бир самолётны зарарлап етиштирдилер. ` 

Озь халкъынынъ ве ресмий реберлернинъ тебригипє Ватан огълу 
иште бойле джевап бермекте эди. а 

Уруштан къайтып кельген сонъ, командир Морозов Амет-Ханнынъ 
янына барып, оны енъишнен башта озю хайырлады ве онынъле кенар- 
да отурып бирер сигар якътылар. 

— Билесинъми не, Амет,—- деди Морозов бираз пндемей отургъан 
сонъ. — Санъа о тебрикнамеге джевап язмакъ керек. Эр алда бу рес- 
мий тебрикнаме. Сенинъ джевабынънынъ халкъ ичюн дженкявер эмие- 
ти бар. . 

— Догъру, мен анълайым. Лякин мен бир вакъыт ойле шей язма- 
дым, бу меним элимден кельмез. Эйиси, мен бугунькиси киби фашист- 
лерни чокъча урайым да, халкъкъа джевабым шу олсын. Бу меним . 
элимден келе. — Амет-Хан эеджанлы алда сигарыны ташлап, бирисини 
даа ·якъты. 

Ноябрьде бизим аскерлер энди Снвашнынъ шималь ялысынен бе- 
рабер бутюн Дженюп Украинаны азат этип, Кърымнынъ къапысына 
чыкътылар. · Немселерни Кърымгъа къапап, джебэ ёлагъына Диепрге 
догъру йылыша берди. 

Докъузынджы полк бу вакъытта ярым адагъа якъын ерге авушып 
Чаплинка янларында ерлешти. Илериде Кърымны азат этеджек аскер- 
лернн авадан къорчалав вазнфеси бу полккъа авале этильди. Амет- 
‚ Хан, эбет, о куньлернинъ тез кельмесине ашыкъа. Озю эеджанлы, 
ана-бабасыны, Алупкасыны душман элинден озю азат этеджеги хусу- 
сында тошюнджелерни ичинде’ тутып оламай. Бу тюшюнджелерини эр 
кеске айтып юре. Амет-Ханны бильмеген кишиге ‚гуя оны бундан баш- 

къа ич бир шей меракъландырмагъан киби корюне биле. Ама дженкя- 
вер вазифе алып авагъа котерильгенинен бус-бутюн денъише, душман- 
нен амансыз курешкен къарталгъа чевириле ве, адети узре, эр сефер 
ерге енъуш иле къайтып келе. , 

Амет-Хан ашыкъа. Ама дженк ойле шей, онда кетишат сенинъ 
дегенинъ, сенииъ беклегенинъ киби олмай.. Шимди де ойле эди. Джебэ- 
де асыл олгъан арбий шараит, фашистлернинъ, ‘эвеля, Днепр артына 
айдап къувулмасыны талап эте. Тек бундан сонъ Кърымнен мешгъуль 
олунаджакъ. | 
‚ 7 Ишнинъ бойле бурулыш алувы Амет-Ханнынъ кейфини сонъ дере- 
“дже бозды о даа пек сабырсызланды. Достлары буны сезе ве онынъ вази- 
етини анълайлар. Я насыл анъламасынлар, оларнынъ бир талайы азат 
этильген ерлерде энди озь тувгъанларынен корюшюв къуванчына на- 
иль олдылар, биревлер буны даа огде беклейлер. 

— Эр алда, бизим эвге мытлакъа барырмыз, достлар!-— дей Амет- ' 
Хан озь-озюни тынчландырып. Ве эр сефер озюнинъ дженкявер дост- 
ларынен берабер анда насыл бараджагъыны, оларны анасы ве бабасы- 
нен насыл таныштыраджагъыны тасавур эте. 


АМЕТ-ХАН СУЛТАН ВАТАННЫ КЪОРЧАЛАЙ 


Арбий мухбир Л. М. Леровнынъ 1943 сенеси декабрь айыпда мер-. 
кезий матбуатта басылгъан макъалеси иште бойле адландырылгъан 
эди. Бу макъаленинъ къыймети шунда ки, о къыскъадан олса да, `Амет- 
Хан акъкъында язылгъан биринджи кучюк очерк эди. Анда ильки ке- 
ре Амет-Ханныпъ ким олгъаны, къайда догъып оськени, насыл этип 
Къараман олгъаны тасвир этиле. : Е 

«Бугунь де Амет-Хан Сиваш ве Перекоп къараманларынен сесле- 
шерек, Кърымны немсе ягьмаджыларындан азат этюв ичюн дженклеш- 
мекте. Қъызыл Орду сафларында рус: ве украин учуджылары иле бир 
сырада, Ватан огърунда къанат-къанаткъа берип, кърымлы учуджысы, 
Советлер Бирлигининъ Қъараманы Амет-Хан Султан уруша... ' 

Чокъ урушлардан бирини Амет-Хан айрыджа мемнюниетле хатыр- 
лай. Шу вакъытта бир озю эки «Мессершмитт»нен урушты, Онынъ бу 
урушыны затен ава урушынынъ классик нумюнеси деп эсап этмек 
мумкюн. 

Штабдан, немселер бизим муим объектлеримизни бомбалайлар де- 
ген хабер кельди. Эр кеске учмакъ эмири берильди. Учуджылар озь 
самолётларына чаптылар. Амет-Хан озь машинасына биринджи етти 
ве къоруджысыны беклемеден бир озю учты. Авагъа котерильгенинен 
къаршысына эки «М-109» расткельди. Амет-Хан 4500 метр оксекликте 
эдн. Немселер де айны шу юксекликтелер. О, пльк эвеля, юкъарыгъа, 
5500 метрге котерильди ве «Мессершмитт»лерге шу юксекликтен уд- 
жюм этти. 

Баягъы ашагъыда къалгъан немселер, устюнлик совет учуджысын- 
да олгъаныны анълап, кери дёнмеге башладылар. Ама энди кеч. Амет- 
Хан биринджи уджюмде етекчи самолётларны якъты ве текрар юкъа- 
ры котерильди. Бу онынъ севимли усулы: тёпеден уджюм япа ве сурь- 
атыны .эксильтмейип, янъы уджюм ичюн кене тёпеге котериле. Шимди 
Де ойле япты. Юкъарыдан келип экинджи «Мессершмитт»ке уджюм 
этти. Оны да урып тюшюрди ве енъишнен къайтты, Енъиш юксеклик 
санбининъки олды... 

Амет-Хан атеш ичиндеки Сталинград устюнде дженклешти, кениш 
къулач Дон чёллери узеринде урушты, аскерлеримизнинъ Минус ве 
Молочная озенлерини мувафакъиетли кечмелерини темин этип, оларны 
авадан `къорчалады. Ве эр сефер: 

— Мен Ватанымыз ичюн дженклешем, мен озь топрагъымыз ичюн 
урушам! — дей.» 

Бу макъале басылгъан газета джебэде эль-эльден юрьди. Оны 
окъугъан дженкчилер ве командирлер алупкалы бу йигитнинъ дже- 

сюрлнгине батырлыгъына, усталыгъына ай 


озь юртдашлары онынъ къараманлыгъына айрыджа. севине ве газета- 
ны аркъадашларына косьтерип: 


— Мына, бизимкилер фашистлерни насыл уралар!— деп гъурур- 
ланалар. 

Бутюнлей озь укюмине кирген къыш шараитн, кунь тертибине душ- 
ман иле авада курешювнинъ усулларыны денъиштирюв меселесини 
къойды. Бу мунасебетнен геперал Хрюжин, душман самолётларына, 
гемилериие, юк эшелбнларына, тапклары ве автоколонналарына «сер- 
бест авджылыкъ» япув кнби дженкявер арекет теклифини огге сюрди. 
Бу теклиф учуджылар арасында къызгъын мунакъаша котерди. 

Декабрь 16-да Аскания-Нова деген ерде Дженюп джебэсинде иш- 
тирак эткен энъ намлы совет асларынынъ топлашувы олды. Советлер 
Бирлиги Къараманларындан элли киши иштирак эткен бу топлашув- 
ны 8-иджн Ава Ордусынынъ команданы генерал Т. Т. Хрюкин ве сонъ- 
ундан авнация маршалы олгъан Е. А. Савицкий тешкиль эттилер. 
Эртеси куню «Красная Звезда» газетасы бу хусуста хабер берди: 
«... Топлашувда Советлер Бирлигининъ мешур эки дефа Къараманла- 
ры Покрышкин ве Глинка, белли аслар. Лавриненков, Амет-Хан Султан 
ве башкъалар иштирак эттилер. Топлашув иштиракчилерининъ эр 
бирининъ эсабында онларнен‘ава урушы ве он бешер-отузар дане уру- 
лып тюшюрильген душман ‘самолётларыны бир ерге къошсакъ, буюк 
бир ракъам — бинъден зияде самолёт оладжакъ!» 

Душман иле куреште «сербест авджылыкъ» усулыпа ант бутюн 
меселелер, иште. бу топлашувда музакере этильди. 

Амет-Хан, Лавриненков ве Алелюхин топлашувдан мемнюн олып 
„келдилер. Акъшамлыкъ аш вакътында Иван Борисов Амет-Хандан 
топлашувда не айтылгъаныны сорады. Амет-Хан Борисовгъа бакъып, 
эр вакъыттаки киби хош кулюмсиреди. | 

Авджылыкъны насыл япмакъ ве неден сакът олмакъ кереклиги 
хусусында тафсилятлы анълатув яптылар. 

— Буны насыл анъламалы?— деп сорады Борисов! текрар. 

—- Буны бойле анъламакъ керек, акъайлар: душманны таптынъ- 
мы — оны ур, ёкъ эт ве ёлунъны девам эт. Изле, къыдыр ве. кене ур, 
эм догъру козьлеп ур — янъылма. Айны вакъытта, зениткалар ве хусу- 
сан «эрликон»лар сенинъ энъ баш душманынъ олгъаныны да унутма. 
Анъладынъмы?! р 

— Ничюн анъламайджагъым, Амет. Мен сени эр вакъыт, агъы- 
зынъдан сез чыкъар-чыкъмаз, не антаджагъынъны анъланым да, — де- 
ди Борисов сёзлерни гуя йыр созгъан киби тизиштирип.— Хусусан 
къанатларынъны саллагъанда, буны эр шейден зияде анълайым. 

Кимдир, немселернинъ шимди Кърымда озь аэродромларыны ана 
шу «Эрликон»ларнен сонъ дередже пёкиткенлерини сёйледи. Ана даа 
къайда къызгъын урушлар оладжакъ! У 

— Эбет, бизге даа чокъ терлемек керек олур,— деп джевап берди 
Амет-Хан бу. сёзлерге ве тюшюнджеге далды. О, тарелкасындаки 
тавшан этини ашыкъмайып ашады. Шу аньде о, кечмиш аятындан бир 
левханы хатырлады. Бир кере балаларгъа къошулып, „Ай-Петри эте- 
гиндеки эменликке баргъан эди. Эменликнинъ ичи мейдан, истегенинъ 
къадар чапкъала. Олар тереклер арасында къувалашып ойнагъанда, 
Аметнинъ аягъы астындан тавшан чыкъып къачты. 

-— Тавшан! Тавшан!— деп, къычырып, балалар ташларгъа япыш- 
тылар. 

— Токътанъыз, тийменъиз!— деди де, Амет къачаяткъан тавшан- 
нынъ артындан бакъып турды.-— Чапсын юрьсин, о да яшамакъ 
истей. Я : 
Узакътан ишитильген гурульти Амет-Ханнынъ фикирлерини дженк 
муитине авуштырды ве о бу дженкте ёкъ олгъан къурбанлар хусусын- 
да тюшюнди. «Я олар да яшамакъ истей эдилер де. Дженкте исе ха- 
тир, грнъюль, инсаф ёкъ, о амансыз. Пек амансыз. Насыл хаин тюшю- 

ретте къала эднлер. Хусусан 


нип чыкъаргъан экен бу дженк деген шейни» деди о озь-озюне ве 
фашистлернинъ ерли эалиге насыл къылынгъанлары хусусында якъын- 
да «Қъызыл Кърым» газетасында окъугъан хаберлерини хатырлады. 
«Не япмалы ве насыл этмели де, шу мельунларны Ватан топрагъындан 
тездже къувып чыкъармалы?» Бу тюшюнджелер онъа шу геджеси 
юкъу бермедилер. ' 

Декабрьнинъ орталары. Сабадан ава булутлы, ягъмурлы — уч- 
макъ мумкюн дегиль. Бойле вакъытта учуджыларнынъ кейфи бозула, 
олар бош отуралар. Амет-Хан да озюни къайда къоймагъа бильмей, 
де КПге кирип чыкъа, де учуджылар топланып отургъан одагъа кире. 
Юрегинде насылдыр эеджан бар, гуя шимди бир шей оладжакъ. Бу 
арада къапыдан Иван Мольков келип кирди: 

— Амет-Хан, ойна, санъа мектюп бар. Озю де укюмет конверти- 
нен!— деп эр кеснинъ дикъкъатыны джельп этти. 

— Мына шимди ава ачылсын да, биз экимиз анда чыкъып ойнар- 
мыз,— деди Амет-Хан юкъарыгъа ишарет этип. Иван онынъ кейфи бо- 
зукъ экенини анълап, шакъаны нокъ созмады ‚ве конвертни Амет-Хан-е 
гъа узатты. 8 : 

Амет-Хан мектюпни окъуп башлагъанынен, еринден сычрап турды 
ве:— Достлар! — деп къычырып йибергенини дуймай къалды. Эр. кес 
абдырап, не олгъан экен деп, юзлерини онъа чевирдилер. Даа янъчыкъ 
кейфи бозукъ Амет-Ханнынъ чырайы бир кереден денъишкен, къуванч 
толу козьлерини мектюптен алмайып:— Қозьайдын, достлар, козьай- 
дын! Анам-бабам сагъ-селямет экенлер, мына, Сочиден кельген мек- 
тюп ичинде анамнынъ озь элинен язгъан кягъыты да бар! 

Амет-Ханны эр кес тебрикледи, бу къозьайдын хаберине онынъле 
берабер къувандылар. _. : 

° Меселе шунда ки’ Кърым партизанлары меркезий штабынынъ 
башлыгъы, обком секретары В. Булатов аркъадаш къараманнынъ къо- 
рантасынынъ къайдыны чекюв вазифесини махсус радиограмма васта- 
сынен бу брнгаданынъ комиссары Мустафа Селимовгъа авале этти. 
Иште, Амет-Хангъа кельген мектюп, Селимовнынъ партизанлары яр- 
дымынен онынъ анасы ве бабасындан алынгъан ильки `· къуванчлы 
хабер эдн. 

Амет-Хан шу ерде отурып анасына озь сагълыгъыны бильдирил 
ве оларны, тувгъан юртуны фашист зулумындан азат эткенге къадар 
фашист езитлерини амансызджа дёгеджегине сёз берип къыскъа мек- . 
тюп язды. Эбет, анасына о, чемоданындаки бутюн мектюплерни ёллар 
эди, ама шимди бунъа имкян ёкъ. Сонъра Амет-Хан, онъа ана-бабасы- 
нынъ сагъ-экенлери хусусында хабер бильдирген аркъадашларгъа да 
командир А. Морозовнынъ ярдымынен джевап язды. Бир къач вакъыт- 
тан сонъ, Амет-Ханнынъ бу мектюби «Қъызыл Кърым» ве «Краспый 
Крым» (1944 сенеси, январь 11) газеталарында басылды. . 

° Амет-Ханнынъ анасына язгъан мектюби де, онынъ акъкъында 
макъалелер басылгъан газеталар да, эбет, партизанлар вастасынен 
Алупкагъа еткизильди. Насибе, дагъдан кельген махсус эльчилернен. 
огълунынъ сагъ экенлиги хусусында ильки хаберни алгъанда, къуван- 
чыны къайда сыгъдырмагъа бильмеди, онынъ джандаң севген Амети 
ничюн къаарь-къасеветтен тель-тель олып къалгъан юрегине якъындан 
джан кирген киби олды. Озюнипъ къуванчыиы тек якъын догъмушла- 
рынен болюшти. Бу козьайдын · хаберине Насибеден сонъ энъ зияде 
~ Амет-Ханны бундан тамам учь йыл эвель «Союзтранс»къадже озгъар- 
‚ гъан Миясе къардашы севйнди. Дюнья ойле шей, этрафта джеик, атеш, 
къыргъынлыкъ олса да, яшайыш токътамай. Онынъ озь. къанунлары 
бар. Немселернинъ Германиягъа къуллыкъкъа айдав ичюн яшларгъа, 
къызларгъа япкъан «облава»ларындан къуртулмакъ макъсадынен 
олса керек, Миясе шу къара куньлерде эрге чыкъмагъа меджбур олды. 
Вакъты келип, ири, къара козьлю дюльбер огъланчыкъ догъургъанда, 
онъа Амет-Ханнынъ адыны къойды. Чюнки эки йылдан бери девам 
эткен дженк атеши ичннде Амет-Ханнынъ сагъ къалмасы олар ичюн 

чокъ шубели. Баланынъ адыны онынъ хатиреси олсын деп къойдылар. 

Насибенен Султан энди эр кунь акъшам ястыкъ тюбюнден Амет- 
Ханнынъ мектюбинн чыкъарып текрар..ве текрар окъуйлар, огъулла- 
рынынъ батырлыгъына севине ве гъурурланалар. 

1944 сенесининъ янъы йылыны учуджылар энди башкъа шараитте 
къаршыладылар. Кейфлери гузель. Джебэ эп огге йылышмакъта. Ва- 
къналарнынъ кетишатыны баарь айлары косьтерирлер. Огде Кърым, 
Алупка, сонъ исе гъарпкъа догъру, та Берлинге баргъандже! Амет- 
Хан ве онынъ достлары янъы енъишлер ичюн янъы йыл къаделерини, 
иште, бойле ниетлернен котердилер. . 

Сабасына — дженкявер кунь. Олар шимди душман. авджылыгъын- 
далар, авада душман самолётларыны излеп тапып, ёкъ этелер. Бу, че- 
шит тюрлю билинмеген ве беклепильмегеп тесадюфлер иле багълы 
хусусий бир вазифе. Бунъа «сербест авджылыкъ» дейлер. Бу Докъу- 
зынджы полкнынъ шаинлери ичюн шерефли вазифе ве, айны вакъыт- 
та, буюк ишанч эди. Хусусан, махсус тешкиль этильген гизли аэро- 
дромда сакъланаракъ, апансыздан котерилип, душманнынъ Констанца- 
дан (Румыния) ве Одессадан. Кърым ялыларына. силя ташыгъан 
самолётлары ве гемилерини якъалав яхшы нетидже бере. 

„Бойле кучюк гизли «Подскок» аэродромы Къара денъиз ичине 
кирип кеткен Қилнгей бурунында ерлешкен эди. Амет-Хан бу ерге 
ильки кельгенде чокъ эеджанланды. «Къара деньиз! Учь йылдан зияде 
оны беклеген йырджы далгъалар! Онынъ аджаип, тынч балалыкъ 
діоньясь! Кок юзю киби, ннаетсиз кенъ алем, кок киби мавы...» Денъиз 
уфукъына бакъып тургъан Амет-Хан досты Женя Дранищевнинъ козь- 
лерини ‘хатырлады. Кедерленди. «Не къадар къурбан бердик сенинъ 
ичюн, азиз денъизим, меним Ватаным! Ве даа не къадар бериле- 
джек!..» | 

Ава серт, сувукъ. Гъарптан кучьлю ель эсе. Денъиз далгъалы, 
Амет-Ханнынъ юреги киби эеджанлы. Денъиз, гуя Аметнинъ тюшюн- 
джелерини анълай, ялыгъа келип кучьлю-кучьлю урулгъан далгъалар 
гуя онынъле сёйлешмек, дертлешмек, шикяет этмек истейлер. «Эй, 
денъиз ве далгъалар зортынынъ эвляды! Сен бизим тилнмизни анъ- 
ларсынъ. Биз чокъ йыллар сеннен берабер бир тильде сёйлештик, бир 
дуйгъулар ис эттик, бир хаялларнен яшадыкъ. Биз санъа чокъ шенъ- 
лик, чокъ къуванчлы дакъикъалар багъышладыкъ, сенинъ бешигинъни 
тебретип осьтюрдик. Салкъын, тендюрюст, шпфалы сувымыз сенинъ 
тенинъе сагъламлыкъ, чыдамлыкъ, ираде ашлады. Биз сенинъ денъиз- 
джи олманъны истедик, лякин сеии кок юзю озюне чекти. Барсын шой- 
ле олсын, бизим джанымыз агъырмай. Кок де бизим догъмушымыз. 
КҚоресинъми, ренкимиз де бирдайын, паетсиз бошлугъымыз да, дюль- 
берлигимиз де ойле. Бакъ уфукъкъа, биз кок иле анда корюшемиз, 
къучакълашамыз, сырдашамыз. Бизни анда бири-биримнзден айыр- 
макъ, айырды этмек мумкюн дегиль. Сен псе бизим эвлядымызсынъ, 
денъиз ве кок вэлядысынъ! Кокте олсанъ да, сен бизни унутмайсынъ, 


билемиз. Азиз ананынъ миннетдар огълу киби, юрегинъде денъизге 


садыкълыкъ, бизге айрыджа севги беслегенинъ ичюн эвалла санъа! 
Иште, кельдинъ, къавуштынъ. Сагъ ол! Лякин къучакълашып, бири- 
биримизни севиндирип, ойнашып оламаймыз. Вакъыт ойле. Биз буюк 
дешэт ве зулум алтыпдамыз, душман эли тюбюндемиз. Биз о бир ялы- 
дан дюнь чыкътыкъ. Санъа ана-бабапъдан селям кетирдик. Олар сагъ- 
лар. Лякин .балалыкъта чапып юрген сокъакъларынъ, тырмашкъан 
къаяларынъЪъ, къырларынъ хасис душман чызмасы алтында пнълен. 
Ананъ-бабаиъ эсарет алтындалар. Олар сени, озь батырыны беклей- 
лер, азатлыкъ, сербестлик арз этелер. Бутюн чеккен зулумлары, акъа- 
ретленген азиз толракълары ичюн сенинъ душмандан интикъам ал- 
манъны истейлер. Интикъам! Интикъам! Къан ичюн къан! Джан ичюн 
джан!..» 

Ялы ташларына шиддетли урулгъан далгъанынъ салкъын тамчы- 
лары Амет-Ханны абдыратты, тюшюнджелерини виран эттилер. О, 

кери чевирилип, тез-тез адымлар иле ялыдан узакълашты. Ама, «Ин- 
тикъам! Интикъам!» давушлары онынъ къулакъларында эп текрарлан- 


дылар. «Эбет, интикъам, душмандан интикъам алырым, фашистлер- 


нинъ башыны эзерим. Догъгъан юртым ичюн, таным ичюн, халкъым 
ичюн къанымы да, керек олса, джанымы да аямам.. 

Шимди Чаплинкадаки эсас аэродромдан ооо Амет-Хан 
къач купьлер эвель Къара денъиз иле бойле корюшкенини хатырлады. 
Сонъкн вакъытта о, догъмушларыны, таныш-билишлерини сыкъ-сыкъ 
хатырлай. Газетада окъугъан хабери, фашистлернинъ тынч эалиге 
насыл къылынгъаны, татар койлеринде япкъан вахшийликлери хусу- 
сында малюматлар акъылындан чыкъмай. Оныпъ душмангъа къаршы 
нефрети, гъадабы даа зияде ашып-ташты, огюне расткельген фашист- 
нен дев киби дженклешмеге азыр эди. 


Насибениньъ теляшлы юрегин дженк башлангъандан бери тынч- 
лыкъ бильмеди. Севимли тонгъучы он алты яшында босагъадан атлап, 
озь талийине догъру адымлады. Дюнья атеш нчинде. Амансыз, къар- 
самбалы дженк кете. Фашистлер кельген куньден бери этрафта къаарь, 
къасевет, яныкъ, теляш. Даа кеченлерде олгъан адисе шимдикиси киби 
козюнинъ огюнде тура. Воронцов сарайынынъ шималь кемер къапысы 
янында, эллеринде автоматлары иле фашист къоруджылары туралар. 
Шеэр эалисини анда топлагъанлар.` Дигер тарафта исе облава васта- 
сынен джыйылып алынгъан яшларны СС-чилер чельтелемектелер.’ 

Стол башында отургъан офицерлерден бири немседже къычырып, 
элинен ишарет эте ве азбардан эки яш огъланны чыкъаралар. Бирин- 
джиси узунджа бойлы йигит немселерге серт-серт бакъып оларнынъ 
айткъан сёзлерине «Ёкъ!» майасында башыны терсине саллай. Офицер 
ачувнен ишмар этип, оны автоматлы къоруджыларнынъ элине теслим 
эте. Экинджиси даа осьмюр, яп-яш огълан. Къоркъкъанындан козьле- 


ри бир нокътагъа тикилип къалгъанлар. Офицер онынъ устюне дже- : 
кирип нелердир айта ве къолунен кокюсине тюрте. Индемей къатып, 


къалгъан огълан баягъы тургъан сонъ, козьлерини аля шу нокътадан 
алмайып, разылыкъ берген манасында башыны саллады. Стол башын- 
да отургъан офицер онынъ адыны айры кягъыткъа къайд этти: ве огъ- 
`‘ланны экинджи тарафкъа айырдылар... 

Фашистлер озь къапкъанына тюшкен яшларны ве осьмюрлерни 
иште бойле «чельтеп» эки тарафкъа айыра эдилер. Аз олса да, о бир 
тарафтакилерине олар озьлерининъ ешиль чекменлерини кийдиреджек- 
лер, чокълукъны тешкиль эткен бу тарафтакилер къуршунгъа тизиле- 
джек, я да олюм лагерине джёнетиледжеклер. | 

Авлакъта бакъып тургъанлар, эбет, меселени анълайлар. Къар- 
тийлерден бири даянамайып:— Вай, аллам! Не ола бу дюньяда. Бу 
аджиз къулларынънынъ не гунялары бар?!— деп агълап йиберди. Бир 
къач къартий даа такъмакълап, онъа къошулдылар. Кенарда тургъан 
немселер келип:— Сусынъыз!— деп автоматларынынъ къундагъынен 
къартийлерни тюртип, уйтеклеп, оларны ятыштырмакъ нетедилер. 
Адамлар даа зияде зий-чув олдылар... " 

Насибе таш басамакълардан юкъары котерильгенде, кучьсизлик- 
тен аякълары зорнен юре эдилер. О, эвине тараф кете ве эп автоматлы 
фашистлернинъ элине теслим этильген яшларнынъ талийн не олур 
экен деп тюшюне. 


О кельгенде Султан агъа эвде эди. 

—- Я сен бармадынъ ёкъса? — деп сорады Насибе. 
Ы — Ёкъ, — деди Султан агъа. 

— Я келип тешкерген олсалар? 

— Азбар къапыны къакътылар, чыкъмадым,— деди де, Султан 
агъа анда не олгъаны хусусында сорады. 

— Чокъмы эди анда яшлар? | 

Насибе индемеди. Сабасына энди бутюн шеэрге малюм олды. 


«Гопъюлли»лер сафына къошулмагъа ред эткен яшларны, башкъалар-. 

ны къоркъузув макъсадыпеи эпнсипи шеэр четние чыкъарып къуршун- 
гъа тизгенлер... 

Акъшам кеч вакъытта азбар къапы къакъылды. Насибе къапы- 
пынъ япыпа барды ве тешигиндеп бакъып, яваштан ачты. Азбаргъа ча- 
бик адымлариеи кирген адам: С 

— Эглепмеге вакъыт ёкъ. Сиз огълудъызгъа мектюп ёллайджакъ 
эдинъиз. Ярын саба, базарда корюширмиз. Мен сизиипъ яныпъызгъа 
барырым, — дедп ве кене шойле тез адымларнен ашыкъый кегти. 

Эртеси куннинъ сабасы. Алупка базары. Адамларпынъ юреклери 
насыл кедерли олса, ава да ойле бозукъ, булутлы. Бу ернинъ ады ба- 
зар — адамларгъа одыр-будыр алмакъ, сатмакъ ичюи кучюк бир мей- 
дан. Этрафта ачлыкъ ве сувукъ. Базарда пейда олгъаплар ичинде 
сатыджылар чокъ корюпмей. Эксери кишилер мыпда эски-ускъу урба- 
ларыны я да башкъа бир шейлерини, ашамагъа ярагъаи не олса, 
шунъа депъиштирмек ичюн кельгеплер. Адамлар топлангъаныиеи мей- 
дан тарашлыктъ олды. Иемсе патруллери де мындан чыкъмацлар. Ки- 
шилериниъ элипде козьлерипе гузель корюпген бир шей расткельдими, 
шу апьде тутып алалар. 

Амет-Хапнынъ анасы базаргъа кельгенинен, озюиииъ къомшула- 
рындап бириии корьди. О къадып да Насибени эследи вс: «О не ичюн 
кельгеп экеп базаргъа? Бир вакъыт базаргъа шей сатмагъа кельмей 
эди де, — деп тюшюнди. — Эвдеи чыкъмай отурса не ола экен. Бирев- 
лерпипъ козюне илишир ве кимнинъ анасы о деп, тефтишлеп башлар- 
лар». Къадыи ойле тошюнди ве Насибени корьмеген киши олып, иши- 
ни девам этти. р 

Насибе козюне гузель корюнген, лякин опы танымагъаи бир къа- 
дыннынъ янына барды ве алма, армут къуруларыны сатмагъа азыр- 
лангъан киши сыфатында, сепетнинъ устюпи ачып къойды. Ве дикъ- 
къатнен сагъгъа, солгъа бакъып алды. Башта яныпа келип къурунынъ 
фиятыны сорагъанларны ишитмеген киши олып турды, сопъра псе 
«энди сатылды, шимди келип аладжакълар» деди. ў 

0 — Я бү нс?! Оларнынъ янларында патруль пейда олды. Пасибе- 
ицпъ юреги теляшлы чапалапа башлады. Къурулариынъ тюбинде огъ- 
луна язгъан мектюби бар эли. «Я шимди келип сепетни алса?^ деп 
тюшюнди о ве аякълары кесильген киби олды. “Я бу эспада оныпъ 


Ё) 

Урушлардан бош арада. Сагъдан полк комсоргы Д. Кацин, эскадрилья коман: 
дири Амет-Хан Султан, авиация техниклери И. Слюсарев ве Н. Бутов, ~ эскадрилья 
командирининъ муавини А. Аристархов, авиация техниги Я. Пеньковский. 

беклеген кишиси де келип Къалса?» деген фикир оны даа зияде абды- 
ратты. Патруль исе эп онъа якъынлашмакъта. «Не япмалыі..» 

`Бакъса, не корьсин! Бу арада фашистнинъ артындан, шей саткъан 
къадынлардан фият сорай-сорай онынъ беклеген адамы кельмекте. Бу 
вакъытта патруль бирден аркъагъа чевирильди ве омузынен о адам- 
нынъ омузына къакъылып, кери адымлап кетти. Ниает, адам Насибе- 
нинъ къаршысына кельди. Къуруларны бакъкъан киши олып о, сез- 
дирмеден башыны къакъытып, селямлашкъан киби олды, ве: 

— Къачкъа?— деп сорады. : ' 

` — Сатылды энди, муштериси пара алып келейим деп кетти, аля 

даа ёкъ. Яхшы, алынъыз, энди беклемеге вакъытым ёкъ,—- деди де На- 
сибе сепетни кельген адамгъа туттырды. | 

Бойле этип о дагъгъа сепетнен къуру иле, намы бутюн джебэге 
даркъагъан къараман огълуна мектюп йиберген эди. Партизанлар 
мектюпни Буюк топракъкъа ёллайджакъ ве андан сонъ о джебэге, 
Амет-Ханнынъ элине барып тиеджек. " у 

Амет-Ханларнынъ эви Алупканынъ энъ юкъарысында, къырлар- 
нынъ тюбинде ерлешкен. Бу, партизанларгъа мында келип кетмеге уй- 
гъунлыкъ догъура. Партизанлар кельген вакъытта Султан агъа бутюн 
гедже юкъламай «мусафирлер»ни къаравуллай ве оларгъа бираз ра- 
атланмагъа имкян бере. Чюнки олар саба эрте, танъ атмаздан эвель 
чыкъып дагъгъа джонейджеклер. Бойле вакъытларда о эп тонгъуч 
огълу Амет-Хан хусусында тюшюне. Озюнинъ шаинини корьмекни 
арзу эте. | 

Вазиет гъает агъыр. Бутюн оккупация девири эр кес ичюн гуя 
къасевет ве кедер толу, теляшлы‘бнир къаранлыкъ гедже киби эди. Бу 
ал 1943 сенеси кузьде, юзюмлер пишип башлагъан вакъытта олды. 
Султан агъа ве Насибе ханум кедерли алда эвлеринде бири-бирининъ 
козьлерине бакъып, не япмагъа бильмей отура эдилер. Султан агъа 
ярым саат эвельси фашистлер комендатурадан оларнынъ яхшы биль- 
ген адамлары Джетерени ве Екатерина Гаурдингни атмагъа алып 
кеткенлерини озь козьлеринен корип кельди. Бойле адамларнынъ бо- 
тен. ольдюриледжегине Султан агъа сонъ дередже нефретленди ве ич 


.тынчланып оламай. Ңаснбе исе озюни тутамайып, къыйыгъынынъ 


уджунен эп козьяшларыны сильмекте. Олар экиси де пек денъиштилер. . 
Султан агъа азды ве юзю, чырайы къап-къара олды. Насибенинъ де 
юзю солукъ, чырайы къачыкъ, башында исе кумюш ренкли теллер эп 
артмакъта эди. | 7 

Бу аджаип адамлар, озь вазие?лерининъ хавфлы олгъаныны биль- 
селер де, ӧзьлерининъ. аяты къыл уджунда экенлигине бакъмадан, 
башкъаларгъа ярдым къолу ‘узатмагъа арекет эте эдилер. Насибе бу- 
юк къазаннен аш пишире ве ачлыкътан юзьлерн когерип къалгъан ба- 
лаларны топлап ашата. Бир кере бунынъ ичюн базардан эчки биле 
сатын алдылар. . .. 

Партизанлардан оларгъа энъ чокъ Кучюк-койлю Абдурамап Иб- 
раимов келе эдин. Партизан къадынлардан догъма алупкалы Эмине 
Айвазова да чокъ келе эди. Абдураман Ибраимов бир кере бу къоран- 
таны дагъгъа алып кетмек вазифесинен де кельген эди. Кърым пар- 
тизанларынынъ меркезий штабы къараманнынъ къорантасыны дагъгъа 
алып чыкъмакъ ве сонъра Буюк топракъкъа джёнетмек макъсадынен 
бу вазифени Дженюбий партизаплар бирлешмесине .авале эте. Дженю- 
бий бирлешменинъ командири Михаил Македонский ве комиссары, 
Мустафа Селимов бу вазифени эда этюв ичюн бир къач кере операция 
тешкиль этелер. Лякин о вакъытта Амет-Ханнынъ анасы агъыр хаста- 
лангъаны себебинден: оларны дагъгъа чыкъармакъ имкяны олмай. 

Бу олерациягъа баргъан группанынъ иштиракчиси, 10-нджы Ялта 
отрядынынъ сабыкъ партизаны, шимди Фергъанада яшагъан Неби 
Мухтеремов оны шойле хатырлай: 

«Бизим отрядымызнынъ командири Иван Крапивный, комиссары 
Сераджедин Менаджиев эди. Бир кере бизге махсус вазифе берильди. · 


Ы 

Беллн олгъан малюматларгъа коре, фашист къузгъунларынен куреш- 
лерде нам косьтерген къараманымыз Амет-Хан Султаннынъ ана-баба- 
сынынъ башлары узеринде телюке асыл олгъан. Оларны дагъгъа алып 
чыкъмакъ ве сонъра Буюк топракъкъа озгъармакъ зарур эди. Бу опе- 
рацияны эда этюв ичюн Алупкагъа энди бир къач кере барып кельген 
теджрибели партизан Абдураим Ибраимов етекчилигинде беш адам- 
дан ибарет махсус группа тешкиль этильди. Бу группагъа мен де кир- 
дим. Эпимиз намлы шаинимизнинъ къорантасыны дагъгъа алып чы- 
къув вазифеси бизге авале этильгенине гъает севиндик. ы 

1944 сенеси январь айынынъ сувукъ куньлеринден биринде азыр- 
ланып, янымызгъа бирер десте «Къызыл Кърым» ве «Красный Крым» 
газеталарыны алыл ёлгъа чыкътыкъ. Бизге къырлар, яйлялар устюн- 
ден 30-35 километр ёл орип кечмек керек. Бешуй комюр оджакълары 
янындан саба ачылгъанда чыкътыкъ. Дагъдан яйлягъа котерильдик. 
Ел гъает агъыр: боран, ель, терен къар. Хавфлы ерлерни ` айланып, 
бузлы ерлерни сунгюлернен ‘тешип, озюмизге ёл ачып, Али-паша къы- 
рындан, Бодене-къырдан оттик ве акъшам устюнде Алупка богъазына 
еттик. О ерде Таш-къоба ичинде ийыкъ ерде ер азырлап анда гедже- 
ледик. Экинджи куню куньдюз ёл юрип, акъшамгъа Алупка дживары- 
на чыкътыкъ. Къаранлыкълашкъан сонъ Султан агъанынъ эвине бар- 
дыкъ. Азбарда кимсе ёкъ. Къапыны къакътыкъ. Султан агъа чыкъты. 
О, Ибраимовнынъ сесини таныды ве къапыны ачты. Учь аркъадашы- 
мыз тышарыда къалдылар, биз Ибрапмовнен ичери кирдик. 

Султан агъа бизим кельгенимизге пек эеджанланды, севинди. Иче- 
ри одада кроватта, устюне ёргъан орьтюли къадын ята эди. Юзю аз- 
гъын, чырайы ап-акъ олса да, озю гъает муляйим, дюльбер къадын 
экенлиги сезилип тура. Хасталыкътан озюнннъ меджалсызлыгъына 
сыкъылып о, недендир утангъан киби олды. 

— Айып этменъиз, джаным, вазиетимиз фена вакъытта расткель- 
динъиз. Бу хаинлерден раббим бизни не вакъыт къуртарыр экен. 
Халкънынъ омюрини комюр эттилер. 

— Зарар ёкъ, сиз биз ичюн ич сыкъылманъыз. Биз Султан агъа- 
нен лакъырды этер, озь ишимизни битирирмиз. 


— Огълумдан хабер кетиргендирсинъиз, эбет, огълуджыйым сагъ- . 


селяметтир? — деп, къадын сабырсызлыкънен бизим козьлеримизге 
бакъты. | 

— Кетнрдик, эбет, шапнинъиз сагъ-селямет. О кокте фашистлерни 
йнгитчесине ура. Мына; бакъынъыз озь батырынъызгъа, севининъиз,— 
деп ана ве бабагъа къараман огъуллары акъкъында макъале ве онынъ 
фото-сурети басылгъан бирер газета бердик. 
° Ана къалтырагъан эллеринен газетаны алды ве суретке бакъкъан- 
да, озюнинъ джандан азиз Аметини корьген киби олды.— Меним ба- 
тырым, севимли шаиним!— деп ресимни опип, газетаны кокюсине бас- 
къанда, онынъ козьлеринден яшлар акъты. Газетаны алып кенаргъа 


° чекильген Султан агъа исе де ресимге бакъа, де макъаледе огълу акъ- · 


‚къында язылгъан сёзлерге козь ташлай. Огълунынъ япкъан ишлерине 
бойле буюк къыймет кесильгенине, онынъ джесаретлигине севинген 
бабанынъ да козьлеринде гъурур козьяшлары пейда олды. А 

Бахтлы ана ве баба бизни насыл этип алгъыщламагъа сёз тапа- 
мадылар. $ 

— Чокъ сагъ олунъыз, дагъ батырлары! Алла разы олсын! Раб- 
бим сизнинъ элинъизге, белинъизге кучь берсин, явуз душманиен ку- 
решлерде сизге енъишли ёллар насип эйлесин!— дедилер олар. 

Ана-бабанынъ эеджанлары бираз ятышкъан сонъ, кельгенимиз- 
нинъ макъсадыны анълаттыкъ. Лякин теэссюф жи, къадынны бу хас- 
та алында дагъгъа алып чыкъмакъ мумкюн дегиль эди. Буны биз къа- 
пыдаи киргенимизнен анълагъан эдик. 

— Багъышланъыз, ойле олды,-— деди Султан агъа.— Бираз ва- 
къыт беклемек керек олур. Озюнъиз де коресинъиз, бу алда ёлгъа 


чыкъмакъ мумкюн дегиль...» 

Бираздаи тышарыда къалгъан аркъадашлары да невбетнен эвге 
кирдилер ве Султан агъа мусафирлерни сыджакъ чайнен, эвде тапыш- 
тыргъан одыр-будыр емеклернен сыйлады. 

Сабагъа якъын Султан агъа мусафирлерни озгъарды. Оларнынъ 
эр биринен самимиетле къучакълашып сагълыкълашкъанда: у 

— Чокъ сагъ олунъыз, достлар! Бизден бутюн партизанларгъа 
ве бизим къайдымызны чеккен дигер аркъадашларгъа юректен те- 
шеккюр бильдиринъиз,— деди. 

Бу вазифенинъ сонъунадже эда этильмегенинден юреклеринде 
хошнутсызлыкъ ис эткен партизанлар группасы, озьлеринен кетирген 
газеталарны, саба ачылгъандже сокъакъларда юрип, эвлернинъ, аз- 
барларына ташлап, даркъатып битирген сонъ ёлгъа чыкъты ве бош 
эльнен къайтмайыкъ деп, Ялта тарафтан келеяткъан беш немсе авто- 
машинасына уджюм эттилер. Машнналарны зарарлап, иштен чыкъар- 
дылар. Айдавджылардан сорап, Ялтадаки вазиет хусусында керек ма- 
люматларны эльде эттилер. 

Амет-Ханнынъ тек озю дегиль, онынъ къараманлыгъы акъкъында , 
фото-суретнен берабер махсус басылып чыкъарылгъан листовкалар да 
дущманнен куреше эдилер. Партизанлар тарафындан кой-койден юрип, 
бинълернен даркъатылгъан бойле листовкалар халкъны хайырсыз 
оккупантларнен курешке даа зияде къозгъамакъ ичюн дегерли хызмет 
эте эдилер.. 

О листовкалардан бирининъ сонъунда шойле дениле: 


«Амет-Хан Султан улу рус халкъынынъ къараман эвлятларынен, совет Ват&ны- 
нынъ бутюн къардаш халкъларнынъ шанлы эвлятларынен ян-янаша турып, совет Ва- 
танымызны, бутюн совет адамларыны, догъмуш халкъны фашизм эсирлигинден 
къуртармакъ огърунда куреше. | . 

Азиз ватандашлар! 


Барсын Амет-Хан Султаннынъ къараманлыгъы ве федакярлыгъы сизни рухлан- 
дырсын! 


Ватан шаини, Советлер Союзынынъ Къараманы Амет-Хан Султангъа шан-шерефі 
Немсе запт этиджилерине олюм!» 


Элине бу листовка тюшкен адам оны окъуп, севинип, ишанчлы 
къомшусына я да башкъа аркъадашына окъумагъа бере ве листовка- 
лар. эль-эльден юрелер. 

Бойле листовкалар `Алупкагъа да келип еттилер. Султан агъа ве 
Насибе ханым куню-кунюне телюке ве; теляш ичинде булунсалар да, 
огъулларынынъ джебэде косьтерген ватанперверлик ишлерине юрек- 
тен гъурурланалар. 

Бу вакъытта исе Дженюбий джебэнинъ кокюнде немселернииъ: 
«Ахтунг! Ахтунг! Авада Амет-Хан Султан!» деген радно давушлары 
сыкъ-сыкъ янъгъырамакъта эди. 

Амет-Хан ве онынъ садыкъ дженкявер досты даимий къоруджысы 
Иван Борисов экисц эки самолётта учалар. Олар Килигей бурунында- 
ки гизли аэродромгъа ёл алдылар. Анда. Лавриненковны денъишти- 
реджеклер. . 

Килнгейге якъынлаяткъанда Амет- Ханнынъ козюне узакъта къа- 
ра нокътачыкъ илиштн. Шубе ёкъ — бу самолёт. Эм бизимки дегиль, 


эбет. Борисовнынъ радиосында Амет-Ханнынъ давушы ишитильди. 


— Бизге мусафир кельди, гъалиба. Учувны девам этип, онынъ пе- 
шине тюшемиз, быралкъыны якъалмакъ керек. 

Денъиз устюнде кучьлю ель, далгъалар копюре. Амет-Хан бырал- 
къынынъ пешине тюшкенде, о къачаджакъ олды, лякин бойле авада 
онынъ самолёты бизим къырыджыдан къачып оладжагъы бармы. Ель 
олмаса биле Амет-Хан Султан ве Иван Борисов киби совет аслары- 
нынъ козюпе нлишкен къузгъунгъа, артыкъ къуртулыш ёкъ. Бу энди 
адет олып къалды. 

Фашистнинъ пешинден еткен сонъ, Амет-Хан оны пулемёт атеши- 
не тутып, керек тарафкъа бурулмагъа меджбур этти ве озьлерининъ 
гизли аэродромы бетке айдады. Амет де, Иван да севиндилер: полкла- 
рында даа бойле трофей олмагъан эди —«Физилер-Шторх!» 

Немсе энди къуртулып оламайджагъыны анълады ве ёрге къон- 
магъа меджбур олды. Ббрисов тёпеге айланып, эсирни къаравуллады, 
Амет-Хан аэродромгъа, дзь эскадрильясынен смена беклеп тургъан 
Лавриненковгъа ашыкъты. 

Бу тесадуфны хатырлап, В. Д. Лавриненков шойле яза: «Чокъкъа 
бармай бизге озюнинъ дженкявер. досты ве къоруджысы . москвалы 
Иван Борисовнен берабер Амет-Хан учып кельди. Биз оларны: тек 
Амет-Хангъа хас учув усулына бакъып та авада экенде таныдыкъ ве 
севиндик. Лякин олар къонмагъа ашыкъмайлар. Энди аэродромны да 
кечип кеттилер. 

Шу куню денъиз беттен кучьлю ель эсе эди, ама `Амет-Хан Бо- 
рисовнен бизим устюмизден кечип, учмакъны девам этелер. Бираздан 
энди о тарафтан башымыз устюнде эки дегиль, учь самолёт корюнди 
ве атышма ишитильди. Учюнджиси немсе самолёты экенлигини анъла- 
дыкъ. Амет-Хан онъа тосат-тосат къуршун ягъдырып, оны ерге къоп- 
магъа меджбур этти. Амет-Ханнынъ зыкъысындан къоркъкъан фа-` 
шист ердеки аэродромны биле корьмейип, догъру барып чёльге къонды. 

Шу аньде Амет-Ханнынъ «Аэрокобра»сы биз тарафкъа бурулды 
ве бир къач саниеден келип, штаб одасы янында токътады. Юзю эе- 
джанлы Амет-Хан самолётнынъ къанатындан с̧екприп тюшти ве ку- 
‘люмсиреп догъру манъа тараф догърулды. | 

— Къабул эт, достым, бахшышны! Бойле шей «Физилер-Шторх» 
учуджысынынъ акъылына биле кельмегендир. О, Евпаториягъа учса 
керек, мен исе оны «Лавриненков ярым ‘адасы»на къондырдым... 

— Сенинъ эр вакъыт бахтынъ юре, Амет-Хан! Ишинъ шу дере- 


дже онъ юре ки, бахт сенинъ къаршынъа озю учып келе. 


— Эй, Володя, сёйлейсинъ сен де... Эгер мен оны корьмеген ол- 
сам, пешине тюшмеген олсам, учып келир эди о санъа бу ерге! Не де 
олса, иш япылды. Кеттик! — Амет-Хан чалылар тюбинде гизли тур- 
гъан машина бетке адымлады. Е 

Биз «Физилер-Шторх»нынъ янына баргъанда учуджысы кабинада 
къыбырдамайып отура эди. Борисов да тёпеде эп айлана. Пистолет- 
леримизни азыр тутып кабинагъа якъынлаштыкъ. Амет-Хан учуджы- 
гъа кабинадан чыкъ, деп эмир этти. Учуджы эллерини котерип чыкъ- 
ты. Биз самолётнынъ къанаты устюне котерилип оны силясызлаидыр- 
дыкъ. Амет-Хан онъа, эллеринъни ашагъы эндир манасыида ишмар 
этти ве озю кабинагъа кирип отурды, идаре алетлерини козьден ке- 
черди. Сонъ немсеге бакъып, оларны косьтерди. Фашист онынъ исте- 
гини терджимансыз да анълады. Амет-Хан кабинадан чыкъты ве немсе 
озь ерине отурып, самолётны кочюрди. Сонъ кене чыкъты ве онынъ 
ерине меним достым отурды. . Е у 

Биз эсир немсенен берабер ерге тюштик. Амет-Хан псе енгиль 
«Физилер-Шторх»ны чёль ичинде айдаштырып, авагъа котерильди. 
Бираз учып кейф алгъан сонъ бизим янымызгъа келип къонды». 

Эсир алынгъан немсе гитлерджилер штабынынъ алякъаджысы 
экен. Ондан немселернинъ «Ю-52» юк ташыйыджы самолётларынынъ 
учув ве гемилернинъ юрюв маршрутлары хусусында чокъ къыйметли 
малюматлар алынды. 

Иште, бойле этип, Атме-Хан ‘даа В.:Х. Лавриненковнынъ эска- 
дрильясыны денъиштирмезден эвель, анда немсе самолётыны къонды- 
рып етиштирди. Бундан сонъ о, озь эскадрильясынен Къара денъиз- 
нинъ ичине узакъкъа кирип кеткен кимсесиз бош Қилигей бурунында 
баягъы вакъыт «сербест авджылыкъ» нле мешгъуль олды. А 

Сербест авджылыкъкъа олар чифт-чифт олып кетелер: Амет-Хан 
бу сефер Иван Мольковнен берабер учты. Запорожьенинъ гъарбында 
эки «Мессершмитт»ни расткетирдилер. Оларны корьгенинен, Амет-Хан 
Мольковгъа мени аркъадан къорчала деп, душмангъа догърулды. Ай- 
ры булутлардан файдаланып оларнынъ пешинден етти ве `80-50 метр 


`къалгъанда, бирисини догърудан-догъру урып тюшюрди. Экинджи 


«мессер» къачты. 

«Амет-Хан бу. экинджи фашистке не ичюн" токъунмады, не ичюн 
„онынъ пешинден къувмады?» деп тюшюнди Мольков. Бу аньде радно- 

да Амет-Ханнынъ сеси ишитильди. О, самолётынынъ моторы бозул- 
гъаныны ве тездже къайтмакъ кереклигини бильдирди. · 

Амет-Хан ойле адам ки, онынъ козьлеринден бир шей къуртулмай. 
О, бозукъ мотор иле ашыкъып къайткъанда биле, ерде меракълы ади- 
сени — бензин цистерналарындан ибарет буюк юк эшелоныны корип 
къалды. Эшелон немсе аэродромлары тарафкъа ёл тутмакъта эди. 
Амет-Хан эшелоннынъ координатларыны бельгиледи ве деръал озюне 
план къурды. Мольков микрофонда текрар онынъ сесини ишитти: 

— Бираз давранайыкъ, достым, бизге даа бир нш чыкъты, гъа- 
либа. Я 

Аэродромгъа кельгенлеринен, механиклер ‘самолётнынъ моторыны 
тюзеттилер, машиналаргъа бензин толдырдылар. :Амет-Хан озюнен бе- 
рабер алты самолёт алып, беизин эшелонына догъру джёнеди. Нети- 
джеде, бензин толу он ‘секиз цистерна якъылды. Гедже де барып шу 
янгъынны фото-суретке алдылар. 

Амет-Хан озюнинъ бу дженкявер арекетинен шу ердеки немсе 
аэродромларыны баягъы вакъыткъадже якъарлыкъсыз къалдырды. 

Кене шу куньлерде, сербест авджылыкъ вакътында, Амет-Хан 
немселернинъ джебэде корректировка ве разведка ялыджы «Фокке- 
Вульф-189» самолётлары ерлешкен аэродромны тапты. Бизимкилер о 
самолётларгъа «Рама» дей эдилер, Амет-Хан оларны чокътан къыды- 
ра ве бу самолётлар, къайдадыр, Николаев янларында ерлешселер ке- 
рек деп тюшюнерек, «ах, оларнынъ дурагъыны тапсам да» — дей эди. 
Иште, бойле къуванчлы тесадуф! 

Амет-Хан секиз самолётнен берабер догъру озю бельгилеп алгъан 
аэродром устюне барып чыкъты ве олар андаки «фоккер»лернинъ эпи- 
сини гуя полнгондаки киби юкъарыдан ич бир маниасыз атеш ачып 
ёкъ эттилер. Джемий олып секиз «фоккер» ве бир де «Физилер- 
Шторх» ёкъ этильди. 

Бу иш ниаетине етип, къуршунлар да биткенде, эскадрилья учу- 
джылары командирнинъ эмиринин ншиттилер: 

— «Мессер»лер келелер! Секиз дане! Уруш иле кери чекилемиз! 

Бу урушта Иван Борисов бир дане «мессер»ни де урып етиштир- 
ди. Бунда да оларны Амет-Ханнынъ козьлери къуртарды, сюрип келе- 
яткъан фашист къырыджыларыны озь вакътында корьди. Къуршунла- 
„ры биткен алда оларнен урушкъа насыл этип киришеджек эдилер. 

Амет-Ханнынъ эскадрнльясы Килигей бурунында турып, душман- 
гъа ойле тузакъ къурды ки, дженкявер достлары буны аля хатырлай- 
лар. Шакъамы я — бир афтада 32 душман самолётыны ёкъ эттилер. 
Дёрдини шахсен командирнинъ озю урып тюшюрди: экисини Одесса 
устюнде, экисини Николаев шеэри узеринде. 

Мергин къырыджылар, айны вакъытта, душманнынъ ‘ердеки бир 
чокъ силяларыны да ёкъ эттилер. Бутюн бу енъишлернинъ эсас амил- 
леринден бири эскадрилья учуджылары арасында достлыкъ, сыкъы 
бирлик ве бири-бирини яхшы анълав эди. Озь аркъадашлары огюнде 
эскадрилья командирининъ итибары да сонъ дередже юксек. Олар 
командирлерине бутюнлей ишаналар. Амет-Хаи да учуджыларынынъ 
эр бири эр анги вазиетте енъиш ичюн элинден кельген эр шейни япа- 
джагъына эмин. Шубесиз, бойле дженкявер гонъюльдешликнинъ нети- 
джеси де ойле ола. | у 

Амет-Хан Султан, озь табиатынджа, реберлик, ёлбашчылыкъ яйув 
ичюн озюнде ич бир тюрлю не истек, не де истидат сезмей эди. Насыл 
вазифе олса-олсын, шахсен озю эда этмеге, озю япмагъа алышкъан ве 
бунъа уста эди. Ама биревлерге иш яптырмакъ, бирсвлерге авале 
этмек, яни: реберлик япмакъ — бу онынъ ичюи дегиль эди. Лякин 
инсан белли бир вакъытларда, белли бир шараитлерде озюнинъ табна- 
тыны да денъиштире биле, янъы хаспетлер саиби да ола биле. Амет- 
Хан ойлелерден эди. Дженкявер теджрибеси, усталыгъы эсапкъа алы- 

9-ндкы полктаки Советлер Бирлиги Къараманларындан бир группасы. Сагъдан 

Морозов, Аркаднй Копачевич, Иван Королев, Владимир Лавриненкос ве Александр 
Карасев. 1943 с. 


нып, энъ пишкин совет асларындан бири сыфатында онъа 9-иджы 
аслар полкыпынъ эскадрилья командири вазифеси, яци бир группа 
къырыджы-учуджыгъа етекчилик япув иши авале эзильгсиде, о бупъа 
ич итираз этмеди. Чюнки бупы опдап джеик шараити, Ватан огъруида 
куреш ихтияджы талап эте деп апълади. Ве озюнинъ табиатына уй- 
гъун пш олмаса да, бу арбий вазифени олдыкъча шерефиеи беджерюв 
ичюн чокъ гъайрет этти. 

Учуджыларнен мупасебетни, олариыпъ устюпде тургъаи слбашчы 
оларакъ дегиль, айны озьлери киби тек месулиеги зпяде бир аркъа- 
дашлары, достлары сыфатында шекиллеидирди. Мен командирим деп, 
ич бир вакъыт озюни олардан юксек тутмады, озюпдеп зияде оларпыпъ 
къайдыны чекти. Олгъан теджрибесипи, усталыгъыны озь къырыджы- 
ларына ашламагъа тырышты. Айлариси девам эткеп бойле гъайрет ве 
догърудан- догъру урушлар вакътында косьтерильген амелий пумюне- 
лер саесинде бойле бирликли, урушчаи 3-иджи Амет-Хан эскадрильясы 
асыл олды. Кет-кете опынъ командирлик истидаты да артты. 

Бу хусуста арбий мухбир Илья Бражнии «Улу Ватан дженкииде» 
адлы китабыпда меракълы малюмат кетире: 

«Д жепк башлагъанда Амет-Хаи Султан оп докъуз яшында экен, 
меп корьгенде йигирми бирде эди, — деп яза 11. Бражиин.— Ама о, 
энди гвардиялы капитаи упванына малик эскадрилья командири, шах- 
сий эсабыпда псе 29 душман самолёты бар. Мен бу ракъам устюнде 
айрыджа токъталмакъ пстейим. О мени тааджиплеидирди ве айретте 
къалдырды. Ракъам эксери къырыджыларда олгъаны киби, эки къы- ' 
сымдан пбарет эди: он ве он докъуз. Он самолётны Амет-Хан шахсен 
озю урып тюшюрген, оп докъузыны — группанеп, яни аркъадашлары- 
нен бирликте. Лякин бу «шахсий» ве «группаиеи» денильгеи ракъам- 
ларнынъ нисбети манъа худжур, адден тыш олып корюнди. Амет-Хан- 
нынъ полк аркъадашларыныйъ эписинде, шахсеи озьлери урып тю- 
шюргеи самолётларнынъ сайысы грулпанеп урулгъапындан зияде эди. 
Меселя, Алелюхинде шахсий — 11, группанен —8; Сержаитов шахсий — 
13, группанен —9 ве иляхри. Ялыпъыз Амст-Ханда группапеи урып тю- 
шюргени шахсеп озю ургъанындап аман-аман эки кере зияде. Бунынъ 
себеби неде экен? Мен, Амет-Хапнынъ урып тюшюрген самолётлары- 
нынъ эсабы не ичюн бойле адден тыш деп сорадым. 

— Не ичюн адден тыш? Акъикъий командирге хас эсап, — деди о. 


Мен бу сёзлернинъ манасыны бир кереден анълап оламадым. Тек 
сонъундан, Амет-Ханнынъ аркъадашларынен, онынъ эскадрильясын- 
даки учуджыларнен ве шахсен яш командирнинъ озю иле субетлешкен 
сонъ бупынъ манасыны ве себебини анълап олдым. 

Амет-Хан Султан, ильк эвеля, командир эди. Аркъадашларынен 
бирликте урулып тюшюрильген самолёткъа о шахсен озю ургъанындан 
зияде эмне бере. Шунынъ ичюн озю ургъанына бакъмадан, о, коман- 
дир сыфатында, аркъадашларынынъ эсабыны арттырмагЂа тырыша 
эди. Буны о озюнинъ командирлик боюн-борджы деп анълай эди. О 
вакъытта о «шахсий-махсий» деген шейге чокъ эмиет бермей эди. 
Онынъ эсас макъсады — насыл ёлнен олса-олсын, ‚чокъча душман са- 
молёты ёкъ этильсин. Шунынъ ичюн о озюнинъ шахсий эсабына эмиет 
бермей ве онъа къулакъ асмай эди. Эскадрильясындаки учуджыларны 
озь мисали, озь нумюнеси эсасында тербиелев, оларгъа душманнен 
насыл урушмакъ, онынъ самолётларыны насыл этип урып тюшюрмек 
кереклигини огретюв — онынъ ичюн энъ эсасы бу эди». 

Бу джеэттен, чокъ йыллардан сонъ, языджы Шамиль Алядиннинъ 


`къараманымыз акъкъында «Ленин байрагъы»нда бастыргъан «Корю- 


шюв» серлевалы ильки макъалеси де чокъ меракълы. Москвада, Амет- 
Хан Султаннынъ эвинде, онынънен ве дженкявер аркъадашынен субет 
вакътында, языджы Къарамандан озюнинъ мешур ава урушлары хусу- 
сында сёйлемесини риджа эте. 

<— Мен, язмакъ ичюн сизге зевкълы шейлер икяе этер эдим, ля- 
кин сёйлемеге пек уста дегилим, деди Амет-Хан. 

 — Эр алда, базы муим вакъналарны ишитмек тек бизим ичюн де- 
гиль, халкъ ичюн де меракълы олур эди. 

— Саша сёйлесин.— Амет-Хан дженкявер достына ишарет этти.— 
Меним джепкте япкъан. ишлерим онъа малюм. Саша — ерде началь- 
ник эди, бизлер — кокте. 

— Сенинъ иле анълашмакъ пек къыйын, Амет!— деди Саша. 
Онынъ чересинде эски къанаатсызлыкъ уянды. — Мен олмагъан олсам, 
дженк вакътында сенинъ не къадар самолёт урып тюширгенинъни гъа- 
либа’ич кимсе бнлялмайджакъ эди. Худжур адамсынъ сен! Дешетли 
ава чатышмаларында душман самолётлары ерге бири-бири артындан 
тёкюле эди. Лякин ие къадар тюшти? Къайда тюшти? Сен бунъа ич 
къулакъ асмай эдинъ..Яшхы ки, мен сенинъ авада котеклешкенинъни 
козьэтип тура эдим. Сени пек джалагъайсынъ! Брянск хатиринъдеми? 
Я Узюм-Барвенково? Я Берлин? Айтам да, сенде эсап-къасап пек 
джайракъ эди. 

— Қулакъ асма, Саша, — деди Амет-Хан.— Манъа къалгъаны да 


етеджек. 


— Қъыркъ эки сенесининъ къышы акъылынъдамы?— деп сорады 
Саша.— Сталниградда немселернинъ радиосы озь учуджыларына: 
«Авада Амет-Хан доланмакъта! Мукъайт олунъыз!» деп къычырыкъ- 
лагъаны хатиринъдеми? О вакъытта авиаполкымызнынъ командири 
штаб огюнде турып:—«Токътанъыз сиз, Амет-Хан шимди сизге косьте- 
рир!» — деп гъурурлангъаны эсимде». . 

Ава урушы затен ойле шей ки, командирнинъ огюне эр ань бек- 
ленильмеген вазифе келип чыкъа биле ве о вазифени шу аньде чезмек 
лязим — сонъ кеч олур. Мында командир, догъру къарар къабул 
этювнен, келип чыкъкъан вазифени догъру чезе билювнен бирге, оны 
шу аньде, щу саниеде йылдырым тезлигинен япа бильмеси шарт. Ава 
урушынынъ озь къанунлары бар. Ердеки урушлар куньлернен, афта- 
ларнен девам эте биле, ама ава урушы бир къач дакъикъалыкъ шей. 
Ама о дакъикъаларгъа чокъ шей багълы ола, шу аньлерде ердеки мунм 
урушларнынъ, бинълернен адамларнынъ талийн чезиле биле. Шунынъ 
ичюн ава урушы вакътында командир .этрафтаки ер шейни корьмек ве 
сече бильмек борджлы, онынъ козьлери кескин, бакъышы теджрибели 
олмакъ керек. Амет-Хан, анджакъ бу джеэттен башкъалардан айыры- 
ла ве чокълардан бир баш устюн эди. 

Бир кунь Городище районында Амет-Хан еди къырыджыгъа етек-^ 
чилик япып, ‚бир группа штурмлайыджы самолётны озгъарды,— деп 
хатырлай И. `Бражнин.— Джебэ ёлагъы артына .еткенде, «Ил»лар 
душман кучьлерини авадан къыйыр-чыйыр эте башладылар. Юксекте 
учкъан Амет-Хан, бу арада, немсе самолётлары бизим джебэ ёлагъы- 
мызны бомбалап башлагъанларыны корип къала. О, озь къырыджыла- 
рынен берабер анда догърула. Къыскъа урушта Амет-Ханнынъ къыры- 
джылары эки «юнкерс̧» ве бир дё «мессершмитт»ни урып тюшюрди ве 
башкъаларыны къувып, къачырып, оларгъа бомбаламагъа имкян бер- 


. медилер. Сонъ кене озь ишлерини битиреяткъан «Ил»ларгъа къайтып 


барып, оларны аэродромларына озгъарып кетирдилер. : 

Бу дженкявер учувнынъ нетиджесине, энъ юксек талап иле къый- 
мет кескенде биле, яш командир шу вазиетте там догъру къарар къа- 
бул этти, енъиш онынъ кесен-кес чабик ве джесаретли арекети саеснн- 
де эльде этильди демек мумкюн. Бу урушта Амет-Хан озю самолёт 
урул тюшюрмеди, о озь аркъадашларына урмагъа имкян берди. Лякин 
бу ал онынъ шу уруштан алгъан мемнуниетлик дуйгъусыны ич эк- 
сильтмеди. : А : 

Амет-Хан, энъ джанбаз къырыджы-учуджы олмакънен бирге, ай- 
ны вакъытта, йылдырым тезлигинде къарар къабул этюв икътидарына 
малик, бир грулпа самолётнынъ урушыны усталыкънен идаре эте биль- 


’ ген. дженкявер командир дереджесипе котерильди. О, къыскъа девнрде · 


озюнде командирге хас ойле хаснетлер асыл этти ве озюнн ойле кось- 
терди ки, меркезий газетадан кельген арбий `мухбир онъа къыймет 
кесип: «Амет-Хан — догъма ава комаидири» деди. 

... Мелитополь ичюн уруш куньлери эди. Генерал Хрюкин озФнинъ 
козьэтюв нокътасында турып, алты совет къырыджысы. бизим аскер- 
леримизни насыл этип авадан къорчалагъаныны корьди. О, бу группа- 
нынъ командирн ким экенлигини бильмесе де, уруш мейданы узерин- 
де япкъан акъыллы, уста арекетлерине сукъланды. 

Эки чифт самолёт учь бинъ метр юксекликте учып, къоруджылыкъ 
‘япа, учюнджи чифт исе олардан да 500 метр юкъарыда сербест маневр 
иле этрафны козьэте. Бу вакъытта джебэ артындан келеяткъан докъуз 
дане «Ю-88» корюнди. Эфирде етекчининъ: у 

’ — 90 градус сагъгъа бурулып, уджюмге кечемиз! Головачёв озь 
къоруджысынен берабер дёрдимизни къорчаласын. 

Ердеки авиация .командирлери озьлерининъ севимли татар учу- 
джысынынъ гъает таныш сесиџи айырды эттилер. 

— Амет-Хан! : 

Авада. муим арекетлер олды. Немсенинъ устюне биринджи олып 
лейтенант Олег Қильговатов уджюм япты. Ондан сонъ уджюмге Амет- 
Хан киришти. О, «Ю-88»ге эр вакъыттаки киби, арт тарафтан юкъары- 
дан уджюм этти ве 70-80 метр къалгъанда атеш ачты. «Бу санъа совет 
Ватанымыз нчюн! Мелитополь ичюн!..» «Юнкерс» алевленип ерге тюш- 
ти. Бомбалайыджыларнынъ сафы бозулды, олар чешит тарафкъа 
дагъылдылар. Қъалабалыкътан файдаланып, лейтенант Борисов бир 
«ІОнкерс»ни даа урып тюшюрди. Юкъарыдаи Головачёв да немселер- 
нинъ устюне атылды ве мергин атешинен учюнджи самолётны якъты. 
«Қъайда бирлик, анда тирилик» дегенлер. Олар авада бу сёзлернинъ 
там манасынен бирлик олып урушалар. Амет-Хан иште ойле коман- 
дир эди. 8 

Акъшам полккъа генералдан махсус тебрик радиограммасы кель- 
ди.. Анда о, Амет-Хан Султан ёлбашчылыгъындаки алты къырыджы- 
нынъ эписини аджаип енъиш иле хайырлай ве оларгъа, орду команда- 
лыгъы адындан самимий тешеккюр бильдире эди. Эртеси куню Амет- 
Хан, урушкъа усталыкънен ёлбашчылыкъ япувы ве косьтерген шахсии 
джесарети ичюн орду команданы тарафындан «Къызыл Байракъ» ор- 
денинен мукяфатланды. | 

Ава ордусынынъ. команданы онынъ шаинлер киби’ урушкъанына 
сукъланып, «Амет-Хан акъикъий къырыджы!» дей. Арбий мутехассыс- 

лар: «Амет-Хан Султан догъма ава командири, группалы уруш устасы» 
дейлер. Дженкявер аркъадашлары -«Амет-Хан акъикъий инсан, сами- 
мий дост, мераметли аркъадаш» деп оны урьмет этелер, севелер. Фа- 
шист къузгъунлары иле урушларда косьтерген ярарлыкъларына юксек 
къыймет кесип, укюметимиз онъа Советлер: Бирлигининъ Къараманы 
унваныны берди. 

Йигирми учь яшыйда Амет-Хан, совет топрагъыны фашист мель- 
унларындан азат этерек, озь юртунынъ босагъасына, Перекоп янлары- 
на, иште бойле инсаний шерефке наиль олып кельди. 


„ 


ВАТАН ОГЪРУНДА 


Март айыныпъ сонъки куньлери. «Ава урушы усталары» полкнынъ 
намлы къырыджсы Амет-Хан Султан, тезден ярым аданы азат этюв 
урушлары башлайджагъы ичюн олса керек, гъает эеджанлы, чырайы 


джиддий. Эр вакъыт япкъан шенъ лакъырдылары, шакъалары да 


эксильди. Уруштан бош вакъытларда ялынъыз башына булунмагъа 
арекет эте. Аркъадашлары оны анълай ве кедер этмейлер. 

Бугунь ‘де бойле, акъшамлыкъ аштан сонъ, ятакъ одасына кир- 
меди. Бир озю баягъы азбарда юрьди ве сонъра ярысыны снаряд къо- 
парып алгъан чонтыкъ терекнинъ тюбюне чёкти. Догъмуш эвлерини, 
азбарлары козь огюнден кетмеди. Бугунь о, ничюндир, Миясени чокь 
хатырлады. «Онъа. бир шей олмагъанмы экен? Сагъмы экен?» Парти- 
занлар вастасынен эвлеринден алынып кетирильген къыскъа мектюпте 
Миясе хусусында бир хабер ёкъ эди. Амет-Хан раатсызлана. Кечен- 
лерде «Красный Крым» газетасында фашистлернинъ Кърымда япкъан 
джанаварлыкълары хусусында окъугъан хабери оны гъаст теляшлан- 
дырды, къаны къайнады. Инсан къияфетини джойгъан фашист унсур- 
ларына къаршы бу вакъыткъа“ къадар даа `ич бойле нефретленмеген 
эдн. «Улу Сала койининъ фаджиасы» серлевалы шу макъаленинъ эр 
бир сёзю анъына синъип къалды. 

«Сизнинъ огюнъизде немсе хаинлерининъ Багъчасарай райопы, 
Улу-Сала койинде япкъан вахшийликлери хусусында весикъа тура. Бу 
весикъа адий кърым койн. эалисннинъ дешэтли фаджиасыны акс этти: 
ре, — дениле эди макъаледе. 

Декабрьнинъ сонъунда, партизапларнынъ тазыйыкъы алтында 
немселер Улу-Сала койини ташлап кетмеге меджбур олдылар. Коейге 
партизан отряды киргенде, халкъ ннтикъамджыларынынъ козьлери 
огюнде гъает титис вахшийлик манзарасы ачылды. Бутюн кой атеш 
ичинде, эвлер: яналар, койде сагъ адам къалмагъан, Ялынъыз секиз 
эвни атештен къуртармакъ мумкюн олды. 

Умер Ментаирнинъ магъазында 25 кишининъ джеседи тапылды. 
Немсе хынзырлары койден кетмез эвель, бу магъазгъа совет кишиле- 
рини топлагъанлар. Эписини багълагъанлар. Сонъ Е бензин 
тёкип, якъкъанлар. Чыкъкъандан сонъ эвни де якъкъанлар. · Аджиз 


-бедбахтлыларнынъ джан-айбети иле къычырувлары чокъ вакъыткъа- 


дже ишитильген. 

Мына, ольдюрильгенлернинъ джедвели. Оларнынъ аман-аман эпи- 
си къартлар ве балалар эдилер. Эмир-Сале Асан —74 яшыпда, Ашире 
Эмир- -Сале —63 яшында, Нафе Умер —73. яшында, Ашиме Нафе — 
64 яшында, Муса Абибулла —11 яшында, Лейля Абибулла —5 яшын- 
да, Диляра Абнбулла —3 яшында, Энвер Абибулла —1 яшында, 
Сулейман Мустафа —64 яшында, Раиме Сулейман —54 яшында, Эфта- 
де Мухтерем —74 яшында, Мустафа Осман —69 яшыида, Константин 
Шаши --74 яшыпда, Хатидже Фезла —79 яшында, Эмнне Абдулла — 
69 яшында, Назифе Мустафа —66 яшында. Булардан башкъа дигер 
эвлерде 11 джесет даа тапылды. Оларнынъ ким экенлиги белли дегиль. 

Немсе баскъынджылары совет кишилерине ищте, бойле вахший- 
лнклер япалар. Бизлер буны ич бир вакъыт унутмамыз...» (1944 се- 
неси, январь 24) 

60—70 яшында къартларны, бир яшында, учь яшында сабийлерни 
тирилейин якъмакъ — бу не къадар дешэт, бу не къадар кийнклик! 
Амет-Хан буны асыл унутырмы, бу унутыладжакъ шейми! Бу адамлар- 
нынъ эр бири ичюн о юз дане фашистнинъ богъазына япышмагъа 
азыр. Ама ие япсын, о фашистлернинъ озюнден зияде, оларпынъ само- 
лётларыны къырмакъ борджлы... 

Эртеси купю Амет-Хан озюнинъ аман-аман учь йыллыкъ дженкя- 
вер терджимеий алына даа янъы силинмез саифелер къошмакъ ичюн 
ынтылды. Озюнинъ полкы иле ярым ада босагъасына аякъ баскъан 
вакъытта, онынъ кечип кельген дженкявер ёлунда не къадар саифелер 
бар эди! Акъикъий совет асыныпъ дженкявер языларнен толу бу сан- 
фелернинъ` эр бири, командалыкъ тарафындан онъа кесильген къый- 
метни ачыкъ-айдын тасдыкълай: 6 

«Иште усанув, ёрулув бильмей... Эр шейден зияде учмагъа севе... 
Уруш вакътында джесюр ве къатты табнатлы... Эли алтындаки аркъа- 
дашлары арасында итибары буюк.. Къарар къабул этювде ве оны эда 
этювде гъает джесаретли... Ава разведкасы устасы... Бомбалайыджы- 


лар иле къараплыкъта биринджи олып уруш кечирди...» Мемлекетнинъ 


бу джесюр шаннинипъ дженкявер ве инсаний хаспетлеришинъ эписини 
сайып чыкъмакъ кучь. 

Кърымгъа даа уджюм япув азырлыгъы кете, ама Амет-Хан энди Пе- 
рекоп устюйде озь эсабыны башлады. О, озюнинъ къоруджысы Олег 
Кильговатовнен берабер Перекоп устюнде уча эди. Булутсыз, темиз 
кок юзюнде Амет-Хан къара бир нокътаны эследи. Нокъта эп буюк- 
лешти. Олар покътагъа къаршы догърулдылар ве бир къач саниеден 
сонъ онынъ душман самолёты: экенлигини анъладылар. Самолёт бир 
озю дегиль, къуйругъына тиркеме де такъылгъан. О, тиркеменен Кърым 
аэродромларындаки самолётлар нчюн якъарлыкъ алып кетмекте. 

«Бунъа ёл бермек олмаз, фашист самолётлары якъарлыкъсыз 
къалмакъ кереклер» деди Амет-Хан озь-озюне ве ашыкъты. Душман- 
нынъ пешинден еткен сонъ, фашистке эмир этти: «Бензин юклю пла- 
нерни чезип ташла» деди. Фашист онынъ сёзюни тутмады. Амет-Хан 
ачувланып: «Сен бу мавы кокнинъ шорбаджысы ким экенлигнни биль- 


мейсинъ гъалиба» деп, айланып келип планерге уджюм этти: «Кърым. 


ичюн! Перекоп ичюн!..» Мергин атештен бензин толу планер туташты 
ве авада патлады. Оны тиркеп алып кетеяткъан самолёт да зарар- 
ланды. 

Экинджи куню Амет-Хан озь къоруджысынен кепе Перекоп ус- 
тюнде учмакъта эди. Бир даа бакъса, сагъ тарафта самолёт пейда ол- 
ды. Душман самолёты. «Хейншель-111». Бир озю. «Бунынъ да совет 
топрагъында бир къарыш ери бар экен» деди Амет-Хан ве онъа уджюм 
этмеге къарар берди, Бу арада фашист де оларны эследи ве къачма: 
гъа азырланды. . " 

_ — Уджюм этёмиз! Пешимден. къалма, бакъ мен санъа бир дерс 
косьтерейим,— деди Амет-Хан аркъадашына ве тезликнен озь усулы 
иле юкъарыдан ашагъы энип арттан фашистке якъып келерек, 60- 
70 метр къалгъанда оны нишангъа алды: «Алупка ичюн! Къара денъиз 
ичюн!..» «Хейншель» аркъасында къара думан къалдырып ерге догъру 
ёлланды. : Я А | 

— Сонъ, насыл, Иван? — деди Амет-Хан мемнуниетле. 

— Аджаип, устаз дост! Алий дереджеде эда этильди, — деп дже- 
вап берди къоруджысы микрофонда. 

Иште, бойле, ‚даа Кърымгъа уджюм башламаздан эвель, Амет- 
Ханнынъ мергин атешинден бир фашист унсуры даа Перекоп янла- 
рында озюне мсзар тапты. А 

Ярым адагъа уджюм башламаз эвель, Амет-Хан Султан башкъа 
эскадрилья командирлеринен берабер, джебэнинъ ог ёлагъыпа барып 
Сивашнынъ тузлы топрагъы устюиде юрьди. Бу ерде пияде аскерлер 
бугунь-ярын башлайджакъ уджюмни беклейлер. Уджюм башлагъанда, 
къырыджылар авадан оларны къорчалаиджакълар. 

ГА 
Тезден бу кунь де етип кельди. Бинъ докъуз, юз къыркъ дёрт сене- 


сннинъ апрель секиз куню. Уфукъ. артындан догъмагъа азырлангъан 
кунешнинъ ‘аллы-гуллю нурлары даа дженюп кокюнн айдынлатып 
етиштирмедн, артиллерия миномётлары ве авиация энди душман пе- 
кинтнлерине кучьлю атеш ягъдырып башладылар. Азаплы ярым ада- 
нынъ чокътан бекленильген азатлыгъы башланды. 

Ерде гъает агъыр урушлар кете. Бизим учуджыларымыз душман 
позицияларыны бомбалав иле ве авадан душмангъа атеш ягъдыра- 
ракъ, ердеки аскерлеримизнинъ уджюмине фааль ` къол тутмакъта 
эдилер. 

Фашистлер озьлерининъ Сивашта ве Перекоптаки пёкинтилерине 
ич якъын барылмаз, олар ич запт этильмез деп эсап эте эдилер. Ама 
совет аскерлерининъ кучьлю тазыйкъы алтында бу пекинтилер де 
дарма-дагъын этильди ве шанлы аскерлеримиз душманны ярым ада- 
нынъ ичерисине айдап кеттилер. Къырыджы-учуджылар аскерлеримиз- 
ни авадан федакяране къорчалап, душман самолётларына аман бер- 
медилер. Немселернинъ кери чекильмекте олгъан аскерий кучьлерине 
ве аэродромларына атеш ягъдырып, бизим арбий къысымларымызгъа 
огге йылышмакъ ичюн дегерли ярдым косьтердилер. 

О кунни Амет-Хан шойле хатырлай эдн: «Топрагъымыз атеш 
ичинде эдн. Ама ярым ада узеринде кок о къадар юксек, темиз, мавы, 
дюльбер эди ки, гуя этрафта не дженк, не харабе, не олюм — бир шей 
ёкъ. Табиат сени! Сийрек булутчыкълар, санки бизге авада урушмагъа 
кедер этмек истемейип, янымыздан кечип кетелер. Лякин догъмуш топ- 
ракъ узериндеки бу мавы океаннынъ гузеллигини сейир этмеге, ондан 
кейф алмагъа вакъыт ёкъ. Ашагъыдаки дженк гудурдилери эр шейни 
бастыра, эр шейни унуттыра. Иште, бу сонъкиси эписинден зияде 
хатиримде къалды. Оны ич унутмайым». 

Кърымнынъ тёрюне, Севастополь тарафкъа чекилерек, душман эм 
ерде; эм авада къутурмыш дереджеде къатты къаршылыкъ косьтерди. 
Фашистлер бу диярны ич ташлап кетмек истемедилер. Олар ярым 
аданынъ ерли эалисини бутюнлей ёкъ этип, бу ерде темиз немсе виляети 
тешкиль этмек планыны тюзген эдилер. Бу вахшийлик планыны фа-, 
шистлер Кърымгъа аякъ баскъан куньлерден омюрге кечире башла- 
дылар. Дагъ районларында онларнен якъылгъан ве ернен ексан этиль- 
ген койлер, партизанларнен багъы ичюн атылгъан, ольдирильген бинъ- 


лернен тынч эали, Германиягъа вагон-вагон айдалгъан яшлар ве 


къызлар, Симферополь янында бинълернен ерли ватанперверлер ичюн 
мезар олгъан «Красный» совхоз топрагъы, Керчь янындаки 7 бинъден 
зияде ерли кишилернинъ атылгъаны, Эски-Кърым шеэринде бир ге- 
джеде 700-ге якъын адам ольдирильгени ве бунъа бенъзеген бир чокъ 
дигер вахшийликлер фашистлернинъ нште шу планларынынъ куню- 
кунюне омюрге кечирилювинден делялеттир. 

Озь халкъынынъ садыкъ огълу Амет-Хан Султан гитлерджи ханн- 
лернинъ халкъкъа чеқтирген бойле зулумы ичюн интикъам алмакъта 
эди. Мына, онынъ догъмуш совет кокюнде шу интикъам дуйгъусы иле 
«язгъан» бир дженкявер саифесн даа. 

Амет-Хан озюнинъ къоруджысы иле джебэ ёлагъы устюнде учкъан 
вакъытта, ёлакънынъ о тарафында фашистлернинъ «Хеншель-126» де- 
ген самолётыны корьдн. Самолёт алчакътан учып, джебэ ёлагъындан 


- озьлерининъки бетке къачып кетмекте эди. Амет-Хан`«Хеншель»нн ке- 
ри къайтарып, джебэ ёлагъындан бу топракъкъа айдап, бизим тарафта 


къондырмагъа къарар берди. Амет-Хан ниет этти, весселям! Ойле де 
япты. Аркъадашынен берабер фашистке тенбие сыфатында бир къач 
кере атеш ачты ве къаршылыкъ косьтермек нафиле олгъаныны анъ- 
латты. Сонъра экиси «Хеншель»нинъ экн тарафына яқълашып, оны 
аркъагъа чевирильмеге меджбур эттилер. Иште, бойле, Амет-Хан ве 
Олег Кильговатовнынъ тазыйкъы алтында фашист учуджысы джебэ 
ёлагъыны кечип, бизимкилер тарафта чёльге къонды. 

Ама бош чёль ичинде фашист самолётынынъ экипажыны эсир ал- 

магъа кимсе екъ. Амет-Хан буны озю япмакъ къарарына келе, О, ар- 
къадашына «Хеншель»ни авадан къаравуллап турмакъны авале эте 
ве озю аэродромгъа кете. Анда ПО-2 алякъа самолетыпы алып эки 
учуджынен берабер «Хеишель»нинъ янына келип къопалар. Бизим учу- 
джылар эки фашист учуджысыны эсир алып, эллерини багълайлар ве 
ПО-2-ге отуүртып алып кетелер. Амет-Хан шу ерде къала. Опы алякъа 
самолёты сонъ келип аладжакъ эди. 

Лякин ПО-2-ге экинджи рейс япмакъ керек олмады. Ич бир ва- 
къыт биревдеи ярдым беклеп отурмагъа алышмагъаи Амет-Хаи «Хеп- 
шель»нинъ янында бир озю къалгъан сопъ, оныпъ устюне мииди, ве 
эр шейни козьден кечирди, идаре этюв алетлерини тешкерди ве онъа 
затеи тапыш олмагъан душмаи самолётыны кочюрип, опы авагъа 
котерди. Беш — он дакъикъадан о шу трофей алгъан самолётыпен озь 
аэродромына барып къонды. Апдаки учуджылар аэродромгьа къопаяг- 
къан «Хеншель-126»ны корип бунынъ пе экенлигини бир кереден апъ- 
ламадылар. Ялынъыз самолбттан тюшеяткъан Амет-Ханны корип, 
сонъ ишиинъ асылына еттилер. 

Амет-Хан оны сарып алгъан учуджыларгъа мураджаат этип: 

— Къабул этинъиз, достлар, бу мендеси сизге къопакъбай бах- 
шышы, — деди севинчли давуш иле. 

— Не бакъасынъыз? №ен догъру сёйледим. Мен бу ернинъ къо- 
накъбайым, сизлер псе меним юртымда мусафирсииъиз. Бизде, кърым- 
лыларда, ойле — тек мусафирликке баргъапда дегиль, энъ мутебер му- 
сафирипе къопакъбай да бахшыш бере. 

—` Сагъ, ол, Аметка! Аферин! — деп аркъадашлары зий-чув олды- 

лар.— Биз де сапъа борджлы къалмамыз. 
— Я къайда анавы джинасирлер? — деди Амет-Хап эсир алыигъан 
фашист учуджыларыиы хатырлап. — Айтынъыз оларгъа, джанлары 
агъырмасын. Бу топракънынъ, бу кокнииъ шорбаджысы ким олгъаны- 
ны эпди анълагъаидырлар. 

8-иджи Ава ордусы газетасынынъ сабыкъ арбий фото-мухбири 
Юрий Николаевич Скуратов, дженктен сонъ бу эпизод хусусында 
«Авнация ве космонавтика» журналында тафсилятлы икяе эткеп эдн. 

Фашистлернинъ Сиваштаки къавий мудафаа пекинтилери къыры- 

лып кечильген сонъ, бизим авнациянынъ биринджи невбет вазифеси 
уджюм иле огге йылышкъан аскерлеримизнинъ ёлуны темизлемек ве 
оларнынъ уджюмини енгиллештирмек эди. Бунынъ ичюн исе, эвеля, 
рушманнынть чокътан-чокъ самолётлар, авиация техникасы, дженк 
кедиклери иле толу аэродромларыны урып дагъытмакъ лязим эди. 

Бу вазифени ялынъыз штурмовиклер иле беджерюв, керек нети- 
джени бермеди. Чюнки аэродромлар зенит артиллериясы ве хусусан 
«Эрликон»лар иле сонъ дередже къорчалана эдилер. Сонъ шойле къа- 
раргъа келинди: Башта къырыджылар огде учып, шу зенит нокътала- 
рыны атешке тутып, чокъусыны тындыралар ве оларнынъ артындан 
штурмовнклер озь ишлерини япалар. Ама бу саеде къырыджыларгъа 
да штурмовиклер киби алчакъ учмакъ керек ола. Демек, зенит топла- 
рынынъ атешине огърамакъ имкяны да арта. 

Гъает джиддий, хусусий бу вазиетте, Амет- Хан, эр вакъыттаки 
киби, дженкявер тешеббюс косьтерип, акъыллы фикир теклиф этти, 
О, душманнынъ сонъ дередже кучьлю атешинден олдыкъча аз зарар 
корьмек ичюн, аэродромгъа алчакътан уджюм япылгъанынен юкъары 
котерильген вакъытта самолёт бир кереден янбашкъа къойылса, зе- 
нит снарядларынынъ онъа тиюв ихтималы дефаларджа эксилир деп 
эсап эттн. Бу усул къырыджылар ичюн бекленильмеден пек яхшы не- 
тидже берди. Джанкойде ве дигер ерлердеки аэродромларны ёкъ. 
этювде Амет-Хан аркъадашларынен берабер иште бу усулдан файда- 
ланды. ў 

«Амет-Ханнынъ теклифи о вакъытта, шу муреккеп, агъыр вази- 
етте бизге чокъ файда кетирди, бизим чокъ гъайыпларымызнынъ огю- 
ни алды. Амет достымыз эр анги вазиетте бойле бир янъылыкъ теклиф: 
этип пек чокъумызнынъ сагъ къалувымызгъа себепчи олгъандыр»,— 
деп хатырлай онынъ сабыкъ къоруджысы Иван Александрович 
Мольков. 

Ярым аданынъ бутюн шеэр ве койлеринде. ерли эалн, оларгъа. 
азатлыкъ кетирген догъмуш совет аскерини буюк къуванч иле къаршы- 
лап алмакъта эди. Апрелъ 14-те Симферополь азат этильди. Багъча- 
сарайда совет аскерлерини шу геджеси шеэрни. эльге кечирген Дже- 
июбий бирлешменинъ мешур комиссары Мустафа Селимов ёлбашчы- 
лыгъындаки партизан отрядлары къаршылап алдылар. Апрель 15-те 
Ялта, сонъ Алупка азат этильди. 

Бу хош хаберлер шу куньлерде буюк бир федакярлыкъ ве сабыр- 
сызлыкъ иле дженклешкен Амет-Ханнынъ кучюне кучь къоштылар. 
Қърым энди аман-аман бутюнлей фашистлерден темизленди. Ялынъыз 


“Севастополь шеэри ве душманнынъ Херсонестеки энъ буюк баш аэро- 


дромы къалды. Севастопольни къорчалап тургъан о аэродром къыры- 
джылар, бомбалайыджылар, штурмовнклер ве транспорт самолётлары 
иле рыкъма-рыкъ толу. Этрафында исе о къадар чокъ зенит топлары 
ерлештирильген ки, оларнынъки киби кучьлю атеш даа джебэнинъ ич 
бир еринде расткельмеген эди. 

Озюнинъ къадимий тарихында нелер, нелер корьмеди бу Херсо- ` 
нес! Шимди исе фашист «Эрликон»ларынынъ джан-айбети пле кокке 
фышкъыргъан узьлюксиз атеш далгъасынынъ шааты олмакъта. Бу ер- 
де, Херсонес буруныпдан котерилип, Сапун-Дагъ бетке эшелон-эшелоп. 
немсе бомбалайыджы самолётлары кетелер. 

Докъузынджы къырыджылар полкы бу вакъытта «Китай» совхозы 
янындаки чёль аэродромында ерлешкен эдн. Херсонес бурунындаки` 
фашист самолётларыны тындырмакъ ичюн бизим къырыджылар кепе 
юкъарыда анъылгъан дженкявер тактика усулыны къулландылар. 

Кърым кокюнде ава урушлары кунь-куньден кескинлеше. Бу кок- 
пинъ шорбаджысы Амет-Хан Султанныцъ иссесине эп якъын-якъын 
дженкявер адиселер тюше. Мына, къараман Севастополь ичюн уруш. 
Невбеттеки ава чарпышувы Северная лиманы устюнде олды. Амет-Хан 
гъает чевик фашистнинъ пешине тюшип, эки-учь кере оны нишангъа 
алмакъ истеди, ама немсе уста учуджы олса керек, эп онынъ атешин- 

ден къуртулды. Бу ал Амет-Ханнынъ джанына тийди. О бир даа айла- 
нып, юкъарыдан ашагъы къартал киби къузгъуннынъ устюне атылды 
ве:— Севастополь ичюн! Къара денъиз ‘ичюн!-— деп пулемётыны ве 
топыны бир кереден ишлетти. Бу дефа фашист онынъ мергин атешин- 
ден къуртулып оламады —«Фокке-Вульд-190» алевленип денъизге тюш- 
тн ве оны шу ань Къара денъиз далгъалары ютты. 

Амет-Ханнынъ къулагъына немселернинъ радио-сигналы чалынды 
«Ахтунг! Ахтунг! Дикъкъаті Дикъкъат! Коктё Амет-Хан! Кокте Амет- 
Хан!» А 

«Фокке-Вульф»нинъ янып тюшюви ве онынъ устюне де бу сигнал- 
фашистлерни шашмалатты. Къалгъан самолётлар дарма-дагъын олып 
къачтылар. . > 

Амет-Хан бу уруштан да енъиш иле къайтып кельди. Ёрулса да 
кейфи гузель. О, «Кобра-»сынынъ къанатындан хош тебессюм иле ер- 
ге секирип тюшти, ама аля душман элиндеки Севастополь,. Сапун- 
Дагъ; «фоккер»лернен «мессер»лернен ве даа дигер фашист самолёт- 
ларынен толу Херсонес буруны онынъ акъылындан чыкъмай. 

Невбеттеки ава урушы Балыкълаванынъ гъарп тарафында баш- 
ланды. Амет-Хан Иван Мольковнен берабер эди. Ойле олды ки, фа- 
шистлер оларнынъ :экисине де бир кереден уджюм эттнлер ве оларны 
бири-биринден айырдылар. Бу себептен оларгъа ялынъыз башына, 
айры-айры урушмакъ керек олды. 

Амет-Хан теджрибели фашист учуджысынен къатты урушты. Нем- 
се онъа якъа туттырмайджакъ олса да, Амет оны энди сыкъыщтырып 
башлагъан эди, бу аньде экинджи бир фашист Мольковнынъ «Кобра»-- 
сыны денъиз узериндеки къаягъа сюрюштирип, оны мына-мына ёкъ 
этеджек эди. Буны корип етиштирген Амет-Хан бир ань тюшюнмеден, 
фашистни. быракъып, достына ярдымгъа ашыкъты. О, сонъки сание- 
лерде арт тарафтан келип, фашисттен эвёль онынъ озюне атеш ачып 
етиштирди: «Достым ичюн! Ватаным ичюн!» «Фокке-Вульф-190» япа- 
лакъланып ашагъы юварланды. 

Иште, бойле этип о, Балыкълава ялысы янында бир мельунны 
Къара денъиз сувуна богъды ве энъ эсасы, озюнинъ къоруджысы, дос- 
ты Иван Мольковны олюмден къуртарды. 

Буюк рус шаири Александр Твардовский озь шипринде: . 


«Учуджы неслини алсакъ биз эгер, 
Оларчюн достлыкь бу — садыкьлыкь, эрлик. 
Душманны ёкъ этюв — пек буюк дегер, 
Ама дост къуртарув — энъ юксек мердлик» 


деп язгъанда, анджакъ бойле алларны козьде туткъандыр. 

— Бу дефа да Аметнинъ кескин козьлери ве дженкявер достлыкъ- 
къа садыкълыгъы ярдым эттилер, — дей И. А. Мольков бу хусуста. — 
Эр анги муреккеп вазиетте озь аркъадашына садыкълыкъ борджыны 
о, ич бир дакъикъа эстен чыкъармай эди. О вакъытта мен ялынъыз 
достым А мет-Ханнынъ чабиклиги, джесарети ве усталыгъы саесинде 
сагъ къалдым. Шунынъ ничюн мен омюрлик онъа борджлым. 

1944 сенеси майыс секизде Севастополь ве Балыкълава ялылары 
узеринде сонъки ава урушлары олды. Эртеси куню майыс 9-да 51-нджи 

` орду, 2-нджи гвардиялы орду ве хусусий Денъиз яны ордусы аскер- 
лери Севастопольни азат эттилер. Бунынънен Кърым немсе-фашист 
„баскъынджыларындан бутюнлей темизленди. го 

Енъиш! Бу къуванч гвардиялы учуджыларнынъ юреклерине серин 
ель киби келип кирди. 1944 сенесининъ бу кунешли майыс куньлерин- 
де оларнынъ гонъюллери ойле хош дуйгъулар иле толып-ташты ки, гуя 
даа юксек, даа айдын ве дюльбер олып корюнди. Хусусан, Амет-Хан- 
нынъ юзюнде айрыджа айдынлыкъ сезиле, козьлеринде севинч нурла- 
ры парылдай. Аркъадашлары оны догъмуш юрты азат этилюви муна- 
себетинен сыджакълыкънен хайырлайлар. Бу самимий хайырлавлариы 

о ачыкъ гонъюль иле гъурурнен къабул эте ве полкдашларынынъ эли- 
сини озь эвине мусафирликке чагъыра. | 

Умум джебэ ёлагъы бу вакъытта энди чокъ узакълашкъан ве та 
Днепр артына, Украинанынъ гъарп тарафына барып еткен эди. Шу- 
нынъ ичюн ярым аданы азат эткен аскерлерге, шу джумледен учуджы- 
ларгъа да бираз вакъыт раатланмагъа имкян береджеклерине шубэ 


‚ ёкъ эди. Акъикъатен, эки-учь куньден сонъ полк командири Морозов 


т 


ИЛЯН ЭТТИ: ь 
— Аркъадашлар, бизге бир афта, раатлыкъ бериле. Владимир, 


Лавриненков ве Николай Остапченко Евпаториягъа путёвканен раат-: 


ланмагъа кетелер, бир группа аркъадаш Севастопольге кете. Къал- 


гъанлар, азырланынъыз, ярын эримиз мусафирликке бараджаъмыз,—. 


деди ве кулюмсиревини гизлеп оламай, Амет-Хангъа бакъты.— Эгер 
къонакъбай озь даветинден ред этмеген олса, ярын, достлар, Алупка- 


гъа кетемиз, — деп къошты о. 


Эр кес зий-чув олды. Достлары, севинчинден не айтмагъа биль- 
мей тургъан Амет-Ханны сарып алды ве оны бир къач кере эль устюне 
котерип, котерип салладылар. Бу, бойле вакъытларда якъын достлар 
тарафындан косьтерильген энъ юксек севинч ве хошнутлыкъ дуйгъу- 
ларыны акс эттнриджи бир адет эди. 

Экинджи куню, Докъузынджы аслар полкынынъ учуджылары ваде 
эткенлери киби, машиналаргъа минип, севине-севине Амет-Ханнынъ 
аца-бабасыны ёкъламагъа, анда мусафир олмагъа кеттилер. 


` 


СУЛТАН АГЪАНЫНЪ МУСАФИРЛЕРИ 


Насибе апте сонъки куньлерде бутюнлей раатлыгъыны джойды. 
О, озюнинъ тонгъучы Амет-Ханындан хабер беклей эди. Бутюн вакъыт 
юреги чапалана, азбаргъа чыкъа ве чокъ вакъыткъадже денъиз тараф- 
къа бакъып тура. А у 

Бир кунь, гуя Севастополь беттен недир беклеген киби, Алупка- 


`Сары тарафкъа бакъып азбарда тургъанда, бирден кокте мотор даву- 


шы ишитильди. Тёпеге бакъса-— самолётлар, къанатларында къызыл 


йылдызлар бар. Насибе аптенинъ юреги сыкъ-сыкъ урды. Самолётлар 


алчакътан учтылар. Сонъ кене айланып кери къайттылар. Насибе 


‚аптеге самолётлардан бирининъ къанатлары саллангъан кнби корюн- 


ди. Онынъ аякълары кесильди ве шу ерде босагъа устюне чёкти. Хо- 
джасына нелердир айтаджакъ олды, ама агъызындан сёз чыкъмай. 
Озю исе тошюне: «Бельки бу меним Аметимдир? Я о олса, не ичюн бир 


“хабер бермеди, не ичюн озюни бильдирмеди?» Ана юреги чырпынмакъ- 


та. Сонъ яваш къалкъып, одагъа кирди ве энди ачыкъ ерде тургъан 
газеталарны, Амет-Ханнынъ фото-сурети иле басылгъан листовкалар- 
ны чыкъарды. Насибе апте огълунынъ суретине хайли вакъыт бакъты 
ве кене тынчланып оламады. Султан агъа къапыдан чыкъкъанда, о 
къыйыгъынынъ уджунен козь яшларыны силе эдн. Ходжасы индемеди. 
«Кене Амет-Ханны хатырлады» деди озь-озюне. 

Насибе апте бутюн гедже юкълап оламады. Султан агъа: — Сагъ- 
селяметтир, иншалла, озюнъни къыйнама, эр шей яхшы олур, — деп, 
оны тынчландыра, ама огъулларынынъ къайда экенлигини бильмей, 
озю де къасеветлене: «Эбет, дженк о, анда эр кунь, эр саат олюм бек- 
лемек мумкюн.» Албу исе Амет-Хан узакъта дегиль, мында, Кърым- 
да эди. 

Ярым ада немселерден азат этильди. Эки бучукъ йыл девам эткен 
эзпет ве къаранлыкъ геджеден сонъ кунь ярыгъы ачылды, халкъ сер- 
бест нефес алды. «Къызыл Қърым» газетасынынъ Майыс 1 номеринде 
языджы ве шанрлеримиз бу хусуста гурь давушнен сеслендилер. Шаир 
Решид Мурад озь шииринде шойле дей: 


101 


С ЕАЕЕРЕРГЕЕ ДЕНИ 


, 
. 


«Зынджырындан къопкъан къанджыкъ копекдай 
Къапымызны парлап кирди фрицлер. 
Фаджиалы эки сене ве беш ай 

Сув ерине инсан къаны ичтилер. 


Эфсанели Чонъгъар ве Ор чёлюнде 
От битмеди, къан агълады яш юртым. 
Демир чюйлю чызмаларнынъ тюбинде 
Чичеклери солды бу ешиль юртнынь. ' 


Зиндан олды мектебимиз, эвимиз, 
Сокъакъларгъа дарагъачлар салынды. 
Джандан севген шеэримиз, коюмиз, 
Немселернинь атешинен алынды. 


Нидже явлукъ, марамалар ве шаллар 
Анайларнынъ козь яшынен сыланды. 

Ер инъледи, гурульдеди далгъалар, 
Къара денъиз къайнап ташты, буланды. 


Айдут душман тапалмады бир дуракъ, 
Къызыл Орду сюнгюсини корьгенде. 
Къанымызнен ялдызлангъан ал байракь, 
Шавле сача шанлы юртнынъ устюнде! 


Къанлы Сиваш, Севастополь — шан сизге! 
Огге кете сонъ енъишке полкларымыз. 
Лянет, Гитлер! Биль ки, ссни тез куньде 
«Катюша»нынь атешинен абрармыз». 


ГА 

Эр кимнинъ юзюнде къуванч, юрегинде шадлыкъ олса да, Насибе 
апте ичюн даа бир къач къасеветли кунь кечти. Уйле авгъанда Султан 
агъа азбарда отура эди. Кимдир, азбар къапыны къатты дёгди. 

— Ким бар анда? — деп сорады о еринден къалкъмайып. 

— Козьайдын бар, Султан агъа, козьайдын! Тезден огълунъыз 
Амет-Хан келеджек. О сагъ экен. Оны корьгенлер,— деп къычырды ки- . 
ши къапы арасындан. 

Султан агъа тез-тез къалкъып азбар къапыгъа бараджакъ олды, 
ама аякълары онъа бойсунмадылар. Қъапы арасындан козьайдын сёй- 
леген киши исе токътамады, ашагъы ёл бетке ашыкъып кетти. 

Насибе енгени, аксине, бу хабер ич абдыратмады. О, бойле хабер- 
ни эр кунь беклей эди, бунъа озюни азырлагъан эди. Ана юреги бу- 
гунь-ярын бойле хош хабер келеджегини сезе эди. 

— Эбет, мен сана сёйлемедимми? Севастополь алынды, Кърымда 
немсе къалмады. Огълуджыйым мында олса, мытлакъа келир. Мен 
буны билем де, — деди о ходжасына севннчли, сакин давушнен, Ама 
эеджаныны тутып оламады. 

Султан агъа башта шашмалады, сонъ озюне келип: 

— Зан этсем, о бир озю кельмез, оларны насыл этип, ненен къар- 
шылар экенмиз, — деди къарысына, энди тедарик корип башламакъ 
ннетинен. 

— Зарар ёкъ,— деп джевап берди эр шейге саде бакъмагъа алыш- 
къан Насибе апте. — Чареси тапылыр. Энъ эсасы, меним Амет-Ханым 
сагъ, мен оны кореджегим. ) 

Эм, акъикъатен, эртесин кушо эр шейнинъ чареси тапылды, аш-сув 
пиширильди, столлар азырланылды. Уйлеге якъын, эр шейнен меракъ- 
лангъан ве орталыкъта чапкъалап юрьген балаларнынъ узакътан 
сеслери ишитильди: 

— Келелер, келелер! Къараманлар келелер! 

Къараманлар, салмакълы адымлар нле келелер. Энъ огде Амет- 
Хаи, онынъ артындан полк командири А. А. Морозов, онынъ муавипи 
А. Ф. Ковачевич ве башкъалар. Олар бир сыра олып, сарп сокъакътап 
юкъары котериле ве къокъулы, темиз дагъ авасынен кокюслерини тол- 
дырып-толдырып нефес алалар. Баягъы котерильген сонъ, кимдир, ша- 
къа этти: у 

— Бу, достлар, сизге самолётны юкъарыгъа котерюв дегиль, мын- 
да озюнъ озюнъни котермек керексинъ. 

Котерильдилер. Азбар къапы янында токъталып, нефес алдылар. 


102 А 


Азбарда булунгъан эр кес ёлгъа чапып чыкъты, эр кес оларны бирин- 
джи олып корьмеге ашыкъа. Амет-Хан, азбар къапыдан чыкъаяткъан- 
лар арасына сокъулып, азбаргъа кирди ве анасына чапты. Къучакълап 
ольти, башыны кокюсине басты. Дюньяда энъ къыйметли кишиси — 
анасы сагъ олгъанына, озюнинъ козьлерине инанмайып, текрар-текрар 
анасынынъ козьлерини опьтн. Сонъ бабасынен къучакълашты, акъай- 
джасына онынъ элини сыкъты. 

Насибе апте козьлерини сюрте-сюрте, оларнынъ эр бирини нев- 
бетнен къучакълады, опьти. Не къадар муляйим, аджайип .огъланлар! 
Бир чокъунынъ кокюсинде Амет-Ханнынъки киби Алтын Шылдыз ял- 
тырай. Иылдызы олмагъанларнынъ да кокюслери орден толу. Огълу- 
нынъ аркъадашларыны биринджи кере корьсе де, олар эписи Насибе 
аптеге догъмуш киби якъын олдылар. Оларнынъ эписине козь ташлап; 
«эр бирининъ анасы бардыр, олар да мен киби озь балаларынынъ къа- 
севетини чекедирлер» деп тюшюнди о. 

Султан агъа да эписининъ эллерини сыкЪты, сонъ азбарда булун- 
гъан эр кес оларнен селямлашты. О бугунь айрыджа гъурурлы, башы 
кокке тнеджек. Не демек олсун — Къараман огълунен берабер онынъ 
эвине, онынъ шеэрине урьмет этип, бу къадар дженк къараманы, бу 
къадар чокъ джесюр шаинлер кельдилер. ` 

Амет-Хан эеджандан бираз озюне кельген арада, кимдир онынъ 
бойнуна сарылды. Бакъса, бу Мнясе эди! 

— Вай, Миясе, насыл денъишкенсинъ! Асыл танымаз эдим. Ама 
гузеллешкенсинъ,— деди Амет-Хан къардашыны корьгенинен достла- 
рыны биле унутып. 

— Юрь, мен санъа Амет-Ханны косьтерейим,— деди онъа Миясе. 

— О даа насыл Амет-Хан? 

— Меним огълум,— деди Миясе ве бир къач сёзнен онъа озюнинъ 
талийи хусусында сёйлеп, оны ичери одагъа алып кирди. 

Анда, кроватта, дудачыкъларыны къабартып, гүзель. балачыкъ 
юкъламакъта эди. | 

— Мына, бу Амет-Ханчыкъ. Сенинъ аддашынъ. Сепинъ асретинъ- 
ден балагъа бу адны къойдыкъ. 6 

Амет-Хаи севинчли козьлеринен де балагъа, де Миясеге бакъ- 
ты да: 

— Хайырлайым сени! Пек гузель балачыкъ, машалла!— деди 
эеджанлы давушнен. Сонъ нляве этти: — Меракълы шей, сени асыл 
бойле, баланен козь огюме кетирип оламаз эдим, Орь, чықъайықь, 
бала уянмасын. Сонъ лакъырды этерик. 

Азбарда къадынлар чапкъалап, софрагъа къыйметли, мусафирлер 
пчюн азырлагъан ашларыны, къокъулы кебапларны ерлештирмекте- 
лер. Мпясе де тез-тез оларгъа къошулды. Амет-Хан исе чемоданыны 
ачып: | 

— Алынъыз, ана, окъурсынъыз,— деп анасына озюиде топлангъан 
мектюплерни туттырды. 

Полкнынъ севимлиси, достлары Амет-Хан ана-бабасынен сагъ-се- 
лямет корюшкени, онынъ севинчи аркъадашларыны да севиндирди, 
оларны да мемнун этти. Юреклеринде ойле дуйгъу асыл олды, гуя 
олар да озь ана-бабаларынен корюштилер. Айларнен токътамай девам 
эткен кергин урушлардан сонъ, озь аркъадашларындаи бирининъ эвин- 
де бойле самимийлик, мусафирченлик муптине тюштилер. Бундан меф- 
тун олмамакъ мумкюнми?!. Р 

Стол башында гурьдели, шенъ лакъырдылардан сопъ, полк коман- 
дири Анатолий Афанасьевич Морозов мемлекетимизге Амет-Хап киби 
къарталны тербиелеп берген ана-бабагъа самимий сёзлер иле мура- 
джаат этти. О, къыскъадан Амет-Ханпынъ кечип кельген дженкявер 
ёлу хусусында, онынъ фашистлернен куреште косьтергеп джесюрлик- 
лери акъкъында икяе этти. 

Наспбе апте исе, огълуна бакъып-бакъып тоялмай. Онъа эки 


байрам бир олды. Эм халкънен берабер фашистлернинъ эсирлигинден 

къуртулды, эм юрегининъ парчасы — Аметине къавушты. “Ляхин. о 
биле, бу корюшюв чокъкъа сюрьмейджек. Дженк даа девам эте. Амет- 
Хан кене кетеджек, кене атешлер ичине барып киреджек. Шунынъ 
ичюн ана юрегини кене теляш ннелери санчып, санчып алалар. 
Мусафирлер Султан агъанынъ эвинде учь кунь, учь гедже раат- 
ландылар. Дёрдинджн куню олар сайгъылы къонакъбайларнен сагъ- 
лыкълашып, озь къысымларына къайттылар. Учуджыларда Амет-Хан- 
НЫНЪ ана-бабасы, догъмушлары, шеэр джемааты хусусында чокъ эйн, 
самимий теэссуратлар къалды. | 


Кърымны азат этюв урушлары Докъузынджы полкнынъ дженкя- 
вер тарихына даа бир шанлы саифе олып кирди. Генерал Тимофей. 
Тимофеевич Хрюкин та 1944 сенеси язгъан «Сталинграддан Севасто- 
польгедже» серлевалы макъалесинде бу урушларгъа шойле къыймет 
кескен эди: 

«Сталинград ичюн къатты урушларда бизим учуджыларымыз 
Рихтгофеннинъ 8-нджи авиация корпусы 52-нджи эскадрасынынъ энъ 
айтувлы къырыджы асларынен дженклештилер. Душман гъает джид- 
дий азырлыкълы эди. Бунъа бакъмадан, биз оны’ енъмек керек эдик. 
Авадаки шарантнинъ бутюн муреккеплигине бакъмайып, бизим огю- 
мизде авада укюмранлыкъ эльде этмек вазифеси тура эди. Биз авна- 
ция къысымларындан энъ яхшы учуджыларны сечип алдыкъ ве олар- 
дан махсус полк тешкиль эттик. 

„. Волга янларында эксериси· даа адий учуджылар олгъан шу ава 
урушы усталары, Кърым босагъасына — Сивашкъа ве Перекопкъа энди 
теджрибели авиация офицерлери, дженкявер арбий командирлер олып 
кельдилер. | та 

Майор Ерёмин, майор Куделя, Советлер Бирлигининъ Къараманы 
подполковник Морозов, бизим асларымыз Советлер Бирлигининъ эки 
дефа Къараманы Алелюхин, Советлер Бирлигининъ Къараманлары 
Амет-Хан Султан, Лавриненков, Ефремов, Болашов, Морозов, къы- 
рыджы самолётнен 800 дженкявер учув япкъан мешур разведкаджы 
Решетов — Кърымгъа ава уджюмине азырлыкъны биз мына бойле ба- 
тырларнен башладыкъ. Бу уджюмде бизим учуджыларымыз гъает 
юксек рухий пишкинлик ве дженкявер усталыкъ косьтердилер». : 

Агъыр ава урушларында буюк ираде ве къараманлыкъ косьтере- 
рек, Советлер Ватаны ичюн. юрегининъ бутюн атешини берип дженк- 
лешкен бу учуджыларгъа, шу джумледен Амет-Ханнынъ хызметине, 
Улу Ватан дженкининъ талантлы арбий ёлбашчыларындан бири, 
8-нджи Ава ордусы команданынынъ бу сёзлеринден даа къандырыджы 
делиль керекми, аджеба. | | . 

Докъузынджы полк чокъкъа бармай тынч аяткъа кечкен Кърым- 
нен сагьлыкълашты. Мемлекетнинъ дженюбини азат этюв урушлары- 
нынъ кергинлигини даа унутмагъан гвардиялы къырыджылар озь 
«Кобра»ларыны теслим этип, япъы самолётларгъа авушмакъ ичюн 
Москвагъа джёнедилер. Оларнынъ вазифеси тек янъы самолётлар ал- ' 
макъ дегиль, мемлекет конструкторларынынъ янъы иджат эткен «Ла- 
вочкин-7» къырыджы.самолётыны менимсемек эди. | 

Москва, учуджыларны кулер юзьнен Къаршылады. Мында бам- 
башкъа дюнья, не дженк, не уруш. Худжур шей — олар мында дженк- 
лешмейлер, тынч-эркин шарантта талим кечелер. Лякин къараман 
дженкявер учуджылар бу ерге насыл вазифенен кельгенлерини ич бир 
дакъикъа унутмайып, янъы къырыджы самолётны огренюв иле меш- 
гъуллер. «Ла-7»нинъ башта учув-тактик къабилиетини назарий дже- 
эттен огренелер, сонъ оны авада айдап, амелий суретте менимсейлер. 
Дженк даа битмегенини, илериде даа къызгъын урушлар оладжагъы- 
ны олар яхшы анълай ве бу урушларгъа эр тарафлы азырланмагъа 
тырышалар. / й 

Америкадан кетирильген «Кобра» самолёты зарарсыз эди, олар бу 
самолётта чокъ енъишлёр эльде эттилер. Лякин «Лавочкин» озюмиз- 

нинъки. «Тез учув, сурьат!..» Бу эр бир учуджынынъ хаялы,— деген 
эди мешур совет учуджысы Валерий Чкалов. Бу машинада олар даа 
тез учмагъа, даа юксек котерильмеге наиль оладжакълар. Дженкни 
тездже битирмеге ярдым этмек ичюн бу гъает муим эди. Шунынъ ичюн 
учуджылар душман иле сонъки ава урушлары ашкъына кучьлю силя- 
нен донатылгъан янъы. къырыджы самолётны исрарлыкъле меним- 
сейлер. : і 

Бу вакъытта бекленильмеген .къазадан полк командири А. Моро- 
зов фаджиалы эляк олды. 9-нджы полкнынъ командири өларакъ Со- 
ветлер Бирлигининъ эки дефа Қъараманы В. Д.: Лавриненков тайин’ 
ЭТИЛЬДИ. 

Къыркъ дёрт сенесининъ джыллы июль акъшамларындан биринде 
эки яш къыз ЦДКАгъа концертке кельген эдилер. Концертте Леонид 
Утёсов озюнинъ янъы концерт программасынен чыкъышта булуна- 
джакъ. Концерт башламаздан эвель къызлар парк ичинде кездилер. 
Яз вакъты олса да, багъчада адам аз эди. Даа дженк битмей, эбет, 
къызларнынъ юрегинде буюк шенълик ёкъ. Тереклердеки къушчыкъ- 
лар биле недендир, сакъынып чивильдешкен киби корюне. Эр алда, 
яшлыкъ озюни сездире. Къызлардан бирн алчаракъ бойлу, сарышын 
кельген, мавы козьлю, Инна деген сойы элине :узунджа къамыш пар- 
часыны алгъан ве шакъа этип оны де достынынъ къабургъасына тюр- 
тип ала, де артына гизлей. Онынъ бойле шакъасындан безген досты 
тап сонъу: 

— Етер энди ойнагъанынъ, юрь кеттик, даа концертке де кеч къа- 
лырмыз. , . 

Олар аджеле адымларнен ЦДКА бинасы бетке юрдилер. Би- 
раз кеткен сонъ, къаршыларында келеяткъан учуджыларны корьдилер. 
Алты учуджы, эписи де бирдайын яш дюльбер огъланлар. Алтысынынъ 
да кокюсинде Советлер Бирлиги Къараманынынъ Алтын Иылдызы 
парылдай. Я 

Иннанынъ козьлери дёрт олды. Шашты. Ялынъыз: «Ана йнгит- 


лер!» деп етиштирди. Досты исе онъа: 


— Инна, бакъ, кенардаки къара перчемли насыл якъымлы,— 
деди. 

Инна къара перчемлиге тикилип бакъты ве озюни туталмады, ку- 
люмсирей йиберди. Перчемли де кулюмсиреди. Къызларцынъ янындан 
кечеяткъанда: Е 

— Манъа, мына бойле къамыш керек эди, — деди. 

Учуджыларнынъ алтысы да Москвагъа янъы самолётны менимсе- 
меге кельген Докъузынджы къырыджылар полкынынъ шаинлери эди- 
лер. Къара перчемлиси, эбет, бизим Амет-Хан Султан, онынъ янаша- 
сындаки исе досты Иван Борисов эди. 

Учуджылар къызларны концертке озгъарды ве кери айланып кет- 
тилер. Ама Иннанен досты концерттен чыкъкъанда учуджылар оларны 
беклеп тургъанларыны корьдилер. Бу ерде олар таныш олдылар ве 
Амет-Хан Инна Максимовнанынъ пешине тюшти. Эр шейни тез ве ке- 
сен-кес япмагъа алышкъан Амет-Хан бу меселеде де чокъ тюшюнип 
отурмады ве беш-он кунь ичинде онъа эвлендн. Эки бучукъ айдан сонъ, 
октябрьнинъ башларында энди джебэге джёнемек ичюн Иннанен сагъ- 
лыкълашты. 

— Эгер Кенигсбергге бармасам, онынъ кокюпде озь имзамны 
къалдырмасам, адым Амет-Хан олмасын,— деди о шу вакъытта. 

Иште, Амет-Хан озюнинъ къызыл бурунлы янъы «Лавочкин» са- 
молёты янында тура. Самолётнынъ фюзеляжында; эр вакъыттаки ки- 
би, къанатларыны яйдыргъан кучьлю къарталнынъ ресими япылгъан. 
Бу онынъ эскадрильясынынъ шахсий нишаны. 

Амет-Хан енгилликнен самолётнынъ кабинасына чыкъып ерлеше. 
Полк озь къанатларыны саллап №Москванеп сагълыкълаша ве Шар- 
къий Пруссия бетке ёл ала. Огде даа Кенигсбергге ве ондан сонъ Бер- 
лингедже къатты урушлар иле Толу узун-узакъ агъыр дженк ёлу бар. 

. ШАРКЪИЙ ПРУССИЯ КОКЮНДЕ 


Балтыкъ бойынынъ серт рузгярлы, къуршун киби агъыр булутлы, 
ягъмурлы, чамурлы кузю. Бойле шараитта Шаркъий Пруссия боса- 
тъасында, нпает, душманнынъ озь топрагъына уджюмге азырлыкъ 
башланылды. | ; К 

8-нджи `Ава ордусы команданы генерал-полковник Х. Т. Хрюкин 
бу уджіомни азырлагъан арбий ёлбашчылардан бири эди. О, бутюн шу 
джебэнинъ уджюм плапыпен багълы суретте озь ава къысымларынынъ 
дженкявер арекет планларыны тизди ве шу конкрет планларынен озь 
авиация офицерлерини таныш этти. Япыладжакъ уджюмге совет 
командалыгъы буюк эмиет бере, чюнки о, Советлер Бирлиги девлет 
сынъырыны кечип, эидн душман топрагъында алынып барыладжакъ 
урушларгъа башлангъыч къояджакъ. 

Янъы` «Лавочкин» самолётларында учып кельген аслар полкы 
ичюн де командармларнынъ элниде азыр планлар бар эди. Бу дженкя- 
вер арекет планларында шаинлер ичюн таныш олмагъа чокъ шей бар. 
Чюнки бу ульке, Шаркъий Пруссия сынъырындан та онынъ меркези 
Кенигсберг шеэрине къадар демир, бетон ве ташлар иле сонъ дередже 
къавийлештирильген туташ лекћнтилер ве мудафаа ёлакълары иле 
къапланып алынгъан эди. 

Бу ерде, 3-нджи Белорусие джебэсиндеки 303-нджи къырыджылар 
авнадивизия эруянына къошулгъан 9-нджы полк деръал дженкявер 
азырлыкъкъа киришти. Бойле азырлыкъ куньлеринден биринде Амет- 
Хан ве онынъ къоруджысы Иван Мольков эр санпеде учмагъа азыр 
олып невбетчиликте тургъанда, Литва кокюнде. пейда. олгъан ава раз- 
ведкаджысыны ёкъ этмек эмири берильди. Экиси де бир кереден учты- 
лар. Лякин юкъары котерильгенде, Мольковнынъ моторы бозулды, о 
кери къайтып къонмагъа меджбур олды. Демек, дженкявер вазифени 
эда этмек Амет-Хапнынъ бир озюне къалды. і 

Амет-Хан даа зияде юксекке котерильди ве разведкаджы самолёт- 
къа якъынлап башлады. Бу вакъытта о «Хейнкель-111»ни дёрт дане 
къырыджы «Фокке-Вульф-190» къорчалагъаныны корьди. Беш, само- · 
лёткъа къаршы бир озю. Лякин Амет-Хан атьта бойле муреккеп вази- 
етте биле кери чекильмеге алышмады. Эмирнн мытлакъа эда этмек 
керек. Разведкажды озь аэродромына къайтып бармамакъ борджлы, 
чюнки о бизим уджюмге азырлангъан аскерий кучьлеримиз ве техни- 
камызнынъ ерлешюви хусусында гъает муим малюмат топламакъта. . 
«Къана бакъайыкъ, бинънинъ ярысы беш юз — о да бизде ёкъ» деп, 
Амет-Хан уджюмге кечмеге къарар берди ве микрофонны элине алды: 

«Мен — Амет-Хан Султаным! Мен — Амет-Хан Султаным! Литва 
узеринде уджюмге кечем! Беш къузгъунгъа къаршы уджюм этем! Фа- 
шист айдутларына олюм!» 

Амет-Хан озюнинъ бутюн теджрибеси ве усталыгъындан файдала- 
нып, джанбаз арекетлер, шиддетли уджюмлер иле дёрт къырыджы- 
нынъ дженкявер сафыны бозды, оларпы шашмалатты ве уйгъун вазиет 
асыл олгъан арада самолётыны разведкаджыгъа къаршы аль этиджи 
уджюмге догърултты. Мумкюн дередже онъа якъын келип, топ ве 
пулемётнен кучьлю атеш ачты. Амет-Ханнынъ бойле атешинден ич бир 
фашист мельуны къуртулып оламагъаны киби, разведкаджы «Хейн- 
кель-111» де пешниден къара тютюн изи къалдырып ерге юварланды. 
Эндн айланып «Фоккер»лернен тутушаджакъ олды, ама оларны тап- 
санъ ал, зувгъанлар. 

Экинджи кере Амет-Хан Султаннынъ алты къырыджыдан ибарет 
эскадрильясына бизим джебэ ёлагъымызны бомбаламакъ ичюн келе- 
яткъан чокъ сайылы фашист бомбалайыджы самолётлары группасыны 
токътатмакъ эмири берильди. Командир озь учуджыларыпен берабер 
догърудан-догъру оларнынъ къаршысына чыкъып, юзь-юзьге келип 
уджюм япты. Фашистлер бу психологик уджюмге чыдамады ве аркъа- 
гъа чевирилил башладылар. Амет-Хан бир къач дакъикъа ичинде озю 

Амсетг-хан Султан ве къоруджызы Исан Борисов «Ла-7» самолёты янындалар. 
Шаркьий Пруссия, 1944 с. 


эки бомбалайыджыны урын тюниорди, уруцииыиль сопъунда псе учоп- 
дли самолетны якъты. Бу мувафакъиетли урушта дёрдинджи самолёт- 
ны опыпъ кьоруджысы Иван Мольков урып тюшюрди. Эскадрилья 
аэродромгъа ич бир гьайыпсыз къайтып кельди. Амет-Хан ве онынъ 
достлары фашистлерпи иште бойле ура эдилер, — деп хатырлай Прус- 
сия кокюпде Амет-Ханиеи бир дивизияда джеиклешкен истифадаки 
полковник А. 11. Сморчков. 

Бойлелже, ноябрь ве декабрь айларында, даимий серт, муреккеп 
ава шараптында гвардиялы учуджыларымыз ердеки аскерлерни ава- 
дап къорчалав ве душман аэродромларына уджюм пишон юзлерпен 
джкепхявер учув яптылар. Эфсаневиц полкныпиъ батырларыны пе ава- 
ныпъ фепалыгъы, пе арбий шараитныйъ муреккеплиги — ич бир шей 
токътаты ‚оламай. Чюпки олар яхшы билелер — ердеки джебэ ёла- 
гъында мувафакъиет муим дереджеде оларпыиъ кокте уста арекетле- 
рине багълы. 

Къар ягъа, борап уфюрте, юзлернен топларнынъ титретиджи гу- 
рультиси. Епъишли къыркъ дёрдиниджи сенепииь сонъки куньлери бой- 
ле кечмекте ве япъы 1945-иджи йыл, Улу Ватан дженкинииь екіюплейи- 
джи йылы кельмекте эди. 

Шу күпьлердеи биринде Докъузыпджы къырыджылар полкыцынцъ 
учуджылары шаплы «Нормандия» полкыпдаки фрапсыз учуджылары- 
пен таныш оллылар. О полк да шу 303-нджи къырыджкылар авпациясы 
эркянында эди. Бизимкилер ве фраисызлар бир дивизияда олып, авада 
бири-бирининъ шахсий радно сигпалларыпы яхшы бильселер де, озь- 
лери даа тапыш дегиль эдилер. Бу тапышлыкъ дивизиягъа ве учуджы- 
ларгъа ордеилер такъдим этилюви мупасебстинен тешкиль этильген 
акъшамда олып кечти. Бу корюшювии оларнынъ эр бири чокътан бек- 
лей эди, чюнки ава урушлары вакътында бири-биринииъ джесюрлиги- 
пе сукълана эдилер. Зпяфетте исе Ава ордусы команданы башчылы- 
гъыпда фрапсызларнен бир столда расткелиштилер. 

Олар бпри-бирине бир кереден алыштылар. Франсыз учуджыла- 
рындап бири Франсуа де Жоффр Амст-Хан акькъыида, опыпь джеикя- 
вер ишлери хусусында о къадар чокъ ишиткен ки, козьлернии опъа 
тикип, озь эсджаныны гизлеп оламай. Ахыры Амет-Ханныпъ янына 

барып отурды. Экиси пек дост олдылар. Сонъра, дженктен сонъ озю- 
нинъ хатырлав китабында. Амет-Хан Султан акъкъында Улу Ватан 
дженки джебэсиндеки дженкявер досты сыфатында чокъ эйи сёзлер 
ЯЗДЫ. - 

«Нормандия» учуджылары иле ильки танышлыгъы ве оларнен 
дженкявер сафдашлыгъы хусусында Амет-Хан озю шойле деген эди: 

«Мен «Нормандия» учуджыларынен ильки дефа авада расткелиш- 
тим. Бир кере аркъадашларымнен берабер аэродромгъа къайткъанда 
уфукъ бетте бир къач нокъта корюнди. Олар да бизни корьселер ке- 
рек, эфирде: «Фокке-Вульф»лер!» деген сес ишитильди.. Сонъ айны 
шунъа бенъзеген сес: «Ёкъ, «Лавочкин»лер, «Лавочкин»лер» деп тек- 
рарлады. Бу сёзлер ачыкъ-айдын франсыз акценти иле `айтылдылар. 
Мен, къаршымыздакилер «Нормандия» учуджылары экенлигини анъ- 
ладым. Бу дженкте башымыздан чокъ агъырлыкълар келип кечти ве 
джебэ достлыгъынынъ къадрини биз пек биле эдик. Франсызларнен 
де биз сонъра таныш олып; достлаштыкъ ве чокъ вакъыт омуз-омузгъа 
берип дженклештик. Кокнинъ эр аршын мейданы ичюн, ернинъ эр бир 
къарышы ичюн джанымызны ортагъа къойып уруштыкъ. Чюнки бизим 
эр анги мувафакъиетимиз, енъншимиз умумий гъалебенинъ якъынла- 
масына хызмет эткенини яхшы биле эдик... 

Бизим франсызлар иле ерде корюшювимиз де меракълы кечти. 
Биз о вакъытта даа ‘бир аэродромда дегиль эдик. Лавриненковны, 
Борисовны ве мени дженкявер мукяфатлар такъдим этюв мерасимине 
чагъыргъан эдилер. Бизим Докъузынджы полк «Ла-7» къырыджы са- 
молётларында уча эди. Шунынъчюн франсызларны бу самолётнынъ 
техникий имкянлары меракъландырды. Биз «Лавочкин»нинъ энъ яхшы: 
совет самолётларындан бири деп макътадыкъ. Ама франсызлар разы 
олмадылар, олар «ЯК-3» самолётыны бегене экенлер. Франсызлардан 
бири окъув талими сыфатында уруш кечирип, эр эки самолётны да 
сынамакъны теклиф этти. Мен иштирак этмеге разы олдым. Эртеси 
куню тамам саат 10-да меним З-нджн эскадрильям тургъан ернинъ 
устюнде эки ЯК пейда олды. Олар ерге къондылар. Бензин алгъан 
сонъ, олар кене кокке котерильдилер. Оларнынъ артындан Лавринен- 
ков котерильди. «Ла-7» вызлы суретте юксекке чыкъты ве андан эки 
ЯКиынъ устюне атылды. Сонъ булутлар ичине синъип, бир даа олар- 
гъа «уджюм этти». Лавриненков франсызларгъа «Ла-7»нинъ авада 
джанбазлыгъыны косьтермекте эди. 

Сонъундан, бизим полкларымыз бир аэродромда тургъан вакъыт- 
та «ЯК-3» иле «Ла-7» арасында талим урушы кечирильди. Уруш не- 
тиджесиз екіонленди. Лавриненков ве Дельфино бири-бирийе бир шей 
япып оламадылар. . 

Аш башында франсызлар манъа эр вакъыттаки киби, шакъа тар- 
зында хытап эттилер: | 

— Браво, Амет-Хан! Не ичюн сен озюнъ чыкъмадынъ да, бизге 
къаршы Лавриненковны йибердинъ. Ойле шей кечмез. Эп бир сен биз- 
нен «урушаджакъсынъ», яхшымы? : 

`Эбет, бизлер уруштыкъ. Тек талим сыфатында дегиль де, Шар- 
кънй Пруссия кокюнде немсе-фашист къузгъунлары иле акъикъий 
къызгъын, муреккеп дженкявер шараитлерде урушмакъ керек олды», 

Къатты сувукълы январь айынынъ ортасында талантлы совет се- 
раскери генерал-полковник Черняховский командалыгъы алтында 3- 
нджи Белорусие джебэсининъ аскерлери гитлерджилернинъ Шаркъий 
Пруссиядаки пекинтилерине къаршы Гумбиннен догърулышында уд- 


жюмге кечтилер. 


Урушлар лек агъыр. Чюнки бу фашистлернинъ энъ зияде пеки- 
тильген улькеси эди. Меселя, Гумбинненден Кенигсбергге къадар сонъ 
дередже къавий къурулгъан докъуз къат мудафаа пекиитиси ёлакъ- 
лары бар эди. Бундан да гъайры эр бир къалени, эр бир эвни, аранны, 
эр анги иншаатны немселер атеш нокътасына чевиргенлер ве оларны 
эм ердеки, эм авадаки нишангъа атмакъ ичюн зарур силялариен донат- 

} 

къанлар. Бойле муреккеп, кучьлю пекинтилер бутюн дженк девамында 
даа ич расткельмеген эди. 

Амет-Хан ичюн хусусан 1945 сенеси январь 18 куню айрыджа ха- 
тирде къаладжакъ кунь олды. Онынъ кейфи сабадан. яхшы эди. Аштан 
сонъ аркъадашларынен шакъалашты, кулюштилер. Лякин самолётла- 
рына барып ерлешкенлеринен оларгъа Гумбиннен-Мальвишкен райо- 
ныны авадан козьэтип турмакъ эмири берильди. Амет-Ханнынъ етек- 
чилиги алтында. беш «Лавочкин-7» кокке котерильди. 4000 метр юк- 
секликке котерильгенде, къаршыларына чокъ мыкъдарда фашист 
бомбардуманлары келеяткъаныны корьдилер. Учуджылар · Амет-Хан- 
нынъ: 

— Уджюмге!— эмирини ишиттилер. 

Къырыджылар озь командирлери пешинден душман самолётлары 
узерине атылдылар. Уджюм ойле чабик ве шиддетли эди ки, бир къач 
дакънкъа ичинде фашистлернинъ беш самолёты ёкъ этильди. Олардан 
экисини Амет-Ханнынъ озю урып тюшюрди. 

Январь 26-да «Правда» газетасы хабер берди: . 

«Шаркъий Пруссия ичюн урушларда авиация генерал полковниги 
Т. Т. Хрюкиннинъ учуджылары фааль иштирак этмектелер. Олар’ душ- 
мангъа амансыз дарбелер эндирип, буюк джесарет ве дженкявер уста- 
лыкъ косьтерелер. Сонъки куньлерден биринде майор Амет-Хан Сул- 
тан етекчилигинде беш «Лавочкин-7» душман территориясы узеринде 
козьэтюв учувы вакътында, 1500 метр юксекликте бизим джебэ ёлагъы- 
мыз тарафкъа 25 дане бомбардуман кельгенини корелер. Душман са- 
молётлары бизим аскерлерге бомба ве штурм дарбеси эндирмек ние- 
тинде эдилер... 

Къыскъа, лякин шиддетли уруш нетиджесинде бизим къырыджы- 
лар беш дане «Фокке-Вульф»ни урып тюшюрдилер... Бойле енъиш эль- 
де этерек, бизим къырыджыларымыз озь аэродромларына ич бир 
гъайыпсыз къайтып кельдилер». 

Қуньлерден биринде 303-нджи къырыджылар дивизиясынынъ полк- 
ларына джебэ команданы Черняховскийден махсус радиограмма кель- 
ди. Радиограммада о учуджыларнынъ федакяране хызметине: «Джен- 
кявер шаинлер, сизнинъ къараманлыгъынъыз Ватанымызнынъ улу 
шаныны тешкиль эте. Керн чекильмекте олгъан душманны амансызджа 
урунъыз, онъа дигер ёлакъларда пекинмеге имкян берменъиз»,-— деп 
юксек къыймет кести. 

Сонъ дередже агъыр урушлы шу кунь т. аскерлеримизге бир 
къат агъырлыкъ даа къошты. Раднограмманынъ артындан чокъкъа 
бармайып, шу куню джебэ команданы Иван Данилович Черняховский- 
нинъ эляк олгъаны хусусында хабер кельди. Гъает тешеббюскяр, терен 
бильгили, джебэге иджадий арекетте командалыкъ япкъан яш гене- 
ралны учуджылар севе эдилер. Олар шу куню душманны даа къатты 
урмагъа `ант эттилер. 

Ант эткенлерден бири Амет-Хан Султан эди. Витенберг аэродро- 
мы. Радиолокатор башында 303-нджи, авиадивизия командирининъ 
муавини полковник Анатолий Емельянович Голубов. Локаторда Амет- 


. Ханнынъ сеси ищитиле. 


— Къая! Къая! «25»ке кетем. 

— Къартал! Къартал! Олар джебэ артында узакъталар. Оларны 
джебэ ёлагъында къаршыланъыз. 

— Оларны ёлакъ артында сыкъыштырмагъа рухсет этинъиз. 

— Рухсет. Тек, риджа этем, сакът олунъыз... ‚ 

«Амет-Хан Султан он эки къырыджы самолёткъа етекчилик япып, 
джебэ ёлагъы артына кете. Мен локатор иле оларнынъ арекетлерини 
дикъкъатнен козьэтем,— деп хатырлай бу урушны, шимди Советлер 
Бирлигининъ Къараманы авиация генерал-майоры А. Е. Голубов. —- 
«Ой, анасыны, не япа о?» дейим озь-озюме. Лякин бираздан онынъ 
айнеджилик маневрасыны анълап алам. Он эки «Лавочкин-7» Амет- 
Ханнынъ эмирине бойсунаракъ, айланып барып, къаршыдан келеят- 

къан душман бомбалайыджыларынынъ буюк группасынынъ арт тара- 
фына кечип, оларнынъ къуйругъына такъылалар. Зан этерсинъ, олар 
бомбалайыджыларны къорчалайыджы немсе къырыджылары. Эм 
узакътан «Ла-7»ни «фоккер-ден айырды этмек къыйын. 

Бир къач саниеден Амет-Хан озь учуджыларынен берабер фашист 
самолетларынынъ арасына сокъула ве оларны къыйратып ‚башлай. 
Гъает темиз ве йылдырым тезлигинде япылгъан аджаип иш, озю де 
душман топрагъы устюнде. 

Мен локаторгъа бакъам ве козьлериме ннанмайым. Эгер бу Амет- 
Ханнынъ ве онынъ шегиртлерининъ иши олгъаныны бильмесем, инан- 
маз да эдим. Бу, адден тыш бир джесаретлик эди. Душман самолётла- 
рынынъ ич бириси джебэ ёлагъына келип етмеди. Амет-Хан нсе озь. 
аркъадашларынен берабер бир гъайыпсыз къайтып кельди. 

Амет-Ханнынъ Шаркъий Пруссия кокюнде япкъан бу къыяссыз. 
джесарети мени о вакъытта айретте къалдыргъан эди. Узеринде шу 
ава урушы кечирильген ерлер азат этильген сонъ, мен о ерни махсус 
барып бакътым ве анда керчектен де немсе самолётлары къабристаны 
асыл олгъанына эмин олдым. Къач самолёт ёкъ этильгенини бильмей- 
им, лякин о ерде бир полк къадар фашист самолёты къыйратылгъан 
десем ялан дегиль». : 

Бу аджайип эпизод шуны косьтере ки, Амет-Хан душманны эр 
вакъыт тек джесаретнен, усталыкънен, къоркъу бильмеювинен дегиль. 
де, айны вакъытта айнеджиликнен де, эр сефер янъы бир усул, янъы 
васта тапа билювинен де.енъе эди. Онынъ шашыладжакъ мувафакъи- 
етлерининъ еебеплеринден бири даа шу эди ки, о озь машинасыны беш 
пармагъы киби биле ве онынъ «тили»нден, ана баласынынъ тилини 
анълагъаны киби, анълай эдн. Моторнынь давушындан о, самолетнынъ. 
насыл вазиетте олгъаныны деръал сезе ве керек тедбирни къуллана. 
Озюнинъ бу сезгирлигинде о даа ич бир кере янъылмады. 

Бу вакъиа та Ростов янларында олгъан эди. Амет-Хан озь маши- 
насыны тамир эттирип, аэродромгъа айдап кетирди. Лякин моторнынъ. 
давушыны бегенмеди. Полк командири Морозов ондан «энди насыл, 
машинанъ ярайджакъмы?» деп сорагъанда о: 

— Ёкъ, подполковник аркъадаш, ярамайджакъ, мен онъа ишан- 
майым, — деди. 

— Бу не демек? Сен оны тамирден сонъ шимдичнк озюнъ айдап 
‘кетирдинъ де. Онынънен де учарсынъ,— деди командир къатиетле. 

— Моторны янъысына, я да яравлы сойына денъиштирселер 
учарым. 

— Демек, озь самолётынъа ишанмайсынъ, ондан ред этесинъ, ой- 
леми? | 

— Ойле, подполковник аркъадаш, ред этем,-— деди 'Амет-Хан озь. 
сёзюнден дёнмейнп. 5% 

Амет-Хан Султаннынъ табиатында бир вакъыт корюльмеген бу 
‘арекетке тааджипленген Морозов онынъ «аэрокобра»сыны озю учурып 
бакъмакъ истеди. О самолётны эминликнен учув ёлагъына айдап чы- 
къарды ве башта моторны бираз ишлетип бакъкъан сонъ, газны арт- 
тырып, оны авагъа котере башлады. Амет-Хан асабий алда тишлеринен 
дудакъларыны сыкъты. Шу ерде эр кес, чым-чырт олып, не олур экен 
деп, бакъыл турдылар. Ве шу аньде акъыл етмейджек.адисенинъ шаа- 
ты олдылар. Самолёт ерден котерильгенинен ашагъы энип, кене коп- 
чеклери ерге тийдилер. Сонъ моторнынъ давушы артты, бираз даа 
котерильди ве бир кереден мотор давушы тарс токътады. «Кобра» 
догъру ерге юварланды ве къатты урулувдан онынъ къанатлары къы- 
рылды, кевдеси исе эки-учь кере баш устюне чевирильди. . 

Козь ачып юмгъандже олгъан бу къаза эр кесни айретте къалдыр- 
ды. Олар топарынен къаза олгъан ерге чаптылар. Бахтына Морозов-- 
гъа ич бир шей олмагъан. О, кабинанынъ къапысыны ачып сагъ-селя-- 
мет озю чыкъты да, Амет-Хангъа мураджаат этти: 

— Сен акълы экенсинъ, мотор акъикъатен бир шейге ярамай, — 
деди. 

Бу вакъна хусусында лакъырды полк учуджылары арасында чокъ 
вакъыткъадже девам эткен эди. 

Цокъузынджы аслар полкы ве «Нормандия» полкынынъ учуджы- 
лары баягъы вакъыт бир аэродромда булунды, бир ерде ашадылар ве 
бири-биринен даа зияде достлаштылар. Аш вакъытында’ учуджылар 
арасында шакъа ве кулькюнинъ арды узюльмей. Шакъа джеэтинден 
франсызлар да бизимкилерден къалышмайлар. Франсуа де Жоффр 
Амет-Ханнынъ къаршысында отура ве сия козьлерине бакъып: 

— Аштан сонъ кезеджекмиз,— деди. Сонъ бираз тюшюнди ве:— 
экимиз берабер, — деп къошты. 

— Яхшы, — деп разылыкъ берди Амет-Хан. 

Кезинти вакътында яры русча, яры франсызджа сёзлерни къа- 
рыштырып, Амет-Хангъа хытап этти: А 

— Таранны айтса, — дедн о ве фикирини толуджа анълатмакъ 
ичюн эллеринен эки самолётнынъ къакъышкъаныны косьтерди. 

Олар аштан сонъ берабер сыкъ-сыкъ кезе ве кечкен куннинъ не- 
тиджеси ве дженкявер эпизодлары хусусында фикир алышып-берише 
эдилер. Бойле эль арекетлери эр вакъыт оларнынъ бирликтеки субети- 
не ярдым эте. Ава урушы вакътында озь къырыджыларынынъ насыл 
чешит вазиетте булунгъаныны эллери иле гъает уста косьтере эдилер. 
Франсуа де Жоффр таран хусусында икяе этмеси ичюн Амет-Хангъа 
бир къач кере риджа этти. Бугунь о, ннает, достынынъ риджасыны ери- 
не кетирди. 

— Мени тек бир фикир — онынъ пешинден етмек ве урып тюшюр- 
мек фикри сарып алды. Ниает, мен «юнкерс»нинъ пешинден еттим. 
Фашист пулемётчысы манъа къаршы атеш ачты, лякин мен догъру 
позиция ишгъаль эттим. Бир къач саннеден сонъ мен онъа бир даа 
якъынладым. «Юнкерс» къабыргъагъа янтайды ве меиден четлешип 
етиштирди. Къачаджакъ? Ёкъ, бу хусуста лакъырды олмакъ мумкюн 
дегиль. Чюнки мен энди ойле къарар къабул эттим. Юкъарыгъа коте- 
рилип, самолётымны кесен-кес «юнкерс»нинъ устюне йибере бердим. 
Ве шу саниеде меним сагъ къанатым онынъ къанатына кЪакъылды. 
Меним къулагъыма демир гъыджылдысы ишитильди ве «юнкерс»нинъ 
тютегинини корьдим. Бираз эсимни топлагъан сонъ, озюмни «юнкерс»- 
тен айырдым ве парашютнен сычрадым. 

Франсуа Амет-Ханны дикъкъатнен динълей ве бутюн вакъыт бир 
шейлер сорамагъа ынтыла. Сонъ достынынъ козьлерине эеджанлы 
бакъты да: 

— Аджайип, Амет-Хан! Чокъ аджайип. 

Эбет, Амет-Хан онъа таранны бутюн тафсилятынен икяе этип ол- 
амай: франсыз тилини бильмеюви кедер эте. Лякин айры сёзлер ве 
пщаретлер иле анълатувындан Жоффр шуны анълап алды ки, таран 
япув — бу энъ юксек федакярлыкъ, яни озь-озюнъни феда этюв демек 
эди. О шуны да анълады ки, Амет-Хан бойле къакъышувдан сонъ сагъ 
къалгъан экен, о душманны тек джесюрликнен дегиль, айны заманда, 
буюк усталыкънен де енъди. 

Кескин рузгярлы, боранлы февраль айы. Совет аскерлери душман 
мудафаа ёлакъларыны бири-бири артындан ярып кечип, Қенигсбер 
догърулышында эп огге йылыштылар... Сопъра шеэр учь тарафтан са- 
рылып алынса да, гитлерджилер теслим олмакъ ниетинде дегиллер, 
аксипе денъиз тарафтан озьлерине ярдым аларакъ, даа къатты къар- 
шылыкъ косьтермектелер. Айны шу вакъытта, Шаркъий Пруссия узе- 
ринде Германиядан кельген ве энъ теджрибели фашист асларындан 
ибарет янъы авиация къысмы пейда олды. Авада даа кергин, муреккеп 
урушлар башланды. 

Бунынъ озюне немселерде янъартылгъан, сонъ дередже кучьлю си- 
ляландырылгъан «№Мессершмитт-109» деген ава айдуты пейда олды. 
Бу самолёт япалакъланып ашагъы тюшкенде биле токътамайып атеш 

ягъдыра биле. Опыпъ янына. 
якъынламакъ мумкюн дегиль. 
Опыпъ устюилигиие азгъана 
эмпет бермедипъми — иш фад- 
жиналы бите. Бу, хусусаи бизим 
чалықъ, яш учуджыларымызгъа 
апт эди. 

Эпди Кенигсбергнинъ озюне 
аль этиджи уджюм башлапад- 
жакъ. Авиациямыз шеэрни токъ- 
тамай бомбалай, артиллерия 
шиддетли суретте топкъа тута. 
Паст, апрель б-да кучьлю къа- 
леге чевирильген шеэрге штурм 
башлапды. Юзлериен самолёт 
душмаппыпъ некинтилерине, ар- 
тиллерия позицияларына, таик- 
лары ве аскерий кучьлерипе дар- 
белер эпдирип, ердеки аскерле- 
римизге ёл ачты. Нетиджеде, со- 
вет аскерлерининь амансыз та- 
зыйыкъы алгында, 1945 сенеси 
апрель 9-да Шаркъий Пруссия- 
пынъ баш шеэри Кенигсберг 
къалеси эльге кечирильди. Къа- 


ЕАН Сун аовнпев завие. ЗИМЫ КОЕШ апты, генерал © 
ЛИГИНИНЪ ЭКИ ДЕФА КЪАРАМАНЫ. Ляш капитуляция яхут теслим 
1945 с. олув хусусыпда эмир бермеге 
меджбур олды. Бу Совет Орду- 
сынынъ эиъ при епъишлеринден 
бири эди. 
Энди душманнынъ Балтыкъ ялысына къадар топрагъыны темиз- 
лев, аэродромларда къалгъан самолётларыны екъ этюв вазифеси эда 
этильмекте. 


Шу куньлернинъ биринде Амет-Хан алты самолёткъа етекчилик 
япмакъта эди. Оларгъа дерт «Фокке-Вульф-190» уджюм этти. Бу ва- 
къытта Амет-Ханныпъ дёрт самолёты уджюм япаяткъан немсс само- 
лётларынен бир зоксекликге, озю исе къоруджысы А\ольковнен бираз 
юкъарыда эди. Немселер уджюмге кечкепде Амет-Хаи озь группасына 
команда берди ве озю де Мольковнен берабер душман устюне атылды. 
Ильки уджюмден сонъ немселер 1окъары котериле башладылар. Амет- 
Ханнынъ группасы да оларпыпъ пешпиден къалышмады. Бу ярыш 
7300 метрге къадар девам эттин. Немселер азгъана юкъарыда, бизимки- 
лер бираз ашагъыда. 

Лякин Амет-Хан эр вакъыг Амет-Хан олып къала, душманны эр 
анги вазпетте урып тюшюрмек ичюн о эр дефа янъы бир усул тапа. 
Шимди де ойле олды — кене бир янъы усул. Бу хусусий вазиетте, яни 
юксеклик устюнлиги пемселерге олгъаи шараитта биле о къузгъунлар- 
нынъ бирисини урып тошюрмек имкяныны тапты, эм насыл да тапты я! 

Амет-Хан озюнинъ «Ла-7»спнен «фоккер»лердеи бирипинъ къур- 
сагъы тюбюне кирди ве самолётынынъ сурьатыны эксильтип; опы тим- 
тик вазнетке кетирип «фоккер»нинъ къурсагъына догъру якъындан 
атеш ачты. Башта бензии тёкюльгени корюнди, сонъ алев пейда олды 
ве туташып япгъан фашист къузгъуны озь эджелине догъру ёл алды. 

Бу вакъытта Амет-Ханнынъ самолёты озь сурьатыпы тамамиле 
джойгъан эди ве о озюне сурьат алмакъ ичюн ппкеге кечти. Бир дакъи- 
къа биле пешинден къалышмайып оны къорчалагъап къошагъы Амет- 
Ханнынъ бу яптыгъына айретте къала. 


— Ялынъыз етекчимнинъ усталыгъына къатты эмин олувым мен- 

де «онынъ шимди озю эляк ола биле» деген фикирге ёл бермеди,— дей 
Мольков. 

Аэродромгъа къайтып кельген сонъ Мольков ондан: 

— Амет, мен шашам, бу вазиетте сен о самолётны насыл этип 
урып олдынъ? Сенде энди затен сурьат къалмагъан эди де. 

Амет-Хан Мольковгъа тикилип бакъты ве озюне хас адийлик иле: 

— Я, башкъа чаре ёкъ эди де, Молёчик, — деди. ї 

«Догъру, о вазиетте ич бир тюрлю башкъа чаре ёкъ эди. Бирден- 
бир екяне имкян бар экен, Амет-Хан оны тапты ве ондан файдалана 
бильди», деп тюшюнди Иван. Амет-Хан исе чокъ лаф севмей эди ве 
достына джевабында бир къач сёзнен кифаетленди. Достынынъ адыны 
да эксери: вакъыттаки киби, охшав шекилинде айтып хытап этти. Дженк- 
тен сонъ о, достыны чокъусы вакъыт шойле, Молёчик деп чагъыра эди. 

Амет-Хан Султаннынъ учув шеадетнамесининъ йигирми алтынджы 
саифесинде шойле язы бар: «1945 сенеси апрель 13. Ава урушы агъыр 
эди. Амет-Хан «ферасетли» «Мессершмитт-109» иле «бель» тутушты. . 
Бу самолёт эр анги вазиеттен атеш ача биле. Лякин фашист учу- 
джысы не къадар усталыкъ косьтерсе де, Аметтен къуртулып оламады. 
«Лавочкип»нинъ якъын месафеден ачкъан невбеттеки атеши бунынъ да 
эджелине себеп олды». 

Амет-Хан бу уруштан къайтып келип, самолётына янъчыкъ бензин 
толдыргъан арада онъа янъы дженкявер вазифе берильди. О разведка- 
гъа кетти. Андан къайтып кельген сонъ, аркъадашларынен берабер кене 
авагъа котерильди ве. душманнынъ бу ерде сонъки аэродромларындан 
бирине уджюмге джёнедилер. Амет-Хан ичюн бу гъает кергин джен- 
кявер кунь олды. Онынъ Шаркъий Пруссияда булунгъан сонъки кунь- 
лери, иште бойле фааль урушлар иле кечти. Бу улькеде дженкявер 
фаалиетини о, 1945 сенеси апрель 18-де Балтыкъ денъизиндеки душ- 
ман гемилерини штурмлав иле екюнледи. Шаркъий Пруссия узеринде 

. душман иле алты ай девамында косьтерген дженкявер ярарлыкълары 
ичюн ве бу къатты урушларда ондан зияде самолёт урып тюшюргени 
ичюн Амет-Хан Султан дёрдинджи кере дженкявер Къызыл Байракъ 
орденинен, 1-нджи дереджели Ватан дженки ве Александр Невский 
орденлеринен такъдирленильди. | 

Шаркъий Пруссияда дженк битмек узре эдн. Докъузынджы гвар- 
диялы аслар полкы энди энъ эсас екюнлейиджи урушлар алынып бар- 
ыладжакъ Берлин догърулышына джёнетильди. 


{Девамы бар). 

Рустем Али 


УЧЬ КЪАРАНФИЛЬ 


Икяе 


‚ Шан-шурет къырында юксельген абиде огюнде десте-десте гуль ве 
чичеклер ята. Оларнынъ янашасында учь дане къырмызы къараифиль- 
ни корип, тюшюнджеге далдым, чюнки бу ерге келювим биринджи ке- 
ре дегиль ве эр вакъыт чичек ве гульдестелер чешит-чешит олалар, ама 
учь къаранфильнинъ тюсю ве сайысында данмийлик сездим. Бесе-бел- 
ли оларны эр сефер айны бир адам кетире ве айны бир ерге къоя. О 
адам ким? Менде оны корьмек истеги догъды. Шунынъ ичюн раатлыкъ 
куньлеримде абидени сыкъ-сыкъ зиярет эттим. Лякин, адети узре, эр 
кересинде мермер пиляки узеринде тазе учь къаранфильни корьсем де, 
оларны мында кетирип къойгъан инсанны расткетирип оламадым. 
Бельки о, абиде иншаатынынъ диварында адлары язылгъан къараман- 
лардан бирининъ анасы, къарысы, я да эвлядыдыр... Ким де олса, 
онынъ арекетиндеки даимийлик мени зияде меракъландырды ве атьта 
эеджанландырды. Мен оны бу ерге кельген адамлардан сораштырдым, 
олар меним суаллериме къанаатлендириджи бир джевап берип ола- 
май, омузларыны къыстылар. Чокъ куньлер девам .эткеп араштырув- 
ларым да бошуна кетти. 

Арадан айлар кечти. Бир даа мында ёлум къышта тюшти: Учь 
къаранфильни хатырларкен, сабырым битип, сабадан абидеге бардым. 
Онынъ огюнде, къарнен орьтюли мермер таш устюнде гуль ве чичеклер 
ерине ќшиль арча пытакълары ята ве янашада муджизе — учь къаран- 
филь! Дерсинъ, къараманнынъ учь тамчы къаны ап-акъ къар узерине 
тамып, къарарып къалгъан. Теним титреди. Этрафыма бакъындым. 
Кимсе ёкъ; Шан-шурет къырына. алыл чыкъкъан басамакъларда, абн- 
де къаршысындаки. мейданчыкъта — ялынъыз меним къарда къалдыр- 
гъан излерим. Бугунь мен, мында эр кестен огюне кельгеним. Козюм 
кене къар узеринде яткъан къаранфиллерде. Мен оларнен тесадюфен, 
эски достумнен.корюшкен киби, корюштим,. чюнки, эр алда, бу аджай- 
ип чичеклерни къышта да бурада расткетиреджегиме шубелене эдим. 
Эгилип, къаранфиллерге селям бердим, оларнынъ солгъан, бузлагъан 
япрачыкъларыны пармакъларымнынъ уджларынен сийпадым. Шу 
вакъытта кимнинъдир аякълары астында ‘къар къырсылдап эзильге- 
нини ишиттим ве башымны солгъа бурдым. Манъа тараф эсли-башлы 
бир къадын кельмекте эди. Бираз якъынлашкъан сонъ о: і 

— Селям, огълум, — деди. : 

— Алейкум селям. | 

Къадын индемей, бир тыныш абидеге бакъып турды. Сонъра паль- 
тосынынъ къоюн джебинден целлофан кягъыткъа сарылы учь дане 
къырмызы къаранфильни ‘чыкъарды. Кягъытны яваштан ачып, къар 
узерине серди. Солгъан чичеклерни алып, оларнынъ ерине тазе къа- 
ранфиллерни къойды. Солгъан сойларыны четке ташламады, оларны 

кягъыткъа сарып, къоюнуна сокъты, къызынынъыз, дер киби, кокюсине 
басты ве абиде къаршысында бираз даа тургъан сонъ, къайтмакъ ичюн 
кери бурулды. 

— Афу этинъиз, мында киминъиз бар?— Мермер дивардаки язы- 
ларгъа ишмар этип сорадым ондан. 

— Ходжам, Эмир-Хан Юсуфов, — деди о басыкъ сеснен. 

Бойледже, шеитнинъ къарысы Нина Фёдоровнанен таныш олдым. 
Ёл бою онынънен берабер кетеркен, онъа абиде огюндеки къаранфил- 
лерни чокъ керелер корьгеним, олар мени не къадар эеджанландыр- 
гъаны, бу аджайип чичеклерни мында кетирген адамнынъ такъдири 
мени пек меракъландыргъаны акъкъында айттым ве сёз сырасы шойле 
дедим: 

— Бильгениме коре, руслар олюлернинъ къабирине чичеклерни 
чифт мыкъдарда къоялар, тирилерге исе, тек сайыда багъышлайлар. 

— Эмир-Хан меним ичюн эр вакъыт сагъ,— деди Нина Федоровна. 

— Я солгъан чичеклерини не ичюн кери алып къайтасынъыз? 

— Адамлар таптарлар, чёпликке ташларлар деп, къыймайым. 
Къаранфиль Эмир-Ханнынъ энъ севген чичеги эди. 

Нина Фёдоровна ходжасынынъ адыны анъаркен, кечмишни хатыр- 
лады. З 

— Ильки корюшкен кунюмиз Эмир-Хан манъа учь къаранфиль 
багъышлагъан эди.— Къадыннынъ юзюнде тебессюм ойнады. — Сонъра , 
эр корюшювимизге элинде къаранфильнен кельди. Эвленген сонъ да 
эвимиз къаранфильсиз олмады. Эмир-Хан энъ яхшы джынслы къаран- 
филлернинъ урлукъларыны тапып чичеклерни язда азбарымызда, 
къышта эв ичинде 'череплерде асрады. Эки баламыз олды. Башта огъ- 
лан догъурдым, сонъра — къыз. Ходжам эр кересинде локъсаханеге 
бирер къуджакъ къаранфильнен кельди. О манъа ве балаларымызгъа: 
«Меним къаранфиллерим!»— дер эди. Биз омюримизни яраштыргъан 
чичеклерге ойле алышкъан эдик кн, олар бизге догъмуш киби, къоран- 
тамызнынъ азалары киби олып къалгъан эдилер. Иште, ходжамнынъ 
тюсю деп, о къаранфиллернинъ урлукъларыны бу куньге къадар сакъ- 
лап кельдим. Ф 
— Айса олар сизнен берабер эвакуацияда да олгъандырлар, чокъ 
ёлларны кечкендирлер? 8 

— Эвакуацияда дейсинъизми? Ёкъ, джаным, биз етиштирип ола- 
мадыкъ, ама къаранфиль урлукълары бизнен берабер баягъы ёл кеч- 
кенлери догъру, — деди Нина Фёдоровна ве дженк йыллары башына 
кельгенлерни бирер-бирер тарифлеп башлады. 

.. Адамлар яшагъан ерлерини терк этип, кими машинада, ‘кими 

атарабада, кими джаяв ёлгъа чыкътылар. Узундан-узакъ инсан акъ- 
ынтысы огюнде — санайы ишханелерининъ тезья ве донатмалары, кой 
хызметинде булунгъан янъы ве эски техника — булар эписи халкъ бай- 
лыгъы ве халкъ озь эмегинен мейдангъа кетирген варлыгъыны душман 
элинде къалдырмагъа истемей. 
° Уйле маалинде немсе самолётларынынъ йыртыджы сеслери иши- 
тильди. Ёлджулар «алымыз не олур экен?» деген манада бири-бирине 
бакътылар, сӧнъря эписи козьлерини кокке тиклеп къалдылар. Оларны 
не беклей? Эп якъынлашмакъта олгъан бу самолётларны кокке котер- 
генлернинъ къоранталары, ана-бабалары, бала-чагъалары бармы экен? 
Эгер олса, олар бу ёлны толдыргъан балаларны, къадынларны, къарт 
ве къартийлерни аямазлармы? Тёпеден эр шей корюне де?! 

Ёлджулар арасында бундан йигирми бир йыл эвельси врангель- 
джилернинъ зорбалыкъларыны башларындан кечирген адамлар да, 
даа якъында Киев, Севастополь шеэрлерининъ бомбалангъаныны 
ишиткенлер де барлар, ама олар гитлерджилернинъ не экенини даа 
бильмей, бомбардуман дешетини тасавур этип оламай эдилер. Душман 
къузгъунларындан къачып къуртулмакънынъ чареси бармы экен? Олар 
буны да бильмейлер. Чёльге сачылып, эр тарафкъа яйылып кетеджек- 
лери ерине, бир ерге топландылар. Бир саниеден даа сонъ коктен 

эджель сазагъаны созулды. Бу джеэннем атешинден ким сагъ чыкъар, 
аджеба? | 

Эмир-Хан энъ огде кеткен тезья юклю машинанынъ кабинасында, 
къарысы исе, беш яшларында огълу Валеранен, янъ адым атып баш- 
лагъан къызчыгъы Лейлянен берабер арттаки машинада отура эдилер. 
Тёпеден сызгъырып тюшкен бомба шу эки машина арасында патлады. 
Огдеки юрюшни девам эткени алда, Эмир-Хан аман кабина къапусыны 
ачып, басамакъкъа басты ве артта, ёл четине бурулып, энди япмакъта 
олгъан машина козюне чалынгъанынен, шоферге: «Айда!» — деп эмир 
этти, кендини ерге атты, бир къач метр юварланып кетип, аякъкъа 
къалкъкъан сонъ, алевленип янгъан машина тарафкъа чапты. 

Шофер Абдувели янашасында отургъан огъланчыкъиы бомба пат- 
лавындан къорчалап, оны кенъ кокюсинен орьткен, шофернинъ сырты 
дельме-тешик, яраларындан къан акъа, `Нина Фёдоровна къуджагъын- 
даки баласыны багърына басыл, башыны ашагъы саркъыткъан, даа 
озюне келип оламай эди. Эмир-Хан къарысы ве балаларыны деръал 
ерге тюшюрди, оларны машинадан бираз авлакъта къалдырып, Абду- 
велининъ джеседини кабинадан чыкъараджакъ олды, лякин етиштира- 
мады, машина патлады, онынъ юк толу кузовы бир тарафкъа янтайды. 

Къара къузгъунлар бомбаларыны ташлап битирип, козьден гъай- 
ып олдылар. Атеш, тоз-думан ичинде къалгъан адамларнынъ сес-се- 
дасы авада къалтырай эди. Кими агълай, кими ынъырдана, кими кокке 
‚юмрукъ саллап, сёгюне. Шу дакъикъада арттан етип кельген трактор: 
нынъ эшья толу тиркемесинде ер ачып, Абдувелипинъ машинасындаки 
донатма ве демирлернинъ ярысыны онъа юкледилер, экинджи ярысы- 
ны дигер тракторнынъ тиркемесинде ерлештирдилер. Адамлар эляк 
олгъанларны агълай-сызлай комген сонъ, ёлларыны девам эттилер. 
Эмир-Хан къарысы ве балаларынен берабер башкъа машинада ер 
талып отурды. Кабинада ер ёкъ, анда, шофернинъ янында башы багъ- 
лы къадын къундакъта агълап яткъан баласына къулакъ асмай, огге, 
насылдыр бир нокътагъа бакъып отура. Дерсинъ, о, баласынынъ агъ- 
лагъаныны ишитмей. Бельки бу къадын контузия олгъандыр, бельки 
юрегине якъын адамыны, эвлядыны гъайып эткендир... Машина ерин- 
ден кочьти дегенде, арттан къара «Эмка» етип кельди. 

— Юсуфов! Эмир-Хан!— деп багъырды кимдир онынъ ичинден. — 
Токътанъыз! | 

Машина токътады. Эмир-Хан кузовдан тюшти. Штат урбасы кий- 
ген бир адам «Эмка»нынъ кабинасындан чыкъып, онъа таба юрди. Се- 
лямлашкъан сонъ Эмир-Ханнынъ тирсегинден тутып, оны бираз четке 
чектн. 

— Сизни аджеле суретте Симферопольге чагъыралар; шимди кет- 
мек керекмиз, — деди о.— Мында сизинъ еринъизге колонна башы 
олып, ярдымджынъыз къаладжакъ. О сагъмы? 

— Сагъ, арттан келе. 

— Айса, къорантанъызнен сагълыкълашынъыз, Эмир-Хан. Шимди 
ярдымджынъызгъа обком къарарыны бильдирип, кери ёлланырмыз. 

Юсуфов кене кузовгъа тырмашты. Балаларыны бирер-бирер къу- 
джагъына алып, янакъларындан опьти. 

— Мукъайт ол, Нина, — деди о, къарысына.— Озюнъе, балалар- 
гъа мукъайт ол. Мен мытлакъа къайтып келип, сизлерни тапарым. 

Лякин Эмир-Хан къайтып кельмеди. Ф, партия эмиринен районда 
къалды. Элине силя тутмагъа ярагъаи адамларны топлап, шеэр муда- 
фаасы отряды тешкилятландырды, сонъра шу отряднен дагъгъа 
чыкъты. : А 

Нина Фёдоровна ходжасынен сагълыкълашкъан сонъ, немсе само- 
. лётлары колоннаны бир даа бомбаладылар. Бу кересинде де чокъ 
адам эляк олды. Яш къадын: «Эгер бу имансызлар бойле бомбалап 
тураджакъ олсалар, биз сагъ къалырмызмы акен?» — деп `экиленди ве 
яры ёлда машинадан тюшип, чёльде, Мамбет деген бир къартнынъ 
эвинде къалды. Сонъундан Нина Фёдоровна бу мувакъкъат ирадесиз-. 

лиги себебинден эвакуация олмагъанына бинъ пешман этеджек, ама 
не япсын о,— буны балаларынынъ джаныны сакълап къалмакъ ичюн 
япты. 

Бир афтадан сонъ Нина Фёдоровна, не олса олур деп, озь эвине 
ёл алды. Мамбет къарт оны кой четиндеки куль обагъа къадар озгъа- 
рып барды. 

— Қетме, къызым,— деди о текрар.— Бизде къала къой, таа кеш 
тувул. 

— Эвимни пек сагъындым, къартым. 

— Дженк вакътында тав бетте джавундан коп къуршун джава, 
сельден коп къан акъа. Авур болса, къайт та кель, къызым! 

— Бельки немселер бизим тарафкъа баш сокъмазлар. 

— Алла берсын, балам, айткъанынъ болсын. Сиз тарафта къызым 
Усние къалды, шанпан заводында ишлей. Бельки таныйсынъдыр. 

— Таныйым, Мамбет агъа. Къызынъыз районымызда белли муте- 
хассыслардан бири. 

— Оны корьсенъ, бизлерден селям айтырсынъ, къызым. Бабанъ 
арув дерсинъ, келинлермен, торунларман яшай дерсинъ, агъаларынъ 
дженкке кетти дерсинъ. 

— Яхшы, къартым. Айды, сагълыкънен къалынъыз! 

— Савлыкъман бар, къызым. Джолынъ огъурлы болсын, алла 
къолай кетырсын. 

— Сагъ олунъыз, Мамбет агъа. 

Шеэрде душман аскерлери чокъ эди. Нина Фёдоровна оларны 
корьмемезликке урып, аралыкълардан юрди ве, ниает, озь эвининъ 
къапусы огюне келип токътады. Къуджагъындаки къызчыгъыны ерге 
къойды, янашасында аякъ устюнде зорнен тургъан огълунынъ башыны 
сийпады. 

— Шимди эвимизге кирип раатланырмыз, сонъ сизге аш пишири- 
рим,— деди о балаларына. Лякин олар ичери кирдим дегенде, артла- 
рындан къапу ачылды ве босагъада пейда олгъан полис Нина Фёдо- 
ровнаны комендатурагъа алып кетти. 

— Ходжанъ не ерде? — деп сэрядвлар ондан. 

— Бильмейим. 

— Пек яхшы билесинъ, айт! 

— Ходжам джебэде. 

— Ялан! 

— Д жебэде. 

Комендант онынъ адыны джедвельге язып алды ве шеэрден изин- 
сиз ич бир ерге кетмейджеги акъкъында онъа имза чектирген сонъ: 

— Ярын саба келирсинъ, биз санъа ходжанъны косьтерирмиз!— 
деди ачувнен. 

Нина Фёдоровна эвине къайзты. Узакъ ёлдан сонъ ёргъун бала- 
лары диван устюнде ян-янаша ятып, юкълай къалдылар. Даа бир къач 
афта эвельси оларнынъ янакълары тос-томалакъ, нар .киби къып- 
къырмызы эди. Энди исе азды, узанды, сарардылар. Эвлятларынынъ 
окюнчли алыны корьген сайын ана юреги къан агълады. Къадын козь- 
яшларыны силип, кери бурулды, ашханеге кирди, анда эвельден къал- . 
ма одыр-будырны тапып, аман къазан асты. Къазан къайнап, эв ичин- 
де лезетли къокъу. _яйылыркен, ач балалар юкъудан уянып, аш сора- 
дылар. 

— Ах, меним къозучыкъларым, азачыкъ даа сабыр этсенъиз, шор- 
бамыз пишер, истегенинъиз къадар ашарсынъыз. 

Ниает, аш да пишти. Балаларнынъ къарынлары тойгъан сонъ 
сокъакъкъа чыкъып ойнайджакълары кельди. 

— Эвде отурынъыз, шимди сизлерни ювундыраджагъым.— Нина 
Фёдоровна балабан къазанда къыздыргъан сувынынъ ярысыны къоп- 
къагъа бошатты, онынъ устюнден салкъын сув къошып, элини къопкъа 
ичине сокъып бакъты. — Аны, ким биринджи? 

— Мен, мен, — деди Лейлячыкъ. 

Анасы оны легенге отуртып ювундырыркен, шеэрден къачып кет- 
мекнинъ чареси бармы экен, деп тюшюнди. Я Эмир-Ханны не ичюн 
сорадылар? «Санъа ходжанъны косьтерирмиз!» дегенлерини насыл 
анъламалы? Эльге тюшмегейди! Ёкъ-ёкъ, оладжакъ шей дегиль. Я 
барып да!.. Ойле исе, Нина Фёдоровна мындан, кетмез, Эмир-Ханнен 
берабер джан берир. Я балалары? Оларны ким бакъар? Шу саниеде · 
онынъ къулакъларында ходжасынынъ: «Озюнъе, балаларгъа мукъайт 
ол...»— деген сёзлери янъгъырагъан киби олды. Эбет, онъа балалары- 
ны алып, душман козюнден гъайып олмакъ керек. Азырки алда хо- 
джасы ондан анджакъ буны талап этер.эди. Ойле ама, я Эмир-Ханны 
немселер эсир алгъан олсалар?! О, оны насыл ташлап кетсин? Эсир 
алгъан олсалар, чокъ сораштырып отурмаз эдилер. Бельки агъызарай- 
дырлар? Қъадын ачыкъ-айдын бир фикирге келип оламай, акъшамны 
тапты. Балалары ювунгъан сонъ насыл яткъан иселер, аля даа татлы 
уйкъуда эдилер. Узакъ ёл, юкъусыз геджелер озюни бильдирмей къал- 
мадылар, эльбет. Эгер Нина Фёдоровна шу дакъикъада башыны яс-: 
тыкъкъа къойса, аман байылып къаладжакъ, ама не ичюндир бунъа 
джурьат этип оламай, не ичюндир балаларынынъ, озюнинъ урбалары- 
ны кене богъчагъа дестелей. Бу не? О, шеэрден кетмеге азырлыкъмы? 
Эбет-эбет, онъа кетмек керек, ходжасынынъ эмири ойле олгъаныны 
къадын юректен сезе ве онъа «ёкъ» демеге тили де, дили де бармай. 
О, эвлятларыны къыймай- къыймай, уянтты, оларны кийиндирди ве 
ёлгъа чыкъаджакъ олып, къызчыгъыны къуджагъына аладжакъта, 
онынъ акъылына пенджередеки чичек черепи янында, дефтер кягъыты 
устюнде яйылы яткъан къаранфиль урлукълары тюштн. Нина Фёдо- 
ровна къаранлыкъ одада бир шейге къакъылмайым деп, мукъайтлыкъ- 
нен пенджереге якъынлады, пальтосыиынъ джебинден явлугъыны чы- 
къарып, чичек урлукъларыны кягъыты такъымынен онынъ ичине сар- 
ды, къатты дюгюм этнп багълады ве дюгюмчикни авучында сыкъып: 
«Меним къаранфилим!»— деди дудакъ уджларынен, зепиинде нисе 
ходжасынынъ муляйим, джесюр сымасы джанлаиды, джанланыркен, 
къадыннынъ ирадесине ираде къошулды. Пенджере янындан чекиле- 
джекте, Нина Фёдоровна перде аралыгъындан азбаргъа бир назар 
ташлады. Энди къоюлашкъан къаранлыкъта онъа аран къапусы ачыкъ 
киби корюнди. Куньдюз о орьтюк эди. Бельки къапу озь-озьлюгинден 
ачылгъандыр, бельки де узакътан ойле олып корюпедир. Қъадын тир- 
секлерини пенджере кенарына тиреп, аран къапусындан козьлерини 
алмай, чокъ вакъыт бакъып турды. Сонъра четке чекильди, динъленди. 
Къапу-пенджере артында сес-солукъ ишитильмей. Азбар тынч. О, къыз- 
чыгъыны къуджагъына алды. 

— Ана, кене кетеджекмизми?— деп сорады огълу. 

— Башымызнынъ язысы экен, балам, кетмесек олмайджакъ. 

— Эвимизде къалайыкъ, ана, мында яхшы. 

— Яхшы, огълум, ама не ялайыкъ, кетмек керекмиз. 

"Олар сыджакъ эвни ташлап, къаранлыкъ, сувукъ геджеге къаршы 
адым аттылар. Азбар къапу артында кимдир оксюрди. Нина Фёдоров- 
на токъталды, бираз тургъан сонъ хайырлыкъкъа деп, кепе огге юрди. 
Къапу артындан бир даа оксюрюк ишитильди. Къадын кене токъ- 


талды. 
— Не бакъып къалдынъ? Артынъа къайт! — деди оксюрген адам. — 


Эвинъден чыкъма! 

Энди эвии терк этмек кереклигини атьта балалар биле анълады- 
лар, лякин козьге корюнмей кетмекнинъ чареси олмады. „Саба Нина 
Фёдоровнанынъ бойнуна «Партизан алякъаджысы» деген сёзлер язылы 
бир тахта парчасыны асып, оны махсус эр кес корьмек ичюн, сокъакъ- 
ларны доландыра-доландыра комендатурагъа алып бардылар. Анда 
онља` тюневинки суаллерни бердилер. Къадын тюневинки джевапларны 


текрарлады. р 
— Уйледен сонъ бир даа кёлирсинъ,— деди комендант. 


— Саат къачта? 

— Сенинъ ишинъ дегиль! Не вакъыт керек олсанъ, о вакъыт алып 
келирлер! : 

Акъшам устю оны комендатурагъа кене конвойнен, бутюн шеэрни 
кезиндирип, алып бардылар. Бу худжур мерасим шекилини алгъан 
къылынувлар бир къач кунь девам этти: оны боюнунда «Партизан аля- 
къаджысы» язылы тахта асылы алда эр кунь саба ве уйледен сонъ 
комендатурагъа конвойнен алып бардылар, невбеттеки соракътан ке- 
чирген сонъ эвине конвойсыз, тахтасыз пайнозюни къайтардылар. 
Къадын душманнынъ арекетинде. насылдыр ‘гизли хынзырлыкъ олгъа- 
ныны сезсе де, бунынъ не макъсаднен япылгъаныны бирден анълап 
оламады. О ялынъыз бир шейни пек яхшы биле ве анълай эди ки, 
фурсат тапкъанынен онъа шеэрден къачмакъ керек, акс алда бу айдут- 
лар оны тынч къалдырмазлар. Мадамки онынъ эвини гедже къоруй 
экенлер, о куньдюз къачмакънынъ чаресини арады. 

Эртеси куню уйлеге якъын комендатурадан къайтып кельген сонъ 
Нина Фёдоровна балаларынен берабер базаргъа кеткен адам олып, 
ёлгъа чыкъты. Базарда адам аз эдн. Кимн эски урба сата, ‘кими — 
орюльген юн чорап, кими — чарыкъ, кими чешит абур-чубурны теклиф 
эте. Лякин кимсе отьмек я да ашамакъ ичюн бир шей сатмай. Эрзакъ 
меселеси пек агъырлашты, .немселер бутюн шеэрни там-такъыр этти- 
лер, халкъ ачлыкъ чекип башлады. р 

Къадын богъчасындан антерини чыкъарды. Ама антернинъ фияты- 
ны кимсе келип сорамады. Не япмалы? Чокъ беклемеге онынъ вакъы- 
ты ёкъ. Тез-тез зувмакъ керек. О этрафына бакъынды. Оны такъип 
этмейлер, гъалиба. Нина Фёдоровна антерини богъча ичине тыкъып, 
базардан чыкъты ве багълар тарафкъа юрди. Бираздан сонъ артындан 
кимнипъдир аякъ сеслери ишитильди. Сонъра адымлар эп тезлешти, 
аякъ сеслери эп якъынлашты ве, ннает, оларнынъ саиби: 

— Токъта! Не къачасынъ! — деди къадынгъа.— Ёкъса, эвинъ бу 
тарафтамы? 52 


— Балаларым ач, оларгъа бир къапым отьмек арап чыкътым. ` 


— Иебермезлер!— деп айкъырды полис. — Уйледен сонъ не ерге 
бараджагъынъны унуттынъмы, ханым эфенди? . 

— Мен ханым эфенди дегилим. . - 

— Билем. Сизлер бири-биринъизге «аркъадаш» дейсинъиз. Аркъа- 
дашларынъ сени дарагъачта беклейлер! Айды, дюменинъни дос-догъру 
гестапогъа бур! . | 

Гестаподжы биз мына бойле медениетли олмагъа да билемиз, дер 
кибн, лафыны незакетли башлады. Лякин къан къускъан козьлери бу 
незакет ясама олгъаныны дуйдура эдилер. 

— Багъышпанъыз, Нина Фёдоровна, мен полиснинъ сеписини бер- 
ирим,— деди о.— Сизни комендатурагъа алып бараджагъы ерине, мын- 
да алып кельди. Юзюнъизге бакъкъанда, тертнп бозаджакъ адамгъа 
аслы да ошамайсынъыз, бизге исе ялынъыз тертипни бозгъан адамлар- 
ны алып келелер. Ишиткениме коре, кой-койден юрип, балаларынъыз- 
гъа отьмек арайджакъ олгъан экенсинъиз, ойлеми? . 

— Ойле. 

— Лякин койдешлеринъизнипъ айткъанына коре, сиз партизанлар- 
нен алякъада экенсниъиз. Биз башта бунъа инанмайджакъ олдыкъ, 
факъат бугуньки арекетинъизни терен талиль этип корьген сопъ, кой- 
дешлеринъиз акълы, деген фикирге кельдик. Сизни бу ишке джельп 


‘эткен адамларнынъ озьлери де теджрибесиз олгъанындан себеп, адже- 


милигинъизни эсапкъа алмагъанлар. Мени догъру анъланъыз, эгер 
озь:озюнъизге, балаларынъызгъа азачыкъ да олса аджыисанъыз, биз- 
ден ич бир шейни гизлемей, эписини олдыгъы киби, бирер-бирер та- 
рифленъиз, гуняхынъызны багъышлармыз. . 
.  _ Меним япкъан гуняхым ёкъ, къомшу койге барып, балаларыма 
бир къапым отьмек арайджакъ олдым. 

— Я комендатурада шеэрден чыкъмамакъ ичюн имза чеккенинъ- 
изни унуттынъызмы? Шуны яхшы билинъиз ки, бизден къачып къур- 

тулмакънынъ чареси ёкъ, шимди бутюн дюнья бизим элимизде. Анъ- 
ладынъызмы? Энди ач партизанларгъа эрзакъ азырламакъ ичюн не 
ерлерге бараджакъ, кимлернен корюшеджек олгъанынъыз акъкъында 
айтынъыз. 

— Меним партизанларнен алып-береджегим ёкъ. 

— Ёкъ экен! — Гестаподжынынъ чырайы да, мунасебети де бир- 
ден денъишти.— Билем сенинъ кимлигинъни! Аны, союн бакъайым! 

‚ Нина Фёдоровна не япаджагъыны бильмей, анъсыз алда пальтосы- 
нынъ якъасыны, дёгмелерини сийпады. 6 

— Союн, дедим! — Текрар айкъырды гестаподжы. 

Қъадын пальтосыны чыкъарып, чюйге асаджакъ олды. 

— Ерге ташла! 

О, пальтосыны эки буклеп, аякълары янына къойды. 

— Не къатып къалдынъ, союн! 

Нина Фёдоровна антерини де чыкъарды, оны яваштан пальтосы 
устюне ташлады. Гестаподжы пенджерелерни ачты, сонъра къадын- 
нынъ урбаларыны оданынъ ортасына тепип йиберди ве бу замангъа 
къадар индемей, стол башында отургъан ярдымджысына: 

— Бакъ! — деп эмир этти. ; 

О джийренч бир чере ясап, Нина Фёдоровнанынъ пальтосы ве 
антерининъ тикишлеринн чильтерден кечирди, бир шей тапып олама- 
гъан сонъ, чабик-чабик онынъ устюндеки тюб урбаларыны къармалап 
башлады ве бир сание даа кечер-кечмез, къадыннынъ кокюслери ара- . 
сындан бир дюгюмчик чекип чыкъарды. 

— Бер!— деп багъырды Нина Фёдоровна. 

Гестаподжы дюгюмчикни ачкъанынен, онынъ ичиндеки къаран- 
филь урлукълары полгъа сачылды. Нина Фёдоровна тизлери устюне 
чёкип, оларны авучына топлап алды. Немсе явлукъ ве кягъыт ичинде 
башкъа ич бир шей тапып оламай, оларны да ерге аткъан сонъ, къа- 
дын къаранфиль урлукъларыны явлукъ ичине къойып багълады да, 
дюгюмчикни кокюслери арасына сокъты. Ходжасынынъ тюсю олгъан 
бу урлукълар онъа агъыр куньде имдат бериджи бир талисман олып 
къалдылар. Нина Фёдоровна оларны озь янында тутаркен, Эмир-Хан- 
нынъ юрек урувыны ве онынъ бойле куньлерде инсангъа пек керек 
олгъан къавий ирадесинн ис этёр эди. Шунынъ ичюн де бу мукъаддес 
чичеклернинъ урлукъларыны пис душманнынъ аякълары астында къал- 
дырмагъа, джоймагъа истемеди, дерсинъ, оларны джойса, озю де 
гъайып оладжакъ. Онынъ арекетини сейир этип тургъан гестаподжы: 

— Джеэннем багъчасында чичек асрайджакъ оласынъмы?— деп 
кульди.— Ха-ха-ха-ха... . 

Бойледже, къырмызы къаранфиль урлукълары Нина Фёдоровна- 
нен берабер гестапо бастырыгъына тюштилер. Къадынны олюмге укюм 
этильген адамлар арасында туттылар. Бир къач куньден сонъ оларны 
онынъ козьлери огюнде алып чыкъып астылар. Сонъра невбет къаран- 
филь урлукъларынынъ санбесине де кельди. Иште, дарагъач! Ян-яна- 
ша асылы учь адамнынъ джеседи саба елинден яваштан салланмакъта. 
Дарагъачнынъ сагъ тарафында бир бош ильмек тура. О кимни бек- 
лей?! «Асаджакълар!»— Нина Федоровна санки тири джесед ве 
бу сёз онынъ мийннде озь дженазеси вакътында кильседе къа- 
къылгъан чанънынъ дешетли сеси киби янъгъырады, бутюн тенипи 
бузлатты, башыны дувулдатты. О, олюм ильмегини озь бойнунда ис 
эткен киби олуркен, козьлерине къаранлыкъ чёкти, аякълары такъат- 
сызланды, тизлёри къалтырап башлады. «Эльвида, балачыкъларым! 
Эльвида, Эмир-Хан!»:— деп фысылдады къадын. «Эмир-Хан» деркен, 
кокюсинде сыджакълыкъ, къальбинде ираде пейда олды. О, инсанджа- 
сына джан бермек ичюн озюни эльге алмакъ истеди. Джеллят- 
лар дарагъач янында токътамай, оны гестапо идаресине алып бар- 
дылар. , 

Нина Фёдоровнаиынъ ‘ходжасы партизан отрядынынъ командирни 
олгъаны гестапо ичюн сыр дегиль эди. Гестапо башы къадыннен кене 

ясама незакет иле лаф этти: «Балаларынъыз даа кучюк олгъаныны, 
сизинъ аджемилигинъизни козь огюне алып, гуняхынъызны багъыш- 
лаймыз, — деди о.— Эвинъизге къайтынъыз, факъат шеэрден ич бир 
якъкъа чыкъманъыз. Ёкъса...»— О, ишарет пармагъыны озь гъыртла- 
гъы этрафында юрсетип, «асармыз» деген манада тёпеге котерди. 

Къадын гестаподжынынъ мерамети самимий экенине инанмады, 
онынъ къара макъсаднен япылгъаныны сезди, чюнки фашистлер чокъ 
балалы аналарны, сабийлерни биле аямай, атып ташлагъанларыны 
корьген эди. Ама душман айнеджилигининъ манасы неде? О, буны аля 
даа билип оламай. в. 

Къатмерли фашистлер къадыннынъ пешинден махсус хызметчиле- 
рини къойдылар ве озьлерини ич бир шейден хаберлери олмагъан киби 
косьтереджек олып тырышалар. Оларнынъ фикириндже, эгер Эмир-Хан 
къарысынынъ шеэрге къайтып кельгенини бильсе, къорантасыны душ- 
ман элинден къуртармакъ ичюн бир чаре корьмеге меджбур оладжакъ. 
Шеэрге я адам ёллайджакъ, я озю келеджек, я да отрядынен берабер 
уджюм этеджек. Мында исе, гестапо эр итималгъа къаршы чаре корь- 
ди ве шахсен 1Осуфов ичюн «къапкъан» азырлады. Бундан да гъайры, 
эгер лартизанлар гестапо козьде туткъан арекетте булунсалар бир ме- 
селе даа айдын беян оладжакъ — мадамки Юсуфов къарысынынъ 
шеэрде экенини бильди, демек, шеэрде партизанларнен алякъасы ол- 
гъан гизли тешкилят чалыша, Шунынъ ичюн де гестапо, энди озь 
къурбанлары деп сайгъан адамларны кендинден урькютмемек ве ва- 
къыты кельгенде, апансыздан оларнынъ устюне атылмакъ макъсады- 


| нен, юкъуда олгъан пардош къияфетине кирди ве агъызындан акъкъан 


силекийлеринн ютуп, озюни бир .окънен эки тавшан атаджакъ авджы 
ис эте. Б 
Ойле исе де, дагъдакилер душманнынъ ийлекярлыгъыны анълады- 
лар. Гурь эмен тереги тюбюнде бойдан-бойгъа узанып яткъан къалын 
агъачнынъ бир четинде эки адам ян-янаша отурып, яваштан лакъырды 
эттилер. Оларнынъ бири — партизан отрядынынъ командири Эмир- 
Хан Юсуфов, дигери — партизан отрядынынъ комиссары Аблязиз Ос- 
манов. 

— Григорий къартнынъ бильдиргенине коре, Нинаны комендату- 
рагъа куньде эки кере конвойнен алып бара, эвге исе конвойсыз къай- 
тара экенлер, — деди Юсуфов. — Буны насыл анъламалы? 

— Бесе-беллн санъа: «Къорантанънынъ такъдири бизим элимиз- 
де»,— деп хабер этелер. 

— Демек, мени беклейлер, ойлеми? 

— Шубесиз. Эм меним фикиримдже: «Къарынъ гестапо элине 
тюшмезден эвель келип алып кет», — демек истейлер. Чюнки опынъ 
шахспетинен гестапо огърашып башласа, шеэрге тюшмеге джурьат 
этип оламазсынъ, дёп беллейлер, гъалиба. Бу башкесер дженаплар 
озьлерини шашыладжакъ дереджеде дешетли, акъыл пашасы этип 
косьтермеге тырышалар. 

— Тап о къадар акъыллы олсалар, бизлерни акъылсыз саймаз 
эдилер. Мадамки корюшмеге ашыкъа экенлер, биз озюмизни чокъ бек- 
летмемиз. Разведка. кетирген малюматларгъа коре, ярын Севастополь 
тарафкъа душман керваны ёлланмагъа борджлы. Эгер бу малюмат- 
лар догъру исе, шеэрде къалдыргъап адамларымыз озь ишлерини 
кереги киби япып башладылар ве бизлер де шу керванны къаршылап 
алып, биринджи дженкявер вазифемизни ляйыгъынджа эда этмек ке- 
рекмиз. • | И 

° — Бу операцияны отькермек ичюн онъайтлы ерни бельгилемели, 
ойле ер олсун ки, душман озюни чувал ичине тюшкен киби ис этсин. 
`— Ойле ерчик бар, Къутлакъ агъызы, дейлер. 

— Билем. Ама койге пек якъын, шеэрге де узакъ дегиль. Немсе- 
лернинъ машиналары, мотоциклетлери бар. Чекилип етиштирирмизми? 

— Етиштирирмиз. Бурунлары тюбюнден чыкъып, манълайларына 
ойле бир юмрукъ тюшюрейик ки, эслерини топлап оламасынлар. 

— Я къорантанъ акъкъында не тюшюнесинъ? 

— Аблязиз достум, гестапо, эр алда, айнеджи къашкъыр. Мен 
къорантамны къуртараджакъ олып арекет этсем о, бизим шеэрнен 
алякъамыз олгъаныны дуяр. Лякин биз онынъ ‘къармагъына тюшме- 
миз,.бираз сабыр этмек керекмиз. " 

— Бойле малюматны партизан разведкасы да кетирмек итима- 
лы бар. 

— Меним балаларым тесадюфен разведкаджыларымызнынъ ко- 
зюне де чалына биле эдилер. Лякин душман тесадюфке ишанмаз, бой- 
ле тесадюф ола биледжегини козь огюне кетирсе де, онъа ишанып иш 
тутмаз. Отрядымызгъа шеэр ве койлерден янъы адамларны джельп 
этмек керекмиз. Меним къорантам акъкъында хаберни отрядкъа кель- 
ген янъы адамларнынъ да кетирмек итималы бар. Шеэр ве кой эали- 
сине чагъырувымыз азырмы? Е 

— Азыр. 

' — Башта оны чокълатып; халкъ арасында даркъатырмыз. Чагъы- 
рувымыз адамларгъа малюм олгъан сонъ эминим ки, оларнынъ ара- 
сындан халкъ. интикъамджылары сырасына къошуладжакъ сойлары 
чокъ тапылыр. Сонъра мен шеэрге барып; къорантамны дагъгъа алып 
чыкъарым. | А аа 

— Фикиринъде мантыкъ бар. Лякин. шеэрге озюнъе тюшмек 
шартмы? 

— Шарт, Аблязиз. Меням еримде олсанъ, сен де ойле япар эдинъ. 

— Догъру ама, командир оларакъ, бойле хавфлы вазифеге озюнъ- 
нинъ кетмеге акъкъынъ ёкъ. 

— Бу лафны бираз кериге сюрейик, комиссар, — деди Юсуфов, 
саатине бакъып.— Шимди исе, адамларны бир ерге топлап, оларгъа 
вазифени анълатайыкъ да, Къутлакъ агъызына ёл алайыкъ. 

Къутлакъ агъызы — эки тарафы дагъларнен сыкъылгъан бир ёкъ- 
уш. Айланчыкъ зифт ёлу бу ерден кечкен сонъ дос-догъру кой ичине 
кире. Агъыз четиндеки сары тёпелерде оськен тереклер пек сыкъ де- 
гиль, оларнынъ артында гизленмекнинъ чареси ёкъ. Ашагъыдан эр 


‚шей яхшы корюне, атьта терек далына къонгъан торгъайны, къуру от- 


лар арасында озюне аш арап юрген ерджумранны сечмек мумкюн. 
Душман орманлы ерлерден кечип, бойле ачыкълыкъкъа кельгенде, 
озюни бираз сербест дуя, тюфегини омузына аса. 

Къутлакъ агъызы — эфсаневий ер. Къадимий заманларда Судакъ- 
ны талагъан римлилер, византиялылар, готлар ве башкъалар анджакъ 
бу агъызда бизим эдждатларымыздан, яни таврлардан яхшы котек 
ашагъанлар. О вакъытларда дагълар ичине чекильген таврларнынъ 
бир къысымы иште бу ерде темель къургъан ве койнинъ адыны арна 
лыкъ (къашкъырлар яшагъан ер) деп къойгъан, чюнки о девирде бу 
орталыкъта гурь къамышлыкъ оськен ве чокътан-чокъ къашкъырлар- 
нынъ мекяны олгъан. Сонъундан Къуртлыкъ сёзю яваш-яваш денъ- 
ишип, Къутлакъ шекилини алгъан. Эгер шимди Қъутлакъ агъызыны 
онынъ `тишлерине ляйыкъ чёпнен къарыштырсанъ, бельки оларнынъ 
арасындан кечмиштеки душманларнынъ бинъ йыллар агъырлыгъындан 
къарарып, комюр олып къалгъан кемиклери тапылыр. 5 

Иште, немселернинъ силя, эрзакъ юклю керваны ашыкъмай, ёкъ- 
ушкъа котерильмекте, оны румын аскерлери озгъармакъталар. Олар- 
нынъ макъсады — бу юкни Севастопольдеки ач фашист аскерлерге 
алып бармакъ. Айдынъыз, бакъайыкъ, Къутлакъ агъызындан кечип 
олурлармы экен. . 

Орталыкъ чым-чырт. Бу, икметли ихтиярларны анъдырып тургъан 
къадимий дагълар, дерсинъ, терен, эбедий уйкъугъа далгъанлар. 
Сукюнетни ялынъыз араба копчеклерининъ гъычылдысы, ат туякъла- 
рынынъ тапырдысы, душман аскерлерининъ озьара лакъырдысы, ша- 
къа ве кулькюси боза. Олар кимерде этрафкъа, тёпеге бакъалар. 
Қимсе корюнмегени ичюн тынчлана ве ёлларыны эминликнен девам 
этелер. Бирининъ йырлайджагъы кельди, бельки о, Констанцада къал- 

дыргъан яресини хатырлагъандыр. Ана, бутюн керван агъыз ичинде. 
Эгер о, вакъытны кечиктирмей, тишлерини сыкъса, мындан бир джан 
тири чыкъып оламаз. Къарт дагълар тепрендилер, арекетке кельдилер, 
оларнынъ кениш, къудретли омузларында джесюр огъланлар пейда 
олдылар ве Севастопольге кеткен душманнынъ ёлуны кестилер. Агъыз 
къапалды ве узакъ кечмиште насыл олды исе, щимди де онынъ тишле- 


ри арасындан душман къаны акъты. 


Партизанларнынъ ильки дженкявер адымы ялынъыз оларнынъ 
озюни дегиль де, шеэр ве этрафтаки койлернинъ эалисини де рухлан- 
дырды. Эмир-Ханнынъ чагъырувына сеслєнгенлер чокъ олды. Отряд-` 
къа янъы халкъ интикъамджылары кельдилер. Командир отрядда озь ' 
ерине адам къалдырып, къорантасыны дагъгъа алып чыкъмакъ ичюн 
шеэрге ёлланды. О энди гестапонынъ сонъки куньлерде онынъ къары- 


‚сына насыл этип къылынгъанындан да хабердар эди. Эмир-Хан шуны 


да яхшы биле эди ки, онъа къорантасыны душман къапкъанындан 
къуртармакънынъ чареси ёкъ. Эгер бинъде бир чаре олса, о да геста- 
понынъ айнеджи эсабындаки бир де-бир янълышкъа багълыдыр. Юсу- 
фов бу янълышны тапса, меселени озь файдасына чезе биле. О, яша- 
гъан мааллесиндеки бутюн аралыкъларны козь огюне кетирип, оларны 
хаялында бирер-бирер бойлады. Ёкъ, келишмей. Гестапо озь хынзыр- 
ларыны эвеля шу ерлерге къояр. Я сокъакъ? О да келишмей. Терек- 
лер, эвлер талдасында оны да къоруп тургъанлар бардыр. 

Гедженинъ бей маалинде Эмир-Хан азбар-азбардан кечип, озь 
эвине якъынлашты. Къомшу копеги оны танып, авламады. Факъат 
Эмир-Ханнен берабер къора ‚янына кельгенде, яваштан гъырылдады. 
Юсуфов «сус» деген киби онынъ башыны сийпады ве айваннынъ къор: 
къудан къалтырагъаныны сезди. Копек тынды. Эмир-Хан озь азбарыны 
козетеркен, аран артында гизленген полисни корьди. Ильки саниеде о, 
оны къаманен ольдюреджек олды, бир аньден сонъ даа фикири денъ- 
ишти: полис мында бир озю турмагъа джурьат этмез. Эм акъикъатен 
де ойле, араннынъ обир тарафында экинджи полис корюнди. Бираздан 
сонъ о, эвининъ этрафында секиз полис гизленгениии эследи. Не яп- 
малы? Белли бир къараргъа кельмек керек ве Юсуфов чешит варнант- 
ларны тюшюне-тюшюне атеш ачып, оларнынъ дикъкъатыны озюне 
джельп этмек, гестапо хызметчилерини озюнинъ пешинден алып кет- 
мек къарарына кельди. Къарысы онынъ фикирини ‘анълап олурмы 
экен? Шимди о, къаранлыкъ эв ичинде не япа? 

Нина Фёдоровна ходжасынынъ джебэде экенине эмин эдн. Лякин 
комендант ондан эр кунь: «Ходжанъ не ерде?» — деп сорагъан сайын, 
о шубеленип башлады. Шеэрде партизанларнынъ Къутлакъ агъызын- 
даки енъиши ве немселернинъ къырыджы батальоны партнизанларны 
ёкъ этмек ичюн дагъгъа чыкъмагъа азырлангъаны акъкъында дув-дув 
лаф кете эди. Бу лакъырдыларны къулакъ уджундан ишиткен къадын, 
бельки Эмир-Хан да шу партизанлар арасындадыр, деп тюшюиди ве 
напып-япып шеэрден къачмакънынъ ёлуны арады. Акъшам о, балала- 
рыны пек эрте яткъызды, сонъра барып, араннынъ къапусыны орьтти, 
азбарнынъ бнр кошесинде къалдыргъан бош къопкъасыны алып келип, 
къапугъа таяндырды, къопкъа ичине тенеке парчалары, эки дане бощ 
Шише ве шишелернинъ устюне бир къуту, къуту пчине тынч купьлер- 
ден къалма бош мис шишечиклери къойды. Буларныпъ эписи къопкъа 
ичинде афыдан туралар. Къапуны ачмакъ ичюн къопкъапы четке ал- 
макъ керек. Ама къопкъаны ‘алгъанынтънен, онынъ ичиндеки бош савут- 
лардан япылгъан эхрам авдарылып, тасырдайджакъ. Душманнынъ 
тилькилигини дуйгъан Нина Фёдоровна бу ишни акъшам къаранлы- . 
гъында, кимсеге косьтермей япмагъа тырышты ве эвге кирип, ава 
сувукъ олгъанына бакъмадан, пенджере къанатыны бираз ачыкъ 
къалдырды. Балалары устьлеринде урбаларынен обир одада юкълай 
эдилер. Эгер бу гедже араннынъ къапусыны кимсе ачмаса, азбарда ким- 
се олмаса, Нина Фёдоровна балаларыны эв артындаки къорада кунь- 
эвельден азырлагъан кечиттен алын чыкъаджакъ, чюнки геджелери аз- 

бар къапу янында данма душман сакъчысы тура. Факъат къадыннынъ · 
къачмакъ ичюн корьген тедариги гестапо козюнден четте къалмады ве 
шимди зифт киби къоюлашкъан къаранлыкъта шу къорадаки кечит- 
нинъ къаршысында эки полис доланмакъта. Нина Фёдоровнанынъ 
исе бундан хабери ёкъ ве о, душмаи такънбинден къачып къуртулмакъ 
умютинде. 2 

Яры ‚гедже олды. Араннынъ къапусыны кимсе ачмады. Нина Фё- 
доровна балаларыны уянтты, устьлерине сыджакъ урбалар кийдирди 
ве пенджере къанатларыны артына къадар ачып, тышкъа бакъты, 
динъленди. Сес-солукъ ишитильмей, санки бутюн шеэр терен юкъугъа 
далгъан. Узакъта копек авулдады, о тынды дегенде, дигери сесленди, 
учюнджиси: «Энди юкъу вакъыты», — дер киби, истемей-истемей авул- 
дап алды. 

Сукюнет. Нипа Фёдоровна балаларыны пенджере янына алып 
кельдн. Тышкъа башта озю чыкъты. Огълу онъа богъчаны узатты. 
Анасы Валераны богъчанен берабер котерип алып, ерге къойды да, 
Лейлячыкъны къолтукълары тюбюнден тутып, кендине чекти. Эгер 
Нина Фёдоровна шу саниеде ходжасы онынъ арекетлерини сейир этип 
тургъаныны бильсе эдн, не япар эди, аджеба?! Аран артындаки по- 
лислер къадыннынъ ёлуны кеседжекте, Эмпр-Хан автомат атешинен 
оларны ерге серди. Дйгер фашистлер онъа къаршы атеш ачтылар ве 
«хальт!», «хенде хох!» айкъырувларынен онынъ пешинден чапып кет- 
тилер. Эмир-Хан аякътан яраланса да, душман элине тюшмеди. Е 

Лейлячыкъ анасынынъ бойнуна сарылды.. Къадын ве балалар 
къоркъудан отьлери патлагъан киби, индемей, пенджере къаршысында 
къатып къалдылар. Атышувлар эвден баягъы узакълашкъан сонъ, 
Нина Фёдоровна озюне кельди ве онынъ ичюн тесадюфий олгъан бу 
фурсаттан файдаланды. Къаранлыкъта оларнынъ ёлуны кимсе кесме- 
ди. Танъ аткъанда исе, олар шеэрден узакъта эдилер — буюк азаплар 
чекип, Эльбузлы коюне кельдилер. Мында Нина Фёдоровнапынъ 
ишангъан адамы бар эді. О дос-догъру онынъ эвине барды. 

— Хош кельдинъиз, балаларым! Киринъиз ичери, — деди Фатма 
къартанай. Оларнынъ алыны кореркен, не ерден ве не ичюн кельгенле- 
рини сораштырып отурмады, акъшамдан къалгъан ашны къыздырып, 
оглерине къойды, арпа къавеси пиширди. 

Балалар ашап-ичкен сонъ, отургъан ерлеринде байылып къал- 
дылар. - 

— Багъышланъыз, Фатма апте, — деди Нина Фёдоровна,— пек ёр: 
гъуныкъ, эгер мумкюн олса, азачыкъ козь юмып алайыкъ. 

— Янашадаки одагъа кир де, раатлан, къызым. Анда, торунларым 
‘яткъан ерде бош тёшек, ястыкъ бар, истегенинъ къадар юкъла, балам. 

Кой старостасы къапуны къакъмай ачып, босагъадан атлагъанда, 
Фатма къартанайнынъ мусафирлери даа терен юкъуда эдилер. 

— Партизанларны не ерге сакъладынъ?— деп сорады староста. 

— Мында партизан не япсын? 

— Я булар ким? 

— Ким олур эди, торунларым. . : 

— Чокъ баш кутьме! Сенинъ торунларынъны таныйым, булар- 
нынъ анасыны не ерге гизлединъ? Ёкъса оны да озь байталларынънынъ 
артындан дагъгъа озгъардынъмы? 

— Тилинъ тутулсын сенинъ, чарпынып къал! 

— Сус, къарт джады! — Староста янашадаки оданынъ къапусыны 
ачып, анда кирди, Нина Фёдоровнаны уянтты. 

— Мерабанъыз, Кузьма эмдже, — деди къадын. 

Староста онынъ селямыны алмай: 

— Мында не макъсаднен кельдинъ? — деп сорады. 

— Шеэрде — ачлыкъ, меним балаларым бар. 

— Я ходжанъ ярдым этмейми? 

— Ходжам джебэде. 

— Джебэде экен, дагъда демейсинъми? О алдатып, дагъгъа алып 

кеткен адамлар ичюн еген тазирим богъурдакътан арта, меним де ба- 
ла-чагъам бар, сизге ола, мени атып ташласалар, оларны ким бакъа- 
джакъ? Деф ол мындан! ° 

— Улан, Кузьма, сенинъ тёпенъде алланъ вармы, ёкъса ёкъмы?! 


Недир бу яптыгъынъ?! Эсинъни топла! — деди Фатма къартанай. 


— Сус дедим, къарт джады! Бир даа залог сорасалар, сени бирин 
джи язарым! н 

— Яз, имансыз, яз!,Къызларым дагъдан тюшюп, сени баджа- 
гъынъдан асарлар! Токъта сен, торунларымнынъ козьяшлары ичюн ал- 
ланынъ хышымына илле огърарсынъ!.. : 


Иште, Нина Фёдоровна кене ёлда. Бу чекишювлернинъ сонъу олур- 
мы экен? Энди о не ерге барсын, кимнинъ къапусыны къакъсын? Къа- 
дын бойле тюшюниркен, Мамбет къартнынъ: «Авур болса, къайт та 
кель, къызым»,-— деген сёзлерини хатырлады ве онынъ яшагъан коюне 
тараф ёл алды. Кокюсинде талисман этип ташыгъан къаранфиль 
урлукълары оккупациянынъ агъыр ёлларыны онынънен берабер кеч- 
тилер ве Улу Гъалебе куную къатмер-къатмер олып, Эмир-Ханнынъ 
Ватан ичюн тёккен ал къаны киби къызарып ачтылар. 

Танъда Нина Фёдоровна пенджередеки черептен учь дане къырмы- 
зы къаранфильни узьди. Шимди о, шан-шурет къырына бараджакъ, 
бу чичеклерни ходжасынынъ къабирине къояджакъ. 


` 


Он биринджи бешйыллыкънынъ илери адамлары 


` 


Сафтер Нагаев 


ДАГЪ БАТЫРЫ 


Геологларнынъ арасында чешит файда- 
лы байлыкъларны араштырувнен огъраш- 
къан мутехассыслар бар. Бири минерал, 
дигери маден, учюнджиси нефть ве газ 
къыдыра. Мен гидроэнергетика ресурсла- 
рыны халкъ ходжалыгъына хызмет этти- 
рювнен нам къазангъан геолог акъкъында 
икяе этем. 

1952 сенеси Самаркъанд Девлет уни- 
верситетининъ геология-геофизика фа- 
культетини битирген сонъ С. Я. Жук ады- 
на Ленин орденли. Бутюнсоюз «Гидро- 
проект» институтынынъ «Средазгидроэнер- 
гопроект» болюгине ёлланма алгъан Се- 
лямет Селяметов, гъает тааджипленди. 
Оны къыйметли маденАерни араштырув 
меракъландыра эди. Мында исе онъа сув 
иншаатлары инженерлиги геологиясынен 
огърашувны теклиф этелер. Геологларда 
«чёльде» деген, эр кеске анълайышлы сёз 
бар. Бу сёз, геолог экспедицияда, араш- 
тырувнен мешгъуль, деген мананы биль- 
дире. Эр кеске белли озенлернинъ ялы- 
сында насыл араштырув ола билир? О эн- 
ди элинде чёкючинен, сыртында чантасы- 
нен дагъларда кезинювден вазгечеджек- 
ми? . 
Селямет институт директорынынъ каби- 
нетине кирип онъа, гонъюлине ятмагъан 
ишнен огърашмакъны теклиф эткенлерини 
элемнен айтты. Орта Асияда сув энерге- 
тикасы хызметининъ ветеранларындан би- 
ри эсап этильген бу адам кулюмсиреди ве 
оны янына отуртып, лакъырдыгъа баш- 
лады: | 

— Бизим иншаатларымыз эсасен дагъ 
озенлеринде къурулалар. Орта Асия, сув 
энергиясынынъ къудрети джеэтинден, Со- 
ветлер Бирлигинде, Сибирьден сонъ, экин- 
джи ерде тура. Сув энерлиясындан фай- 
даланув имкянлары 28 миллион киловатт 
олып, олар йылда 246 миллиард киловатт- 
саат энергия ишлей билелер. Бу исе мем- 


лекет сув энергиясы запасларынынъ 
14 процентидир. Орта Асиядаки гидро- 
электростанцияларнынъ эписи, диерлик, 


бизим проектлеримиз эсасында къурул- 


макъта... 
— Не, мен де къуруджылыкънен огъ- 
рашаджагъыммыї— деди Селямет итираз- 


лы давушнен. 
— Сенинъ къуруджылыкънен ишинъ ол- 

майджакъ, Сен къуруджылар 
мейданы азырлайджакъсынъ. Сенинъ ва- 
зифенъ иште, нелерден ибарет: сув ин- 
шааты мейданыны бельгилев, шу мейдан- 
ны геологик джеэттен тешкерюв, топракъ- 
нынъ теркибини талиль этюв, онынъ 
фильтрленюв мыкъдарыны огренюв, гео- 
физика малюматлары азырлав... Бу иш- 
лернен ялынъыз сен дегиль, гидрогеолог- 


ичюн иш 


лар, топографлар ве геофизиклер де 
огърашалар. Сизинъ тевсиелеринъиз эса- 
сында къуруладжакъ иншаатнынъ проек- 


тини азырлаймыз. Занымджа, насыл иш- 
нен мешгъуль оладжагъынъны тасавур 
этип башлагъандырсынъ. Тарсыкъма, эр 
шёй еринде олур, сен геология илимини 
менимсединъ, мында санъа геолог олып 
къалмагъа имкян бар. 

Селяметовнынь Алатав дагъларында, 
Чырчыкъ, Чаткъал, Пскем, Ангрен, озен- 
леринде, Кавказ дагъларында кечкен отуз 
йыллыкъ омюрининъ ильки адымлары, 
иште, бойле башлагъан эди. Орта Асия- 
нынъ мешур Вахш, Амударья, Нарын, Чыр- 
чыкъ озенлеринде къурулгъан Нурек, Ро- 
гун, Токътагуль, Курпсай, Туямуюн, Чар- 
вакъ ГЭСлерининъ мемлекетнинъ энерге-; 
тика харитасында пейда олмасына дегер- 
ли иссе къошкъан Селямет Селяметов 
онъа омюрде ильки · догъру ёлны косьтер- 
ген икметли бу адамны шимди де гъурур- 
нен хатырлай. 

— Студентлик йылларымда къыйметли 
маденлер’ араштырув ишине авес эдим. 
Лякин талий мени Орта Асия шараитында 
озенлерни тедкъикъ этюв, оларгъа бент 
чекюв ве иншаат къурув киби ишнен къа- 
ви багълады. Адамларнынъ эвини ярыкъ- , 
ландырув, тарлаларгъа сув ёллав киби 
гъает эмиетли ишлер сенинъ адий чёкю- 
чинъ ве сыртынъдаки чантанъда ташыгъан 
дагъ алетлеринъден башлагъаныны анъла- 
макъ инсан ичюн буюк бахт экен. 

Биз геологлар куню арфесинде субет- 


лешмектемиз. Селяметов шойле дей: 
— Чарвакъны унутмакь мумкюнми? 
сене- 


Сизлер Чарвакънен алтмышынджы, 
лери танышкъан олсанъыз, мен о ерге та 
1954 сенеси бардым. Эр шей апансыздан 
олды. Мени ишке къабул эткенлеринен 
Чырчыкъкъа, озю де Чарвакъкъа ёллады- 
лар. Чырчыкъ акъкъында чоќъ шейлер 

ишиткен, окъугъан эдим. Лякин оны ко- 
зюмнен корьмек, салкъын сувуна далмакъ 
истей эдим. Самаркъанднынъ асфальт тё- 
шели сокъкъларындан, университетнинъ 
шенъ аудиторияларындан сонъ, дере-тёпе 
ерлерге, юксек къырларгъа` тырмашмакъ 
ве анда чалышмакъ къолай иш дегиль эди. 
Ильки куньлерден бирини хатырлайым. 

Акъшам устю учурым четинде отурам. 
Ашагъыда шаматанен Чырчыкъ озени 
акъа. Онынъ шувултысы насылдыр эфса- 
нени анъдыра ве манъа: бинъ йыллардан 
бери меним къаршыма кокюс керип чыкъ- 
къан, мени озюне бойсундыргъан олмады, 
деген киби келе эди. «Сен не япмакъ 
истейсинъ? Манъа токъунаджакъ олып 
къол котерме, сени акъызып галып кетер, 
таштан-ташкъа урар ве мавы далгъаларым 
ичинде богъарым», дей. Къаршымда суй- 
рю уджу булутлар ичине гизленген Чим- 
ган юкселип тура. Эбет, бу ерлерде ча- 
лышмакъ ичюн ираде, гъайрат, джесарет 
керек, элиме балабанджа таш алып, аша- 
гъы  фырлаттым. Таш шамата-гудюрди 
къопарып, сув ичине барып тюшти. Таби- 
атнынъ дюльберлигине, темизлигине сукъ- 
ландым. Бу къырларнен, торс къаяларнен 
достлаштым. 

Отуз йылдан бери геолог олып чалы- 
шам. Чарвакъта геология-араштырув иш- 
лери алып бармакъ. къолай дегиль, коль- 
мегинъ тенинъе ялышкъандже 
керек ола. Терлемемек мумкюн дегиль. 
Иш пек чокъ. Кунь бою къырларда, дере- 
лерде юре, топракънынъ теркибини теш- 
керемиз. Иштен сонъ чадыргъа къайта, 
козьлеримиз ‘юмулып кеткендже чертёж- 
ларны, схемаларны огренемиз. 

Геологлар ичюн вахта деген шей ол- 
май. Не вакъыт керек олса, о вакъыт иш 
башында булуна эдик. Ягъмурмы, чамур- 
мы, бизлер ичюн онынъ эмиети ёкъ. 
1963 сенеси бу ерге къуруджылар кель- 
дилер. Бутюн объектлерде иш къайнады. 
Мескен, тоннель къуруджылыгъына ки- 
риштилер. Вакъыты кельди, чадырлардан 
тола эвлерге авуштыкъ. 

Арадан он беш йыл кечкен сонъ биз 
текрар корюштик, о йылларны хатырла- 
гъанда, Селямет агъанынъ козьлери се- 
винчнен парылдайлар. 

— Чарвакъ меним ичюн эмек сынавы 
олды, Ходжикент ве Гъазалкент ГЭСлери- 
нинъ къуруджылыкъларына ёл косьтерди. 

Геологларны кимерде туристлерге бенъ- 
зетелер. Оларны сыртларында чанталары, 
эллеринде гитаралары, акъшамлары атеш 
башында кейф чаткъан яшларгъа къияс 
этелер. Эбет, геологлар да шенъленмеге 
севелер. Мен шимди институтнынъ Озь- 
бекстан боюнджа баш мутехассысы олып 
чалышкъаныма бакъмадан, сыкъ-сыкъ 
чёльде булунам. Г- 

Геология бир дередже экзотиканен 
багълыдыр. Лякин о даима сезгир ве 
джиддий олувны севе. Къыргъызстаннынъ 
юксек дагълары арасындаки Алабукъа, 
къумлыкъларындаки Сарыжас озенлерини 
кечкенде атлары йыкъылып, бутюн алет- 
лерни ве эрзакъны сыртларында ташыгъан 
яшларны корьгенде геология ялынъыз эк- 
зотика дегиль де, буюк джесюрлик мей- 
даны экени зияде корюне. Онынъ ичюн де 
экспедицияда хызмет адамлары олмай, 
итибарлы геологлар ола. Геологнынъ ити- 
бары исе япкъан ишлеринен бельгилене. 


`тапмалымыз, 


терлемек . 


Инженернинъ иши ятакъны тапувнен, 
участканы тешкерювнен битмей. Эльбет, 
ятакъ тапмакъ яхшы шей, ама бу етерлик 
дегиль. Мемлекетимизде файдалы бай- 
лыкълар чокъ. Лякин бугунь оларнынъ 
эписи керекми? Бизим геология харита- 
мызда тапылмалар чокъ къайд олунгъан, 
ама биз оларнынъ энъ керекли союны 
Земане истисалыны кениш- 
летмеге имкян олгъан ерлерни араштыр- 
малымыз. 

Девир бизден юксек бильги талап эте. 


Геология инженери де заводда чалыш- 
къан инженер киби ишкир, тешкилятчы, 
икътисадиятчы, бир сёзнен айткъанда, 


акъикъий шорбаджы олмакъ керек. ‘Гео- 
логия хызметинде бойле адамларгъа ити- 
ядж девирнинъ янъы талапларынен багъ- 
лыдыр. Онынъ инкишафы февкульаде та- 
пылувларгъа эсаслана бильмез: шимди 
хаммал базасыны, гидроэнергетика ре- 
сурсларыны арттырув, космик гемилерни 
учурув киби къатты планлаштырыла. 
Онынъ ичюн де бизим хызметимизнинъ 
халкъ ходжалыгъынынъ бутюн саалары- 
нынъ инкишафында эмиети буюктир... 

Республикада белли геологлардан сай- 
ылгъан Селямет Арифович Селяметов 
гидроэнергетика ‘проблемаларынынъ бу- 
тюн сааларынен огъраша. 

Селямет озюнинъ элли йыллыгъыны 
къайд эткен коллективде онынъ адына 
москвалы достларындан кельген тебрикни 
озю ичюн буюк итибар бельгиси деп би- 
ле. «Средазгидроэнергопроект»те берабер 
чалышып башлагъан зенаатдаш достлары, 
шимди ‘«Союзводопроект» институтында 
Сибирь неэрлерини Къазахстангъа ве Ор- 
та Асиягъа акъызув проблемасынен огъ- 
рашкъан белли мутехассыслар Сергей Ха- 
чатуров, Петр Осокин, Константин Перу- 
мов озь хайырлавларында Селяметовгъа 
хас чизгилерни пек айдын косьтергенлер: 
«Даима шенъ, кърымлыларгъг хас юмор- 
нен эр кеснинъ кейфини котермеге биль- 
ген Селямет Арифович сенинъ достларынъ 
даима чокъ `эди ве оларнынъ даиреси даа 
да кенишледи... Транспортнынъ бутюн че- 
шитлеринде кезинмекнинъ лезетини биле- 
синъ, пияде, ат, огюз ве атьта эшекнен 
биле къырларда, къумлыкъларда дигерле- 
рине орьнек олувнынъ чаресини тапа- 
сынъ. Сенинъ назарынъ тюшмеген дагъ- 
лар, сенинъ аягъынъ тиймеген сокъакълар, 
сен ювунмагъан Ӛзенлер къалмады. Къат- 
ты джысымлы къаяларда да, къумлыкъ- 
ларда да сен озюнънинъ джесюр фикир- 
леринънен бизни севиндирдинъ. Сенинъ 
геолог оларакь къырларда, ялыларда 
къалдыргъан излеринъ бизлер ичюн иш 
джебэсине чевирильди, о ерлерде земане 
энергетика иншаатлары осип чыкъты. 
Омюр ёлунъ даима аджаип иншаатлар- 
нынъ догъмасы ичюн темель азырлав киби 
месуль ве шерефли эмекле айдынлан- 
сын...» 

Мен аджаип эмек шуретине котериль- 
ген Селямет Арифовичнинъ юксек мукя- 
фатлары акъкъында икяе этмедим. Лякин 
онынъ ичюн гъает къыйметли сайылгъан 
«Озьбекстан ССРде нам къазангъан ин- 
женер» унваныны ве «ССРнинъ фахрий 
гидроэнергетиги» нишаныны къайд этмек 
истейим. Олар дагълар саибининъ эмеги- 
не кесильген юксек къыйметтир. 

1982 с. 


Вадим Ифтаев 


ЭРЛИК ЕЛУ 


Меним осьмюрлик девирим Севасто- 
польде кечти. Ленин комсомолы сафына 
бу ерде къабул олундым, мында гемия- 
пыджылыгъы рабфагыны битирип, муста- 
къиль аяткъа аякъ бастым. Шеэрнинъ эр 
бир ташы, эр аршын ери, ргатлыкъ багъ- 
часы ве мейданы, дженкке къадар къу- 
рулгъан бутюн эвлери ве сокъакълары, 
Къара денъизнинъ даима чайкъалып тур- 
гъан далгъалары, саиль боюндаки къум- 
лары — эң шейи манъа таныш. 
“1944 сенесининъ майыс айы. Яныкълы 
козьяшларым иле фашист баскъынджыла- 
ры тарафындан бус-бутюн харебеге че- 
вирильген Севастопольни корьдим. «Се- 
вастопольстрой» идаресининъ башлыгъы 
Д. Маторин: «Гитлерджилер кериге че- 
кильгенде Савастопольни ернен тегизле- 
мек истедилер, дей. Топлар, бомбалар эр 
ерни якъты, йыкъты...» Мен, Севастополь 
азат олунгъан сонъ, махсус вазифенен бу 
шеэрге кельдим. Мындаки зазиетни ко- 
рип, вуджудым титреди. Саиль ве Тари- 
хий намлы багъчалардан тек бир къач 
кучюк терек къалгъан. Чевре-четте чукъур- 
лар. Севастопольнинъ мешур диорамасы 
омрагъан, эллия медениети абидеси, 
Херсонес тарихий-археологик музейи фа- 
шистлер тарафындан ахыргъа чевириль- 
ген. Биз, шеэр партия комитетининъ кяти- 
би А. Сарина, шеэр план идаресининъ 
реиси В. Алёшина ве дигер идарелернинъ 
векиллеринен Севастопольни доландыкъ. 
Душманнынъ шеэр башына кетирген муси- 
бетлерини — зиянны джедвельге алып 
башладыкъ. 6400 эвден ялынъыз едиси 
къалгъан. Мектеплер, клублар, китапхане- 

лер темелинден йыкъылгъан. Бутюн ис- 
тисал муэссиселери, скеле донатмалары, 
шеэр коммуникациялары иштен чыкъарыл- 
гъанлар. Оларны янъыдан къурмакъ ичюн 
буюк пара ве мутехассыслар, бинълернен 
къуруджылар керек. Адамлар тапылды... 
Азат этильгени секиз кунь олгъанда шеэр 
электрик энергиясынен, он экинджи куню 
сувнен темин этильди. 

Шимди шеэрде учь юз бинъ адам 
яшай. Севастополь медениет ве истисал 
меркезлерининъ бирине чевирильди. Мын- 
да институт ве онгъа якъын ильмий-теш- 
керюв институтлары, шу къадар да тех- 
никумлар ве махсус окъув юртлары бар. 
Истисал муэссиселери баягъы чокълашты. 
Гемияпыджылыкъ бирлешмеси, кересте 
ве эвяпыджылыкъ комбинаты, тамир ба- 
засы ве океан балыкъ авы флоты, дигер 
истисаллар мевджут. Шеэр сезилир де- 
реджеде буюклешип, Херсонес бурунына- 
дже узанды. Чокъкъатлы юксек эвлер 
къурулды. Шималь беттен Мекензие да- 
гъына келип чыкъкъанда шеэр авуч ичин- 
де тургъан киби — эр ери корюне. 

Эгер дженкке къадар Шималь бетте 
бурунгъа япышкъан бир къач эв тургъан 
олса шимди анда Инкермандаки Къара 
озенге къадар чокъкъатлы эвлер къурул- 
ды. Шеэрнинъ шималь тарафы Софья Пе- 
ровская адына совхознынъ Любимовка 
къасабасынен къошулды. Бу совхоз озю- 
нинъ багъ-багъчаджылыгъынен он беш- 
йигирми километр месафеде бутюн Бель- 
бек вадисине яйылды... Къараман шеэр 
дженктен сонъ даа пек дюльберлешти. 
Майыс айында багъ-багъчалар, дагъ этек- 

лери чичеклер ичинде къалалар. Бу ман- 
зара баарь байрамы ве Гъалебе куню 
кельгенини хатырлата О къараманане 
250 кунь мудафаа вакъытында къанлы 
урушлар олгъан ерлерде шимди багъ- 
багъчаджылыкъ совхозлары мейдангъа 
кельди. Къальбимде эбедий яшайджакъ 
джесюр силядаш достларымнынъ къанла- 
рынен ашлангъан бу топракъ эмекдарла- 
рынынъ усанмадан чалышувлары саесинде 
эр сене миллион рубле келир кетире. Се- 
вастополь мудафаасында ве Кърымыны 
азат этювде косьтерильген эрлик эм де 
джесюрликлери ичюн 228 аскер ве офи- 
церге, генерал ве адмиралгъа Советлер 
Бирлигининъ Къараманы унваны берильди. 
Он бинълернен дженкчилер орден ве ме- 
даллернен мукяфатландылар. Севастополь- 
ни азат этювде косьтерген айрыджа хыз- 
метлери ичюн 118 бирлешмеге ве къы- 
сымгъа «Севастополлилер» деген юксек 
ад берильди. Булар ичинде отуз экинджи 
гвардиялы Тамань дивизиясынынъ окъчы- 
лар полкы да бар эди. Мен, бу полкта 
хызмет эттим. Сапун-дагьы ве янгъынгъа 
огърагъан диораманынъ тёпесине къызыл 


байракъны бизим полк тикледи. 
Къараман-шеэр эр вакъыт озюнинъ 
мудафааджыларыны, азат этиджилери- 


ни — азиз мусафирлерини самимий къар- 


шылай. Къараманане урушларнынъ ишти- 
ракчилери Севастопольге келелер, шеэр 
ичюн алынып барылгъан урушны хатыр- 


лайлар, шеэрни сейир этелер, къальблери 
яшаргъан киби олалар. 

Эр дефа Севастопольге кельгенде Пётр 
Николаевич Жибоедов, Михаил Стоянов, 
Михаил Гусятский, Иван Кравченко киби 
силядашларымнен, шеэр ветеранларындан 
бири — рабфакта .менимнен окъугъан са- 
быкъ курсдашым — шимди гемияпыджы- 
лыкъ техникумынынъ оджасы Евгений Ка- 
лашников иле корюшем. Ватан ичюн шеит 
кеткенлерни хатырлаймыз. Сабыкъ мино- 
мётчы Пётр Жибоедов, рота командири 
Владимир Симонок ве батарея комиссары 
Сеит Бекирнинъ джесюрликлери акъкъын- 
да джошкъунлыкъле икяе эте. Олар 
1942 сенеси апрель айында чатышмалар- 
дан биринде эляк олдылар. В. Симонок- 
къа олюминден сонъ Советлер Бирлиги- 
нинъ Къараманы унваны берильди. 

Биз, 1941 сенесининъ сонъунда фа- 
шистлернинъ мудафааджыларгъа къаршы 
къатты уджюми вакъытында, озюнинъ те- 
шеббюсинен аскерлерни рухландыргъан 
54-нджи окъчылар полкынынъ комиссары 
Осман Караевни сайгьы ве урьметнен 
анъдыкъ. Саиль Ордусы штабынынъ са- 
быкъ командири Советлер Бирлиги мар- 
шалы Н. И. Крылов «Атешли бастион» ки- 
табында, оператив болюкниньъ сабыкъ 
командири Орду генералы И. А. Ласкин, 
Советлер Бирлигининъ Къараманы Мария 
Байда ве дигерлер озьлерининъ хатырлав 
китапларында джесюр командир ве ко- 
миссар Осман Караев акъкъында чокъ эйи 
сёзлер яздылар. 

Биз, Советлер Бирлигининъ Къараманы 
пулемётчы Нина Онилованы (онъа ‘Анька 
дей эдик) ве учь юз фашистни (олардан 
етмиши снайперджи) гъайып эткен Совет- 
лер Бирлигининъ Къараманы Людмила 
Павличенко киби джесюр снайперджини 
хатырладыкъ. Людмила Павличенко Совет- 

лер Бирлигининъ Къараманы ташкентли 
Фёдор Матвеев иле берабер 1974 сенеси 
майыс 9-да Севастопольнинъ азат этиль- 
генине отуз йыл толувы мунасебетиле Са- 
пун-дагъында ве диорамада эбедий алев- 
ни якътылар. Он алты яшлы комсомол 
гонъюлли аскерлер Шевкъие Абибуллае- 
ва, Иван Кравченко, Сабри Мамутов, Ана- 
толий Водовозов ве дигерлерни буюк 
урьметнен анъдыкъ. Сабыкъ рота коман- 
дири Пётр Глушков, окъчылар ротасы- 
нынъ сиясий ребери (шимди Ғеология- 
минералогия илимлери профессоры) 
В. А. Королёв, сабыкъ топчылар Фёдор 
Кротов, Суфьян Велиджанов, Вадим Копы- 
лов 287-нджи окъчылар полкынынъ эркя- 
нында немсе-фашист баскъынджыларынен 
уруштылар. Биз уйкен аркъадашымыз, 
йигирминджи сенелернинъ комсомоллары 
элли дёрдинджи алякъаджылар полкы 
штабынынъ офицери Амет Пенирджиден 


пек миннетдармыз. О, дженкнинъ агъыр 
дакъкъаларында бизге даима ярдымда 
булуна, гедже-куньдюз эджель къаршы- 
сында турып командалыкънынъ авалеси- 


нен муим арбий вазифелерни эда эте эди. 
Педагогика институтында берабер окъу- 


гъан аркъадашым Месфер Ислямов иле 
ян-янаша турып душманнен амансыз 
уруштыкъ. О, Сухуми шеэринде яшай, 


Эппи вакъыт мектепте арбий-ветанпервер- 
лик ишлерини алып барды. 
Етмишинджи сенелернинъ орталарында 


Севастопольни мудафаа ве азат этювде 
иштирак эткен Украинадан Д. Журавлёв, 
А. Шоференко ве Я. Закле, Ялтадан 


В. Панкратов эм де дигер силядаш дост- 
ларымнен корюштим. Олар меним ичюн · 
энъ якъын, азиз, догъмуш къардашларым 
кибилер. Мен оларнен омуз омузгъа ке- 
лип, догъмуш топрагъымны фашист вах- 
шийлеринден азат эттим. Мен бу къар- 
дашларымнен эр сене корюшем. Кимерде 
къорантамнен оларгъа мусафирликке, 
раатланмагъа барам. Севастопль янында 
кечкен агъыр арбий куньлеримизни, къан- 
лы урушларны, Керчь ярым ада десанты- 


ны, 1944 сенеси язда олып кечкен Багра- 
тион арбий операциясыны, Прибалтика 
республикаларынынъ азат этилювини, 


1944 сенеси октябрь 18-де девлет сынъы- 
рыны кечип немсе-фашист баскъынджы- 
ларынынъ ювасы Шаркъий Пруссиягъа 
чыкъкъанымызны хатырлаймыз. Акъылынъ- 
дамы... деген ибарелерни чокъ текрарлай- 
мыз... 2 : 

1941 сенеси декабрь 22. Ротада эписи 
олып рота командири, лейтенант Аркадий 
Лазарев иле еди адам къалдыкъ. Учь саат- 
те фашистлернинъ къатты эки уджюмини 
акс эттик. Бундан сонъ, душман арекетини 
денъиштирди: эки фашист танкы пияде 
аскерлерни къорчалап, бизим къысымлар- 
ымызны айланып кечип, сырттан уджюм 
этмек истеди. Ама чапаевджилер къоркъ- 
мадылар. Рота командири лейтенант 
А. Лазаревнинъ эмири иле Всалий Панкра- 
тов сапёр лескерине учь ве къушагъына 
эки граната багълап, танкларнынъ уджю- 
мини токътатмакъ ичюн, оларгъа къаршы 
джылышты. Эгер аткъан гранаталар багъ- 
ламы танккъа барып етмесе, о озюни бе- 
лине багълы гранаталарнен танкнынъ тю- 
бюне быракъаджакъ. Панкратов граната 
багъламынен биринджи танкны токътатты. 

Экинджи танкны исе къомшулары 
лар. Бойледже, чапаевджилер душман- 
нынъ бир уджюмини даа токътаттылар. 
Къыркъ бир сенеси ноябрь айында, Се- 
вастопольге биринджи кере уджюм ' 
гъанда, Къараденъизджилер немсе 
ларынен тутуштылар. Бу урушта эляк ол- 
гъан беш джесюр денъизджиге олюмден 
сонъ’ Советлер Бирлигининъ Къараманы 
унваны берильди. Денъиз бригадасы эркя- 
нында пулемётчылар болюгининъ коман- 
дири, меним институт аркъадашым Исма- 
иль Языджыев да дженклешти. Флот газе- 
тасы онынъ джесюрлиги хусусында чокъ 
керелер язды. Къыркъ эки сенесининъ 
июль айында, Севастополь мудафаасынынъ 
сонъки куньлеринде И. Языджыевге Къа- 
ра озенчик дженюбиндеки 


урды- 


ол- 


атеш нокъ- 
тасыны тутып турмакъ вазифеси авале 
олунды. Болюкте дёрт адам бар эди. 
Къалгъанларнынъ эписи агъыр яралылар, 


командир де аягъындан урулды. Обанынъ 
бир тарафында И. Языджыевнинъ денъиз- 
джилери, дигер тарафта фашистлер. Язы- 
джыевнинъ болюги эки кунь девамында 
душманнынъ уджюмини токътатып тур- 
ды. 

Бизге фашистлерни дёгмеге, 
джилер ярдым эте эдилер. Олар 
тазе къувет, силя, ашайт малларынен те- 
минлей эдилер. «Къызыл Кърым» гемиси- 
нинъ уйкен мотористи Фейзулла Молла- 
хаев, «Ташкент» гемисинде Александр 
Шифманов, бекчи гемилернинъ команди- 
ри Ибраим Ресулев, топчылар Амет Абду- 
раманов ‚Амет Шейхаметов, Къара денъ- 
из флоты авиаторы Энвер Селяметов, 
Абдураман Алядинов, Риза Умеров ве 
дигерлер Севастопольнинъь мудафаасына 
ве азат этилювине озьлерининъ муим ис- 
селерини къоштылар. 

— Бизим гвардиялы отуз экинджи окъ- 
чылар дивизиямыз Севастопольни азат 
эткенде учь бинъден зияде адам эляк ол- 
ды, он бир бинъ адам яраланды, — деген 
эди топчылар дивизиясынынъ сабыкъ 
командири полковник П. №. Шедько. 

Къараман-шеэр Севастопольнинъ · учь- 
дёрт, кимер ерлеринде беш мудафаа 
ёлакълары бар эди. Бойледже, фашистлер 
шеэрни къуветли къалеге чевирдилер. 
Гвардиялы сексенинджи полкнынъ коман- 
дири Дмитрий Ильич Береснев Алтын яр- 
ны азат эткенде эляк олды. Гвардиялы 
отуз экинджи дивизиянынъ сабыкъ коман- 
дири генерал Н. К. Закуренков «Гвардия- 
лы отуз экинджи» деген `хатырлавлар 
китабында сексенинджи полкнынъ коман- 


денъиз- 
бизни 


. дири Д. И. Береснев акъкъында шойле 
яза: «Гвардиялылар оны, саделиги, ал- 
чакъгонъюллилиги, арбий меарети, аскер- 


лерни бабаларджа къайгъырувы ичюн севе 
эдилер. О даима аскерлернен фикир бо- 
люше эди...» 1944 сенеси майыс секизде — 
уджюмнинъ экинджи кунюнде сексенин- 
джи полкнынь джесюр автоматчысы, 
Керчь десантынынъ иштиракчиси Зейнедин 
Меметов озь койини азат эткенде аягъын- 
дан агъыр яраланды. Мында айрыджа 
джесюрлик косьтерген бакулы Алиф Пи- 


риевге Советлер Бирлигининъ Къараманы 
унваны берильди. 1944 сенеси майыс 
5-6-да Сапун-дагъына уджюмден эвель 


‚ дивизиянынъ бутюн къысымларында топ- 
пашувлар олып кечти. Аскерлер бир агъ- 

таңк- 


, 
ыздан Севастопольни шиддетли уджюмнен 
азат этмеге къарар бердилер. 

Бундан сонъ аскерлеримиз «Севасто- 
польден деф олі» шиарынен душманнынъ 
Сапун-дагъындаки пекинтилерине уджюм 
эттилер. Бу сёзлер танкларда, пулемётлар- 
нынъ хартумларында, самолётларда, «Ка- 
тюша»ларнынъ снарядларында язылы эди. 
Бизим огюмизде азиз Севастополь тура. 
О, душманнынъ мудафаа алкъаларынен 
сарылы. Фашистлер шеэрни эльде тутмакъ 
ичюн бутюн чарелерни корьгенлер. Гит- 
лерджилер 1941—1942 сенелери къурул- 
гъан мудафаа иншаатларындан файдала- 
нувнен къалмайып, янъыларыны да 
къургъанлар. Къатты урушларда пишкин- 
лешкен Севастополь ве Сталинград къара- 
манлары, Новороссийск ве Керчь десант- 
чылары, Кавказнынъ мудафааджылары, 
Донбасс ве Шималий Таврияны азат эти- 
джилери, Ор къапы ве Сиваш уджюмле- 
рининъ иштиракчилери Къараман-шеэрни 
душман элинден къуртармакъ ичюн къай- 
тып кельдилер. 1944 сенеси майыс 3—4-те 
рота парторгы Алексей Тороповнынъ яр- 
дымы иле Сапун-дагъы уджюмине багъ- 
ышлап «Дженкявер саифе» чыкъардым, 
Оны Ялта — Савастополь ёлунда Хамар ве 
Сапун-дагъы ортасында яздым. Анда те- 
лефон агъында невбетчилик эте эдим. 
Майыс 5—6-да меним «Дженкявер саи- 
фе»мни рота аскерлери окъудылар... 

Дивизиянынъ душманнен дженк эткен 
ерлерини козьден кечирген сонъ диора- 
магъа кеттик. Диораманы сейир эткенде 
меним янымда Къараман-шеэрни мудафаа 
ве азат этиджилерден 85-нджи окъчылар 
полкынынъ командири К. К. Яковлев, 
онынъ адъютанты абхаз В. Тванте вф Са- 
пун-дагъынынъ тёпесине байракъ тикле- 
генлерден бириси Н. Сосин булунмакъта- 


лар. Истифадаки полковник К. Яковлев 
диорамада Николай Сосиннинъ’ ресимини 
корьгенинен: «Николай олюмни тюшюн- 
мей, байракъны тиклемек ичюн эп иле- 
ри — Сапун-дагънынъ тёпесине тырмаш- 
макъта...» деди. Гвардиялы отуз экинджи 


дивизиянынъ командири генерал Н. К. За- 
куренков лафкъа къошулды: «Сапун-да- 
гъыны эльге кечирювде, сексен бешинджи 
полк аскерлеринен бир сырада, гвардия- 
лы 80-нджи ве 82-нджи полкларнынъ ас- 
керлери де къатий уруштылар, — деди 
о.— Бу учь полккъа «Севастополлилер» 
ады берильди...» 

Апрель 19-да ` олып кечкен уруш 
шистлернинъ ог ёлагъыны, мудафаанынъ 
къуветли эм де къуветсиз тарафларыны 
бильмеге ярдым этти. Командалыкъ, яхшы 
азырланмадан, душманнынъ алкъасыны 
сындырмакъ мумкюн дегиль, деген къа- 
раргъа кельди ве фашистлерге къатты дар- 
бе эндирмек ичюн азырлыкъ корюльсин, 
деген эмир берди... 

Биз диорамада кезингенде эляк олгъан 
бутюн дженкчилерни анъдыкъ. Анъыл- 
гъанлар арасында Советлер Бирлигининъ 
Къараманы Василий Жуков да бар. Жуков- 
нынъ автоматчылары Сапун-дагъында душ- 
ман траншеясыны биринджи оларакъ эль- 
ге кечирдилер. Озю, Севастополь уджюм- 
ининъ экинджи куню эляк олды. Гвар- 
диялы отуз экинджи дивизиянынъ .полкла- 
‚ры душманнынъ траншеяларыны эльге ке- 
чирген сонъ, гвардиялы он биринджи 


фа- 


а ре 8 


————_ 5 залаа воина: шин 


окъчылар корпусынынъ командири гене- 
рал Рождественский манъа сол тарафта 
ерлешкен къомшу 414-нджи гурджи ди- 
визиясынен телефон алякъасы багъламакъ- 
ны эмир этти. Чюнки мезкюр дивизиянен 
багъымыз кесильген эди. Бизде олгъаны- 
оладжагъы учь макъара тель бар. Кабель 


беклесек, баягъы вакъыт кечеджек. Мен 
Александр Шор иле учь дәне кабель 
макъарасынен эки километр миналы мей- 


данны кечмеге къарар бердим. Фашист- 
лернинъ ягъып тургъан къуршунлары ал- 
тында миналы мейдан 18-22 дакъкъада 
командан ерлешкен ерге телефон агъы 
кечирдик. Мен тельни чекип кетем, ар- 
тымдан 15-20 метр узакълыкъта зки макъа- 
ра кабельнен А. Шор кельмекте. Барып 
та, биримиз минагъа расткельсек, корпус 
команданынынъ эмирини экинджимиз эда 
этеджекмиз. Эгер де телефон агъыны 
мейданнынъ кенарындан кечиреджек ол- 
сакъ, месафе 7-8 километр узакълаша- 
джакъ ве бир бучукъ саат вакъытымыз 
гъайып олджакъ. Шимди исе эр дакъкъа 
эсапта... . 

Аскерлеримиз уджюмге азырлангъанда 
достым, Советлер Бирлигининъ. Къарама- 
ны, ташкентли Самиг Абдуллаев мейданны 
минадан темизлемекте эди. О, он докъу- 
зынджы танклар корпусы ичюн Сапун- 
дагъы ве Балакълава дагълары арасында 
кечит азырлавны битирген вакъытта агъыр 
яраланды. 1943 сенеси сентябрь ве ок- 
тябрь айларында Шималий Кавказ ве Та- 
манны азат эткенде де бойле кечит азыр- 
лагъан эди. О вакъытларда Абдуллаевке 
Советлер Бирлигининъ Къараманы унваны 
берильди. Менимле бирликте Б. Зиядинов, 
Д. Журавлёв, А. Морозов, М. Мамутов, 
С. Мусин, 3. Мамбетов ве дигерлер эфса- 
невий Севастополь уджюминде иштирак 
эттилер. 

Бизлер Сапун-дагъы ичюн урушкъанда, 


гвардиялы экинджи Ордунынъ аскерлери 
Мекензие дагъларына ве шималь бетке 
уджюм этип башладылар. Бунынъле олар 
фашистлернинъ яры къуветлерини озьле- 
рине джельп эттилер. С. У. Иргашев 
(шимди Озьбекстан ССР арбий комисса- 
ры), Н. Нуруллаев, Р. Эгамов, Ю. Разы- 
къов, С. Таджибаев, И. Досов ве озьбекс- 
танлы дигер аркъадашлар да бу уджюмде 
иштирак эттилер. Аскерлеримиз Севасто- 
поль уджюмине` азырлыкъ корьгенде би- 
зим силядашымыз, телеграф ротасынынъ 
сабыкъ командири ташкентли Г. Д. Рац- 
баум, Баш Командан иле Баш ставканынъ 
азасы Маршал А. И. Василевский .аралар- 


ында телеграф алякъасыны темин этти, 
Бундан сонъ уджюм япыладжакь кунь 
таин этильди... Е 

Мен Севастополь дженкини, азачыкъ 
олса да, хатырламакъны озюмнинъ бор- 
джым деп сандым. Меним кемиклериме 


синъип къалгъан о мудафааны ве уджюм- 
ни саатларнен хатырлая билем. Чюнки пек 
чокъ достларым Ветан ве халкь огюнде 
озьлерининъ мукъаддес борджларыны 
эда этерек шеит кеттилер. Эбет, олар 
дженкке, шан-шурет къазанмакъ ичюн 
кельмедилер. Олар Ерде сербест аят, 
тынчлыкъ ве бахт ичюн уруштылар, Кърым- 
ны азат этювде, Херсонес бурунында — 
мукъаддес топракъта фашист баскъын- 
джылары озь вахшийликлерине дегерли 
къаршылыкъ алдылар. 

Къараман-шеэр Севастополь джесарети 
миллионларнен адамларнынъ дикъкъаты- 
ны озюне джельп эте. Къоджаман мем- 
лекетнинъ бутюн кошелеринден кельген 


адамлар, Севастопольнинъ мукъаддес топ- 
рагъына теменна этювни озюнинъ боюн- 
борджы деп биле. Яшлар Севастопольден 
эрлик, 
нелер. 


чыдамлылыкъ, садыкълыкъны огре- 


ЯРАТЫДЖЬЫЛЫКЪНЫНЪ! 
ЯШАЫГЪЫ 


{А. ИВАНОВ 80 ЯШЫНДА] 


Озьбекстаннынъ энъ къарт шаирлеринден бири Андрей Ивановнынъ яратыджы- 
лыкъ давушы ярым асырдан зияде янъгъырамакъта. Онынъ шиирлеринде замандаш- 
ларымызнынъ тюшюнджелери ве ынтылувлары, социализм девирининъ биринджи 
бешйыллыкъларындан космоскъа учувларгъа къадарки девирнинъ энъ муим вакъиа- 
лары ифаде олунмакъта. 

Андрей Иванов Пенза шеэринде догъды. Лякин талий оны яш чагъындан Озь- 
бекстаннен багълады. О бу «чёллик ве дагълыкъ улькє»һи, шень ве алидженап 
адамлар улькесини севди ве юрегиндеки бутюн гъаиретични, аджаип саньатыны онъа 
багъышлады. 

А. Ивановнынъ яратыджылыгъы чокъ саалыдыр. Ойле олса да, онынъ яраты- 
джылыгъында эсас ерни лирика ишгъаль эте. А. Иванов, отузынджы-къыркъынджы 
йылларда язгъан шиирлеринден тертип этильген «Асия нагъмелери »деген биринджи 
джыйынтыгъындан башлап, окъуйыджыларнынь элине даа якъынларда барып тюш- 
кен китапларына къадар, озю сечип алгъан мевсусына садыкъ къалды вс инсаннынъ 
девиримиздеки буюк ишлерге алякъадарлыгъы нетиджесинде догъгъан Батан севги- 
сини, аят мундериджеси акъкъындаки фикирлерни ве инсан аятынынъ бутюн якъла- 
рыны косьтере бильди. 

А. Иванов табиатнынъ лирик йырджысыдыр, о аятны севген гадам. Онынъ зен- 
гин фантазиясы аят левхаларынь гъайрытабий яратыджылыкъ корюнишлеринде тас- 
вир эте. Дюньягъа севги козюнен бакъыджы ве, айны заманда, ер узсринде къавий 
тургъан мухкем реалистнинъ, романтик шаир А. Ивановнынъ шиириети ойледир. 

Шаирнинъ сёз хазинеси, бедий васталары гъает зенгиндир. Пушкин, Некрасов, 
Есенин киби шаирлернинъ аньанелерини менимсеген рус шаири А. Иванов озь яра- 
тыджылыгъында къадимий ве земаневий Шаркъ шаирлерининъ теджрибесине де оя- 
ле джиддий якълашты, Шиириетке бойле кениш назар адий меракъ дегиль, авропа- 
лылар ичюн бир чокъ джеэттен эсрарлы олып корюнген Асия дюньясыны аятий 
шекильде ифаде этюв, онынъ буюклигини ве дюльберлигини косьтерюв истегининъ 
нетиджеси эди. А. Иванов, бельки бунынъ ичюн де, Гур-Эмирнинъ къуббелери акъ- 
къында, икътисадиятта ве медениетте озюнинъ мисли екъ къазанчларынен джианны 
айретте къалдыргъан. республиканынъ бугуньки куню акъкъында буюк аятий къувет- 
нен язув имкянына малик олгъандыр. 

А. Ивановнынъ поэзиясы — бу ичтимаий оптимизм поэзиясыдыр. О, озь Ватаны- 
нынъ парлакъ келеджегине, сербест инсан иртиджа къуветлерини бир тамам енъе- 
джегине ве дюньяда акъикъат ве адалет гъаелери темеллешеджегине эминлик бес- 
леган инсаннынъ дуйгъуларыны ве мизаджыны ифаде эте. 

«Эгер инсан ернинъ ве бутюн инсанлыкънынъ набызыны дуйса, о 2р тюрлю 
ишке къадирдир», — дей шаир. 

Революция мевзусы А. Ивановнынь инджадында меркез ер тута. Онынъ сада- 
ларына автор бир чокъ лирик шиирлернен къошулды. «Къырлар азабы», «Вакъыт 
образларда муджессемлене», «Асырнынъ тазелиги» киби тарихий-революцион поэма- 
ларында революция мевзусы кениш тасвир этиле. А. Иванов озюнинъ лирик-эпик 
эсерлеринде Туркстанда революцион арекетнинъ инкишафы акъкъында, эмекдарлар- 
нынъ революция ве ветандаш дженки йылларында Коммунист партиясынынъ ёлбаш- 
чылыгъы алтында эльде эткен тарихий гъалебелери акъкъында икяе эте. 

А. Ивановнынъ лирик поэзиясынынъ образлары ве аэнклери гъает зенгиндир. 
Бу зенгинликнинъ менбаы — халкъ аятыдыр. Шаир озь яратыджылыгъы ичюн ильхам- 
ны анджакъ шу менбаадан ала. 


{ К. ЯШИН, 
Социалистик Эмек Къараманы. 

Мустафа Ибраим. 


ЭЛЯ КОЗЬЛЕР 


Базыда баарьнинъ кунеши киби, 
Нурлана, къыздыра шифанен толып 
Раатсыз севгимнинъ гъамыны силип, 
Къаршымда туралар бир мешъаль олып. 


Базыда бакъышынъ ойле бир кескин, 
О сырлы козьлеринъ йылдырым-яшын. 
Къоркъунам, учкъуны тек мени дегиль, 
Якъар деп чевре-чет, топракъны, ташны. 


Базыда, бильмейим, недендир себеп, 
Козь яшлар козьлерге чекелер перде. 
Бу вакъыт къабаат мендедир беллеп,. 
Юрегим куймекте, далмакъта дертке. 


О козьлер бойле олмаса эгер, 

Толмаса къуванчнен, ачувнен, яшнен. 
Юрегим сабырсыз истекнен ташып, 
Бельки де мен сени севмездим, дюльбер. 


. Сурьатлы машина дегиль де, 
Сабырлы араба тёрюндем. 
Ат яваш адымлай ве манъа 
Чевре-чет пек яхшы корюне. 
Қъырларнынъ тёпеси нурлана, 
Акъ, индже думанда этеги. - 
Иылгъанынъ тылсымлы багърында 
Юкъсурай къарагъач тереги. 
Фырланта орьтюнген кенъ чёллер . 
Кергенлер мубарек къучагъын. 
Гонълюме бир шифа кетире 
Акъшамнынъ елемли ‘сыджагъы. 
Араба йырына, этрафкъа 
Динъленем ве сейир этмектем. 
Гонълюмде шай енгиль эеджан бар, 
Ёкъ къайгъы, ёкътыр гъам, ёкъ элем. 


133 


СЕБЕП НЕДЕ? 


Сакъландылар кирпиклернинъ талдасында 

Эр корьгенде джыллы бакъкъан сырлы козьлер. 
Фуртунадан эвель санки тал астына 
Сакълангъандай хошландыргъан шенъ бульбуллер. 
Себеп недир деп ойласам, ёкъ джевабым. 

Шу къальбимден аджеба къыз сыр бильдими? 
Юрегимде алевленген, далгъалангъан 
Дуйгъуларны сезип менден урьктими?! 


ТЕРК ЭТСЕНЪ ДЕ 


Терк эттинъ деп, элем этмем, дюльберим, 
Сенинъ бахтынъ эр бир шейден абадан. 
Торланмасын, тек нур сачсын козьлеринъ, 
Даима ол сен къуванчлы, сагъ аман. 
Инълесе де гизли дертнинъ сырындан 
Тынч геджеде чапалангъан юрегим, 

Екъ, ёкъ, асыл башкъасына урунмам. 
Терк этсенъ де, кейе севгим бар дерим. 


КЪЫШ ҚУНЮ 


Кенъ чёллер ёлундам. Чатлатма аяз, 
Не. якъкъа козь этсенъ, тек къар бар, 

къар бар. 
Уфукъкъа тийгендже сют киби беяз, 
Чевремде къулан чёль, узакъта дагълар. 
Этрафта сюкюнет, чевре-чет чым-чырт. 
Не кийик сес бере, не серт ель эсе. 
Бойле куньде ёлджулыкъ пек агъыр иш. 
Аяздан тен бузлай, къар такъат кесе. · . 
Зор дегиль шашмалап теляшкъа къалмакъ, 
Озюнъни бир байгъуш, чаресиз санмакъ, 
Мевсимнинъ амансыз зоруна къанмакъ, 
Умюттен кесилип юректен янмакъ. 
Сечилип къалмаса назаргъа эгер, ' 
Авлакъта сиярып юксельген тютюн. 
Ошай о имдатнен узангъан эльге 
Ве шу ань гонъюлинъ денъише бутюн. 


ОДЖАМА 
Бу яшымда Куньдлюзлери 
Пек чокъ шейлер козь огюмде, 
Юкълагъанда 


Хатиримден силингенлер, 
Корюшювлер, 
эля козьлер. 
Пек чокъ ерлер: 
Абадан ве 
къулан чёллер, 
Буюк шеэр 
уфакъ койлер, 
Къуванч, ачув 
тюшюнджелер 
Отькен куннен 
бир кеткенлер. 
Ярым асыр 
Кечсе биле, 
Меним иле 
олур бирге, 

А тюшке келе, 
Чанта такъып 
ильки кере 
Къошуларакъ 
буюклерге 
Ёл туткъаным 
мектебиме. 


Унутылмай, 


Насыл этип 
"Оджам манъа 
дерс огретип, 
Омузымдан таптагъаны, 
Дерс бильгенде 
макътагъаны, 
Ве башымны сыйпагъаны. 


в 


учение м 


` 


Эдебияюпинаслыкъ ве эдебий тенкъид 


Исмаиль Керимов 


УМЕР ИПЧИ БИР ШАИР ОЛАРАКЪ... 


Умэр Ипчининъ эдебий яратыджылыгъы 
иле таныш олгъанлар онъа: «инкъилябчы 
языджы», «татар совет эдебиятынынъ те- 
мель ташыны къойгъанларнынъ бириси», 
«татар эдебияты классиги», «татар совет. 
эдебиятынынъ кокюнде энъ буюк ве пар- 
лакъ йылдыз» дейлер. 

Умэр Ипчи бойле къыймет кесювлерге 
акъикъатен ляйыкъ. Ипчи татар эдебияты- 
нынъ учь эсас жанрында (назм, несир ве 
драматургияда) хызмет этти. Лякин Умэр 
Ипчи татар эдебиятында аджаип публи- 
цист, киносценарист ве терджиман ола- 
ракъ да белли. . 

Биз бу макъаледе онынъ ‘яратыджылы- 
гъында пек аз тедкъикъ этильген шиирий 
эсерлери узеринде токъталмакъ истеймиз. 

Ипчи, дигер эдиплеримиз киби, эдебий 
яратыджылыгъыны шиирлер язувнен баш- 
лады. Биринджи шиирлери та 1914—15 се- 
нелери Уфада булунгъан кърымлыларнынъ 
къолязма журналлёрында дердж олуна. 
О заманда Ипчи Уфадаки «Алие» медре- 
сесинде окъуй эди. «Кърым миллий меде- 
ниет япыджылыгъы ильмий-тедкъикъат 
институты»нда булунгъан материаллар ара- 
сында Ипчининъ ‘шу девирге аит, озь къо- 
лунен язылы шойле къайдлары бар: «Мен 
энъ зияде эдебият дерсине авесликнен 
къатнай эдим, о вакъытта бизим эдебият 
оджамыз, шимди къазантатар совет эде- 
биятынынъ илери сафында . булунгъан 
Алимджан Ибраимов эди», 

Яшлыгъыны биревлерге къуллукъта, 
хызметчиликте кечирген Умэр Ипчи «ич- 
тимаий адалетсизликни балалыкъ чагъын- 
да корип кечирди». Шу девирде Умэр 
Ипчи «Медресе» (1915, -июнь), «Эвлерге 
бакъкъанда» (1915), «Босагъа», «Чыракъ- 
лар», «Кимден ярдым» (1917) киби шиир- 
лерни язды. Шу биринджи эсерлеринден 
башлап, онынъ «кимнинъ арабасына мин- 
гени», «кимнинъ кеманесиниы чалгъаны» 
ачыкъ-айдын белли олды. Халкъны _эки 
сыныфкъа (байлар ве фукъарелер) айыр- 
ылгъаныны Умэр Ипчи шойле тасвирлей: 


Анавы эвде токъ къурсакълы 
агъалар бар, 
Мынавы эвде ач къурсакълы 
агълавлар бар. 
Яхуд: 
Анавы шишман 
байлар бар, 
Мынавы эвде ёкъсул яшлар, 
* анайлар бар. 
(«Эвлерге бакъкъанда») 


эвде залым, 


.лерде реформа япып, 


‚чыкъаргъан шаматасыны 


Байларгъа «залым» ве «шишман» деген 
шаирнинъ эльбетте, оларгъа нисбетен. 
достлыкъ назары ола бильмейджеги ма- 
люм. Ипчи ялынъыз байларны ве задекян- 
ларны дегиль, татар буржуасыны ве онынъ 
туткъан ёлуны да севмей. Меселя, 1912— 
15 сенелерде Кърым буржуасы медресе- 
диний дерслернен 
бир сырада дюньявий илимлер де кечиль- 
месини истеген эди. Буржуазия, озюнинъ 
диний хадимлерге олгъан ихтияджыны ме- 
дреселер вастасынен темин этмеге ве ме- 
дреселерни озь макъсадпарына 


хызмет 
эттирмеге ынтыла эди. 


Буржуазиянынъ 
корьген шаир, 
оларгъа къаршы баш котере. «Медресе» 


адлы шииринде, медресининъ окъув юрту 
дегиль де, «бир мезарлыкъ», онда окъу- 
гъанлар исе сохта, талебе дегиль де, 
«гъариб махлюкъ»лар, «сары балавуз»лар 
деп адландыра. Эппи вакъыт медреселер- 
де окъугъан Ипчи оларны пек яхшы биле 
ве озюнинъ манзумесинде «медреселерни 
ислях этмек» дегиль де, оларны ортадан 
къалдырмакъ нетиджесине келе. Языджы 
Ю. Болат озюнинъ 1962 сенеси язгъан 
«Истидатлы языджы» адлы макъалесин- 
де»: Ипчи «Медресе» шииринде эски ди- 
ний мектепке къаршы озюнинъ. нефрети- 
ни бильдирди» — дей. 

Капиталистик джемиетнинъ кийик ун- 
сурларындан бири — къадын ве къызлар- 
нынъ истибдатта булунувыдыр. Шу девир- 
де Кърымда капитализмнинъ эеэрли пан- 


джалары саф юрекли татар къадынлары- 
нынъ богъазларына санчылгъан эдилер. 
Чюрюмекте олгъан къурум кендининъ 


къара перделеринен, къадын-къызларнынъ 
айдын ёлуны кесмеге ынтылды. Шаир 


нисван алемине япылгъаң укъукъсызлыкъ- 
лар акъкъында: 


Ёкъмы бир эль къалын, къара перделерни 
къопараджакъ? 

Ёкъмы бир эль, бу яш къызны азаплардан 
къуртараджакъї1— 


«Кимден ярдымі» 


деп яныкълай. Дюньяны девирмек, фу- 
къарелерни богъгъан капитализмнинъ де- 
мир алкъаларыны узьмек ичюн кучь ке- 
рек. Кучьлю олмакъ ичюн де бирлешмек 
керек. Шаир «къардашлар муаббетле 
бирлешмесини» истей. Зиетте, хорлукъта 


инълеген фукъаре къызларны да курешке 
чагъыра. 

Тахкъирлерге, нефретлерге, 

зульметлерге боюн эгме! 

атыл огге, азатлыкъны 
булурсынъі 

хорлукъ — къарт омюрден анджа 
бойле къуртлурсынъ! 


Кер коксюнъни, 


Азап, 


[«Кимден ярдым!») 


Умэр Ипчининъ шу девирде язгъан 
«Гъазы Мансур» поэмасына кечмезден 
эвель, профессор С. М. Петровнынъ «Реа- 
лизм назариесининъь эсас меселелери» 
(Москва, 1975) монографиясы хусусында 
эки сёз сёйлейик. С. М. Петров бир чокъ 
ерли миллетлернинъ Октябрь инкъилябы 
саесинде догъгъан бедий эдебиятларыны 
тедкъикъ этип, шойле фикирге келе: «Со- 
циалистик реализм усулынынъ шекилле- 
нюви, тарихий жанрнынъ инкишафы, мил- 
лий кечмишнинъ къараманане саифелери- 
не мураджаат этюв бир сыра миллетлер- 
нинъ эдебиятларынынъ юксельмесине бу- 
юк ярдым косьтерди». Умэр Ипчи озь 
халкъынынъ къараманане тарихына эсас- 
ланып кучьлю эсер мейдангъа кетирди. 
Эсерде реалистик амиллернен 
халкъ агъыз бедий яратыджылыгъындан 
эфсане элементлери де булунмакъта. 
Усталыкънен япылгъан бойле синтез поэ- 
манынъ тесирини зияде буюльтмекте. 

Мезкюр поэманынъ «эдебий джеэттен 
олдыкъча ишленилип язылгъаны» 30-нджы 
сенелерде къайд этильген эди. Ы 

Халкъ тарихыны гузель бильген, халкъ 
агъыз яратыджылыгъынен якъындан та- 
ныш олгъан Умэр Ипчи, кет-кете, халкъ 
къараманы Алим Азамат огълу акъкъында 
татар совет эдебиятында биринджи кино- 
сценарийни язды. Онынъ бу саада ярат- 
къан эсери айрыджа дикъкъаткъа ляйыкъ- 
тыр. 

Ипчининъ 1920-нджи сенелерде язгъан 
шиирлери узеринде де токътамакъ истей- 
им. Бу сенелер, умумен, «совет саньаты- 
нынъ къудретли революцион котерилиши 
девири эди». О, вакъытларда Кърым совет 
акимиети тешкиль этильмесине ве пекин- 
месине озь эсерлеринен ярдым эткен бир 
чокъ шаирлер ве эдиплер пейда олды- 
лар. «Олар озь эсерлеринде, шаркъ халкъ- 
ларынынъ империализм ве колониализм 
боюндырыгъындан азат олув гъаелерини 
буюк эеджан иле пропаганда эттилер, ди- 
ний хурафатларгъа, джаилликке, къадын 
эсаретине къаршы чыкъышларда булунды- 


лар». 
1920-нджи сененинъ биринджи ярысын- 
да Умэр Ипчи «Сувукъ рузгяр тенге ине 
олып отьсе...» (1921, февраль), «Аллагъа 
исьяным» (1921, апрель), «Хайриге» (1921), 
«Балыкъчылар» (1921), «Ильхамым» (1923, 
март), «Джигитке» (1923, апрель), «Ким ёл 
шашыргъан?» (1923, майыс), «Кене кельди» 
{1923), «Саргъуш Асан элинде» (1923, но- 
ябрь), «Къызлар» (1923, ноябрь), «Денъ- 
из» (1923), «Ленин ольди» (1924, январь), 
«1905— январь 9» (1925, январь) ве дигер 
кучьлю манзуме эсерлер яратты. 5 
Ипчи зеэрли пычакъларыны · къайрап, 
анъылып юрьген совет укюмети душман- 
ларындан къоркъмай, оларнынъ энъ кучь- 
лю таянчына къатты дарбе эндирген «Ал- 
лагъа исьяным» адлы шиирини язды, алла 


ве онынъ аркъасында сакълангъан джел- 

берабер. 


лятларгъа шойле сатырларнен мураджаат 
этти: 


Джанлар якътынъ, юртлар йыкътынъ, 
Ерни къангъа бояттынъ, 

Нидже бинълер, миллионларле 
Инсанларны агълаттынъ, 

Саф виджданлар, темиз рухлар, 
Гонъюллерни сызлаттынъ... 


Дешетли къылыкъларнынъ себепчиси 
олгъан дин, эбет, «къатиллерни ве мель- 
унларны йырлатты». Шунынъ ичюн онъа 
олгъан эр бир седждени Ипчи «арам се- 
джделер» деп исап эте. Шаир алланен 
берабер эски чарлыкъ заманыны джеми- 
еттен къувып, янъы девирни тасвир эте. 


Янъы ёлум ве йылдызым 

Темиздир ве парлакъдыр. 

Оксюз къорур, къул къорчалар — 
Кучьлю джанлар яратыр, — дей. 


Шу сенелерде Умэр Ипчи янъы омюр- 
нинъ темизлигини, сагъламлыгъыны бутюн 
къальби ве вуджудынен сезди. Асырлар 
девамында зиетленген, эзильген халкъ, 
ниает, сербест экени эр ерде, эр шейде 
корюнди. Азат халкънынъ аяты, варлыгъы 
артыкъ кендисининъ эллеринде эди. Ипчи- 
нинъ 1923 сенеси Октябрь байрамына 
багъышлангъан «Кене кельди» шиири бой- * 
пе сатырларнен башлай; 


Ишчи халкъкъа урьлик берген 
Ал Октябрь кене кельди... 
Мазлумларны, ёкъсулларны 

Урь турмушнен муджделеген 
Къызыл йылдыз догъгъан куню — 
Ал Октябрь кене кельди! 


Шаирнинъ юреги къуванчнен толу. Бу 


„байрам кунюндеки къуванчларыны бутюн 
эмекчи халкъларнен болюше: 

Бугунь санъа буюк байрам, 

Эй, урь, азад, аким ишчи! 

Ишчи ве койлюнинъ акъикъий уриети, 


айдын ёлу, эбет, ал Октябрь олды. 

Языджы Джемиль Сейдаметов озюнинъ 
«Эдебиятымызгъа бир назар» серлевхалы 
макъалесинде 1920-нджи сенелернинъ ба- 
шында Кърымдаки вазиетни косьтеререк: 
«Кой фукъареси, ыргъаты ве орта аллы- 
ларынынъ такъатсыз къысымы ачлыкътан 
башына тюшкен чокъмардан айынып, ар- 
тыкъ озь сынфий менфаатыны анълай 
башлады»— деп яза. Занымызджа, койлю 
ве ишчилернинъ кенди «сынфий менфаат- 
ны анълавы» ичюн Умэр Ипчи ве онынъ 
киби дигер шаир ве эдиплеримиз яраты- 
джылыгъынынъ буюк файдасы олды. Дже- 
миль Сейдаметов (Бузлы) сонъ йылларда 
У, Ипчининъ аятыны ве яратыджылыгъыны 
козьден кечиргенде: «Умэр Ипчи озюнинъ 
бир чокъ эсерлеринде янъы яшайышны 
терен севгинен косьтерди»— деген фикир- 
ни къайд этти. 

1920-нджи сенелернинъ биринджи яры- 
сында У. Ипчи шиириетте артыкъ буюк му- 
вафакъиет косьтере башлады. Бунъа ми- 
саль оларакъ онынъ «Денъиз» серлевалы 
манзумесини косьтермек мумкюн. Бу ши- 
ир 1936 сенеси Арсений Тарковский тара- 
фындан рус тилине чевирилип, дердж 
олунды. «Буюк бедий усталыкънен языл- 
гъан «Денъиз» де манзаранынъ тасвири 
акъырын-акъырын инкишаф этип, чисьян- 


“матем къаплады. Ве 


гъа азырлангъан» денъизнинъ уйкъу ал- 
дындан, эски къурумнынъ «кулюни кокке» 
савурмакъ ниетинен къутурувы буюк бир 
джошкъунлыкъ, айны вакъытта назиклик 
ве муляйимлик иле берильген. Шаир, бу 
табиат ташкъынына къаршы чекильген 
«седлерге» мураджаат этерек, шойле дей: 


Ташкъын рухкъа сенинъ чюрюк 
седлеринъ ич даянырмыї 
Кулю-кокке, ур-ра! Исьян!.. 
Эп аэнкли музыканен... 


Шаир бу исьян котерген денъиз манза- 
расы саесинде ичтимаий адисени — рево- 
люцияны тасвирлеп, «ташкъын рухнынъ» 
ич бир тюрлю «седлер» тарафындан токъ- 
татыламайджагъыны, оларнынъ котерилип 
атыладжагъыны, революция, шубесиз, гъа- 
лебе къазанаджагъыны ифаделеди». 

У. Ипчининъ о девирдеки эсерлери ара- 
сында юксек севиеге котериле бильген, 
терен фельсефий мана догъургъан эсери 
«Ленин ольди...» манзумесидир. Ипчи он- 
да бир чокъ тасвирий васталардан файда- 
лангъан ве юксек бедийликке саип ол- 


гъан. О, вакъытта, 1924 сенесинде, «Улу 
Октябрь инкъилябынынъ даийси Ленин 
вефат этти»... деген яныкълы хабер 


дюньяны сарсытты. Бутюн дюньяда ишчи- 
лернинъ ве койлюлернинъ къальплерини 
ялынъыз инсанлар 
дегиль, «юдже дагълар да инъледилер», 
«денъизлер агъладылар», чюнки бутюн 
дюнья эмекдарларынынъ къайдыны чеккен 
улу юрекнинъ урувы токътады. Шаир бу- 
нъа инанмады. Чюнки Лениннинъ юреги 
миллионларнен намуслы инсанларнынъ 
кокюслеринде урмакъта. 


Ленин ольмез! 

Онынъ буюк руху яшар! 
Ленин ольмез, 

Чюнки ольмез дехаси бар. 
Бизле къалгъан 

Челик къалкъан-— 
Коммунистлер партиясы бар! 


Шу сенелерде базы эдебият «назарие- 
джилери»: «Пролетариат ве койлюлер со- 
вет эдебиятыны догъурып оламазлар»— 
деп къычыра эдилер. Ама социалистик 
реализм усулынен иш корьген У. Ипчи 
киби шаир ве языджыларымыз бу фикир- 
нинъ янълыш экенини исбат эттилер. 
М. Шолохов, социалистик реализм усулы- 
нынъ озеги неде экеними анълаткъан ва- 
къытта шойле дей: «Социалистик реализм 
саньаты — янъы аят къуруджылыгъында 
фааль хызмет косьтерген саньаттыр. Со- 
циалистик реализм, бу аят акъикъатыдыр. 
Лениндже партиявийлик нокътаи назарын- 
дан иш корьген акъикъаттыр». 

Ипчининъ «Аят — курештир» (1926, ян- 
варь), «Бир назар» (1926, майыс), «Тарих 
текрар дегильдир» {1926, сентябрь), «Сак- 
ко ве Ванцетти» (1927, август), «Янъылар- 
гъа янъы элифбе» (1928), «Къызыл аскер» 
(1928) ве башкъа шиирлеринде юкъарыда 
айткъан фикиримизнинъ (М. Шолоховнынъ 
сёзлерини назарда туттыгъымыз алда) там 
исбатыны корьмек мумкюн. Айдын халкъ 
тилинен, саде, лякин дерин фикирли эсер- 
лер яраткъан Ипчи, ичтимаий меселелерни 
де олдукъча анълайышлы тасвир этмеге 


тырыша. 


Бир авуч буржуй 
Чалгъы-чагъана, 

ур патласын — той... 
Мильярд инсан устюнде 
«Чалыш эшегим — арпа, 
Йылындан — курьпе!» 
Аят сюре. 


{«Аят — курештир»] 


Шаир, кой ходжапыгъыны коллектив- 
лештирюв девиринде койлерде совет аки- 
миетининъ достлары" ким, душманлары 
ким экенини озь эсерлеринде ачыкъ кось- 
терди. Онынъ озь яратыджылыгъына 
джиддий янашкъаны акъта бир чокъ ма- 
къалелерде сёз юрютиле. «Аят — куреш- 
тир» шиири акъкъында сёз юрютир экен- 
миз, ондаки меракълы бир алны да къайд 
этмек истейим. Ипчи, 1926 сенеси «Окъув 
ишлери» журналында дердж этильген бу 
эсеринде «электрификация» сёзю янында 
«силяизация», «Капиталгъа олюмизация» 
киби келимелер къуллана. 1928 сенеси 
«Куреш ичюн» адлы шиирлер китабыны 
нешир эткенде исе базы дигер шиирлер- 
нен берабер бу шиирни де янъыдан ба- 
къып, онда баягъы тюзетмелер япа ве 
«силяизация», «олюмизация»гъа бенъзер 
сёзлерни силип, оларнынъ ерлерине шой- 
ле сатырларны къоша: 


Капиталистке, 
Империалистке 
Помещикке — 
Эписине, эписине, 
Ине ве джынске къаршы 
Тракторле, 
Чёкючле, 

- Аэропланле, танкле, 
Къылычле, 
Исьянле, 
Къыямле... 
«Къангъа бинъ къан, 
Джангъа бинъ джан» 
Олып куреш! 


а 


Бу ве бунъа бенъзеген шиирлерде 
Умэр Ипчи сёзнинъ къуветини ,тесирини 
арттырмакъ макъсадынен эр бир келиме- 
ни айры сатырда яза. 

«Къызыл аскер» шииринде сатыр ве 
сёзлернинъ тизилиши башкъа шекильде- 
дир. Бу ерде олар «аскер маршы» нагъ- 
месине таби олалар. 


Сафлар сыра тизильдилер 
«Илери!» 
«Бир — эки — учь!»— 
Ёнельдилер, 
Парлады эп сюнгюлери... 
Къызыл аскер баскъан ери = 
Эп титреди, 
Ташлар биле эзильдилер. ‹ 
Яхуд: 
эль-эльге 
Илери, эп илери! 
Нишанынъны догъру ал, 
Янсын душман юреги!.. 


Айды, достлар, 


Шаирнинъ инкъилябчы руху, арды ке- 
сильмез шелляле киби чагълай, Онынъ 
къалеми алтындан вира дюльбер, къу- 
дретли сатырлар чыкъа. О, муреккеп аят- 


нынъ бир чокъ саалары акъкъындаки 
эсерлеринде дерин фикирли ве маналы 
муим меселелер котере. 

Инкъилябчылар — къоркъу бильмез 

къараманлардыр. Олар озь гъаелери огъ- 
рунда куреште ялынъыз кучьлюклерге чы- 
дамакъ дегиль, джанларыны биле къурбан 
этмеге азырлар. Умэр Ипчининъ «Сакко 
ве Ванцетти» акъкъындаки манзумеси ой- 
ле къараманлар акъкъындадыр. Миллион- 
ларнен оинагъан Фоллер ве Файер киби 
империалистлер, эмекчи халкънынъ азат- 
лыгъы огърунда курешкен Сакко ве Ван- 
цетти ичюн олюм укюм-къарары чыкъа- 
рылувына ве оларнынъ электрик курсю 
устюнде ольдюрилювине мувафакъ олды- 
лар. Сакконынъ сонъки сёзлери душман- 
ларнынъ юреклерине къуршун киби сап- 
лана. 


Биз ольмейджекмизї 
Не сатыр, не къуршун, 

Не де курсю 
Бизни артыкъ ольдюремез... 


Сакко келеджекке инана ве огълуна 
берген сонъки насиаты бир программа 
киби янъгъырай: 

Сен яша! 

Янъы бир аят яса. 

Яш юрегинъ даима 

Инсаниет ичюн урсун; Е 

Даима урсуні 

Иште — бу 

Джелляті 

Вер' току! | 
Джеллятлар эки къараманнынъ тенине 


ток йибердилер. 


Эки къурбан — 

Сакко, Ванцетти 

«Медениет» курсюсинде 
ольдюлер; 

Оль — дю — лер... 

Къаралы ал байракълар 

Шеитлерге боюн. эгдилер, 

Эгильдилер; 

Ах, эгильдилер... 


Сакко ве Ванцетти бутюн омюрлерини 
эмекдар халкънынъ азатлыгъы ичюн ку- 
реште, джанларыны фида эттилер. Олар- 
нынъ олюми бизни эеджангъа кетире. 
Юрегимизде империалистлерге къаршы 
нефрет, Сакко ве Ванцеттиге, нисбетен 
хош дуйгъулар догъура. 

Умэр Ипчи бу девирде де (1926—28) 
пек кучьлю, инкъилябий рух ташыгъан ман- 
зумелер ярата. | 

1928 сенеси 
элифбе комитети» Ипчининъ 
ден энъ яхшыларыны сайлап, «Куреш 
ичюн» адлы китабыны нешир этти. Айни 
шу сене «Окъув ишлери» журналында бу 
китап ве онынъ авторы акъкъында: «Та- 
тарларнынъ отькюр, инкъилябий драма- 
тургы ве шаири Имэр Ипчи аркъадаш- 
нынъ шиирлер китабы нефис суретте ба- 
сылмыш, шаирин суретиле, нешир этиль- 
‚ди» десен сатырлар язылды. 

Бу джыйынтыкъ нешир этильген сонъ 
Ипчи бир аз вакъыт шиириеттен «четке 
чекильди». Драматургия ве несир эсерлер 
яратувнен ве классик 
эсерлерини татар тилине терджиме 
мешгъуль олды. . 

Лякин эдебий яратыджылыгъыны шиир- 
лерден башлагъан Ипчи, эр алда, шиир- 
иеттен «къуртулыб» оламады. Сийрек те 
олса, манзуме эсерлер язувны девам эт- 


` 


«Кърым Меркезий янъы 
шиирлерин- 


иле 

°вилешти 


языджыларнынъ . 


ти. 1928 сенесинден сонъ язгъан шиирле- 
ринден: «Тойса домна -— тоярмыз биз» 
(1930), «Бир майыс» (1931), «Рельслер мар- 
шы» (1931), «Бизим геджелер» (1935) буюк . 
дикъкъаткъа ляйыкълар. Оларда, Ипчи- 
нинъ даима девирнен берабер илери 
адымлагъаны ве мемлекетимиздеки беш- 
йыллыкъ планларнынъ мувафакъиетле эда 
олунувы онынъ яратыджылыгъынынъ мун- 
дериджесини зияде зенгинлештиргени 
корюльди. ` 


Ударник бешликни 
Толдура дёрт йылда. 
Бунъа да къанмайып, 
Нефтьнинъ беш йылын 
Толдура о, тамам 
Эки бучукъ йылда; 


{«Бир майыс») 


Шаир совет мемлекетининъ икътисадият 
ве медениет саасындаки къазанчлары ка- 
питалистлер дюньясынынъ ачувыны ве 
интикъамыны арттыргъаныны билип, олар- 
гъа джесюране хытаплар быракъа. 


Пек билемиз, окенъиз . 

Дерья киби ташадыр. | 

Юкъунъыз да Къаф дагъы 

Аркъасына къачадыр. 

О юкъусыз геджелерде 

Уйдурасыз сиз ялан — 

«Меджбурий эмек» дейсиз, 

«Демпинг» дейсиз, 

«Чортпинг» дейсиз. 

Лякин шуны билинъиз ки, 

Бу масаллар бизге кечмез, 

Озь улькенъиз ишчиси де 

Ялан чокъракъ суву ичмез. 
{«Бир майыс») 


Социализм къурувда екяне, даа яш 
девлетимиз, о, вакъытларда капиталистик 
мемлекетлернинь уджюмине къаршы ту- 
ра бильмеси ичюн кучьлю олмакъ, аз 
вакъыт ичинде халкъ ходжалыгъымызнынъ 
бутюн салларыны котермек, юксельтмек 
керек эди. Ишчилер ве койлюлер, алим- 
лер, арбий хадимлер, эр кес, озь зенааты 
боюнджа Коммунист партиясынынъ ёл- 
башчылыгъы алтында буюк ве муим иш- 
лер яптылар. Ипчининъ сатырлары да, ди- 
гер шаир ве языджыларымызнынъки ки- 
би, вира къавийлешти, эп гурьделенди- 
лер. 


Эр бир заводымыз — бир къальа! 
Эр бир колхозымыз — бир аркъа! 
Эр трактор — бир куллеі 
Бу эр кулле — капиталгъа 
Олюм бере!— 


деп язды Ипчи. 
Бойлеликле, совет эдебияты мемлекети- 


мизде гъает муим ве джиддий проблема- 
ларны аль этювде огърашкъан девирде, 
1930-джы йылларнынъ орталарында Умэр 
Ипчининъ яратыджылыгъы’ да осьти, къа- 
` ве юксек севиеге котерильди. 
Онынъ бедий усталыгъынынъ татар совет 
шаирлери яратыджылыгъына буюк тесири 
олды. 

Умэр Ипчи бу йыл 85 яшында оладжакъ 
эди, Онынъ эсерлери эсасында эдебияты- 
мызнынъ ве саньатымызнынъ чокътан- . 
чокъ несиллери тербие корьдилер. Меде- 
ниетимиз Умэр Ипчиден гъает миннетдар. 


———---- —- 


Саньат 


Али Девлетов 


ХАЛКЪ ЧАЛГЪЫДЖЫСЫ 


Этрафтаки койлерде чобанларнынъ ода- 


маны олгъан Зиядин Хайрединни биль- 
меген, онъа урьмет этмеген адам ёкъ 
оди. Бу урьметни о, намуслы эмеги 


Соесинде къазанды. Одаманнынъ аилесин- 
де учь огълан ве алты къыз олды. Баба, 
оларнынъ гузель тербие алып, джемиетте 
ляйыкъ иш саиби олып яшагъанларыны 
истеди. Лякин о вакъытларда фукъаре 
адам ичюн окъув-язуорнен огърашмагъа 
имкян ёкъ эди. 

Зиядин къартбаба озь огъуллары Рама- 
зан, Хайредин ‘ве Муединни озюнен бе- 
рабер дагъгъа алып, оларгъа баба-деде 
зенаатыны, чобанлыкъны огретмеге ты- 
рышты. «Зенаат — къанаттыр!» деди огъ- 
улларына. Огъланлар бу ишни авесликнен 
огрендилер, бабаларына ярдым этип, 
онынъ эмегине озь эмеклерини къошты- 
лар. Баба огъулларынынъ ишинден мем- 
нун олды. 

Рамазан энди кемалына кольген, иште 
пишкинлешксн къырджыман йигит олып, 
къоюн бакъувнынъ бутюн сырларыны, ин- 
джеликлерини огренгенде, апансыздан 


бабасы вефат отти, Бабасынынъ ерине 
одаман Рамазан олды ве бу ишни чокъ 
йыллар девам этти. 

Ортанджы огъул Хайрединде музыка- 


гъа, саньаткъа истидат ве авеслик барлы- 
гъы корюльди. Хайредин пек яшлыкътан 
музыка иле огърашып башлады. Лякин 
омюри къыскъа окен, озь ниетине ирал- 
мады, он секиз яшына кельмезден, вефат 
этти. Бундан сонъ Рамазангъа, энъ кучюк 
къардашы Мусдин, чобанлыкъ ишинде яр- 
дымджы олды. Яш олса да, чобанлыкъ- 
нынъ бутюн сырларыны огренмеге тырыш- 
ты. А 

Совет акиғмистининъ ильки иылларында 
мектеплерде окъумакъ ичюн фукъарелер- 
ге кениш ёл ачылды. Муедин къышта 
мектепте окъуды, язда исе къырларда, 
яйляда чобанлыкъ этти. О, музыканы да 
пек севе эди (агъасы Хайрединнинъ теси- 
ри себебинден), бу авеслик нетиджесинде 
озюне чобан къавалы ясады. Чокъ вакъыт 
кечмедсн, къавал чалувнь: огренди. Ондан 
сонъ озюне тулупзурна ясады ве аз ва- 
къыт ичинде оны да гузель чәлмагъа 
огренди. 


Бгарьде, кузьде чайырлар ве къырларда, 
язда исе Чатыр дагъда — яйляда къоюн- 
ләр яйрап отлагъанда, я да раатлыкъта 
экенде онынъ къавалы, яки тулупзурнасы- 
нынъ къуветли, хош аэнки янъгъырай эди. 

Муединнинъ музыкагъа авеслиги, мил- 
лий музыка алетлеринен мешгъуль олувы 
йыл-йылдан артты. Он докъуз яшында 
зкенде, онда онди кларнет чалувгъа авес- 
лик догъды. О озюне кларнет зльде этти 
ве оны да чалып башлады. Бу иште Муе- 
динге кимсе ярдым этмеди, онъа ялынъыз 
музыкагъа авеслиги, шахсий истидады ве 
исрарлы эмеги ярдым этти. Къартлары- 
мызнынъ: «Не тутсанъ, къави тут!» деген 
сёзлери Муединнинъ эр куньки ярдым- 
джьысы олды. Кларнетни де, къавал ве ту- 

Ресимде: 1935 сенеси Бутюнсоюз конкурсында, 9-нджы окъчылар полкы арбий 
миллий вокаль-чалгьы ансамблининь бир группасы, Биринджи сырада (сагъдан] муе- 


дин тулупзурнасынен. 


Экинджи сырада [солдан]: оюнлар ребери, артист Халилоғ, 


композитор Я. Шерфединов, Къызыл аскерлер эвининъ (ДКА} башы, ансамбльнинъ 
арбий ёлбашчысы Петухов. Учюнджи сырада {солдан}: оюнджылар Гульсюм Сейда- 
метова [1945 с. 2-нджи Белорусие джебэсинде оюнджылар группасынен «Тым-тым» 
оюныны иджра эткен эди. Шимди Москвада) пе Зоре Пармакьсызова. 


лупзурна киби, тез ве мукеммель ог- 
ренди. 

Муедин 1934 сенеси Къызыл Ордугъа 
чагъырылды. Аскерлик хызметини Сим- 


феропольдеки докъузынджы пияде аскер 
полкында кечти. Арбий хызметте экенде 
де казармада-къызыл кошеде, аскерлер 
клубында ве озь аркъадашлары арасында 
чалгъы чалувыны девам этти. 

Буны корьген полк командири Биргин 
ве комиссар Сеит-Халиль Чалбаш полкта- 
ки авескярлардан миллий йыр-чалгъы ан- 
самбли тешкиль этюв ичюн эмир берди- 


лер. Ансамбльнинъ ёлбашчысы Муедин 
тайин этильди. Репетициялар башлады. 
Ансамбль арбий къысымларнынъ къызыл 


кошелеринде ве полк клубында чыкъыш- 
лар япа башлады. 

Чокъкъа бармай, ансамбль тек коман- 
дирлернинъ ве аскерлернинъ дегиль, ай- 
ны заманда, Кърымы девлет драма театри 
артистлерининъ де назар дикъкъатыны 
джельп этти. Сонъра ансамбльге ярдым 
ичюн радио комитетнинъ музыка ребери 
Яъя Шерфединовны, девлет драма театри 
артистлеринден Ибраим Халилевни, Пар- 
макъсызованы, Гульсюм Сейдаметованы 
ёлладылар. Ансамбльнинъ репетициялары 
энди теджрибели артистлер ве музыка 
мутехассыслары ёлбашчылыгъы алтында 
кечириле эди. 

Бир къач вакъытлардан сонъ ансамбль 
полк клубында ве шеэр истисал оджакъ- 
лары клубларында буюк концерт про- 
граммасынен чыкъышларда булунды. Муе- 
дин озю бу концертлерде чешит алетлер- 
де халкъ аваларыны иджра этип, аскер- 

лернинъ ве буюк 
къазанды. 

1935 сенеси Кърымдаки арбий авескяр- 
лар ансамбллерининъ конкурсы кечириль- 
ди. Бу конкурста Мусдин озюнинъ миллий 
музыка алетлеринен иштирак этип, мува- 
факъиет къазанды. Хусусан, къавал ве ту- 
лупзурна чалгъанда, бутюн темашаджылар 
айретте къалдылар. Кене шу 1935 сенеси 


эалининъ итибарыны 


Харьковда бутюнсоюз арбий авескярлар 
ансамбллерининь конкурсы кечирильди. 
Конкурста юзден зияде арбий авескяр 
ансамбллери, шу джумледен докъузын- 


джы полкнынъ элли учь адамлыкъ арбий 
йыр-чалгъы ансамбли иштирак этти. 

Конкурста Муедин оркестр иле бирлик- 
теве айрыджа озь музыка алетлеринен де 
чыкъышта булунды ве бутюн темашаджь!- 
ларны айретте къалдырды. Жюри азалары 
ве залда отургъанлар тулупзурнанынъ хош 
аэнкини ишитмек ичюн Муединни текрар- 
текрар санагъа чагъырды, онъа эль чырп- 
тылар. 

Музыка алетлерини ишлетювде ве мил- 
лий аваларны иджра этювде Муединнинъ 
истидады ве усталыгъыны корьген муте- 
хассыслар оны ишиттирювлерде иштирак 
этмек ичюн радиогъа чагъырдылар. Сонъ- 


ра Муедин Биринджи бутюнсоюз радио 
фестивалинде иштирак этти. 
Муедин 1936 сенеси Ордуда хызмет 


вакъытында, музыка техникумына окъума- 
гъа кирди, музыка саньаты боюнджа бел- 
ли дереджеде тасиль алгъан сонъ, Алуш- 
тада клуб мудири олды ве анда яшлардан 
авескярлар ансамбли тешкиль этип, район- 
ларда, койлерде концертлер берди. 


аи гау 


чиш сгш 


Сонъундан «Большевик» колхозынынъ 
реиси Кязим Арабаджы истидатлы чал- 
гъыджы ве тешкилятчы Муедин Хайреди- 


’новны озь колхозынынъ клубына ишке да- 


вет этти. Кърым мувакъкъат оларакъ нем- 
се арбий кучьлер элинде булунгъанда, 
немсе ягъмаджылары тарафындан Шума 
койинде къуршунгъа тизильген он бир 
коммунист арасында Кязим Арабаджы, 
Муединнинъ догьмыш аптеси Эдие Меме- 
това, эмджесининъ огълу Ибриш Мусля- 
дин де бар эдилер. ` 

Муединнинь озю дженк башлагъан 
сонъ, бутюн совет адамлары киби, Ватан- 
ны къорчаламагъа кетти. 


Дженюбий джебэнинъ 534-нджи пияде, 


аскерлер полкы эркянында урушларда 
иштирак этти. 1941 сенеси октябрь 20-де 
Джанкой орталыгъында агъыр яраланды, 
143-нджи медсанбаткъа тюшти, сонъра 
171-нджи госпиталь вастась: иле Кавказгъа 
чыкъты, анда тедави олунды. Тюзельген 
сонъ, кене джебэге кетти. Польшаны азат 
этювде шиддетли урушларда къолундан 
яраланып, медсанбаткъа тюшти. Тюзель- 
ген сонъ, экинджи Белорусие джебэсинде 
озюнинъ 492-нджи пияде аскерлер полкы 
эркянында Одер неэрини кечип, Балтыкъ 
ялыпарындан Берлинге догърулгъанда, яни 
Гъалебеге бир къач кунь къалгъанда учюн- 
джи кере агъыр яраланды. Гъалебе бай- 
рамыны Братислава шеэриндеки Ярославль 
эвакогоспиталинде япты. / 


Г 


Дженктен сонъ Муедин | Бекабад ше- 


эринде яшады, Фархад электрик станциясы 
къуруджылыгъында чалышты. Къуруджы- 
лыкъ биткен сонъ эт комбинатында иш- 


леди. 
Хайрединов 1970 сенеси пенсиягъа 
чыкъкъан _· сонъ да ишлевни девам этти, 


музыкагъа севгиси исе оны раат къойма- 
ды. О, авескярлардан чалгъы такъымы 
тешкиль этип, чешит ерлерде концертлер 
берди. 

Джебэ къараманы, Къызыл Йылдыз ор- 
дени ве бир сыра дженкявер медаллер- 
нинъ саиби Муедин Хайрединов озю ча- 
лышкъан эт комбинатында намуслы эмеги 
иле итибар къазанды. Исрарлы эмек фа- 
алиети ичюн «В. И. Лениннинъ 100 йыллы- 
гъы» юбилей медалинен, «Онынджы беш- 
йыллыкъ илериси» нишаны ве «Эмек Ве- 
тераны» медалинен мукяфатланды. 

Яшлыгъында чобан, сонъра аскер, дженк 
ве эмек ветераны, бутюн омюринде исти- 
датлы халкъ чалгъыджысы олып кельген 
бу адам гузель аиле саибидир. Рефикъасы 
Эдие аман-аман отуз йылдан бери бух- 
галтер олып чалыша. 

Бу муаббет къорантада эки бала осип 
етишти. Уйкен къызы Эмине эджнебий 
тиллер оджасы, кучюги Анифе, бабасы ки- 
би, саньаткъа, музыкагъа мейиль берди 
ве музыка окъув юртунынъ оджасы олып 
чалышмакъта. 

Муедин Хайрединов шимди торунлары 
Зарема ве Османны тербиелев иле меш- 
гъуль. 


ИЛЬКИ 


Бу иш 1956 сенеси майыста олды. «Бо- 
таника» адлы раатлыкъ эви бедий авес- 
кярлар тёгерегинде иштирак этмек исте- 
генлер язлыкъ клуб санасында топлан- 
макъталар. Олар отпускалары вакъытында 
раатланмакъ ичюн мемлекетнинъь чешит 
кошелеринден кельген ишчилер, студент- 
лер, хызметчилер. 

Медений тедбирлер ёлбашчысы ве теш- 
килятчысы къыркъ яшларында юксек бой- 
лу Олег Александрович йырламакъ, ойна- 
макъ ве бир шей окъумакъ истегенлерни 
джедвельге алып, эписини манъа ёллай. 
“Мен исе бир афта эвельси бу раатлыкъ 
эвинде аккордеонджы вазифесине ишке 
кирдим. Эмек фаалиетим шимди башла- 
макъта. Р 

Яныма яш, гузель къыз кельди. Сеси- 
солугъы` чыкъмай, Бир шей айтаджакъ, 
утана. Мен ондан: 

— Не япмакъ 
райым. 

— Бильмейим, — дей. « 

Онъа бир талай земане йырлары. тек- 
лиф эттим, бегенген тюркюсини сайлап 
алдыкъ. Къыз оны бир къач кере йырла- 
ды, шай этип, къызнынъ репертуары азыр 


истейсинъиз?— деп со- 


олды. Сонъра дигер йырджыларнен ве 
- оюнджыларнен мешгъулиет отькердим 
Олег Александрович эр бир иштиракчи- 


нинъ репертуарыны дефтерине язды. Учь 
саат сюрген мешгъулиетимизге екюн чек- 


тик, Базы нетиджелер эльде эткенимиз 
сезильди. Вакъыт битти, артыкъ эвге 
къайтмагъа азырлангъанда, янымызгъа 


къара козьлюкли, сия мыйыкълы, орта яш- 
ларында адам кельди. О, . мешгъулиет ва- 
къытында кенарда, скемледе отурып, эр 
бир йырджыны, оюнджыны дикъкъатнен 
динълемекте, озю тосат-тосат тюрлене 
бермекте эди. Эгер йырджы яхшы йырла- 
са, онъа мемнуниетле бакъа, кулюмсирей, 
тюркюнинъ иджра этилювини бегенмесе, 
адам ёкъ тарафкъа чевириле эди. 

— Мен йырламакъ истейим... ама нота- 
ларгъа бакъып чалмакъ керек, — деди коз- 
люклю адам.— Солист дегилим, лякин опе- 
ра театри хорында йырлайым. Иште, но- 
халарым. А 

Мен ноталардан анъласам да, бир ке- 
реден Жермоннынъ «Травиата»сындан 
ария чалмагъа икътидарым ёкъ. 

— Шимдилик ноталарнен таныш олы- 
нъыз, сонъра башлармыз,— деди о мени 
джесаретсизлигимни абайлап. . 

Он беш дакъикъадан сонъ киши кене 
якъынлашты. Таныш олдыкъ. Ады Ашот 
Афанасьевич экен. О, ачыкъ тембрли, 
аджайип сесле йырлады. Мен аккордеон- 
да зиль туттым. 

Сен озь улькенъни унуттынъ, 
Догьмыш Провансны быракътынъ... 
Сесинде насылдыр ишанч, къувет, дюль- 

· репетиция 


.текрарламакъта. Тешкилятчы 


Февзи Алиев 


КОНЦЕРТ 


берлик сезильди. Оны башкъаларнынъ 
сеслеринен тенъештирмек мумкюн дегиль. 
Мен ариянынъ ортасында янълышып, токъ- 
талдым, о йырламакъта девам этти. 


— Не? Къыйынмы ёкъса? — деди манъа 


Ашот Афанасьевич, арияны битирген 
сонъ. 

— Фортепиано партиясыны аккордеон- 
да чалмакъ бираз онъайтсыз, ама: эки 


кунь ичинде мытлакъа огренирим,— деп 
джевап бердим мен: 

— Ничюн эки кунь ичинде?— Олег 
Александрович тааджипленди. 

— Бугунь акъшам саат секизде кон- 


церт... Бизде бойле тертип. Бир мешгъу- 


лиеттен сонь концерт, — деди озюни 
сыкъмадан. 
Мен шашмаладым, не дейджегимни 


бильмедим, чюнки. концерт программасы- 
на кирсетильген номерлернинъ эписи даа 
хам, яхшы азырланылмагъан эди. Ялынъыз 
бир мешгъулиеттен сонъ санагъа, сейир- 
джилер огюне насыл чыкъарсынъ? 

— Мен насыл йырлайджам?— деди 
Ашот Афанасьевич. 

— Февзи истидатлы йигит, акъшамгъа- 
дже ноталарны огренир. О, Огинскийнинъ 
полонезини дахи чала, — деди Олег Алек- 
сандрович ве манъа бакъып, кулюмсире- 
ди.— Санагъа башта сен чыкъаджакъ- 
сынъ... полонезни иджра этеджексинъ. 

Мен бу иштен ред этмеге азырлангъан 
арада, Олег Александрович: «Эр шей сыр- 
асында олур» деп, мени тынчландырма- 
гъа тырышты. Ашот Афанасьевич исе, теш- 
килятчынынъ саньаткъа бойле енгиль му- 
насебетини корип, окели алда клубдан 
чыкъып кетти. Ама’ кетеджекте, акъшам 
концертни. сейир этмеге келеджегини айт- 
‘ты. Мен, акъшам сейирджилер огюнде 
масхара олмамакъ ичюн, бир дефа даа 
япмакъ ниетинен бутюн кунь 
концерт иштиракчилерини къыдырып 
юрьдим. Йигирмиге якъын тюркюни ве 


`оюн авасыны хатирде тутмакъ керек. Мен 


исе бугунь омюримде ильки кере сана- 
гъа чыкъаджагъым. 

Бойлеликле, кунь кечип кетти, акъшам 
олды. Раатланыджылар акъшамлыкъ ашны 
ашап, ашханеден догъру язлыкъ клубкъа 
ёл туттылар. Бедий авескярлар тёгереги- 
нинъ иштиракчилери: йырджылар, оюн- 
джылар, эсер окъуйыджылар энди чокъ- 
тан санада эдилер ве эр бири озь ишини 
яхшы иджра этмек ичюн озь номерасынь» 
программаны 
бир кере даа бакъып ічыкъты. Адамлар 
залгъа кирип, стулларгъа ерлешмектелер. 
Зал ичинден сеслер ишитильмекте. 

Йырджылардан бириси яваштан перде- 
нинъ кенарыны ачты. Мен залда адам 
чокълыгъыны корьген сонъ пек раатсыз- 
ландым, зеджанландым. Эллерим, аякъла- 


ага ае а, 


‚Сейирджилер 


рым йиберилип башладылар. Саат секиз 
олды. Сейирджилер артыкъ эльчырпмакъ- 
талар. Олег Александрович санада о якъ- 
къа-бу якъкъа чапкъалай: «Февзи, се 

азырсынъмы?»— деп сорай. Мен бир шей- 
лер сёйлемек истедим, ама сёйлеп олам- 
адым. Эеджанлангъанымдан, самайларым- 
даки дамарларда къан ойнамакъта, вуджу- 
дым терли. Этрафымдаки адамларны: 
корьмейим. Кендими терен чукъургъа тю- 
шип кеткен уфакъ, такъатсыз адамчыкъ- 
къа бенъзеттим. «Бу меним агъызымнынъ 
къашыгъы дегиль...» деп тюшюндим мен. 
Олег Александровичнинъ санагъа чыкъ- 
къаныны, перде ачылгъаныны биле дуй- 
мадым. О, сейирджилерни тебрикледи. 

— Программамызнынъ биринджи но- 
мери Огинскийнинъ полонези...— деди. 
гурюльдетип эльчыряты- 
лар.— Аккордеонда истидатлы, яш чалгъ- 
ыджы Февзи Алиев иджра этеджек! 

Кене эльчырпмалар. Санагъа ильки се- 
фер чыкъкъан чалгъыджыны сарып алгъан 
эеджанны сёзнен анълатмакъ пек кучь. 
Стулгъа къадар о еди-секиз адымлыкъ ер- 
ни буюк къыйынлыкъле кечтим. Йигирми 
сене ичиндеки ‘` мешакъкъатлы балалыгъым 
ве осьмюрлигим... дженк йыллары, бомба 
патлавлары, сокъакъта яралыларнынъ таш- 
ылгъаны хатириме кельди. Биринджи сыра- 
да отургъан Эдем ве Алим достларынынъ 
давушлары мени бу далгъынлықътан чы- 
къардылар. Олар манъа «чал» деп, юрек 
берелер. Лякин манъа не ‚олды! Озь- 
озюмни джойдым. Элим ве, пармакъларым 
мени динълемейлер. Ниает, озюмни къол- 
гъа алдым. Пармакъларымны аккордеон- 
нынъ дёгмелерине бастым, джураатсыз ал- 
да чала башладым, 

«Янъылып, башкъа дёгмелерге басмаса 
эдим» деп тюшюндим. Лякин тамам бойле 
вакъытта къалтырагъан пармакъларым ме- 
ни шашмалаттылар. Башкъа нота даа янъ- 
гъырап етиштирмеди, мен кене керекли 
аваны тапып чалмакъны девам эттим. Ву- 
джудым ойле кучьлю титреп башлады ки, 
аккордеоннынъ сеси арасындан, залдаки 
насылдыр къартананынъ: 

— Гъарипчик, эеджанлангъанындан, 
тизлери титремекте,— дегенини ишиттим. 

Бу вакъыт пармакъларым мени текрар 
чыгъырдан чыкъарды, лякин тез-тез. ке- 
рекли нотаны къыдырып таптым. Чалувны 
девам эттим. Залда кулюштилер ве оксюр- 
дилер. «Не къадар айып шей... залда дост- 


, 


ларым' да отурмакъталар...» деп тюшюн- 
дим мен, шу эснада вазиетимни тюзетмек 
ниетинен музыканынъ экинджи къысымы- 
на кечтим ве кене янълыштых, Токътал- 
дым. Сонъра: «Чалмакъ керек»— дедим 
ичтен озь-озюме, ама агъыр бир юк омуз- 
ларым устюнден басып тургъан киби кель- 
ди, фикирлеримни бир ерге топламагъа 
кедер этти. «Айып! Айыпі» деп тюшюндим 


мен. Санадан, сейирджилерден къоркъ- 
тым. Шу вакъытта кимдир залдан: 
— Эвде яхшы чала эдинъ де, мында 


ничюн чибинлейсинъ? Къоркъма! Биз мын- 
дамыз! — деп къычырды. 

Бу Эдемнинъ сеси, оны таныдым. Сес 
манъа джесарет берди. Озюмни эльге ал- 
дым. Чокъ тюшюнип турмадан, полонезни 
джесаретли чалувны девам эттим. Баягъы 
енгиллештим, энди титремейим, янъылыр- 
ым деп де тюшюнмейим. Бутюн дикъкъат- 
ым гениаль музыканынъ тюзгюн, аэнкли 
макъамында. Шу вакъытта кендими санада 
шорбаджы сыфатында ис эттим, озюме бу- 
тюн сейирджилернинъ дикъкъатыны 
джельп этмеге тырыштым. Мен энди ойле 
къувана эдим ки, насыл этип музыканынъ 
сонъуна келип еткенимни дуймадым. Му- 
зыка битти. Сукюнет асыл олды. Мен стул- 
дан бир кереден къалкъып оламадым. 
Сейирджилер эппи вакъыт индемей отур- 
дылар, гуя сукюнетни бозмагъа къоркъа 
эдилер. Эсимни топладым. Перде бетке 
бир къач адым атып, ильки оларакъ сей- 
ирджилерге эгильдим. Шу вакъытта эль- 
чырпмалар башлады, кок гудюрдеген ки- 
би олды. «Бис! Бис!» деп къычырдылар. 
Олег Александрович элимден тутып, сана- 
гъа чыкъарды. А 

— Бугунь Февзи Алиев омюринде би- 
ринджи кере санагъа чыкъып, музыка 
иджра этти, — деди о.— Фикиримдже, фе- 
на олып чыкъмады! Ойле дегильми? 

Сейирджилер текрар эльчырптылар. 
«Концерт девам этти. Мен аккордеон чал- 
дым, йырджылар йырлады, оюнджылар 
ойнадылар. Концерт акъшам кеч мааль- 
де битти. Бундан сонъ озюмнинъ пек ёрул- 
гъанымны дуйдым. 

Сейирджилер дагъылдылар. Яныма 
Ашот Афанасьевич кельди. Элимни сыкъты. 

— Гузель... деди ‘о, хошнут чехре иле. — 
Истидат бар. Окъумакъ керексинъиз! 

Бу сёзлер къулагъымда аля чынъла- 


макъта. 


Эдебият ве саньат хаберлери 


ЮЛИУС: ФУЧИК МУЗЕЙИ 


Озьбекстан эмекдарлары чехословакия 
халкъларынынъ миллий къараманы, белли 
публицист Юлиус Фучикнинъ адыны буюк 
сайгъынен анъалар. Фучик 1930, 1934 ве 
1935 сенелери Озьбекстанда булунып, 
онынъ эмексевер адамлары, койлери ве 
шезрлерининъ аяты хусусында репортаж- 
лар язды. Бир чокъ эмек адамларынен 
танышты, достлашты. 

Юлиус Фучикнинъ яраткъан репортаж- 
лары аля буюк меракънен окъула. Муэл- 
лиф олар васытасынен окъуйыджыларны 
озьбек аятынен, миллий адетлеринен аш- 
на эте, 

Бу сене республиканынъ пайтахты — 
Ташкент шеэринде Жуковский сокъагъын- 
даки 54-нджи эвде Юлиус Фучикке багъ- 
ышланып ачылгъан мемлекетимиздеки екя- 
не музей бу аджаип инсангъа бильдириль- 
ген миннетдарлыкъ бельгиси олды. Музей 
залларына къоюлгъан экспонатлар Юлиус 
Фучикнинь `аятындан, иджадий фаалиётин- 
ден икяе этелер. Бу ерде ` Чехословакия 
къараманы язгъан ве бир чокъ халкълар- 
нынъ тиллерине чевирильген китапларыны, 
аятынынъ сонъки куньлерини тасвирлейи- 
джи фоторесимлерни корьмек мумкюн. 

Музейни ачув мунасебетиле отькериль- 
ген тантаналы митингде Фучикнинъ къады- 
ны ве сафдашы Густа Фучикова да бу- 
лунды. 

Митингде Советлер Бирлиги Коммунист 
партиясы Меркезий Комитети Сиясий бю- 
росынынъ азалыгъына кандидат, Озьбекс- 
тан Компартиясы Меркезий Комитетининъ 
биринджи секретары Ш. Р. Рашидов аркъа- 
даш иштирак этти. 


ХАМЗА ХАТИРЕСИНЕ 


Эр йыл баарьде республиканынъ шеэр- 
лери ве койлеринде озьбек совет эдебия- 
тынынъ эсасчыларындан бири, революция 
шаири, джемаат эрбабы Хамза Хаким-за- 
де Ниязиге багъышланып эдебий акъшам- 


лар, корюшювлер ‘отькериле, Озьбекстан 
ССР Языджылар Бирлигинде олып кечкен 
тантаналы акъшамны ` Озьбекстан ССР 
халкъ языджысы, Социалистик Эмек Къа- 
раманы, белли драматург Камиль Яшин 
къыскъа кириш сёзюнен ачты. Филология 
илимлери .докторы, профессор Лазиз 
Къаюмов атешли шаир, коммунист Хамза- 


нынъ аят ёлу ве иджады акъкъында до- 

клад япты. . 
Языджылардан Хамид Гъулам, Тураб 

Тула, Андрей Иванов, Этибор Ахунова, 


Мухаммад Али, Эркин Вахидов, «Юность» 
журналынынъ баш редакторы, москвалы 
шаир Андрей Дементьев чыкъышта бу- 
лундылар. Олар Хамза акъкъында шиир- 
леринден ве шаирнинъ шиирлеринден ну- 
мюнелер окъудылар. Озьбекстан ССР 
Илимлер академиясынынъ мухбир-азасы 
Иззат Султанов ве драматург Зиннат Фат- 
хуллин Хамза акъкъындаки хатырлавлары- 
нен пайлаштылар. 


р ЭДЕБИЯТТА АРБИЙ- 
ВАТАНПЕРВЕРЛИК МЕВЗУСЫ 


Земане ` эдебиятында арбий-ватанпер- 
верлик мевзусына багъышланылгъан иль- 
мий-амелий конференцияны Озьбекстан 
Языджылар Бйрлигининь арбий-ватанпер- 
верлик эдебияты советининъ реиси, рес- 
публика халкъ языджысы Назир Сафаров 
ачты. О сонъки йылларда бу саада эльде 
этильген мувафакъиетлер акъкъында айт- 
ты. 
` Конференцияда филология илимлери 
докторлары А. Тагъаев, Н. Владимирова, 
М. Расулий, филология илимлери канди- 
датлары М. Ибрахимов, Н. Бермирзаев, 
У. Ольджабаевлер очеркте портрет яра- 
тув, озьбек икяелеринде дженк мевзусы, 
поэзияда ватанперверлик гъаелери, Озь- 
бекстанда яшагъан рус языджыларынынъ 
иджадында Совет Ордусы, романларда 
арбий-ватанперверликнинъ айдынлатылувы 
акъкъында чыкъышта булундылар. 

Бур ооо зоо уни ии зато рувиуни 


ЖУРНАЛ МУЭЛЛИФЛЕРИНИНЪ 
ДИКЪКЪАТЫНА 

Журнал редакциясына ёлланыладжакъ 
матерналларнынъ мевзусына айрыджа 
дикъкъат этмек керек. Базы муэллиф- 
леримиз газета материалларындан чокъ 
фаркълы олмагъан хаберлерни, левха- 
ларны журналгъа ёллайлар. Бунынънен 
журналнынъ эдебий-бедий догърульш- 
ыны, онынъ эки айда бир Кере 
чыкъкъаныны унутсалар керек. Редакция 
авторлардан эдебиятнынъ ве журна- 
листиканынъ чешит жанрларында языл- 
гъан темелли ве колемли эсерлер 
беклей. 

Редакциягъа ёлланыладжакъ эльязма- 
лар мытлакъа беяз кягъыткъа машинка 
иле къара лентанен эки интервалда 
басылгъан олмалы ве ^ эсернинъ тек 
биринджи нусхасы ёлланылмалы. 

‚10 саифеден зияде эльязмалар эки 
нусхада ёлланылмакъ керек. * , 

Дердж этильмейджек эльязмалар 
муэллифине къайтарылмай ве рецензир-‘ 
ленмей. 

